
INTRODUCTION 



La légende du chevalier au Cygne, imaginée par 
le poëte pour rehausser la gloire du héros de la pre- 
mière Croisade, en donnant à la maison de Bouillon 
une origine merveilleuse se termine au moment où 
la fille du chevalier au Cygne et de Béatrix, dame de 
Bouillon, est en âge de prendre un mari. Celui que 
Dieu lui destinait est le comte Eustache de Boulogne, 
qui la rendra oaère de trois héros : Eustache, Gode- 
frqi et Baudouin. 

Quoiqu'il soit question, dans le poëme qui fait suite 
au chevalier au Cygne, des exploits guerriers du pre- 
mier, il est aisé de voir que son principal objet est 
la glorification du second. C'est donc avec raison 
qu'il a pour titre Godefroid de Bouillon , que nous 
lui avons conservé. 

Il s'agissait, en effet, de remonter à l'origine de 
cette Croisade, qui avait si vivement frappé l'imagi- 
nation des peuples de l'Orient et de l'Occident, et 

Ton ne peut nier que le trouvère auquel est due cette 
partie du poëme, dont l'ensemble est un véritable 
monument élevé à l'honneur des guerriers français, 
n'ait été quelquefois assez heureusement inspiré. 

Le jour même, en effet, où Godefroi, après s'être 
signalé par sa haute valeur, prenait possession de 
Yhonneur de Bouillon, les Sarrasins célébraient à 
la Mecque une fête solennelle, et la mère de Corbaran 
d'Oiiferne, la vieille Calabre, apprenait, après avoir 
consulté les sorts, quel avenir était réservé aux 
enfants de Mahomet. 

Elle court tout effrayée faire savoir au Soudan 
qu'il existe en France trois princes destinés à prendre 
Nicée, Antioche et le Temple de Salomon. Puis là 
vieille reine raconte à son petit-fils Cornumaran, fils 
de Corbadas, roi de Jérusalem, les événements qui 
auront lieu pendant la première Croisade. Elle sera 
heureuse pour les Chrétiens : mais il. n'en sera pas 
ainsi des expéditions suivantes (celles de Louis Y1I 
et de Philippe-Auguste). Le trouvère ne pousse pas 
plus loin les prédictions de Calabre : ce qui peut ser- 
vir à fixer la date de la composition de son poëme 
dans sa forme première. 

L'alarme se répand parmi les Infidèles. Il faut se 
préparer à lutter contre les ennemis dont on les 
menace : Le Soudan engage les Païens à assurer la 
défense de leur religion et de leur pays en épousant 
un grand nombre de femmes. Mais Cornumaran 

ne se borne pas à ces préparatifs de guerre : il prend 
la résolution hardie de passer en Europe, d'en par- 
courir les principales contrées et surtout d'aller 
chercher et voir de près ce Godefroi de Bouillon 
qu'on lui a représenté comme si puissant. Il part 
avec un seul compagnon, déguisé comme lui en pèle- 
rin. Tous deux visitent successivement la Sicile, 
l'Italie, la France. Cornumaran voit le Pape, Ray- 
mond de Saint-Gilles, l'évêque du Puy, le roi Phi- 
lippe 1 er . Il traverse la Normandie, la Hollande, le 
Hainaut et arrive enfin à l'abbaye de Saint-Trond. 

L'abbé de ce monastère, qui a fait le pèlerinage 
de Jérusalem, reconnaît sous son déguisement le fils 
du roi Corbadas, et celui-ci se voyant découvert veut 
le tuer. L'abbé échappe à sa fureur, le fait prison- 
nier et apprend de lui quel est le but de son voyage. 
11 veut voir le duc de Bouillon, le redoutable Gode- 
froi. L'abbé de Saint-Trond lui donne le moyen de 
satisfaire ce désir. 

Avec un art qu'il serait injuste de méconnaître, 
le poëte dispose tout pour que l'apparition de Gode- 
froi de Bouillon, habilement préparée par l'abbé de 
Saint-Trond, donne à Cornumaran la plus haute 
idée de sa puissance et de la brillante cour qui l'en- 
toure. 

Dans le chemin qu'il parcourt pour se rendre aux 
lieux où il rencontrera Godefroi, il voit successive- 
ment passer près de lui de magnifiques cortèges de 

chevaliers , richement armés, accompagnant leurs 
seigneurs suzerains, Enguerrand de Saint-Paul, le 
duc de Louvain, le duc de Lorraine, le comte de 
Flandre, À l'apparition de chacun de ces grands 
seigneurs, Cornumaran croit voir son futur vain- 
queur. 11 l'aperçoit enfin. Son grand air, sa magni- 
ficence, le nombre des guerriers qui l'entourent, 
frappent de stupeur le fils du roi de Jérusalem. 

— « Yoilà bien, dit-il à son compagnon de voyage, 
la justification des sinistres prédictions de la reine 
Calabre î » 

Il veut être présenté à Godefroi. Celui-ci lui 
apprend que dans cinq ans il ira l'attaquer dans son 
royaume. 

— « D'ici là, répond Cornumaran, j'aurai tout 
préparé pour me défendre. » 

Il demande et obtient un sauf-conduit pour retour- 
ner à Jérusalem. 

Telle est la partie la plus intéressante du poëme. 
Nous n'avons pas à nous arrêter sur les événements 
qui suivent le retour de Cornumaran, sur l'indigna- 
tion qu'éprouve le Soudan de Perse en apprenant son 
voyage. Les Sarrasins l'accusent de trahison, il est jeté 
dans un cachot et obtient à grand peine la permission 
de soutenir les armes à la main, contre un champion 
désigné par le Soudan, qu'il n'a pas trahi la cause 
de Mahomet en se rendant auprès de Godefroi de 
Bouillon. 11 sort vainqueur de ce combat et se récon^ 

cilié avec le Soudan, qui proclame la nécessité pour 
tous de s'unir plus étroitement que jamais afin de 
résister aux Chrétiens. 

Renaud, l'auteur de cette branche, annonce alors 
qu'il va raconter d'abord la première expédition, 
conduite par Pierre l'Ermite, puis celle de Godefroi 
de Bouillon. Celle-ci sera l'objet de deux grandes 
épopées, la Chanson cFÀntioche et la Conquête de 
Jérusalem 1 . 

Quant aux tristes conséquences de l'expédition 
organisée par Pierre l'Ermite, elles sont exposées 
dans la première partie de la Chanson d'Àntioche. À 
la suite de la bataille du Pui de Civetot, si fatale aux 
croisés, cinq guerriers devenus plus tard fameux, 
Richard de Caumont, Jean d'Alis, Harpin de Bourges, 
Baudouin de Beauvais et Foucher de Meulan, étaient 
tombés au pouvoir de Corbaran. 

Ils avaient été pendant un an exposés à toutes 
sortes d'humiliations et aux traitements les plus 
cruels. 

Pendant ce temps, la guerre entre les Chrétiens et 
les Sarrasins avait été soutenue des deux côtés avec 
une ardeur sans pareille. Lorsqu'enfin la ville d'Àn- 
tioche eut cédé aux efforts des Croisés, lorsque Bro- 
hadas, fils du Soudan de Perse, eut succombé, le 
roi Corbaran prit la fuite, emportant avec lui le corps 

t. La première a été publiée en 1848 par M. Paulin-Paris, et 
j'ai donné moi-même une édition de la seconde en 1868. 

inanimé du jeune prince. Il est accusé de trahison et 
de lâcheté par le Soudan, qui donne Tordre de s'em- 
parer de sa personne, de le pendre ou de le jeter dans 
un bûcher. 

— « Si j'ai été vaincu, s'écrie le roi d'Oliferne, 
c'est que j'ai dû céder au courage irrésistible des 
Chrétiens ! Faites combattre un seul guerrier chré- 
tien contre deux Turcs, choisi parmi les plus 
forts et les plus redoutables de votre empire : si 
le chrétien est vaincu, je consens à subir le dernier 
supplice, si au contraire les deux Turcs succombent, 
ou sont recréants, promettez-moi de me renvoyer 
absous, et rendez-moi votre amitié et vos bonnes 
grâces. » 

La proposition est agréée, et Corbaran, conseillé 
par sa mère, se fait amener les cinq chevaliers fran- 
çais qu'il tient en captivité depuis la défaite du Pui 
de Civetot. C'est Richard de Caumont qu'il choisit 
pour soutenir la lutte contre les deux Turcs désignés 
par le Soudan. La victoire de Richard constate de la 
manière la plus éclatante la supériorité des Chrétiens 
et justifie Corbaran. C'est ainsi que s'ouvre le célèbre 
épisode des Ckélifs. 

Les récils qui suivent offrent un autre genre d'in- 
térêt. Plein d'admiration et de reconnaissance pour 
les prisonniers auxquels il doit sa délivrance, Cor- 
baran les fait conduire avec une nombreuse escorte 
. gous les murs de Jérusalem. Mais avant d'arriver au 

terme de leur voyage, ils auront à vaincre bien des 
obstacles. Au passage du mont de Tygris, un énorme 
serpent dévore Ernoul de Beauvais presque sous les 
yeux de Baudouin son frère, qui ne parvient qu'avec 
des efforts surhumains à triompher du monstre. Un 
neveu de Corbaran a été enlevé par le loup Papion, 
Harpin de Bourges, un des Chétifs, s'élance aus- 
sitôt pour délivrer l'enfant, dont s'est emparé un 
singe; quatre lions accourent ensuite, prêts à déchirer* 
l'intrépide guerrier, qui fait avec son épée autour de 
lui un cercle, devenu pour tous les animaux infran- 
chissable. Quand ils ont disparu, des brigands atta- 
quent Harpin de Bourges, qui triomphe d'eux avec 
l'aide de Corbaran venu à son secours. 

Les Chétifs alors peuvent continuer leur route et 
rejoindre l'armée de Godefroi de Bouillon. 

À la suite de la Chanson de Jérusalem, qui com- 
mence au moment de l'arrivée des Chétifs, les trou- 
vères du quatorzième siècle ont imaginé des récits 
plus ou moins fantastiques : celui des amours de 
Godefroi dé Bouillon pour la belle Florie, fille de Ca- 
labre et sœur de Corbaran d'Oliferne ; celui des Aven- 
tures de Baudouin de Sebourg, longpoëme de plus de 
25,000 vers, et enfin celui qui a pour héros le Bâtard 
de Bouillon 1 . Si ces compositions, dont le mérite et 

1. On peut voir dans le tomevingt-cinq.de V Histoire littéraire 
de la France, la savante analyse que M. Paulin-Paris a faite de 
ees diverses compositions. 

l'intérêt ne sauraient approcher de celui que nous 
avons pu reconnaître dans les poëmes précédents 
sont livrées à l'impression, la littérature du Moyen 
Age possédera en son entier le grand cycle épique 
qui embrasse notre glorieuse première Croisade. 

C. HIPPEAU. 

Le comte Eustache de Boulogne vient à la cour de l'empereur Othon. Il voit 
Ydain, fille du chevalier au Cygne et de BéatrU, dame de Bouillon, la de- 
mande en mariage et l'obtient j Béatrix se retire dans un monastère. 



Seignor, oies canchon dont li mot sont verai ; 
Si com dit li estoires, ne vos en mentirai. 
D'Ydain la damoisele .1. petit vos dirai, 
S'entendre le volés, bien vos deviserai, 
Comment fu mariée, la vérité en sai. 

Li jentiex emperere, dont tant conté vos ai, 
Sires ert d'Alemaigne, de Coloingne et d'Ansai ; 
A une pentecoste tint sa cort à Cambrai. 

ii. 4 

Li tans fa biax et clers, si com el tans de mai. 
N'i remest quens, ne prinche dusc'al bore de Doai, 
Ne dusc'à Saint-Omer, ne dusque à Biaumais, 
Qui ne fust à la feste dont tant conté vos ai. 
Et la franche duchoise, dont jo or vos laissai, 

I amena Ydain, qui le cuer ot moult vrai. 

Si vint .i. jentiex princes, que jo vos nomerai : 
Quens estoitde Boloigne, en estoire trovai. 
Ensamble o lui amaine dant Girart de Gornai 
Et le bon castelain qui sire ert de Cortrai. 
Tant chevalchent ensamble qu'il vinrent à Doai ; 
Chiés dant Gautier herbergent, qui fu nés à Tornai. 
El demain par matin remontent sans délai. 

Al matin remonta li cuens et sa compaigne ; 
.lx. chevalers avoit en son demaigne, 
Et sont moult bien vestu de dras de bone ovraigne. 
Li esquier amainent les bons chevax d'Espaigne ; 
Del taint de lor escu reluisoit la campaigne ; 
Enfresi c'a Cambrai n'i ot fait demoraigne, 
Où ert li emperere qui sire ert d'Alemaigne. 
El bore sont herbergié chiés Guion à l'ensaigne ; 

II font le conte honor, ne quit pas qu'il s'en plaigne. 
Cel jor fu Pentecoste, Tescriture l'ensaigne : 

Otes li emperere, à la chiere grifaigne, 
Fu aies al mostier, o lui duc et châtaigne. 
Assés i ot barons d'Anjou et d'Alemaigne : 
Poitevins et Mansiax et de cex de Bretaigne, 
Et de plus autres terres qui moult furent loigtaine; 
Et avoc fu Witasses qui hardemens engraigne. 

Vestus fu d'un bliaut, moult fu bone Povraigne. 
Por sa biauté l'esgardent et privé et estraigne; 
La haute messe Jist uns vesques d'Aquitaigne. 

Quant la seignoris messe fu al mostier cantée, 
L'emperere revint en sa sale pavée, 
Et sa riche compaigne qu'il ot o lui menée* 

Quant li mengiers fu près, s'a-on Hâve cornée; 
Li baron vont laver, quant ele est aprestée; 
Puis s'asistrent as tables, sans nule demorée. 
.xv. contes servirent qui sont de grant posnée. 
Witasses de Boloigne, à la chiere membrée, 
Fu richement vestus d'une porpre roée ; 
N'ot si bel damoisel en tote l'asamblée; 
Devant Temperéor tint la cope dorée ; 
Si assist devant lui la char et la pevrée 
Et tailla d'un cotel dont Talemele est lée. 
Tant gentilment le sert que moult bien li agrée. 
Quant ont assés mengié s'a-on la table ostée. 
L'emperere l'apele,*si li dist sa pensée : 
«Amis, dont estes vos? et de quele contrée? 
— Jo suis quens de Boloigne, qui siet sus mer salée; 
Por vos servir ving chà, à maisnie privée. » 
L'emperere respont, s'a la chère levée : 
« Guerredoné vos iert, par ma barbe meslée ! 
Ja ne me querrés chose qui ja vos soit véée, 
Poroec que ma corone n'en soit desiretée. 
Li quens li va al pié, s'a la jambe acolée : 
« Sire, vostre parole n'ert ja por moi fàusée. 
Li chevaliers le chisne fu de grant renomée ; 

Une fille ot li bers; Ydain est apelée; 

Moull est prox et cortoise et de grant renomée : 

Sire, donés la moi, bien sera mariée. 

Jo la prendrai à feme, tant la m'a-on loée. » 

Quant Temperere Tôt, s'a la dame mandée, 

Et ele i est venue, s'a Ydain amenée. 

L'empereres li a la parole contée, 

Que li quens de Boloigne a sa file rovée. 

La dame si s'estut, .1. poi s'est porpensée ; 

De la nuit li membra, quant el fu engenrée, 

Que l' Angles li noncha en la sale pavée, 

Que sa fille seroit de Boloigne doée; 

Prist Ydain par la main, le roi l'a présentée : 

« Emperere jentïex, por ce l'ai tant gardée : 

Donés li lapucele par bone destinée. 

Dès la première nuit qu'ele fu engenrée, 

Seu-jo qu'ele seroit de Boloigne fievée; 

Ichi li rent Buillon et la terre honerêe 

Et jo devenrai none à .1. mostier velée. » 

L'emperere se lieve, quant il Tôt escotée; 

Prist Ydain par la main, celui l'a présentée; 

K'ot plus bêle dé li dusqu'en la mer salée. 

Yoiant tôt son barnage, l'a au conte donée; 

Et l'onor de Buillon li a abandonée, 

Et il Ta de Boloigne et saisie et fievée, 

Et si a la parole et dite et devisée, 

Lues c'on porra lois faire, iert la dame esposée. 

Puis montent es chevax sans nule demorée ; 

Esbanoier se vont sos Cambrai ens la prée, 

Et la franche duchoise est al mostier alée. 

Li borjois fu moult riches qui l'avoit ostelée. 
La nuit à sa maison, moult bien encortinee. 
La chambre où Ydain jut fu moult bien acesmée, 
De chendax et de porpres fu bien encortinee. 
L'emperere ert as chans et sa genthonerée; 
Li esquier avoient la quintaine levée; 
Le jor i ot maint hanste pechoïe et froée. 
Grant joie démenèrent desi à l'avesprée, 
Cal mostier Nostre-Dame est la cloche sonée. 

Contre le soir repaire nostre emperere ber, 
Al mostier Nostre-Dame se fîstvespre chanter, 
Puis revint el palais, n'i volt plus arester; 
Quant li mengiers fu près, si sont aie soper. 
Moult furent miex servi que ne vos sai conter, 
Après mangier, vïelent et cantent li jogler. 
Quant li lit furent prest, si ala reposer 
Li vaillans emperere qui tant fait à loer, 
Et li autre baron se revont osteler, 
Enfresi c'al demain que il vint al jor cler. 
Al mostier sont aie le servise escoter, 
Et li quens de Bôloigne ne s'i volt oublier. 
.h. sons serjans apele, où moult se pot fier : 
« Seignor, aies moult tost vos chevax aprester. 
L'un de vos s'en ira tôt droit à S 1 Orner; 
Le càstelain me dites que jo li voil mander, 
Qu'il soit ci sans ensoine samedi à disner; 
Et al conte de Gines, que jo moult puis amer, 
Redirés que il viegne ichi sans demorer, 
Et li autres s'en voist droit à Rue sormer, 

Le conte me dires que voil feme rover; 

Ghà me viegne o ses homes, se lui plait honerer. 

Chelui dites par non que voil feme esposer, 

Et mes autres amis que ne puis tos nomer 

Amenés avec vos quanque poés trover. » 

Li mes ont congié pris, si sont aie monter ; 

De Cambrai sont issu, si prenent à esrer. 

Or s'en vont li message, qui n'ont soig de sejor, 
Et li quens est remés avoc Temperéor, 
Qui tint sa cort pleniere sus el palais auchor, 
Et la franche duchoise, qui fu de grand valor, 
A fait Ydain baigner, à la fresche color, 
Et a fait aprester ses dras et son ator. 
Et li mes ne s'atargent, qui furent en cremor, 
Onques ne s'aresterent, ne par nuit ne par jor, 
De si qu'il orent fait le commantlor seignor. 
Et li baron i vinrent volentiers, par amor. 
Ne puis mie conter de chascun la rimor. 
A Doai s'asamblerent li noble poignéor, 
Li samedi s'esmurent, aine n'i ot plus demor, 
Et s'ont en leur compaigne .ini.mil jostéor. 
Les escus et les lances portèrent li pluisor, 
Li joule damoisel qui aiment par amor. 
Là peûst-on véir maint destrier coréor. 
Li quens ala encontre, quant en sot la voiror : 
A Cambrai sont entré à joie et à baudor. 

Quant li quens de Boloigne ses barons encontra, 
Il les baise et acole, grant joie démena, 

De ce que venu furent forment les merchia. 
En Cambrai son! entrés, que nus ne leur véa, 
Mains borjois, mainte dame ; le roi les esgarda. 
Witasses li jentiex moult bien les herberja. 
El demain, en droit Prime, à la cort les mena. 
Quant le vit Temperere, à sa main Tachena. 
Li quens vint devant lui, moult parfont l'inclina. 
L'emperere demande : « Qui sont cil vassal là? » 
Quant li quens Pentendi, esroment li conta 
Lor nons et lor richoise ; moult bien lor devisa. 
Li jentiex emperere avant les apela; 
Joste lui les assist, grant honor lor porta; 
Por l'amistié d'Uitasse que moult forment ama, 
.t. molt riche mantel à chascun d'ax dona. 
Al mostier sont aie quant la cloche sona; 
Li vesques de Cambrai la messe lor canta. 
Quant ele fu fenie, el palais repaira, 
Ensamble son barnage, que il o lui mena. 
Quant li mengiers fu près, .1. sers l'iave corna; 
As tables sont assis et de chà et de là. 
Tant ont mes et daintié corn chascuns demanda. 
Quant il orent mengié, chascuns d'ax se leva; 
Tote jor s'esbanient de si qu'il anuita. 
Quant ils orent soupe, la grans cors desevra, 
De si ens el demain que li jors esclaira. 

El demain par matin, quant on pot faire lois, 
Se leva l'emperere, qui prox fu et cortois, 
Et li duc et li conte, qui plus sont de pooirs, 
Et li bons quens Witasses, qui moult fu en sopois, 

Por Ydain sont aie .c. chevalier de prois, 
La cluchoise sa mère, qui l'aime en bones fois, 
L'ot fait apareiller de moult riches conrois. 
El dos li ont vestu .1. pelichon martrois, 
Et ot par de desore .1. bliaut sidonois, 
Et chainture moult riche tresjetée à orfrois. 
Enlaillié i estoient trestot les xn mois; 
Mantel ot affublé d'un drap sarrasinois; 
La pêne fu d'ermine, si blanche comme nois. 
.m. c. besans costa d'or fin arrabiois. 
Li baron l'ont levée sur .1. mul espagnois; 
.11. conte l'adestrerent; li .1. ot non Joifffois 
Et l'autres ot non Hues; sires fu de Tornois. 
Quant il furent venu al mostier Ste Crois, 
Devant l'emperéor l'ont mené par les dois. 
Là fu fait à Witasse de Buillon li otrois; 
Par .1. rain d'olivier Ta ensaisi li rois. 
Chil l'en alla au pié, qui prox fu et cortois, 
Puis esposa sa feme sans noise et sans gabois. 
La messe lor chanta .1. vesques benéois. 

Moult ot à Tesposer le jor grant baronie* 
Del mostier sont issu, quant la messe est fenie. 
La pucele ont montée sor .1. mul de Surie ; 
Puis montent es chevax d'Espaigne et de Hongrie. 
Witasses li jentiex, à la chère hardie, 
Vint à l'emperéor, moult bonement li prie, 
Que il li doinst congié, si enmenra s'amie. 
« Amis, dist l'emperere, ce seroit vilonie; 
Mais demorés huimais, si ferés cortoisie, 

Si vos ferai vos noclies en ma sale voltie, 

Et demain, par matin quant l'aube iert esclairie, 

S'emporterés vo feme, el non sainte Marie. » 

Witassesli cortois moult à envis Totrie. 

Li jentiex emperere en son palais l'en guie. 

Ydain ont descendue à moult grant seignorie, 

Et Tempereres Ta volentiers recoillie. 

Sa mère fu avoc, qui de pitié lermie, 

Et sospire de cuer qu'ele n'i soit oïe 

Por Tamor al baron qui Tôt enjenuie ; 

S'il fust à l'esposer, moult en fust esbaudie ; 

Mais jamais ne Tverra à nul jor de sa vie. 

Moult fu grande lafeste sus el palais aucbor. 
Quant li mengiers fu près, Fège portent pluisor. 
As tables sont assis devant l'emperéor, 
.xv. conte servirent, qui sont de grant valor. 
Ne sai que vos contasse les mes c'orent le jor. 
Moult furent bien servi li conte et li seignor. 
Apres mengier, vïelent li noble jogléor, 
Romans et aventures content li contéor, 
Sonent sauters et gigles, harpent cil harpéor ; 
Moult valt à Tescoter qui en ot la dolchor. 
De si àTavesprer demainent grant baudor, 
Et li quens fist doner chascun, lonc son labor, 
Mantiaus, muls, palefrois, tant qu ijen a honor. 

En une chambre à volte, qui esloit painte à flor, 
Fu fais .1. riches lis, couvert d'un covertor. 
La nuit i vint li vesques el non nostre Seignor, 
Le lit a benéi et seigna tôt enlor. 

Puis se colcha li bers o sa gentil oissor; 

Li vesques les commande al cors St. Salvéor. 

Ses volontés consent la dame par amor, 

Ce nos dist li estoires, qui conte la veror, 

La nuit conchut la dame j. vaillant poignéor : 

Witasses ot à non, à la fiere vigor, 

Qui tant fu redotés de la gent paienor. 



II 



Fêtes à Bouillon. Dans un repas, Ydain montre sa science divinatoire. Elle 
prédit à son mari qu'elle lui donnera trois fils, à qui Dieu réserve les plus 
glorieuses destinées. 



Witasses de Boloigne, qui prox fu et hardis, 
Dedans la cambre pain te à or et à vernis 
Jut o Ydain sa feme, la bêle o le cler vis. 
La nuit i fu Witasses li bers engenuis, 
Li prox etli cortois, li bien amanevis. 
Quant li quens ot assés démené ses delis, 
Le parler ont laissié, es-les vos endormis. 
La nuit sonjala dame, si corn dist li escris, 
Que en Jhersalem, là où Dex fu traïs, 
Par devant le sépulcre, sor un perron massis, 
Estoit iluec portée; sore Pot- on assis. 
Si esgardoit el temple qui'st de Deu benéis. 
Tos fu plains de cauetes et de calves-soris ; 
Parmi sa bouche issoient .11. aigles et .1. gris : 
Fors del temple jetoit et els et lor abis. 

El saintisme sépulcre, où Dex fu mors et vis, 
Huans, nitichorax, .1. oisaxmaléis, 
Desor le maistre autel avoient fait lor nis; 
Li gripons i venoit volant tos ademis. 
Entre lui et les aigles, dont jo ore vos dis, 
Trestos cachoient fors les grans et les petis; 
Puis venoient à lui volant tos ademis. 
Tôt troi le saisissoient et li aigle et li gris, 
Sor la tor l'emportaient que flst faire David. 
La chité sorvéoit et trestos le païs. 
Sor ses espaulles sont andoi li aigle assis, 
Une corone d'or, si com li fu à vis, 
Li metoient el chief par desore son vis, 
Et li grif li pendoit par desore son pis, 
Sachoit lui la boele très parmi le nomblis ; 
Parmi les Portes-Gires que passa Jhesus Christ 
Issist de la chité volant tos ademis; 
Les murs avironoit, qui sont de marbre bis, 
Tant que tos les avoil en la boiele mis. 
La dame s'esveilla, si a jeté .u. cris, 
De la péor qu'ele ot fu ses cors esbahis. 

Quant Witasses li quens entendi sa moillier, 
Il a levé sa main, si se prist à, seigner. 
« Bêle, que avés-vos, ne me devés noier! » 
— Sire, je Y di à Deu, qui nous puist conseiller, 
Et giet par sa dolchor moi et vos d'encombrier. » 
Son songe li conta, aine n'i volt riens noier. 
Quant li quens Tentendi, ne la volt esmaier : 
« Dame, ceste avison fait forment à proisier; 

Encoraurés tel fruit qui porra justichier 

La chité où Jhesus se laissa traveiller, 

Et vos et son parage fera tos essauchier. » 

Quant le contesse Tôt, Deu prent à grassier. 

Witasses li gentiex la commenche à baisier : 

La nuit jurent ensamble de si à l'esclairier, 

Qu'il virent le soleil et luisir et raier, 

Li quens est sus levés, ne s'i volt atargier. 

Ses chamberlens se fist moult bien apareiller; 

Puis lui ont amené j. bon corant destrier. 

L'emperere monta, si ala al mostier ; 

En sa compaigne furent plus de .c. chevalier. 

La messe font chanter le chapelain Richier 

Et l'empererris fist tôt son palais widier, 

Et les huis moult bien clorre, serrer et veroillier. 

Quant li bains fu calfés, puis fist Ydain baigner, 

Apres la fist moult bien et vestir et cauchier, 

Lui et les autres dames. a fait assés mengier 

Dedens la riche.chambre, qui fu painte à or mier. 

Quant messe, fu chantée à l'autel St Simon, ; 

L'empereres l'oï par grant devocion; 
Puis revint el palais et il et si baron. 
On a l'iauge criée contreval le donjon. 
As taules sont assis sans noise et sans tenchon; 
Assés i ot daintiés et autres venoison, 
Et de tans autres mes que je n'en sai le non. 
Chantent chil jogléor, vïelent cil Breton. 
Witasses li jentiex, qui cuer ot de baron, . 
Fist Ydain achesmer, à la clere fachon; . . ., 

Puis demande congié Temperéor Olon. 
A Boloigne l'envoie par le conte Guion 
Et par le castelain c'on apele Huon ; 
Lors départi la cors entor et environ. 
De Cambrai sont issu Aleman et Frison. 
L'empereres enmaine Wi tasse le baron; 
A la chapele à Aix, qui fu le roi Charlon, 
Fist li quens son homage, ensi corn nos quidon. 
Lendemain s'en alaet a saisi Builion; 
Ses fievés a mandés entor et environ , 
Et cex qui doivent estre de sa subdicion. 
Les sains fist apporter par desus .1. perron ; 
Sairement lor fist faire, par tel devision 
Que il ne li fauroient por nule asentison. 
Ensi l'ont otroié, qui qu'en plort, ne qui non. 
Puis coniiianda la terre au castelain Yvon, 
Et assist tex prevos com il lui vint à bon. 
Ses homes li conmande à mener par raison, 
Qu'il n'es robe, ne toile par nule mesproison. 
.vin. jors a demoré en celé région. 

.vin. jors fu à Builion Witasses li guerriers ; 
Bien mena avoc lui dusc'à .c. soldoiers, 
Estre cex de sa terre et sans ses chevaliers. 
Par le los que li quens ot à ses conseillers 
A mis es chastiax gardes, serjans et justichiers, 
Et par tote sa terre et prçvos et voihiers. 
Sor j. cor saint qui'st moult et precios et chiers 
Fist jurer et plevir tos les plus haus princhiers ; 
Et tos cex qui avoient baillies etmestiers, 

Qu'il maintenront à droit borjois et chevaliers : 
Et il l'ont otroié de gré et volentiers. 
Li quens s'en est partis et fait as esquiers 
Devant porter les armes et mener les destriers. 
Si home le convoient dusc à Mons des Loriers. 
Là partirent de lui, si retornentarriers, 
Et li quens s'en repaire, qui fu nobles et fiers. 
Tant vait par ses jornêesles chemins droituriers, 
Que il vint à Boloigne dont il fut iretiers : 
Là l'atendent si home et sa franche moilliers. 

Seignor, ce fu en mai que chante l'aloele, 
Que verdoient cil pré etli ans renovelle, 
Li losignox demaine son chant en la ramele, 
Et li malvis s'escrie, respont la torterele ; 
Adonc demaine amors chevaliers vers dansele. 
Li quens fu revenus devers Ais-La-Chapele ; 
Quant il fu descendus del cheval de Chastele, 
Il entra en la sale, n'i fait autre querele ; 
Sa feme vint encontre, qui fu jentiex et bêle; 
Ensamble o lui avait mainte noble pucele. 
Quant li quens la veûe, par grant amor Tapele, 
De la joie qu'il ot tos li cuers li sautele, 
Et celé vint à lui, qui fu sa vraie ancele, 
Et fu assés plus blanche que flors en la ramele. 
La color ot plus fine que rose en la brancele. 
Il li baise le boche, les iex et Ja maissele. 
Puis vinrent d'ax tel tex oirs, ne l'ienés à favele, 
Qui furent redoté de si que à Tudele. 

Quant li bons quens, Wi tasses fu venus de Coloigne, 
Là où l'avoit mené li sires deTremoigne, 
Por rechevoir Buillon, dontli dus de Saissone 
Fu ochis à Nymaie à honle et à vergoigne, 
Por ce qu'il le clamoit à honte et à cacoigne, 
Or en est cil saisis, qui sire est de Coloigne, 
la plus bêle dame qui soit dusqu'en Gascoigne. 
Quant il fut revenus, Festoire le tesmoigne, 
Son senescal conmande esroment, sans aloigne, 
Qu'il aparout ses noches, moult bien ce li besoigne. 
Chil le fist volentiers, onques n'i quist essoigne, 
Teles dont on parla en Franche et en Borgoigne : 
Car tele chose avint, ne l'tenés à menchoigne, 
Dontmoults'esmerveillerentprestreetabéet moigne, 
Chevalier et borjois et dames et canoigne : 
Ja ne l'iairai por paine que la verte n'i joigne. 

Li senescaxs'en torne, qui n'ot soing d'atargier ; 
Isnelement et tost monta sor .1. destrier ; 
Aine ne volt arester, si vint à Loncviler, 
Là où li quens Witasses avoit son moitoier, 
Que motons et berbis i avoit .1. millier. 
.Li senescax ot haste, si dist al parchonier 
Qu'il li prest .xx. motons, qu'il en a grantmestier ; 
Etli prodons si fist, ne le volt delaier. 
,i. moton i ot noir, ce vos os acointier, 
Dontli quens ot Tespaulle devant lui à mengier. 
Une chose i avint, dont me puis merveiller, 
Car la contesse Ydain estut espauliier ; 
Che devisa la dame, qui moult fist à proisier, 

Que ele fist tos cex qui Toïrent seignier ; 
Si s'en esmerveillerent serjant et chevalier, 
Et borgois et vilain, et li clerc de moslier. 
Li senescax a fait ses motons escorchier, 
As queux les ont livrés, s'es font apareillier. 
Moult fu li mengiers riches que font li cuisinier. 
Quant il fu aprestés, si font l'iaue huchier. 

A Boloigne ot moult grant baronie assamblée, 
Que li quens i avoit et semonse et mandée, 
Por Tamor à la dame que il ot amenée. 
Or en fera les noches en sa sale pavée. 
Quant li mengiers fu près, s'a-on Tiaue cornée, 
Li baron vont laver, quant ele est aportée ; 
Les napes furent mises sans nisune posnée, 
Puis asistrent as tables sans nule demorée 
Cil servent de quisine à qui fu commandée. 
Très devant la contesse fu l'espaulle aportée 
Qui fu del noir moton, par bone destinée. 
Li quens en a mengié et la dame senée. 
Quant li espaulle fu d'une part dessevréc 
Et cil qui sert le conte en a la char ostée, 
Le contesse la prent si l'en a sus levée, 
Et puis la rassist jus quant Tôt bien esgardée. 
« Dame ce dist li quens, iceste m'est contée, 
Espauliier savés, des ars estes parée. 
Est-ce voir, bêlé dame, bêle bouche rosée ? » 

— Sire, ce dist la dame, or m'avés vos gabée. » 

— « Chéries, bêle, non ai ; n'en soies pas irée; 
Ainchois m'a- on bien dit qui'st vérité provée. 

Par la foi que m'avés el plevie et jurée, 
Ne vos celés vers moi, franche dame honerée ; 
Bien sai que mainte fois i estes esprovée. » 
Quant la dame entendi qu'ensi fu conjurée, 
Son seignor respondi, comme bien doclrinée ; 
« Faites osier la char de ceste espaulle lée, 
Et quant ele en iert fors départie et sevrée, 
Puis soit bien en blanc vin et en aisil lavée, 
Dont la me raporche-on, quant bien ert esuée. » 
Quant ele ot commandé, moult tost fu aprestée. 
La contesse la prist, qui moult par fu senée, 
Tel chose lor a dit, quant fu bien apensée, 
Dont moult s'esmerveillerent tôt cil de la contrée. 

La dame a pris l'espaulle, qui moult estoit clergie ; 
Ele sot de la lune et de géométrie 
Et del cors des estoiles et de phylosofie; 
D'espalliier savoit trestote la maistrie. 
A .1. cotel Ta rèse, tant que Tôt atenrie ; 
Puis s'en vint al solel qui luist et reflambie, 
Ele esgardeen l'espaulle et moult s'i estudic; 
Puis apele le conte, à la chère hardie. 
« Sire, dist la comtesse, ne lairai ne vos die : 
Moi et vos avons hui vescu de roberie. 

— Comment, ce dist li quens. ma bêle dolce amie? 

— Sire jel'vos dirai, ne Tvos cèlerai mie. 
Chist moton furent pris à vo parchonerie ; 
.xx. en i ot par conte aine cil n'en ot partie ; 
Sire, qui a en garde vostre moitierie. 

Li .x et .ix. moton de ceste compaignie 

Sire, furent tôt blanc, se Dex me benéie : 
Li vintisme fu noirs, ne Pmescréés vos mie ; 
Véés en chi l'espaulle, que j'ai en ma baillie. » 
Et quant li quens Wi tasses ot la parole oïe, 
Tel honte en a eu, tos li sans li formie, 
Por ice qu'ele sot que il a bergerie 
Et qu'ele li à dit, oiant sa baronie. 

Quant li quens ot la dame, moult enestmerveilliés ; 
Son senecal manda, il ne s'est atargiés. 
Devant le conte vint, puis est agenoilliés. 
Li quens l'en a levé et quant il fu drechiés, 
Par moult grant maltalent fu de lui araisniés : 
« Dites-moi, fait li quens, gardés que n'i faillies, 
Où presis les motons que ci avons mengiés? » 
Li senescax respont, qui moult fut afaitiés, 
« Sire, n'afiert'à vos que tel chose sachiés. » 
Et li quens li respont, qui moult fu corechiés : 
« Par la foi que doi Deu et ses saintes pitiés^ 
Se tost ne me le dis, mal es apareiiliés I 

— Sire je Tvos dirai, quant vos plaist; or oies : 
À Loncviler les pris, s'es avés gaaigniés, 
Avostremoitoier qui me les a bailliés. 

— Amis, le dist li quens, Dex en soit graciés, 
Et qtians en i ot-il? Gardés ne me noies. 

— Sire, il en i ot.xx. quant les m'es ot carchiés; 

— Ses-tu com fait il furent?— Sire, blanc, se sachiés, 
Mais c'un en i ot noir qui moult fu encraissiés. 

— Prist cil noient encontre à qui sui compaigniés? 

— Sire, nennil, encore trop fui embesoigniés. » 

Quant li quens entendi que cil n'est forvoiés, 
Sa main leva amont si s'est.m.fois seigniés. 

« Dame, ce dist li quens, por Deu le roiamant, 
Vés-chi mon sènescal ; moult vait bien tesniôignartt ; 
Que c'est voirs que vos dites ; n'aies de riens faisant. » 
La dame li respont basset en sospirant : 
« Sire, je n'y verroie noient en nul sambtant, 
Se cil ne prent sa perte contre vostre serjant; 
Où vos ne li avés à rendre en covenant. 

— Bêle, ce dist li quens, dès ici en avant, 
Soit la moitoierie tôt à vostre commant ; 
Chelui donés le son, s'aiés le retiianant. 

— Sire, dist la comtesse, foi que doi S 1 Amant, 
Dont n'i perdra-il riens, jo le vos acréant; » 
Àdont a pris l'espaulle, levée est en estant; 
Assés l'a regardée et deriere et devant; 

Puis apela le conte, si îi dist en oiant : 
« Biax sire, aies le cuer baiit et lié et joiant; 
Car de moi et de vos istront moult bon enfant : 
Dex nos donra .1. conte et .1. duc moult vaillant 
Et .1. prinche et *ii. rois qui moult seront poissant; 
Si ne seront, fors .ih.j as armes combàtant » 
Quant li quens l'entendi, moult s'en vait nièrveillantj 
Et li autre baron qui entor sont séant. 

« Sire, dit là contesse^ ne soies en sopois; 
Car ainsi avenra, foi que doi Sainte Crois* 
Primes aurés .1. fil, qui prox iert et adrois, 
Qui tenra Mosteruel et trestot Bolenois ; 

Et en après .1. duc et un prinche et .11. rois ; 
Et si n'en i aura entre tos mais que trois,» 
Quant li quens l'entendi, si s'en seignam fois; 
Moull en ont grant merveille cil qui siéent as dois ; 
Tôt li pluisor qui furent Font tenu à gabois. 
« Dame, ce dist li quens, qui est prox et cortois, 
Comment porra ce estre, por Deu et Sainte Crois? 

— Sire, dist la contesse, n'en soies en effrois, 
Que ce iert vérités, si m'aït Dex et fois. 

— Dame, ce dist li quens, por Deu qui n'en menli, 
Comment porra voirs estre ce c'avons ci oï ? 

— Sire, je l'vos dirai, la Dame respondi. 
Nos avérons .111. fiex, par verte le vos di, 
Qui moult seront vaillant, corajox et hardi. 
Li ainsnés sera quens, si comme est establi; 
C'estra li mains poissant et cil de menor cri. 
Et li autres iert dus, si con trové l'ai chi, 

De Buillon en Ardane, qui vos vint de par mi, 
Et li tiers sera prinches, por vérité le di, 
D'une loigtaine terre que tienent Arrabi. 
Puis ierent cist dôi roi, ains qu'il soient feni, 
De la sainte chité où Jhésus mort soffri, 
Quant Juis Tachaterent et Judas lor vendi : 
De quanque dit vos ai n'i ai de mot menti. 

Quant liquens ot la dame, forment s'en esjoï, 
Et prie le Seignor, qui de Virge nasqui, 
Que tôt ensi l'otroit, par la soie merchi, 
Corn la contesse l'a devisé et gehi. 

III 



La comtesse Ydain devient successivement mère d'Eustache, de Godefroid et 
de Baudouin. Elle les nourrit de son lait et donne tous ses soins à leur 
éducation. Un jour elle ne se lève pas devant son mari, qui lui en demande 
la raison : a J'appartiens, lui répond-elle, à de plus hauts hommes que vous, 
car j'ai sous mon manteau (sous lequel étaient ses trois fils) un comte, un 
duc et un roi. » 



Quant la contesse ot ce et dit et devisé, 
Moult s'en esmerveillcrentli haut home d 1 aé, 
Chevalier et borjois et cil qui sont letré. 
Li auquant qui l'oïrent en ont ri et gabé, 
A folie le tinrent, mais ils ont meserré : 
Car de quanqu'ele dist n'i a .1. mot fausé. 
Trestot ainsi avint com avoit devisé 
Des enfans ont laissié, d'autre chose ont parlé. 
Li quens a fait ses noches en son palais pavé, 
Moult hautes et moult riches, .xv. jors ont duré. 
Puis demandent congié et il leur a doné. 
Par moult grant amistié sont de lui desevrê. 

Witasses li jentiex, qui moult fist à loer, 
Est remés à Boloigne, qui siet desus la mer; 
A la contesse Ydain, que il puet tant amer, 
Grant seignorie en fait li jentiex et li ber. 
La contesse ert enchainte, si prist à agrever. 
Volontiers vait as glises le servise escoter; 
Ne messe, ne mâtine ne lui puet escaper. 

Moult devint sainte feme la dame o le vis cler. 

De l'agage qu'ele, ot ne pooit-on trover 

Si très saintisme chose, bien le puis afremer. 

Tant porta son enfant, qu'ele dut délivrer. 

Une nuit sist la dame lès le conte al soper; 

Ses termes ert venus, mel commence à aler; 

Son chapelain ot fait la dame tost mander. 

Corpus Domini prist ? si se fîst confesser. 

Puis traveilla la dame desï à Tajorner. > 

.1. fil li dona Cil qui tôt puet governer, 

Qui fu de te} valor corn orrés deviser; 

Moult en fa liés li quens, quant il Toï conter, 

L'abes de S 1 Giosse Ta tenu al lever, 

Et cil de S* Bertin del bore de S* Orner, 

Witasses ot à non, si le firent nomer. 

Quant il fu baptisiés, puis l'ont fait raporter. 

La mère Ta recheu, moult le pot desirrer 

Qu'ele le voille encore tenir et amender; 

L'enfant ont quis norriches, por son cors governer. 

Mais- ains la contesse Yde ne le pot endurer, 

Qu'il en alaitast Tune por lui desnaturer : 

Aine n'ot autre norriche que lui al doctriner : 

Tant le norri la dame qu'il se pot consevrer. 

Xe chambre où ele jut ot fait encortiner 

De riches dras de soie, por son cors honerer ; 

Li quens l'ala sovent véoir et esgarder. 

Moult sovent la revisde, car moult la pot amer. 

De boivre et de menger li fait bien acesser ; 

Tant que li termes vint qu'ele dut relever. 

Quant la contesse ot jut desi à son termine, 
Apareiller se fist en sa chambre perrine, 
En son dos ot vestu .1. pelichon hermine, 
D'une coroie erl chainle, qui fu de tel orine : 
Nus hom qui Tait sor lui mar dotera vermine. 
La bocle ert d'un topasse, qui luist et enlumine, 
Et d'un riche achatois estoit faite Tespine. 
Entor avoit asise mainte riche sardine, 
Maint brasine et maint saffre; chascuns a samechine. 
Ses mantiax estoit gris, orlés de sebeline ; 
Et estoit par desos envols d'une porprine. 
La contesse ert plus bêle que fée, ne serine, 
Si blanche avoit la char comme flor d'aubespine, 
Les iex vairs et rians et la color rosine. 
Al mostier Nostre-Dame, qui del ciel est roïne, 
Se fist messe pajiter, et quant ele define, 
El palais repaire, le crochefis incline, 
Là peûst-on veoir maint fil de Palasine, 
Et tante noble dame, tante noble meschine; 
Mouit furent grans les noches en la sale perrine. 
Ne sai que vos contasse les mes ne la covine ; 
Assès i ot Bretons et de gent Picardine, 
Et nobles jogléors, qui chantent de ravine. 
Grant joie démenèrent, tant que li jors décline. 
Quant il orent sopé, si départ la roïne. 
Li lis fu aprestés sos la fresche cortine 
Et ot par de desorfc .1. covertor (Termine, 
La contesse s'i colche, qui tant fu prox et fine, 
Et li bons quens Witasses, el non sainte Marie, 
Tant qu'il virent le jor parmi une verine. 

Ghele nuit jut Witasse o Ydain la vaillant, 
Tant qu'il virent le jor et le solel luisant; 
Quant messe fu chantée, dont s'en vont li auquant, 
Et li quens est remés à Boloigne la grant; 
Et l'autre mois après, ce trovons nos lisant, 
Engenra Godefroy le hardi combatant, 
Qui puis porta corone d'or fin reflamboiant. 
Ne sai que vos alasse de chascun acontant ; 
Ghe trovons en l'istoire, qui pas ne vait mentant, 
En ji. ans et demi furent né li enfant, 
Dont jo vo conterai dès ichi en avant. 
Tos les norri la dame, par le mien esciant, 
Aine nus d'ax n'alaita ne moiller ne soignant. 
Moult en parloient dame et borjois et serjant; 
Et li bons quens Witasses s'en vait moult merveillant. 

Tant a norri la dame tos .in. les demoisax, 
Que Tainsnés ot .11. ans Witasses li plus grans; 
La mère i met grant paine, si lor fait lor aviax. 
Li père en a grant joie, s'en maine ses meriax, 
Moult aime plus la mère por amor as tosiax. 
A lor mesure avoient et cotes et mantiax ; 
Puis pristrent Antioche et maint riches chastiax; 
Jherusalem asistrent là où les .111. oisiax 
Ocist li .1. des frères : moult fu bon li quarriax, 
Si que li Turs le virent, qui erent as cretias. 
Moult en furent dolant, maint s'en clama mesiax; 
Onques n'en acointerent .1. si félons chaïaus. 

Moult furent li enfant bien gardé et norri : 
Onques la contesse Yde nus d'ax ne consenti 

Qu'alaitiés fu de feme for solement de li ; 
El méismes ses cors à son pis les norri. 
Moult par fu sainte feme, par verte le vos di ; 
La haire qui'st si âpre sor son bliaut vesti; 
Li soller de ses pies furent à or jaisdi ; 
De gravelle poignant mainte fois les empli ; 
Après metoit son pié tôt nu à eschari. 
Le servige de Deu moult volentiers oï; 
Ele revesti povre et autex recovri ; 
Moines, prestres et clers honera et servi. 

Tant furent li enfant amendé et théi, 
Witasses li ainsnés ot .m. ans et demi ; 
Li autre sont apert et gent et esche vi. 
Dras ont à leur mesure et sollers autresi. 
Li père en fait grant feste, s'es baisa et joï. 
La Contesse deproie celui qui ne menti 
Qu'il lor otroithonor, par la soie merci. 
Si orent-il moult grant, aine ne furent fali. 
Antioche conquistrent, ains qu'il fussent feni ; 
Maint baron ot al prendre corajox et hardi ; 
Chist en furent seignor, car on l'avoit sorti 
A mech, où s'assamblerent Persan et Arrabi, 
Qu'il prendroient la tor qui fu le roi Davi. 
Puis en passa cha outre, por voir le vos afi, 
Li rois Cornumarans, et vint comme tapi. 
Tôt fussent à cotiax estranlé et mordri, 
Se ne fust .1. sains abes, par qui Dex les gari, 
Si com oïr porrés, se le voir vos en di. 

Onques la contesse Yde, qui tant fut prox et hele, 
Uns seus de ses trois fiex, par nisune querele, 
Ne laissa alaitier à feme n'a ancelle ; 
Ains les norri la dame tos trois à sa mamele. 

I. jor vait oïr messe la dame à sa chapele ; 
Ses .ni. fiex commanda une soie pucele; 
Li .1. d'ax s'esveilla, forment crie et herle; 
Celé qui les gardoit apiele une dansele, 
L'enfant fîst alaitier et puis ci la chisele 
Ne quida que sa mère en sust une cenele. 
Miex volsist puis le jor qu'elle fust à Nivelé. 
Quant la comtesse vint, la chambrière apele. 
« Di va por c'a cist enfes moillïe sa maissele? » 
« Dame, or s'esveilla, moult menoit grant haele, 
Je l'fis bien alaiter à une damoisele. » 
Quant la comtesse Tôt, tôt li cuers li cancele ; 
De la dolor qu'ele ot s'asist sor une sele; 
Moult forment li sospire li cuers sos la mamele. 
Quant ele volt parler, si se clama mesele ; 
Isnelement sali, d'ire tote cancele ; 
A l'enfant est coru, si le prist par Faisselle. 

La dame prist l'enfant qui la char avoit tenre ; 
Del mataient qu'ele ot fu noire comme cendre ; 
Dire m'orrês cornent, se le volés entendre. 
Desore une grant table a fait l'enfant estendre 
Une cuilte p.orprine, et puis fist l'enfant prendro. 
Seure Ta fait roller, puis par l'espaule prendre, 
Son lait c'ot alaitié li ot fait moult tost rendre ; ' 
Puis en fu à tos jors ses fais et ses nons menre. 

La pucele ert plus coie que en yver calendre. 
La dame la manache moult li fera cher vendre : 
Mais ele s'enfuï que ne Posa atendre. 
Anchois passa aoust et li mois de setembre, 
C'osast venir à cort por la contesse offendre* 

Moult par fu la contesse sainte et de bonne foi ; 
L'enfant a recouchié là où gisent li doi ; 
Tant l'alaita la dame qu'ele Ta fait tôt coi, 
De son mantel hermin furent covert tôt troi. 
Li quens vint en la sale, o .1. son dru Joiffroi. 
La contesse demande ; on li monstra al doi ; 
Puis entra en la chambre bêlement, sans effroi ; 
S'apela la contesse, qui grant ire ot en soi. 
« Dame, ce dist li quens, par Diu- merveilles voi! 
Vos soliiés lever tos dis encontre moi, 
Or ne le volés faire : dites moi viax por coi ! » 

— Sire, dist la contesse, ja n'en aies anoi. 
Jo sui as plus homes, par la foi que vos doi, 
Que vos nen estes, sire; moult le sai bien et croi. 
Car j'ai sosmon mantel .1, conte, .1. duc, .t. roi. » 
Quand li quens l'eniendi, si en sorist en soi; 
Quida que l'eûst dit par gex et par gaboi. 

Et quant Witasses ot celé parole oïe, 
Vers le lit s'aclina, puis apela s'araie : 
« Dame ne dites mais si faite gaberie, 
Tex le porroit oïr que Ttenroit à folie. 

— Sire, dist la contesse, voire est la profesie. 
.1. conte .1. duc .1. roi, par Deu le fil Marie, 

Ai desos mon mantel ne Tmescréés vos mie. 
— Dame, Cil lor otroit, qui dedens Betanie, 
Suscita Lasaron et mit de mort à vie ! » 

Des enfans ont laissié le plaît et l'eslormie. 
Tant les norri la dame ne Tmescréés vos mie, 
Que Bauduins li enfes, qui ot tel seignorie, 
Ot vin ans acomplis, la letre le nos crie. 
Ce estoit li mainsnës de tote la maisnie. 
.x. ans avoit Witasses, à la chère hardie, 
Letres lor fist aprendre li quens par cortoisie; 
Et si lor fist savoir d'oisaus et d'escremie 
Et d'esches et de tables, de cembiax, d'envaïe, 
Et de corre .1. cheval par une praerie ; 
Il i metent lor cure moult plus que à clergie. 
Miex aiment bohorder que vespres, ne complie ; 
Car al baron retraient, qui vint en la galie ; 
Puis furent redoté por lor grant baronie. 
Dès Buillon en Ardane desi que en Persie. 



IV 



Eustache est envoyé par ses parents en Angleterre. Il y est reçu avec hon- 
neur, s'y distingue par sa libéralité et son courage, se fait aimer du roi et 
de toute la cour. 



Tant norri ses .ni. fiex li quens o le cler vis, 
Que Witasses Tainsnés ot .xu. ans accomplis. 
Moult estoit prox et sages, cortois et bien apris; 
FTavoit si bel vaslet el règne Loéis. 

Par le los que li quens oL de ses bons amis, 
L'a al roi d'Engleterre por adober tramis. 
Vaslès de son aage a mené dusc' à dis; 
Si compaignon estoient et né de son païs; 
Que serjans, qu'esquiers a mené .xx, et .vi., 
Et .nu. chevaliers cortois et bien apris. 
Li vaslès fait mener .nu. chevax de pris, 
Assés portent deners d'argent, et vair, et gris, 
Ostoirs, et espreviers et griffax ademis. 
Ensi apareilliés conme ci vos devis, 
Est partis de Boloigne Witasses li jentis. 
Quant il vint à Winsant, si fu près miedis; 
En une nef en entrent, si ont lor voile mis. 
Li mers fu forment coie et li vens moult seris; 
Entre Vespres et None ont à. Douvre port pris. 
Là se reharnescherent, monté sont, ce m'est vis; 
A Cantorbile vinrent, si con fu enseris. 
La nuit sont herbergié chiés lor oste Felis, 
De si à l'endemain que jors fu esclarchis, 
Qu'Uitasses est levés et calcinés et veslis. 

Witasses li vaslès n'ot cure de targier, 
Ains a fait sa maisnie moult bien apareillier. 
Quant il ot son conroi à l'ostel fait paier, 
Es chevaus sont monté serjant et esquier; 
els monta li ostes, s'es ala convoier; 
Vers Roecheslre aqueut son chemin droiturier. 

Très devant la calchie encontre .1. mesagier : 
Witasses li demande, sans autre latimier, 
Se il li set le roi d'Engleterre enseignier. 

« Sire, cil est à Londres en son palais plenien 
Et a en sa compaigne maint vaillant chevalier; 
Là le poés trover, se en avés mestier. » 
Et Witasses s'en torne, qui le corage ot fier ; 
Il et si cornpaignon pensent de l'esploitier; 
A Londres sont venu ains le soleil colchier; 
Droit de devant saint Pol sont aie herbergier 
Chiés .1. riche borjois, qui moult fist à proisier. 
.i. moult riche mengier lor fist apareillier; 
Par trestotes les rues fist li enfes huchier 
Qu'il viegnent à sa cort qui or voira mengier : 
Onques nen ot la nuit à son ostel wissier, 
Livroison fist as povres douer et puirier; 
Biax fu li luminaires contreval le planchier; 
Moult furent bien servi serjant et chevalier ; 
Grant joie démenèrent tant c' on ala colchier. 

La nuit s'est li vaslès Witasses reposés, 
De si ens el demain que solaus fu levés , 
Que li rois d'Engleterre s'est al mostier aies. 
Witasses li vaslès s'est vestus et parés, 
A tos ses compaignons qu'il i ot amenés. 
Es palefrois montèrent, quant les ont conréés; 
Là où li rois ot messe fu li vassax guiés. 
Quant il fu descendus, el mostier est entrés; 
Devant le crochefis est l'enfes arestés, 
Et pria lé Seignor, qui en crois fu penés, 
Qu'il doinst son père vie et celui dont fu nés* 
Et lui croisse barnage et valors et bontés. 

Quant ot s'orisoh faite, si est en pies levés, 

Et a seignié son vis, s'est d'une part tornés ; 
Tant atendi li enfes li mestiers fu fines ; 
Dont issi del mostier li fors rois coronés. 
Li vaslès le salue, qui prox fu et sénés, 
De par le conte Uistasse de qui il est amés. 
Quant li rois l'entendi, avant fu apelés : 
« Amis, qui estes-vos? gardés ne me celés. 

— Sire, fiex sui al conte qui de Buillon fu nés, 
Et qui de Bolenois maintient les iretés. 

Chà m'a tramis à vos, que vos me retenés 
Et por soie amistié garnemens me dohés : 
Por ce sui-jo chà outre en vo terre passés. 

— Chertés, ce dist li rois, bien estes assenés ; 
Jo ne fusse si liés por mil mars d'or pesés ; 
Grés et merchis en ait li frans quens aloses; » 
Moult fu joïs li ehfes, baisiés et acolés. 

« Witasses, fait li rois, envers moi entendes : 
De ma coupe d'or fin al mengier servirés. 

— Sire, dist li vaslès, si corn vos conmandés. » 
Or est li damoisiax o ses homes reniés. 

Moult est en la chité de trestos honerés ; 

Por l'ostel que il tint fu forment aloses 

Et por ce qu'il estoit plains de sigrans bontés. 

Or est remés Witasses à qui bontés acline; 
Grant seignorie en fait li rois et la roïne. 
A tôt le premier jor qu'il vint en la quisine, 
Dona al maistre keu .1. pelichon d'ermine 
Et .1. riche mantel orlé de sebeline; 
Et al sor-queu dona ;i. anel o sardine 

Et .1. riche sorcot orlé de marlerine. 
Moult en ot grant parole par la sale marbrine; 
Il nen ot en la cort ne vaslet, ne meschine 
Qui moult fort ne l'ait cliier et por son bel covine. 
Quant li rois vait cachier en bois ou en gaudine, 
Son berseret li porte cil quPst de france orine; 
Moult le sert jentilment li fiex de palasine 
Dame Yde la contesse, qui moult est prox et fine, 
La fille al chevalier qui vint en la santine, . 
Que li chisnes conduist contreval la marine ; 
En tant corn il i fu soffri mainte haïne. 
Et de maint haut baron maltalent et corine; 
Puis en fu remenrês quant vint à son termine. 
La contesse sa fille, qui'st de bone doctrine, 
Nuit et jor prie Deu et sainte Chaterine 
Por son enfant Wilasse, que honor li destine. 

Moult par estoit Witasses amés por sa franchise ; 
Li vaslès n'a mantel, ne bliaut, ne hermine, 
Que il ne doinst trestot, ne Plaira par justise ; 
Frans est et debonaires, n'a cure de cointise. 
Moult par Paime li rois et por son bel servise, 
Il n'a en la contrée chastelain ne marchise 
Qui moult n'ait Penfant chier et por son bel servise. 

Dame Yde la contesse, qui tant est bone et fine, 
En prie dam-le-Deu et le cors s 1 Denise 
Que il li doinst honor; sa pensée i a mise ; 
Si aura-il plus grant que ele ne devise : 
TePchose fist li enfes ains qu'eùst armes prise, 
Dont il estra parlé dusc'au jor de Juise, 

Car il venja son père de moult grant quivertise 
Que Rainaumes ses hon avoit vers lui enprise, 
Si Gom oïr porrés, s'il est qui l'vos devise. 

Moult par aiment à cort Witasse li Englois, 
Chevalier et serjant, esquier et borjois, 
Et grant honor li porte la roïne et li rois. 
Il est larges et frans et sages et cortois: 
A ses conpaignons done garnemens et conrois, 
Ostoirs et espreviers, chevax et palefrois. 
Chil l'aiment et honorent eissi que ce est drois. 
D'esches set et d'oisax et de chiens et de bois, 
Escremir et lanchier et traire d'arc turcois; 
Et quant ot o le roi esté .xiiii. mois, 
Et Witasses.ses pères, li quens de Bolenois, 
Qui dont tenoit Ponteu, Monsteruel et Tornois, 
Est queûs en malage, si en est moult destrois. 
Bauduins en est tristres et ses fiex Godefrois, 
Et la franche contesse en fu en grans effrois. 
Nostre Seignor en prie et sa saintisme crois 
Qu'il li envoit santés, si corn en a pooirs, 
Et fait messe chanter des frères Benéois. 

Et quant li quens Witasses, à l'aduré corage, 
Fu del tôt alités et queiis en malage, 
La chars li est queue del cors et del visage. 
Moult par en sont dolent li per de son barnage. 
Dame Yde la contesse, qui tant est prox et sage, 
En prie damleDeu et son saintisme ymage 
Que il li doinst santé et tôt par droit usage, 
ii. 3 

Mais ains qu'il soit garis aura eu grant damage. 
Seignor, or entendes quel pechié et quel rage 
Rainaumes a peilsé envers son seignorage. 
Monsteruel tint del conte ; fait li avoit homage. 
Cil Rainaumes estoit de moult grant pareritage, 
Riches d'or et d'argent et de grant seignorage; 
Che li a fait enprendre folie et tel outrage 
Dont li quens fu dolens en trestot son aage. 



V 



Pendant l'absence d'Eustache, le comte de Boulogne, son père, est attaqué 
par Rainaume, comte de Montreuil, un de ses vassaux, qui envahit ses 
États et y met tout à feu et à sang. La comtesse conseille à sou mari de 
rappeler son fils d'Angleterre. Elle lui envoie un messager. 

Seignor icil Rainaumes, dont vos m'oez parler 
Avoit desos le conte Monsteruel à garder, 
Gomme son seignor lige foi li devoit porter; 
Et li enfant sont joule qu'il deûst hoiierer. 
Witasses li ainsiiés, qui tant fait à loer, 
Ert à la cors le roi aies por adober : 
Ne pooient li autre la terre govertlér ; 
Rainaumes lor deiist conseiller et garder ; 
De l'enferté al conte li deûst bien poser. 
Or oies dont li fel se prist à pûrpenser, 
Qu'il voira son seignor guerpir et deffler ; 
Sa terre li voira et ardoir et prèer ; 
Bien Pen quide par forche del tôt desireter : 

Se il pûet esploitier, quéns se fera clamer 
De trestot Bolenois et seignor apeler* 
Puis a fait son parage venir et aûner* 
Et trestotes ses gens qu'il onques pot mander* 
Bien fist dedens .vm. jors mil chevaliers armer, 
Et tant de l'autre puile que jo ne sai noûbrer* 
Dès or voira li fel sor son seignor aleï\ 
Et li fera sa terre eschillier et gaster* 
Et ses viles ardoir et ses castiax préer. 
Quant li quens le saura et Yde, o le vis cler^ 
Et Bauduins li enfes et Godefrois li bér, 
Moult en auront grant dol à Boloigne sor mer* 

Quant Rainautnes li fel ot ses homes maûdès> 
Il les a apelés, si corn oïr porrés t 
« Seignor, fait-il à els, envers moi entendes. 
Savés por quel affaire jo vos ai chi mandés? 
Jo le vos conterai, se oïr le volés» 
Wi tasses de Boloigne, qui mollit fu âlbsés, 
Est queûs en mâlage, tos est al lit aies ; 
Ne se puet mais aidier, s'est de mal apressés ; 
Et si .m. fil sont joule, nus nen est adobôs, 
Ja par els n'iert li règnes garandis ne tensés. 
Demain irai sôr ax, se vos le me loès ; 
Tôt conquerrai afforehe, se vos ne me falès; 
Ni remanra à prendre ne casliax ne chitès } 
Ains .1. an serai quens de Boloigne damés 
Et de tote la terre et sire et avoués. 
Se jo le puis conquière, moult gratit pi*ou i aurès î 
Jo vos ferai tos riches, ja mar en doterëâ. » 

Si ami H respondent : «De cheval cher pensés; 
Volentiers ferom tôt quanque commanderés ; 
Ne vos en faurons ja por estre desmembrés. 
Plus estes vos haus hom que li quens n'est d'assés; 
Bien afferroit à vos honors et richetés. » 
Chele nuit a Rainaumes ses parens oslelés, 
A moult grant seignorie les a tos conréês, 
De si que el demain que solaus fu levés. 
Devant Fuis de la sale a-on .11. cors sonés; 
Dont corurent as armes, nus n'i est demorés. 
De Monsteruel issirent et rengiés et serrés. 
Rainaumes les conduist sor le destrier armés : 
Or sera li païs eschilliés et gastés ; 
Onques li quens ne fu garnis, ne apensés. 
Or li ait cil Sires qui en crois fu penés ! 
Car s'il n'en a secors, tos iert desiretés. 

Quant Rainaumes li fel a sa gent assemblée 
Et de bataille fiere rengée et ordenée, 
Il est venus à Quauche, si a l'iaue passée ; 
Ses coréors envoie par tote la contrée. 
Cel jor a ars Àtin et Butin et Eslrée 
A offrent lilebert est arse et allumée, 
Èstaples et Pomblis et Camuers la loée ; 
ÎEtDaunes ensement est arse et embrasée, 
Et mainte bone vile ont assise et robée ; 
De si c'al Nuef-Castel ont la terre gastée. 
Es vos la povre gent à grant honte menée. 
Seûrement chevalchent, n'ont cure de meslée. 
Aine n'i ot colp féru de lanche ne d'espée. 

Ains onttotc la terre eschillie et gastée. 
Moult par fu grans la proie que il ont conquestée ; 
Chil qui sont eschillie mainent moult grant criée, 
Reclament lor seignor et sa bonne engenrée ; 
Mais li quens gist malades en sa chambre pavée ; 
Ne set mot que sa terre soit si mal atornée. 
Quant li quens l'orra dire et Yde la loée, 
Et Godefrois ses fiex, à la chère adurée, 
Mainte palme en iert torse, mainte lerme plorée. 

Rainaumes Torgeillox n'a soing de repairier : 
Bien sont en sa conpaigne dusc'à mil chevalier, 
Et plus de .vu. .xx. homes, que serjant que archier; 
La terre fait gaster et les vilains loier ; 
Aine de si à Nuef-Borc ne volrent atargier. 
Il ont le païs ars sans autre recovrier : 
Plus de .lx. leues l'ont il fait eschillier. 
Uns esquiers s'en torne, qui Dex gart d'encombrier ! 
Entre ses quisses ot .1. bon corant destrier; 
A Boloigne s'en vait cest affaire nonchier ; 
Dusc'à la maistre sale ne s'i volt atargier; 
Del cheval descendi, si l'ala atachier; 
La contesse est levée por aler al mostier. 
A iceste parole es-vos le mesagier, 
Tantost con il la vit si li prist à huchier : 
« Bêle dame, fait il, por Deu vos voil proier 
Que me menés al conte; pensés de l'esploitier! 

— Amis, est-ce besoings? ne l'me devés noier. 

— Oïl, dame, fait-il, à celer ne vos quier. » 
La dame s'en fcorna, qui moult fist à proisier, 

La chambre où li quens jut a fait desverpillier i 
Cil est entrés laiens à sa franche moillier ; 
Très par devant le lit s'ala ajenoUUer, 
Et salue le conte, qui le coraije ot fier, 
Del grant Deu soverain qui tôt a h baillier ; 
Ja dira tex noveles, sans autre laUmier, 
Dont il fera le conte et la contesse irier I 

Li esquiera estoit cortois et affaires; 
Très par devant le lit, où fu agenoilliés, 
A le Conte appelé, qui moult fu euipiriés. 
« Sire* fait il à lui , faites pais , si m' oies; 
I'dolerox mesages vos iert par moi nonchiés : 
Vostre païs est tos gastés et eschilliés! >) 
Quant li quena Tentendi, moult en fu coreehié§ ; 
« Amis, qui a ce fait? gardés ne xne rnoiés, 
— Sire ch' a fait Rainaumes, li quivers renoiés 
Entrés est en vo terre tiers jor a, ce sachiés; 
Bien a en sa conpaigne dus c'a mil chevaliers 
Et plus de /vu. xx. homes, tant les a-on projsiôs, 
Desireler vos-quide, tant est outrequidiés! » 

Quant li quens Tentendi, erroment est drpçhjés, 
Qu'il se voloit armer ; tant est affebloiés 
Et de son grant malages destrois et angpjssiés, 
Qtie en nule manere ne pot ester sor pies ; 
Ou il le voille pu non, est ens el lit cochiés. 

Quant dame Yde le voit, si plore de pitiés ; 
Ele detort ses poins, ses chevox a sachiês ; 
« Ahi, biax fiex Witasses, con estes eslpngiés! . , 
Aine ne fustes par moi à la cort^e^voiés !. 

Se jo vos eusse ore, vos nie conseillissiés; 
Bien deùssiés puis estre venus et repairiés. 
Se Ydain vostre mère de noient amissiés, 
Jo quit, mien escient, que o lui plorissiés. » 
Onques Dex ne fist home, tant fust joians ne liés, 
Qui pitiés n'en presist! Tant H est engrossiés 
Li cuers dedens le ventre que il li est cangiés : 
Pasmée chiet à terre, tant fu grans li meschiés, 

Quant li quens Ta veïïe, s'est ses dais efforchiés : 
« Hé Dex ! fait il, biax Père, ja fustes-vos jugiés 
Et vendus d'un voslre home, batus et coloiés , 
Et en la sainte crois ppnés et traveilliés ! 
Ensi con pe fu voirs, par ensi m'otriiés 
Tant solement santé, que jo soie vengjés , 
De Rainaume le traitre dont je sui guerroies : 
Si est li miens hom liges de terres et de fiés, » 

Quant Witasses li quens ot fini sa proiere , 
Et la bone contesse fu revenue ariere, 
Ele esgarde le conte aj vis et à la chère , 
Et li quens l'en apele, qui forment l'avoit chère , 
« Dame', ce dis! li quens, foi que doi à S' Père, 
Assés amasse mix que jo jeûsse en bière I 
Se santé me donoit li verais justisierre , 
J'estroie encor vengiés de la gent pautoniere 
Qui m'eschillept ma terre et metent à foiere ! » 
— Sire, dist 1$ contesse, or serai saudoiere, 
Et de vos chevaliers loeresse et maisniere : 
Vos feriiés grans biens, si con moi est à vierre 
Se mandiiés vo fil qu'il revenist ariere; 

Car Rainaumes vos maine en moult maie manière. » 

— Dame, je vos otroi ceste chose première : 
Faites anchois escrire une chartre pleniere; 
Ens sera embrievés mes max et ma haschiere, 
Et le tort que me fait Rainaumes li boisierre, 
Qui ma terre me gaste, corne fel et trichierre. » 

Quant la dame ot congié, moult ot son cuer joiant; 
Tost et isnelement apela .1. serjant : 
« Amis, fait la contesse , or oies mon samblant. 
Aies en Angleterre , ne vos aies tarjant ; 
Jo vos ferai baillier .1. bon cheval corant. 

Tant demandés le roi que truisiés mon effant. 
Gardés-vos bien li dites tôt ce que jo li mant : 
Ghascun jor ist li ost de Mosteruel le grant, 
Qui mes bestes menjue, moult me vait damajant, 
Et essille ma terre et art et vait gastant. 
Jo maldi les mameles, de Deu le raamant , 
Dont il fu alaitiés , s'or ne me fait garant 
De Rainaume, mon home, qui me vait guerroiant. 
Contés lui le mesage al prou conte vaillant, 
Che li porrés bien dire que n'estroit en estant, 
Qui li volroit doner le trésor Àgolant : 
Dites que tost s'en viegne, ne voist mais atarjant. » 
Li mes li respondi : « Tôt à vostre conmant. » 
Congié prent à la dame, si s'en torna à tant ; 
De Roloigne s'en ist moult tost esporonant; 
Bien fu tierche de jor, quant il vint à Wissant. 
Isnelement et tost entra en .1. chalant, 
A Dovre est arivés après None sonant; 

El cheval remonta, si s'en torna poignant; 
A Cantorbile vint tôt droit, à l'anuitant; 
Le roi a demandé .1. viel home sachant, 
Et cil li enseigna à Londres là devant. 
Li serjans a mengié .1. moult poi en estant, 
Et a beii .111. fois, puis monta el bauchant. 
De labone cité s'en issi maintenant; 
Jamais ne finera s'aura trové l'enfant. 



VI 



Eustache, à la nouvelle des dangers que court son père, quitte brusquement 
Londres, adresse au ciel une longue prière. A peine débarqué, il court à la 
rencontre de Rainaume. 



Li mes s'en est tornés quant jors fu enseris 
Jamais ne finera s'iert li mesages dis. 
El demain matinet, quant jors fu esbaudis, 
Ot passé Rovecestre, si con dist li escris ; 
A Londres est venus, ains qu'il fust miedis. 
Le roi a demandé à .1. borjois Felis. 
« Amis, fait li borjois, al mengier est assis. » 
Et li mes s'en torna, qui moult estoit pensis. 
A pié est descendus sor .1. perron massis; 
Tos les degrés monta el palais seignoris. 
Devant le roi servoit Witasses li jentis; 
Sa cope li tenoit qui estoit d'or massis. 
Quant li mes l'a veû, bien le quenut al vis; 

Il est avant passés, par la manche Ta pris, 
.1. poi le traist ariere por raconter 3es dis, 
« Sire, dist li yaslès, jo sui à vos tramis 
De par le conte Witasse, dont estes enjenuis, 
Qui ne leva de lit, ,111. mois a acomplis. 
Moult avons grant damage qu'il est amaladis : 
De Monsteruel ist fors, chascun jor, ademis, 
Li lox qui li menjue sa proie et ses brebis 
Et escille sa terre et gaste son païs : 
Chest Rainaumes ses hom, li quivers maléis, 
Qui a fait assambler tos ses meillors amis. 
Bien a mil chevaliers as vers elmes burnis, 
Et plus de .vu. mil homes de guerres aatis : 
Tôt a vostre païs eschillié et malmis. 
Or vos mande vo mère, que maldis soit li pis 
Et iceles mameles dont vos fustes norri3, 
Quant vos ne la vengiés de ses max anemis, 
Dont ses païs est ars, eschilliés et gastis. 9 
Quant l'entendi Witasses, moult en fu esbaïs : 
Il est venus al roi, si Ta à raison mis ; 
« Sire, tenés vo cppe ! » Li rois en fait .1, ris : 
« Conment! fait-il, Witasse, que vos en est ayis? 
Jo ne voil mie boivre, Jrop en estes hastis, ?> 
— Sire ce dist li erçfes, por le cors saint Feljs 
Se vos ne le prenés^ ja estera jus mis ! >> 
Li rois a pris la çope et cil en est partis, 
Onques ne pris}, çongié, tant par fu esniaris : 
A son ostel en yiept; sor .1. banc s'est assis. 
Et fist melre sa sale spr f i, destrier de pris ; 
A Tarchon fu pendus .1. bons brans coloris. 

Li vasiès est montés, s'afule j. mantel gris; 
Jamais ne finera, à nul jor qu'il soit vis, 
S'iert vengiés de Rainaume ; bien s'en est aatis I 

Witasses li vasiès, al corage adurê, 
Est de Londres issus, n'i a congié rové. 
Il et li mesagiers se sont acheminé, 
A Rovecestre vinrent, tant ont esporonô. 
Là covint estancher son destrier abrievé, 
Car moult Tavoit li mes trayeillié et penô; 
Remanoir le covint, forment l'en a pesé, 
Et Witasses s'en va, n'i a riens dpmoré 5 
A Cantorbile vint, si a le bore passé; 
Vespres oï soner à la bone chité 
L'enfes s'en est lornés à Sainte Trinité, 
Si a son cors en crois devant l'autel jeté ; 
Une orison conmenebe de grant auctorilé ; 
Par grant dévotion a Jhesum réclamé : 
a Sire, Pères propisses, qui lot as estorê, 
Adan fesis premiers, par ta grant déité, 
En la toie samblanche; et quant l'eus formé, 
Si en traisis Evain, de qui somes tôt né; 
Et quant les eus fais, si lor as devéé 
Le fruit d'un tôt sol arbre ; dont, par grant vanité, 
Furent del Satenas soduit et encantô. 
Mengier lor fist del fruit; quant en orent gosté 
Conurent mal et bien ; quant se sont esg^irdé, 
Fors de saint paradis furent andoi jeté; 
D'ax et de lor semenche avés le mont poplé. 
Par le mors de la pome estions tôt dampné, 

En enfer en aloient et evesque et abé, 
Et li saint et les saintes, quant en eus pité. 
En la sainte pucele presis carnalité 
Et venis à naissenche, à la Nativité, 
Si con par tes profetes l'avoies demostré. 
Dont s'aparut l'estoile qui jeta tel clarté, 
Li troi roi l'aperchurent, qui tant furent séné ; 
Il vos vinrent requierre par grant humilité. 
Herodes les rechut, qui lor a demandé 
Que il- aloient querre, et il lor ont conté 
Qu'il vont querant .i. roi qui aura poesté 
Sor tos les rois del mont; il dirent vérité. 

Quant li fel Tentendi, moult ot son cuer iré ; 
Dist lor que par lui viegnent quant il l'aront trové. 
A vos vinrent li roi, si vos ont présenté 
Or et encens et mirre, bien vos ont esprové. 
Li ors senefia de vos la roialté, 
Et par F encens connurent de vos Tumilité , 
Par la mirre le prestre de tote netéé, 
Qui desor tos auroit dolchor et cari té. 
Sire, quant li troi roi vos orent aoré, 
Par aliènes voies revont à lor régné ; • 
Des mains al roi Herode se sont bien destorné. 
Et quant Herodes sot que il l'orent gabé, 
Ses mesages tramist en Belléem Judé; 
Si conmanda ocirre, par sa grant crualté, 
Les enfans qui avoient .m. ans et mains d'aé ; 
.xl.jiii. mile en i ot decolé : 
Chil qui ocis i furent furent beneûré, 
Car en saint paradis furent mis et posé. 

Ofîers fustes al lemple, ce savons par verte. 

Siméon vos rechut, moult vos ot desirré. 
Quant eûstes .xxx. ans par terre conversé, 
Johans vos baptiza, .1. hom de grant bonté ; 
Puis alastes par terre tant que îi forsené 
Vos orent Judas à deners à achaté; 
Ghe furent li Juïs, qui vos ont coroné 
D'espines moult poignans, et en la crois pené, 
Et féru de la lanche ens el disne costé. 
Chelui qui vos feri eûstes ralumé, 
Puis vos cria merci, quant vos ot ravisé, 
Vrais Dex, et il li fu maintenant pardoné. 
Quant Joseph ot vos cors à Pilate rové, 
Il et Nichodemus vos orent balsamé; 
El sépulcre fus mis, ce furent vo privé ; 
Al tier jor surrexis par ta grant digneté; 
Dont furent vostre ami en ynfer visité, 
Qui tant avoient mes en la grant oscurté. 
Adan en traisis fors et Jacob et Noé, 
Joseph et Abreham et son père Tharé, 
Et saint Johan Baptistre qui'st de vo parenté. 
vos les enmenastes en vo grant majesté 
Là où en moult grant joie ont puis tos tans esté. 
Si con ce fu voirs, Dex, que j'ai or devisé, 
Et jo le croi, biax Sire, sans point de vanité, 
Si m'acate venjanche del traïtor prové 
Qui m'a mon païs ars eschillié et gasté; 
Et donés à mon père garison et santé. » 

tantseigna son chief, s'a le volt regardé; 
mostier est issus, s'a son cheval cobré, 

Se li saut en l'archon* à l'estrief n'en sot gré ; 
De la chité s'en ist, n 1 i a plus demoré. 
Or le conduie Dex et maint à salveté! 

Or s'en al a Witâsses, n'i est point ares tés 
Et est venus à Dovre, quant jors fu avesprés. 
Assés avoit al port et galies et nés ; 
Et dist as maroniers, que il i a trovés, 
Que il est mes al roi, tost soit outrepassés : 
En une nef en entre o autre jens assés* 
Al matin est li enfes à Wissant arivés: 
De la nef est issus, si est acheminés; 
A tos les premiers homes que il a encontrés 
S'est li enfes .1. poi por parler arestés, 
« Seignor, a dist Witâsses, envers moi entendes ;• 
^ De quel terre estes vos* gardés ne me celés. *> 

— Sire, devers Boloigne; si somes tos gastès : 
Rainaumes .1. traîtres nos a desonerés* 

Nos manoirs trestos ars, tant somes esgarés 
Fuiant nos en alons que n'ensoions menés. 

— Seignor, ce dit Witâsses* or ne vos démentes : 
Jo sui oirsde Boloigne et del conte engenrés. 
Aies par la contrée, mes homes semoiiés, 

Et dites à trestos que jo sui adobès. 

A Mosteruel m'en vois^ là trestos me sevés, » 

Et cil ont respondu : « Si corn vos conmaiidés! 

Trop avés longement vos homes oubliés . » 

A iceste parole s'est li enfes tornés ; 

A tos cex qu'il encontre a ces mots devises 

Qu'il ot as premerains et dit et recontés. 

Par toie la contrée fu lues li cris levés, 
Et Witasses s'en torne, li vassaus adurés ; 
Par encoste Boloigne s'en est Fenfes tornés, 
Et garde devant lui, vit les fus alumés, 
Et très tôt son païs qui fu tos embrasés. 
Quant li enfes le vit, grains eti fu et irés; 
Va s'ent grant aleûre, n'est mie asseûrés : 
Al Ntief-Castel estanche ses destriers abrievés. 
Es vos .1. chevalier, qui li vint effréés; 
Quant il vit son seignor, à lui s'est arestés; 
Et Witasses l'appelé si li dist : « Chà, venés! 
Jo voil que vo cheval .1. petit me prestes. » 

— Sire, ce est une y ve que vos me demaridés, 
Et se vos montiés sus, ce semblèrent viltés. » 

— Ne me caut, dist li enfes, aparmain le r'aûrés. 
Estes chi .t. moult poi, mon cheval me gardés. » 

— Sire, moult volentiers, quant vos le conmâridés. » 
A icest mot descenl et l'enfes est montés ; 

A l'archon fu pendus li brans d'achier lelrés ; 

Et a saisi l'espié qui bien fu acherés. 

Dont s'entorne poignant dolens et aïrés ; 

Ne retomera mais, si sera assemblés 

A Rainaume sotl home, qufst vers lui parjurés. 

Or le secore cil qui en crois fu penës ! 

VII 

Euslache attaque résolument Ramaurnes et le tue. Il reprend le même jour le 
cheniin de l'Angleterre. Un messager envoyé par la comtesse Ydain ra- 
conte au roi le combat et la victoire du jeune Eustache. Le roi émerveillé 
le comble d'honneurs et l'arme chevalier, quoiqu'il ne soit âgé que de 
treize ans. 

Vait s'en! li damoisiaus poignant une valcele; 
S'espée avoit pendue à l'archon de la sele; 
De l'espié qu'il portoit tranchoitli alemele. 
.1. chevalier encontre el font d'une valcele, 
Son escu à son col, sor .1. bai de Castele. 
Quant Witasses le voit, par grant amor Tapele; 
Cil est venus o lui, se l'baise en la maissele. 
De Rainaume li conte, comment il se révèle, 
Et gaste le païs par malvaise querele. 
Dolens fu moult Witasses, quant entent la novele; 
Ains le vespre orra tele qui li sera plus bêle. 
Andoi s'en sont torné parmi une praele, 
Plus tost s'en vont poignant que ne vole arondele; 
Apres ans .11. venoit li cris et la herele. 
Chà defors Mosteruel, tôt droit à la chapele, 
Ont Rainaume veû et la gent qu'il chaele. 
Quant Witasses le voit, tos li cuers li sautele; 
D'ire et de maltalent li vis li estincele ; 
Miex velt avoir perché le cuer sos la mamele 
Qu'il n'ochie Rainaume, qui si sa gent maisele. 
Or li soit cil garans qui nasqui de pucele! 

Witasses, li vaslès al corage vaillant, 
Très parmi la calchie s'en vait esperonant ; 
N'avoit en sa compaigne chevalier, ne serjant, 
Fors sol cel chevalier qui près le vait sevant, 
Et jure ja por mort ne li sera faillant. 
La gental traïtor alerent avisant : 
Li fel fu descendus par dejoste .1. pendant; 
Son escu avait mis sor Terbe verdoiant, 
Si avoit deslachié son vert elme luisant, 
Et sa coiffe abaissie sor s'espaulle gisant. 
Samaisnie ert esparse par plains et par pendant, 
Com cil qui ne redotent nis .1. home vivant. 
Chà .x., chà .v., chà .xx., lor gaaing vont partant. 
Rainaumes apela .1. son home Elinant : 
« Chil doi vienent moult tost, ne sai qu'il vont querant ; 
Jo quit qu'il sont mesaige : or orrons lor semblant. » 
Atant es le vaslet qui le vait ravisant. 
Tantost con il le vit, si li clist maintenant : 
« Traîtres, ne pos hui, se Deu plaist le manant! » 
Quant Rainaumes l'entent, moult se vait merveillant; 
Si fu li fel sopris qu'il n'alast en avant, 
Qui li donast trestot le trésor d'Agolanl. 
Tôt li membre li faillent, sa force vait perdant : 
« Sire, fait-il, merchi por Deu le raamant ! » 
Witasses li respont : « Se Deu plaist le poissant, 
Quant de chi partirai, de mort n'aurés garant. » 
l[ a brandi la hanste del roit espié trenchant, 
Vait ferir le traître, à Tire qu'il ot grant, 
Tôt li a desmailié son haubert jaserant ; 
Le pis et la cor.aille li vait tôt porfendant, 

Par mi le cuer limist le bon espié trenchant, 

Il l'empaint par vertu, mort l'abati sanglant, 

Ses compains le voloit aler ferir çlel brant, 

Quant li fu deffendus de Witasse l'enfant, 

De là où il ochist le quivert soduiant 

N'a mie .m. archies, par le mien esçiant, 

De si à Mosteruel, le chastei avenant ; 

Encor sevent le leu li viel home sachant, 

Qui sont en la contrée et el païs manant. 

Li vaslès s'en retorne ariere esperonant, 

Cex a fait retorner qui l'aloient sevant, 

Dist lor qu'il a pris trêves, mar iront mais doUuit. 

Quant si home Foïrent, de joie vont plorant, 

Del Seignor qui tôt fit le vont benéissant, 

Aine ne père ne mère ne F sorent tant ne quant : 

En icel jor piéisme, che trovons nog lisant, 

S'en est venus Witasses droit ariere à Wissant f 

Seignor, si faitement fut li enfes vengiés 
De Rainaume son home, qui qu'en soit ooreclpôs, 
Moult en fu puis tos jors et loés et proisiég. 
En icel jor méisme, ains qu'il fust anuitiés, 
Est l'enfes à Wissant ariere repairiés; 
En une nef entra, li sigles fu drechiés, 
Al matin par son l'aube, quant jors fu eselcûriés, 
Est d'autre part à Dovre ariere eschaviés, 
Et issi de la nef, quant fu pris li congiés, 
El cheval en monta, moult fu joians et IL63 .: 
Et cil qui fu lui ne s'est mie atargiés, 
A la chit de Boloigne en vint tos esslaisiés; 

Devant le maistre estage descpndi baus et liés; 
La contesse $ trovée en langes et nus pies; 
Triste ert de son païs, qui si ert escilliés. 
Quant ele voit celui, moult tost fu araisniés : 
a Amis, ses-tu noveles? car nos en acointiés, » 

— Bêle dame, fait-il, et car me conduisiez 
Al conte mon seignor, où jo sui envoies. » 
La dame le mena là où estoit couchiés. 
Chil vint devant le lit, si s'est agenoilliés ; 

« Sire, fait-il au conte, entendes, si in'oiés ; 
Bien est voslre païs de Rainaume vengiés, 
Car il a hui c'est jor esté tos destrenchiés I 

— Amis, qui a ce fait? gardés ne me Y noies, 

— Li vostre fiex Witasses, qui moult est resoigniés, & 
Quant li quens Tentendi, ep. son se s'est dreçhiés, 

Et a levé sa main, si s'est ,m. fois seigniés, 
« Dis-me tu vérité? — Sire, ore ce saiehiés, 
G'i fui quant il l'ochist, si soie jp aidiés ! 

— Hé, Dex! cp dist li quens, tu soies grassiés ! » 
Dame Yde la contesse en plore de pitiés, 

Et beneïst cela ore que il fu gaaigniés, 

Et conchus et portés, noris et alaitiés. 

Et li vassax s'en vait, ne s'est pas atargiés, 

Dusc'à Londres h chit n'iert mais ses frains sachiés. 

Or s'en ala \Yitasses qui n'a soing d'atargier ; 
Tant a esperoné le bon corant destrier 
Qu'il est venus à Londres tos sols, sans esquier. 
Dont sonoit miedis uu plus maistre mostjer. 
Et li rois d'Engleterre fu assis al mengier, 

Witasses li vaslès, qui tant flst à proisier, 
Descendi au perron, si monta le planchier. 
Onques ne li sovint des espérons sachier; 
Si n'ot tant de loisir qu'es peûst deslachier. 
Devant le roi s'en vintpor faire son mestier. 
Li rois l'a appelé, qui merveilles Tôt chier. 
« Dont venés vos? Witasse, ne l'me devés noier. 
Jo quit que vostre amie vos manda avant ier, 
Parce qu'ele voloit à vo cors dognoier ; 
Moi laissastes por lui acoler et baisier. 
— Sire, ce dist Witasses, qui le corage ot fier, 
Por ce ne fu ce mie, se Dex me puist aidier. 
Ains alai en tel leu où ne le poi laissier, 
Ne mesage fors moi n'i pooie envoier. » 
Li rois Ta moult gabé et tôt li chevalier, 
Car ne savoient mie d'Uitasse le guerrier 
Que il là où ala eûst si grant mestier. 

Or lairom del vaslet .1. petit le plaidier ; 
Si dirons de son père Witasse le guerrier, 
Conme li mes li conte, ne Tveut mie laissier, 
Con Rainaumes fu mors et par quel encombricr. 
« Sire, par cel Seignor qui tôt a à jugier, 
De là où vostre fiex ocist le paltonier, 
N'a mie .ni. archies, à .1. malvais archier, 
Desi à Mosteruel qu'il devoit justichier ; 
Si qu'à lor iex le virent .un. c. chevalier, 
Que borjois, que serjant, que vilain, que archier; 
Onques d'un trestot sol ne le vi encauchier. » 
Quant li quens Tentendi si se prist à seignier : 
w Hé Dex! fait-il, biax Père, toi puisse grassiei ! » 

Là véissiés plorer le conte et sa moillier 
De joie de l'enfant qui si les vint Yengier. 
Par Boloigne li vait li .1. l'autre nonchier : 
Celé novele fist mainl home eslééchier. 

Witasses al gernon, qui tant fist à loer, 
A fait celui méisme en Engleterre aler 
Qui Rainaume son home vit ens el cuer navrer j 
Et del cheval corant à la terre verser. 
Chil saura bien al roi la vérité conter. 
Et Witasses li quens li prist à reconter 
Che qu'il dira au roi que il puet moult amer. 
.1. bon cheval li baille, quant il s'en dut torner, 
Et la franche contesse, qui tant fist à loer, '_ 

Li fist mantel moult riche et bliaut aporter, 
Et braies et chemises si li a fait doner ; ; j 

En son dos li a fait maintenant endosser. 
Et puis saut el cheval c'on ot fait enseler, 
Congié prent maintenant, n'a cure d'aresler ; 
De Bolpigne est issus, si commence à esrer, 
En icel jor mésme a passée la mer. 
El demain vint à Londres à Tore de disner, 
Avoc son damoisel est aies osteler. 

Quant li rois ot mangié, si vait h lui parler, 
Et entra en la sale devant maint riche per, 
Devant le roi s'en vait, qui moult fet à amer; 
De par le conte Uitasse si le vait saluer; 
Ja dira tel novele, s'on le velt escoter, 
Qui moult feront Witasse li vaslet honerer. 

Li mes a dit al roi, qui ot non Boniface : 
« Sire, chà m'a tratnis, ne sai que l'vôs celasse, 
Li quens de Bolonois, por ce que vos contasse, 
Malades a esté chertés une grant massé : 
Quant .1. siens hom le sot, tôt son parage amasse; 
Bien le quidoit del tôt avoir mis en sa nasse; 
Sa contrée li a desiretée et arse* 
Plus de xv grans leues, à .1. mulet d'Àrcase. 
La contesse en ert tristre, sovent se claime lasse ; 
Or en sont bien vengié par lor enfant Witasse, 
Qui ier passa là outre ; ains que fust None basse 
Ot ochis le félon ! Por ce que Tvos contasse, 
M'a chà tramis li quens, que noiartt n'i tarjasse; 
Moult me proia sa mère moult bien vos devisasse 
Conment il a esté, et bien le vos mostrasse. » 
Et quant Tentent li rois, si respont al mesage : 
« Comment! fu-il là outre? — oïl, par S 1 Bonasse, 

— Chertés, ce dist li rois, ja ne m'en apensasse; 
Se il le m'eiîst dit, assés mex l'en amasse, 

Par la foi que doi Deu, chérisse et honerasse; 
S'il voîsist armes prendre, volentiers li donasse 
Et de moult bone gent à plenté li baillasse : 
Jo méismes mes cors avoc lui en alasse : 
Se il le m'eûst dit, jamais voir ne finasse 
De si que del quiveft hautement le venjasse! 

Quant li mes ot al roi sa parole contée: 
« Amis, ce dist li rois, or oies ma pensée 
Con fu ceste aventure conmencée et flnée ? 

— Sire, fait le mesages , bien vos iert enditée. 

Li quens a jut malades là outre en sa contrée, 
Tex .x. mois et demi, c'onques ne chainst espée. 
a. son home i avoit, plains fu de grant posnée; 
Quant le vit alitié , s'a sa gent assamblée , 
De sor le conte ala, s'a sa terre préée 
Plus de .xv. grans leiîes l'a arse et destraèe ; 
Et quant li quens lé sot, s'ot la chère trobléé, 
Et la franche contesse en fu moult adolée. 
Son fil manda chà outre, â la chère membrée; 
Là outre s*en passa, sans nule demorée; 
Et quant il l'oï dire, s'a sa voie tornée : 
Trestot sol rencontra ens en une valée* 
Avoc lui me mena , c'est vérités provêe ; 
Tant ensevi celui qui sa terre ot gastée , 
Que de sos Mosteruel lé choisi en la prée. 
.i. espié ot li enfes, dont ot faite portée, 
Dont il l'ala ferir , voiant sa gent armée ; 
Très par milett del cuer l'a empeinté et bôtée 
Et quant il l'ost ocis, s'a sa règne tirée, 
Ariere s'en revint, ni fist autre arestée, 
A Wisant repaira ains que fust l'avesprée.; 
Onques n'i aresta, si ot la mer passée. 
Chà m'a tramis ses père, à la barbe meslée, 
Por cest affaire dire, dont est grans renoméé. » 
Quant li rois l'entendi, s'a la chère levée ; 
Moult en ot son cuer lié , grant joie en a menée. 

Quant li rois d'Engleterre oï le mesagier, 
Il a mandé Wilasse, qui séoit al mengier ; 
Et cil i est venus, qui le coragè ot fier. 

et Witasse, dist-li rois, voir me désistes ier, 
Que là où vos alastes eùstes grant meslier ; 
Ne me deûssiés mie cest affaire noier ; 
Se le m'eûssiés fait par a. home nonchier , 
Jo méismes mes cors vos alasse vengier 
De celui qui faisoit vo païs eschillier. 

— Sire, ce dist Witasses, cepuet-on bien laissier; 
Ne vos osasse mie de tel chose proier, 

Ne tant faire vo gent pener et Iraveillier ! 
Jo m'en passai là outre, tos sol sans esquier, 
Si m'a cil doné trêves dus c'a .1. an entier. 

— Witasse, fait li rois, faites vos tost baignier , 
Et tos vos compagnons faites apareillier : 

Por la vostre amitié seront tôt chevalier. 
Une riche contrée vos fas ci otriier , 
Tenés, jo vos r'envest par .1. rain d'olivier 
Encor vos donrai plus, qui qui s'en doie irier, 
Jo voldrai de vos faire mon privé conseilliez 
Tote aurés Engleterre desos moi à baillier. » 
Chil l'en ala al pié , où n'avoit qu'enseignier, 
Et li rois d'Engleterre l'en ala redrechier. 
Witasses li cortois , qui tant fist à proisier , 
S'en va à son ostel, n'a cure d'atargier; 
Là véissiés cendax et pailes desploier. 
A .xxx. chevaliers fist li rois dras taillier, 
Que il dona trestos por Witasse essauchier, 

Witasses li vaslès , à la chère hardie, 
Est venus à l'ostel, sa chose a establie ; 
Baigniés s'est et lavés avec sa compaignie, 

Et li rois d'Engleterre ne les oublia mie. 
Garnemens lor tramist à lor herbergerie. 
Apareilliés se sont, par moult grant seignorie. 
Li damoisax Witasses, qui moult ot cortoisie, 
Vesti une chemisede cendal de Rossie; 
Par desore .1. bliaut de paile d'Aumarie ; 
Calces ot d'un diaspre, qui fu fais en Persie, 
.1. mantel ostorin, qui par terre balie, 
Li tassel furent fait el règne de Claudie ; 
La pane qui i fu n'eslijast Malatrie. 
Quant il Tôt à son col ne sembla pas espie : 
Tant conme li girfaus est plus biax d'une pie, 
Et argens plus de plonc et la rose d'ortie, 
Tant est plus biax li enfes de tote sa maisnie, 
Et mex sarable jentiex et de grant seignorie. 
Li rois les a mandés par .1. son home Elye ; 
Es chevax sont monté de Gascoigne et de Brie ; 
Si s'en vont à la cort sans noise et sans falie , 
Et li rois les rechut , aine n'i ot vilonie. 
Là peiissiés véoir gent de mainte baillie , 
Harpéors et Bretons, Giges et chifonie, 
Et contéors de sons et mainte joglerie. 
Moult demainent. grant joie en la sale polie, 
Por l'amor del vallet, dusc'à la nuit série. 
Aies est à S 1 Pol, bonemenl li deprie 
Qu'il li otroit honor et son père doinst vie. 
La nuit veilla li enfes el non sainte Marie ; 
Enfresi qu'el demain que l'aube est esclairic, 
Aine ne s'en volt movoir, si ot la messe oïe. 

. Quant Witasse ot veillié ertfrêsi c'al matin 

Et il ot messe oïe à Pautel S fc Martin, 

El palais repaira; moult mainent grant hustîiL 

Quant il orent mengié et pain et char et vin* 

Li rois Ta adobé, à loi de palasin : 

Unes cauches li caucent doi conte de franc Iirtg, 

Et li rois li calcha les espérons d'or fin ; 

Après, li ont vesttt .1. hauberc doblentin. 

Plus est blanche la maile que n'est flor d'aubespin. 

.i. elme li lâchèrent, qui furoi Costentin, 

L'emperéor de Rome, puis fil li rois Aiquin ; 

En une grant bataille que fistrent sarrazitt 

Fu conquis sor le roi del bon vassal Gerin; 

Puis Tôt li rois de Franche par .1. larron Basin, 

Qui el trésor le duc le prist par larrechin ; 

Et puis le présenta li rois .1. son cosifl, 

Qui sire ert d'Engleterre, ce trovons en la fin ; 

Tôt ensi ot li rois cel elme poitevin : 

Aine n'enpira nul jor vaillant .1. angevin. 

Li rois li chainst méismes le bon brant acherin ; 
En la plache li traistrenl .ï. destrier morentin, 
La sele qui'st el dos fu d'un poisson marin ; 
La coliere devant estoit d'un ostorifl 
El tote la crupiere d'un fres forré hermin. 
Li frains qu'il ot el chief valoit maint esterlin ; 
Moult fu bons li chevax, n'ot meillor dusc'al Ring; 
Et Witasses monta et prist l'espié fraisnin; 
Escu ot fort et dur des joes d'un delfin. 
.xiii. ans ot et demi adont en cel termin. 

Li bon rois d'Engleterre, qui le corage ot fin, 
En dona à .xxx. armes por amor del meschin ; 
En la place descendent desos .1. aubespin. 

Seignor, si faitemeiit que vos oï avés 
Fu par sa grant proeche Witasses adobés. 
.xxx. sons conpaignons ali rois conréés, 
Por l'amitié de lui, et garnemens donés. 
Quant li rois les ot tos devant lui assanblês, 
Il est sor son cheval de Gascoigne montés; 
Esbanoier se vont de sor Tamise es prés ; 
Ses noviax chevaliers eu a o lui menés 
Et ses riches barnages en est o lui aies. 
Une quintaine lievent sor .11. estaus dotés : 
.t. hauberc i ont mis, qui à or fu saffrés, 
Et desore fu mis .1. fors escus listés ; 
Et Witasses li enfes i vint tos abrievês. 
.t. colp i vait ferir, quant il fu achesmés, 
Que par desos Tescu fu li haubers faûsés, 
Por de delèsl'estache est li espiés passés 
Enfresi que as pôins li est outre colés; 
D'autre part l'en traist fors, puis est outre tornés. 
Li gonfanons de soie est en Tescu remés. 
Quant li rois Ta veii, si a .11. ris jetés; 
A ses barons le mostrô, si les a apelés. 
« Moult est eest enfes prox et fiers et redotés; 
Aine hom de son aage n*ot mais si grans bontés ; 
Il n'aura .xim. ans, si iert feuriers entrés. 
— Sire, font li baron, moult doit estre aloses. 
Car ch'iert .1. des meillors qui de mère soit nés; 

Ja de devant sa lanche ne garra hom armés. 

— Seignor, ce dist li rois, envers moi entendes : 

Senescal en ferai, se vos le me loés; 

Puis ne doterai home qui de mère soit nés. » 

Atant es-vos Witasse qui'st à aus assamblés; 

Moult fu joïs del roi, baisiés et acolés. 

Si conpaignon bohordent dont il fu avoés; 

Grant joie démenèrent, ce est la vérités, 

Tant que li solaus fu baissiés et esconsés; 

Dont les en a li rois à Londres remenés ; 

Il méisme les a celé nuit ostelés. 

Grant joie ot en la sale environ de tos lés. 

Chil jogléor i ont lor estrumens sonés, 

Salterions et gigles, dont il i ot asés. 

Wi tasses fi vassax les a moult bien loés; 
Il lor done mantiax et bliaus engolés, 
Pelichons vairs et gris et hermins gironés. 
Onques nus ne s'em plainst, quant il se fu tornés ; .. 
De quanqull despendi est moult bien aquités. 

Moult ert dont .1. prodom bien creus et amés; 
N'estoit pas si çon ore ors ne argens gardés, 
Mais or n'i a riche home ne soit moult ses privés : 
Li maus est moult avant et li biens est remés. 
Si est haïe encor honors et largetés, 
Avarisse en est dame, qui's a tos avilies 
Et les rois et les contes, et vesques et abés : 
Por qu'en diroie plus? tos li biens est fines ! 

Seignor, si faitement con je vos conte et di 
Fu adobés Wi tasses à .xiii. ans et demi, 

Et .xxx. por s'amor, qui sont prou et hardi. 
Si dirai de son père qui le poil ot fleuri. 
Moult a esté malades, mais Jhesus Ta gari 
Et remis en sa force par la soie merchi. 
Quant oï les noveles d'Uitasse son ami, 
Qu'il estoit adobé, forment s'en esjoï; 
Et la franche contesse qui l'porta et norri 
Et Godefrois ses frères et Bauduins ausi. 
Grant sont et amendant et gent et eschevi. 
Tant les norri li pères et la dame autresi, 
Que Godefrois Tainsnés .xiin. ans a compli : 
Aine autrui que son père por armes ne servi; 
Car li quens ne le volt, ne il ne Tconsenti; 
De sor trestos les autres Tarna plus et chéri. 



VIII 



Le second fils du comle de Boulogne, Godefroy, est armé chevalier. Il va 
trouver l'empereur d'Allemagne pour lui demander l'investiture du duché 
de Bouillon. La fille du comte Yvon vient en ce moment demander du 
secours contre Gui, châtelain de Mont faucon, qui s'est emparé de son héri- 
tage. Elle ne trouve aucun chevalier qui ose prendre sa défense. Godefroy 
se présente pour être son champion et remet au roi son gage de bataille. 

Tant a norri li quens les autres .11. enfans, 
Que Godefrois l'ainsnés ot compli .xvii. ans. 
Plaist vos à aconter qex estoit son sanblans? 
Le visage ot traitis, les iex vairs et rians; 
Les bras ot afformés, si ot graisles les flans; 
La forcheûre ot droite, les pies bien chevalchans; 

N'ot plus bel bacheler el roialme des Frans, 
Che conte l'escriture, qui en est voir disans, 
Qu'à Pasques, en avril, que soés est li tans, 
L'a adobé li pères et o lui ne sai quans; 
Aine mex ne fu armés ne rois, ne amirans. 
Unes calches li lâchent serrées et tenans, 
Qui plus estoient blanches que flors aparissans. 
Par de sore li ferment uns espérons trenchans; 
.1. hauberc lui veslirent, qui saffré ot les pans. 
Cel jor en fa armés dant Tiébaus l'Aufricans, 
Que Viviens li prox fu mors en Alissans; 
Et puis l'embla .1. lerres qui ot non Maradans ; 
Goiement l'acata .1. riches marchéans 
Le conte de Boloigne le vendi .m. besans. 
.i. elme li lâchèrent qui clers fu et luisans 
El nasel ot .v. perres bones et bien vaillans. 
Entor avoit .1. chercle qui fu à or luisans; 
Par moult grant maïstrie le firent Aufricans ; 
Tant i ot esmeraudes, safflrs et aymans. 
Jaconches et topasses, brasmes et diamans^ 
N'es peùst esliger .1. riches Venissans; 
El maistre quing en son .1. escarbogle ardans. 
Maint jor Tôt em bataille li palasins Bertrans ; 
Puis li chaignent l'espée dont fu mors Agolans, 
Bone est l'enhendeùre etmeudres est li brans; 
Letres i ot escrites, qui dient en romans 
Que Galans le forja, qui tant par fu sachans. 
Durendax fu ses pers, ce fu li quens Rollans. 
Puis en feri tex cox li hardis conbatans, 
Al siège d'Anjiqche, dont içains Tjircs fu (Iplans, 

Escu ot fort et dur à S n, lionchax bliins. 

.1. cheval li amènent qui ot à non bauchans, 

Covert d'un blanc diaspre qui'st par terre batans, 

Godefrois i monta, qui tant fu conbataqs; 

.i. espié li baillierent, qui fu fors et pesans, 

Une ensaigne i ot riche et ,m. aygles volans, 

Les langes en estoient dusc'as pies balians; 

Puis broche le cheval des espérons tranchans. 

Les noviax adobés en a menés as chans; 

Ses pères vint après, qui moult estoit joians, 

Et li autre baron desus les auferans. 

Desor .1. palefroi, qui soef est amblans, 

I vint la contesse Yde, qui fu prox et vaillans; 

Le jor véissiés poindre mains bons chevax corans : 

Grant joie démenèrent dusq'as yespres sonans. 

Contre le soir repaire quens Witasses li ber, 
Et Godefrois li prox, qua tant devoit amer, 
Et cil qu'il avoit fait, por s'amor, adober, 
El palais descendirent, si se vont desarmer. 
Apres vint la contesse, qui moult fist à loer. 
Quani li mengiers fu près, si alerent (Jisner. 
Moult furent mex servi que ne sai deviser. 
Apres mengier viélent et cantent cil jogler; 
Maint noble contéor i peùssiés trouver, 
Poitevins et Bretons et de cex (Totremer, 
Et de mainte autre terre, que jo ne sai nomer. 
Witasses li jentiex les fist si bien lever, 
Onques nus ne s'em plqiflt quant yint al dessevrer. 
Quant li lit furent fait, aie sont reposer, 

De si qu'ens el demain qu'il virent le jor cler; 

Al moslier en alerent le servise escoter; 

Congié pristrent al conte, quant vint après disner. 

Dont départi la cors quant vint à l'avesprer, 

Et H quens est remés o Ydain al vis cler, 

Son seneschal commande Godefroi apeler ; 

Et il i est venus, sans plus de Tarester : 

« Biax fîex, ce dist li quens, il vos covient aler 

Querre l'emperéor, tant que Tpuissiés trover; 

A lui vos convenra moult sagement parler : 

Buillon li requerrés que vos devés garder. 

— Sire, dist Godefrois, n'ai soing de demorer. » 

Li quens fist son ator et son oirre atorner ; 

Cex qu'il menra o soi a fait bien conréer 

De riches garnemens, por son fils honercr. 

Contre la Pentecoste que on doit célébrer 

S'est esmus lui quinsime, tôt joule bacheler. 

Sa mère le baisa, quant el le vit monter; 

Li quens le convoia de si à Saint-Omer; 

Là partirent de lui, si l'ont laissié esler. 

Or s'en vait Godefrois à la chère grifaigne ; 
.xv. chevaliers ot li bers en sacompaigne, 
Et furent bien vestu en guise de châtaigne. 
Li esquier adestrent les bons chevax d'Espaigne, 
Tant oirrent lor jornées et par bois et par plaignes, 
Qu'il vinrent à Nimaie, .1. jor de diémaigne ; 
Trovent l'emperéor, qui sire ert d'Alemaigne; 
Godefrois descendi al perron de sartaigne, 
Et monta el palais, où tant a bone ovraigne. 

L 1 emperéor demande; .t. princes li ensaigne : 
En sa chambre conseille à .1. duc de Bretaigne. 

Quant Godefrois li bers fu entrés el donjon, 
Qui estoit painturés à, Tovre Salemon, 
Enprès lui le servirent li .xv. compaignon : 
Chascuns avoit bliaul, ou hermin pelichon, 
As bendes d'or listées entor et environ, 
Et mantel ostorin, porprin ou siglaton. 
Devant vint Godefrois à la clere fachon; 
Cortoisement salue Temperéor Olhon 
De dam le Deu de gloire, qui soffri passion. 
L'Empereres demande, quant entent sa raison; 
« Amis, dont estes vos et de quel région? » 
Godefrois li a dit son parage et son non, 
Quant li rois Tenlendi, se l'pristpar le menton; 
La fâche li baisa jii. fois en .1. randon. 
En tant con l'emperere conjooit le baron, 
Es vos une pucele descendue al perron ; 
lui .x. chevaliers de sa subjection. 
La pucele estoit fille al chastelain Yvon; 
Remese ert orpheline, n'avoit oir se lui non. 
Amont vint la pucele, o la clere fachon; 
Quant ele vit le roi, ne fist autre sarmon, 
Ele se lait caoir à ses pies à bandon : 
« Suer, fait li empereres, dites vostre raison. 
— Biax Sire, à vos me claim de mon cosin Guion, 
Qui m'a desiretée par s'otrequideson, 
Por ce que je n'en ai vers lui deffension. » 
Li rois manda celui qui'stoit à Monfaucon 

Qu'à lui venist parler, sans nule arestoison. 
Li mes s'en est tornés, n'i fist demoroison, 
Bien a fait son mesage à coite d'esperon, 
Et cil i est venus qui cuer a de lion 
A .xxx. chevaliers qui sont de sa maison. 

Quant Guis li castelains vint à TEmperéor, 
La pucele mandèrent à la fresce color ; 
Ele est venue al roi/ si li dist par dolor; 
« Sire, de cest vassal fais à vos ma clamor : 
Quant mes pères fu mors, dont sui en tenebror, 
Si m'a desiretée et tolue m'onor. » 
Li vassax se drecha, quant il ot la rimor : 
« Sire, drois emperere, or oies grant folor; 
Ne créés la parole ne le dit à Toissor. 
Ses père en fist nonain el val St Salvéor : 
Quant il vint à la mort, par Deu le çrïafor ! 
Si me laissa sa terre, son castel et sa tor, 
Por ce que sesniés ère et fîex de sa seror. 
Près sui que jo le mostre,, ja mar i aura jor. 
Véés en chi mon gage encontre .1. poignéor 
Qu'ele n'en doit avoir demi pié ne plain d'or. » 

La pucele en requiert ses homes par dolor 
Por Deu qu'il la deffendent de celé desonor ; 
Mais aine n'i ot .1. sol qui fust de tel valor 
Qui bataille en ost prendre, tant dolent la forchor 
A Guion le traître, le félon boiséor. 



Quand li rois vit le gage que li vassax li tent, 
A ses barons conmande qu'il facent jugement. 

.xii. s'en sont levé del meillor escient, 
En une chambre en entrent painte moult richement; 
A la loi de la terre firent esgardement, 
Puis sont venu ariere tost et isnelement, 
Devant TEmperéor el maislre pavement : 
« Sire, drois Emperere, faitli uns, or entent : 
Nos avons esgardé et fait atirement 
Que se la damoisele n'a secors esroment, 
Qui por lui doinst son gage et son droit li deffent, 
De cest jor en avant n'i aura mais noient. 
La pucele en requiert ses homes en plorent; 
Vilainement respondent, car li cuers lor desment, 
Ja par ax n'i aura garant ne tensement. 
Quant Tentent la pucele, si plora tenrement, 
Saint Nicholas reclame et prie dolcement 
Qu'il li envoit secors par son commandement; 
Moult demaine grant dol la pucele al cors jent. 
Quant le voit Godefrois, s'en ot le cu'er dolent; 
L'Emperéor a trait en .1. esconsement, 
Si li a demandé moull affaitiement 
S'il sait se la pucele a droit el chasement : 
« Oïl, fait l'emperere, je 1' sai tôt vraiement; 
Ses aves Ta tenue et ses père ensement ; 
Si n'a ne fil ne fille que cestui ensement. 
Quant Godefrois l'oï, si jura S 1 Climent 
Qu'il li desraisnera, se Jhesus le consent. 
La pucele apela, qui fu en grant torment : 
« Bêle, laïssiés vo plor et vo dolesement; 
Por l'amor cel Seignor où tos li mons apent, 
Serai vos avoés, le mien gage en présent; 

Sachiés que jo ne Y fas por or ne por argent. 
— Sire, fait la pucele, grans grasses vos en rent. » 
Li rois a pris les gages sans nul devéement. 



IX 



Godefroi défie Gui, qui jure sur les saintes reliques qu'il est possesseur légi- 
time des domaines usurpés, le combat s'engage, et après plusieurs vicis- 
situdes Godefroy est vainqueur. Il rentre à Bouillon et reçoit l'hommage 
de ses vassaux. 

Quant Godefrois li bers à l'adurê corage 
Otpor la damoisele al roi doné son gage, 
Li vaillant emperere li demanda oslage; 
Et la franche pucele qui ot cler le visage 
I a mis -.11. dansax qui sont de son parage. 
Olhes li empereres li dist en son langage : 
« Bêle, encor en voil jo, ne l'tenés à outrage. » 
Ele en a requis cex qui sont de son parage; 
Chascuns se traist ariere et guerpist son estage, 
Voiant l'Emperéor et trestot son barnage, 
Si sont trestot fali, fait li ont grant hontage, 
Tant redotent Guion et son grant vasselage. 
Tex li fali le jor qui puis en ot damage, 
Puis en perdi s'onor et tôt son iretage. 

Quant la franche pucele, al gent cors eschevi, 
Voit que tôt li defalent et parent et ami, 
À Temperéor vient, si li cria merchi : 

« Sire, par amor Deu, qui onques ne menli, 

Trestot me sont fali et parent et norri; 

Mon cors met en ostage avoc cex qui sont chi. » 

Et respont l'emperere : « Par ma foi, jo Totri : 

Et .xv. chevalier ont Guion replevi 

Sor totes les honors dont ils erent saisi. 

Li rois les commanda son sencschal Henri, 

Et cil les enmena entre lui et Davi. 

Li vaillans emperere, qui le cuer ot hardi, 

Fait aporter la chasse del baron St Joiri, 

Droit en mi le palais sor .1. riche tapi, 

Desor .1. bon diapré moult bien encolori. 

Jo juerrai premiers, dist le castelains Gui, 

Os'tu, va, chevaliers, qui chi m'as aati, 

Par ces saintes reliques que voi formoier chi, 

Jo doi avoir la terre, car on m'en ravesli; 

Ne nus n'i doit mostrer nul meillor droit de mi. » 

Et respont Godefrois : a Vos i avés menti ! ; 

Tos estes parjurés, je le sai bien de fi. » 

Il est passés avant, par le poing Ta saisi; 

Li castelains cancele, à poi qu'il ne caï, 

Por le faus sairement que il ot arrami. 

Godefrois rejura, qui le cuer ot hardi : 

ce Si m'aït icil Sires qui de Virge nasqui 

Et cist saint et li autre que jo aor et pri 

C' à tort tenés la terre si con jo ai oï. » 

Quant li castelains Tôt, de maltalent frémi 

Et dist à Godefroi : « Moult vos voi esbaudi, 

Ja ne verres le vespre, ne la nuit enseri, 

Que jo le vos vendrai al brant d'achier forbi. » 

Dont furent amené li destrier arrabi ; 
Li esquier aportent li haubert autresi. 

Quant Godefrois li bers ot prise sa batalle, 
Son sairement a fait, voyant tôt le barnage ; 
Il demande ses armes et on moult tost li balle ; 
Devant lui li ont mis, près d'un bone entalle ; 
Il a vestu F aubère, dont blanche fu la malle , 
Qui aine por colp d'espée ne fis! à nul jor faite. 
Son elme li fremerent par desor la ventalle ; 
Puis a chaint al costé Tespée qui bien talle. 
Tost li fu amenés li bais de cornoalle : 
Il n'a cheval en Franche qui celui contrevalle. 
En une cambre à volte, qui fu faite a entalle, 
S'arma li castelains à Taduré corage , . 
Moult très joieusement, samblant fait nel'en caille 
Ne dote Godefroi vaillissant une malle; 
Plus covoite à lui joindre qu'espreviers ne fait qualle. 
Mais tex hom est moult liés devant la commenchalle, 
Qui n'a pas le meillor, quant vient à la finalle. 

A close Pentecoste, al lunsdi par verte, 
Fu prise la bataille et li gage doné; 
Chascuns a endroit soi son ostage livré ; 
Al mostier en alerent, quant il furent armé. 
Quant orent oï messe, es chevax sont monté ; 
Onques ne s'aresterent dusqu'il vinrent el pré , 
Là où li empereres ot le camp esgardé 
De faire la bataille, si con a devisé. 
Li frans rois d'Alemaigne, qui le poil ot meslé , 
A xii de ses pers a le camp conmandé , 

Que il legargent bien par droite loialté. • - 

Chil se colcent en crois, s'ont Jhesu réclamé, 

Quant i'orisons feni , moult tost se sont levé ; 

Es chevax en montèrent puis se sont deffié 

L'uns s'eslonge de l'autre , quant bien sont achesmé. 

Or en soit cil au droit qui lot a estoré ; 

Quant li doi .baron furent armé sor lor chevax, " 
Godefroi a parlé, qui prox fu et cruax : 
« Amis, fait-il à lui, or oies nies consaus : 
Rendes la damoiselle ses tors et ses chasaus ; 
Trestot avés saisi ses rentes , ses murax; 
Ses cosins devés. estre et ses amis carnax : 
Se la deserités, ce iert pechiés et max 
Mal gré vos en sara li Père esperitaus !» 
Et quant Guis l'entendi, si en fist .n. ris faus : 
« Amis, fustes vos moines en Tordre de Chistax, 
Quant si parler savés escritdres roiaus ?" 
De tôt vostre sermon ne donroie .11. aus! » 
Quant Godefrois l'oï, de maltalent fu caus. 
Le cheval esperone, qui porprent les grans sàus/ 
De l'effroi qu'il demaine retonbist li costaus. 
Guis li revient plus tost que ne vole girfaus ; 
Lor escus achesmerent, où reluist li cristax, 
S'abaissent les espiés et les hanstes poignax. 
Or conmenche bataille et estorsconmunàus y 
Dont sera li .1, trislres ains c'abaist li solaus. 

Li vassal adrecherent les chevax abrievés; 
Les voies furent bêles par ces verdoians prés : 
L'uns laist.corre vers l'autre, con vassax adurés; 

Merveillox cox se donnent es escus d'or listés, 

Sor les bocles à or les ont frais et quassés. 

La lanche Guion brise, mais Godefrois Posés 

Li a perchié l'auberc, qui les pans a fresés; 

Son espié li conduist de joste les costés. 

Chil fu bons chevaliers, n'est quéus, ne versés. 

Tel honte a Godefrois à poi n'est forsenés. 

Et a traite l'espée qui li pendoit al lés; 

Grant colp l'en fiert sor l'elme, qui à or fu bendés; 

Tôt l'eûst porfendu, s'il ne se fust clinés. 

Par devant son visage descent li brans letrês, 

L'escu li a trenchié, qui d'or fu painturés 

Et conseut le cheval, qui estoit pomelés; 

Par devant son archon li colpa rés à rés, 

Tôt aba en .1. mont, puis est outre passés. 

Chil resaut sus en pies, qui grains fu et irés, 

Et trait le brunt d'achier qui giete grans clartés, 

Et met avant l'escu ; moult est bien achesmés. 

Quant Godefrois le voit, en lui est porpenséa : 

S'a cheval le requiert, il en sera blasmés; 

A pié est descendus sos .1. arbres rames; 

Son cheval atacha et puis est retornés; 

Al brant d'achier li vient, comme lions crestés. 

Or iert ja li estors fiers et desmesurés : 

Jamais de'.n. vassax plus cruel n'en orrés. 

Quant li castelains vit c'a pié fu Godefrois, 
Il met l'escu avant, si restraint ses conrois : 
Ja venjera, s'il puet, son bon cheval norois. 
Grant colp li vait doner sor l'elme pavïois : 

Sor son escu descent li bons brans vienois, 
.i. cantel en abat lés la guige h orfrois. 
De l'auberc c'ot vestu li a rompu .m. plois; 
Puis li dist tel parole qui li torne à sordois : 
« Vassal, miex vos venist qu'eùssiès esté cois ! 
Ja ains ne sera vespres, si m'ait sainte fois, 
Vos voiries estre moines ou abes benéois. » 
Quant Godefrois Toï, li prox et li cortois, 
D'ire et de maltalent est noirchis comme pois; 
Cel Seignor reclama, qui penés fu en crois, 
Qu'il li laist del gloton abatre les boufois, 
Ensi corn il bien set que sons en est li drois. 

Moult par furent irié ambedoi li baron : 
Li .i. regarde l'autre, à guise de félon. 
Godefrois li vaslès, qui cuer a de baron, 
Vait ferir desor l'elmele castelain Guion; 
Li chercles, ne la coiffe ne li valt .1. boton, 
L'espée li descent par delés le menton, 
L'orelle en abali devant lui el sablon; 
Li sans vermaus l'en raie desi à l'esperon. 
S'a droit Teùst atainl, ja n'eûst garison; 
Tôt Teûst porfendu desi qu'ens el polmon. 
Li castelains cancele, ne dist ne o ne non. 
Godefrois li a dit .m. mos en retrachon : 
« Outre, quivers, lecherres, à Deu maleichon ! 
Anqui conperrés chier vo mortel traïson : 
Ja del faus sairement n'aurés confession ; 
Selonc vostre déserte aurés le guerredon. » 

Moult ot li castelains son cuer tristre etdolant, - 
Quant voit son.sanc à terre et l'oreille gisant ; 
De mautalent et d'ire vait trestos tressuanl. 
Se venger ne se puet, ne se prise .1. besant. 
Il a traite Vespée, s'a l'escu mis avant, 
Vait ferir Godefroi sor Telme flambiant; 
Les perres.et les flors en vait jus cravenlant; 
Aval devers senestre vait li cox descendant; 
Tôt l'escu li porfent à l'espée tranchant; 
La moitiés en caï sor l'erbe verdoiant; 
Une grand pieche enporte de l'auberc jaserant. 

Se Dex ne li aidast, de mort n'eûst garant. 

Cil li a escrié à sa vois qu'il ot grant: 

« ParDeu! quivers, lecherres, malbaillasteslegant, 

Quant vers moi vos presistes, moult vos tieng à enfant^ 

Ja ains ne verres vespre, ne le solel colchant, 

Que jo vos en donrai .1. loier si pesant. 

N'aurés si bon ami qui part vos en demant. » 

Moult par fu Godefrois dolcns et irascus; 
Ses elmes fu colpés et perciés ses escus. 
Livaslèsfu moult joules, .xv.ans avoit, nient plus; . 
Le castelain redote, qui fors fu et raembrus. 
Dam le Deu reclama qui el cbiel fait verlus : 
« Gloriox sire Père, qui tos tous es et fus, . . 
Garissiés hui mon cors, que ne soie vencus, 
Faites par moi, biax sire, miracles et vertus!)) 
À icele parole, li est sore corus. . ' . . . 

Quant cil le vit venir, .1. poi s'est, trais en sus; 
De l'escu erl covers, où li ors est batus ; 

Et Godefrois i fiert del brant qui fu molus : 

Tôt parmi le colpa, n'i est aresteûs : 

Par desore l'enarme fu si aconseûs 

Que li bras et li poings li est as pies queûs. 

Quant Godefrois le vit, ne s'est mie teûs ; 

Par contraire li dist .11. mos aperceus : 

« Par Deu ! quivers traîtres , tos estes confondus ; 

Jamais ne vos verra rois, ne princes, ne dus; 

Que de celé partie ne soies conneùs. 

Moult fu li castelains dolens en sa pensée ; 
Quant son poing et s'oreille voit gésir en la prée ; 
Tôt entor lui estoit li herbe ensanglentéé; 
Del mataient qu'il ot a la color muée; 
En son poing désire tint tote nue s'espée, 
Regarde Godefrois, à la chiere membrée; 
Sore li est corus par ire deffaée. 
S'or n'en pense Jhesus et la vertus nomée , 
Ja prendra li vassax merveillose colée! 
Encor ot la moitié de sa targe roée ; 
Amont de sor son chief Ta li vassax levée. 
Li castelains Fi fiert, par mi li a colpée : 
Onques devant son brant n'ot li elmes durée. 
Se la broigne ne fust,, qui bien estoit saffrée, 
Tôt l'eùst porfendu de si en la corée. 
Por quant, s'i l'feri si, vérités est provée, 
Que de l'un des genox a la terre cobrée ; 
Tos en fu estordis plus d'une grant loée , 
Fors c del poing li dut estre li espée volée. 
Quant li fel Ta veù, grant joie en a menée ; 

Par ramprogne li dit : « bone vos ai donée, 

Ja par vos ne sera Ja pucele aquitée; 

Si l'avérés del cors chèrement compérée. » 

Quant Godefrois li bers se fu agenoilliés, 
Moult par en ot grant honte ; s'est resalis en pies. 
Li castelains estoit moult forment empiriés , 
Perdu ot son escu, qui fu à or vergiés, 
Et son senestre bras, dont il fu mahaigniés. 
Tant a laissié del sanc moult est affebloiés. 
Godefrois li vassax , qui moult fu aïriés, 
Li est sore corus com lions enragiés : 
A .1. colp de retraite, dont il fu enseigniés, 
En fist- voler la teste; li cors est trebuchiés. 
Quant Godefrois le voit, s'en fu joians et liés ; 
Le Seignor en merchie, qui pardone pechiés; 
Venus est al cheval où il fu atachiés , 
Isnelement i monte es archons enlailliés, 
Puis est venus as gardes, si les a araisniés : 
« Seignor, que doi-jo faire? li cans est desraisniés : 
R'avoir doit la pucele ses terres et ses fiés! 

— Voire, font-il, biax Sire, estes vos moult blechiés? 

— Naie, fit-il, par foi, Dex en soit grasciiés ! » 
Por lui conduire montent sos los corans destriers; 
Amont par ces soliers maint borjois véissiés, 

Et dames et puceles, qui les cors ont deugiés; 
Ces rues sont si plaines comme s'il fust marchiés, 
Por véoir le vassal, qui tant est affaitiés. 
De mainte bêle dame fu le jor convoitiés, 
Et Godefrois cheval che armés et haubergiés ; 
Aine de si al palais ne fu règnes sachiés. 

Al perron descendirent li prince et li contor, 
Et montent el palais, qui estoit pains à or; 
Godefrois salua moult bel Temperéor. 
Li jentiex empereres se leva por s'amor; 
Si Ta fait désarmer iluec en .1. destor. 
.t. mantel li affublent, qui fu de grant valor; 
L/emperere Tasist josle lui, par dolchor. 
Si li a demandé : « Corn vos est de Testor ! 
« — Sire, fait li vaslès, ne soies en esror; 
Moult m'a Dex honeré, soie grasse, en cet jor ; 
Vencue ai la bataille, merchi- au créator ! » 
Quant li frans empereres entendi la rimor, 
La pucele manda, à la fresce color; 
Tote li a rendue et sa terre et s'onor. 

Quant la damoisele ot sa terre recoillie, 
En envers Godefroi dolcement s'umelie; 
Son castel et s'onor li met en sa baillie 
« Bêle, fait Godefrois, Par Deu le fil Marie, 
Por or, ne por argent ne l'commenchai mie; 
Jan'en aurai del vostre vailiissant une alie. » 
La jentiex damoisele dolcement l'en mercie; 
El demain prist congié, de la cort est partie, 
Et Godefrois remest, à la chère hardie, 
Avoc Temperéor, à la barbe florie. 
Moult par font à la cort de lui grant seignorie, 
Tel los a acoilli par sa chevalerie 
Aine puis ne li fali à nul jor de sa vie. 
Li vaillans empereres, qui Jhesus benéie, 
En qui moult avoit sens, proece et cortoisie, 

Li a rendu Buillon, voiant sa baronie, 
Et quanqu'il doit tenir de par s'ancheserie. 

Moull par fu Godefrois à la cort aloses. 
Li rois li a rendu totes ses iretés, 
Et l'onor de Buillon, dont il estoit chasés : 
Dès iiuec en avant f u puis dus apelés ; 
El demain print congié, s'est de la cort tornés. 
Li vaillans empereres le convoia assés. 
A Deu le comanda, puis s'en est retornés. 
Et Godefrois chevalce, li.prox et li sénés, 
Avoc ses coinpaignons que il ot amenés ; 
De si que à Buillon ne s'i est arestés; 
Son castel a saisi et tote s'iretés. 
Et trestos ses barons de sa terre a mandés, 
Chastelains, vâvasors, n'en i est ,i. remés". 
Qui de lui tienent terres, donjons et fremelés. 
« Seignor, fait-il à els, envers moi entendes : 
J'ai recheû mes terres, si sui sires clamés. 
Faites-moi tex homages comme faire devés. » 
Et cil ont respondu : « Si com vos comandés. » 
Feûté li ont fait et sairemens jurés, 
Et il lor rent lor terres, si c'ainc n'en fû blasmés, 
Puis fu li dus par els et servis et amés. 

X 



Le jour même où Godefroy entre en possession de l'honneur de Bouillon, une 
grande fête se célèbre à la Mecque. La mère de Corbaran, roi de Jéru» 
salem, la vieille Caîabre, consulte les sorts : elle va toute effrayée appren- 
dre au soudan qu'il existe en France trois princes destinés éprendre Nicée, 
Antioche et le temple de Salomon. 

Dès ici en avant iiere canchon orrés 
Ce conte li estoires et si est vérités. 
En icel jor méisme qu'il fu asseùrés 
Fu feste Saint Johan; moult fu biaxli estes; 
A Mahomet, à Mec, si com dire m'orrés, 
Ot li riches sodans tos ses homes mandés : 
.xxx. amirax i ot et .xx. rois coronés, 
Et si ot .c. evesquesde lor lois ordenôs, 
Ja tos li autres poples n'ert par home nombres. 
Le jor fu Mahomés servis et honerés. 
Galiffes lor sermone, qui bien fu escolés; 
Gest li maistre apostoles de lor actorités. 
Quant il ot sa parole et ses sarmons fines, 
Si grant joie demainent, ja graignor ne verres. 
Mais ains qtf el demain fust le miedis sonés, 
Orent oï tel chase dont chascuns fu ires. 
Mainte palme en fu torse et mains chevox tirés. 
Aine n'i ot si hardi n'en fust moult effréés. 

Moult fut grande la cors qui à Mec fu tenue; 
Grant joie démenèrent celé gent mescreûe; 

Mais ains que el demain fust l'aube apareiie, 

Oïrent tel novele, ne l'tenés à falue, 

Dont mains escus fa frais, mainte broigne rompue. 

La mère Corbarant, qui vieille ert et mossue, 
Tantost corn il fu nuis de la vile est issue. 
En .1. vergiè s'asist, sos une ente foillue. 
lluec jeta son sort à l'oscur d'une nue; 
Es estoiles garda : tel chose i a veûe 
Dont ele fu forment dolente et irascue. 
Ele detort ses pôins, losli cors li tressue; 
Se tenist .1. cotel, tost s'en fust ja férue : 
« Ahi! Mahomet sire, ci a mal atendue ! 
Sera dont vo'gent si matée et confondue ! 
Biax niés Cornumarant, vo terre avés perdue : 
Ja sont li vaslet né par qui vos iert lolue ! 
Se c'est voirs que H sors me raconte et argue 
Ja par home del mont ne sera secorue ! » 
De la dolor que maine est pasmée queue. 

La mère Corbarant revint de pasmoison ; 
Del vergier est issue, n'i fait demoroison; 
Tote nuit atendi, moult fu en grant friction, 
Par matin se leva, moult reclaime Mahon, 
Margot et Apollin, Jupiter et Noiron. 
En la Mahomerie estoient li baron ; 
Selonc sa loi faisoit chascuns affliction. 
Àtant es vos la vielle qui Calabre avoit non ; 
N'avoit si sage feme dus qu'à Cafarnaon : 
Ele s'agenoilla, s'a faite s'oroison. 
Quant ele fu finée, n'i ot autre sarmon ; 

Fors del temple est issue et li autre baron. 
La vielle s'est assise, sa main à son menton ; 
Li Sodans l'esgarda, si Ta mis à raison : 
« Dame, que avés-vos, pormonDeuBaraton? 
— Sire, dist la roïne, assês le saura-on I 
Or entendes à moi et nos vos le diron. 

En la terre de Franche, qui fu al roi Charlon, 
Sont né .m. damoisel d'une conjoncion. 
L'uns a non Godefrois, si est dus de Buillon. 
Si doi frère son joule, n'ont barbe ne gernon. 
En mon sort ai trové, n'i sai autre raison, 
Qu'il conquerront Surie à coite d'esperon 
Et Niche et Andioche, le Liche et le Tolon ; 
Et Cesaire la grant, et le port S 1 Simon ; 
Et si prendront par force le temple Salemon ; 
La tors David n'aura vers els deffension. » 
Quant li Sodans l'entent, si froncha le gernon ; 
D'une moult grant loée ne dist ne o ne non. 



XI 



Calabre raconte â son petit-fils Cornumaran, avec plus de détails, les prince 
paui événements de la première croisade. Elle sera heureuse pour les chré- 
tiens. Il n'en sera pas ainsi de celles qui suivront (celles de Louis VII et de 
Philippe-Auguste), c'est à cette dernière que s'arrête Calabre. 

Dolens fu li sodens quant la parole entent ; 
Tel dol ot et tel ire tos li cuers li esprent ; 
Puis dist à la roïne : « Vos parlés folement : 

6 

« Créés en autre argu, car cist ne val t noient. 

Dehés ait ja cresra itel devinement 

Que nos par els perdons plain pié de chasementl » 

A icele parole que l'uns l'autre va content* . 

Del grant palais marbrin Cornumarans descent. 

Jherusalem tenoit et l'onor qui apent; 

La roïne le voit, si li dist son talent : 

«Biaxniés,moultaigrantdueldenostreencombremcnl; 

Del roialme de Franche venront une tel gent 

Qui conquerront vo terre par Ior efforcement ; 

Desi en Oriant n'auront arestement, 

Et mis flex Gorbarans en iert en grant torment. 

Li rois Cornumarans respont iriement î 

« Dame, ja ne tresrai itel augurement I 

De quanque ci me dites ne me dot-jo noient 

Que ja perde par els le rainsel d'un sarment. » 

Quant Cornumarans ot la vielle qui parla* 
Qui par verte li dist que sa terre perdra, 
Tel dol ot et tel ire que tos en tressua : 
« Dame, por Mahomet et qui le me tolra? 
— Biax niés, ce dist la vielle, d'otre la mer venra. 
D'un home d'aventure c'uns chisnes amena 
Issi une pucele qui jii. enfans porta : 
L'uns a non Godefruis, si est chevaliers ja ; 
Chil est dus de Bouillon, grant vasselage aura. 
Li doi frère sont joule, biax damoisax i a; 
Enfresi et trois ans droit li termes venra 
Que li os des Franchois chà outre passerai 
Premere en venra une> mais ele périra : 

Solimans et mes fiex tos les desconfira. 

Puis revenra une autre qui bien la vengera : 

Godefrois et si frère lote Tost conduirai 

Et Nique etÀndioche par bataille prendra* 

Ja la grant tor David vers lui ne garira. 

Cil qui tenra l'onor et qui sire en sera ' l 

A .1. çolp de sajete .m. oisaus ocirra, 

Quant Tos des crestiens devant la cit serra, 

Si que tos li barnages à ses iex le verra ; ; 

Par ce porras savoir que ensi avenra» " 

Trois .c. ans a et plus, ne le mescroire ja, 

Que la vielle Diane itel sort rejeta* ■ - ') 

Si com jo ai trové le dist et devisa ; 

Venus est li termines que ele lé noncha. ■■■■-■- 

Bien pues estre seûrs que ensi aveora "' 

Et que icil lignages te deseritera. » 

Quant Tôt Cornumarans, moult fort s'en effréa; 

Ne pot ester sor pies, a .1. roi s'apoia. 

Quant il fu aclinês, .1. moult petit pensa ; 

Mahom et Apollin entre ses dens jura > 

Jamais tant com il vive nul jôr ne finera ' ') 

De si c'a icele ore que Godefroi verra» ^ 

« Biax niés, ce dist la vielle> ôr entent ma samblaiicèl 
Icil riches lignagnes, dont fas ci ramembranclie* 
Te desiretera, bien pues estre affiance* 
Tant com il duerront seront de grant poissatice ; " " " N 
Mais puis decarront si que n'aront ramenbrancè ; 
Tos iert mis li lignages del Chisne en oubliance* 
Dont révéleront cil de la nostre creanche : 

Grant part reconquerront de la terre et del raigne, 
Ja Crestien n'auront envers ax retenanche. 
En iceste contrée eniert grant trebucanche. 
Quant on saura là outre que Turc ont tel puissance, 
Dont assamblera s'ost j. rois qui iert en France; 
Chà outre s'envenra el non de penitanche, 
Por ce que il valra de Turs prendre venj anche. 
Quant paien le sauront s'en aront grant dotanche ; 
Mais ne lor convenra avoir nule cremanche, 
Ja n'ierent abatu par escu, ne par lanche, 
Se del chisne ne vient la première naissance : 
Sor axgist tos li sors et la senefianche. 

Biax niés, cil rois de France, dont vos m'oés ci dire, 

Chà outre passera o merveillox empire; 

Parmi Costantinoble venra tôt droit lor sire ; 

Satelie asserra et li son tôt à tire. 

Mais sachiés bien por voir, anchois que il en isse, 

N'i volroit e^tre nus por tôt For de Montire, 

C'uns quiers tans lèvera et une grant famine, 

Qui si fort les fera empirier et afflire 

C'a peine en estordra Li meudres ne li pire : 

Dont verres Grestïens escarnir et despire. 

Li Turc et li païen ne s'atargeront mie; 

As cretiax monteront de marbre et de porfie, 

Le pain lor mosterront por mex faire defrire ; 

Cil remetront de dol com au fu fait la cire. 

Dont josteront Paien ensanble lor concire : 

fen son sort trovera .1. evesques Marsire, 

'Que bien porront Franchois et lor gent desconfire. 

Sor cex chevalcheront par effors et par ire; 

Tant fort en ocirront, nus hom ne Tporroit dire. 

Autresi comme beste girront sans cimetire. 

Li rois escapera de merveillox martire, 

Si s'en retornera ariere tos plains d'ire. 

Puis r'en venra une autre c'on ne porroit descrire : 

Celé part iert si grans que ne porroie dire 

La moitié» ne nombrer lor gent ne lor empire. 

Chele gent dont jo di, biax niés, or entendes 
Sera grant terme après, si com dire m'orrés. 
Tos i sera li mons ilueques assamblés, 
Car en cest nostre règne iert .1. fiers amirés : 
Salahadins sera des Païens apelés ; 
Tant sera prox et larges et tant iert redotés, 
Que de tote no terre sera si amontés 
C'a icel tans n'iert hom qui tant soit aloses ; 
Babiloine tenra, s'en iert sires clamés. 
Après, ains que il muire, ne qu'il soit déviés, 
Aura la seignorie de .ni. grans roialtés. 
Cil prendra Jursalem, dont tu es or chasés ; 
Escalone et Cesare et les autres chités. 
Devant Acre sera .1. sièges assamblés, 
Que aine ne fu si grans des le tans cordroés. 
Trois ans serra et plus ains qu'il en soit tornés. 
De Crestiens i iert grans la mortalités; 
En cel siège sera .1. rois moult eùrôs ; 
Phelipes, aura non, si conquerra assés 
Sor Crestienes gens donjons et fremetés; 
De lot le mont fust sires, ja ne fust trestornés, 

Se ne fust avarisse dont il ert encombrés. 
De cestui quidai bien, quant mes sors fu jetés 
Qu'il brisast Mahomet les flans et les costés, 
Et qu'il alast par tôt et fust rois coronés. 
Si fesist il très bien, ja n'en fust retornés, 
Sô ne fust .i. lignages qui le prendra en hés : 
Par celui sera mors se bien n'en est gardés. 

Biax niés, en cel siège iert moult grant chevalerie, 
De Crestiene gent i iert la seignorie; 
D'Occident i venront et d'icele partie, 
Devers septemtrion venra une os banie : 
Chiert .1. viex emperere, la barbe ara florie ; 
Chil movera premiers à flere compaignie 
Puille trespassera et Calabre et Rossie ; 
Par sèche terre ira en mer n'entrera mie; 
Mais ains qu'il soit cha outre, si com li sors m'afie, 
Sera desbaretés et tote sa maisnie. 
Puis venra cil Phelipes et l'autre baronie : 
Par forche prendra Acre, celé chité garnie. 
Mais tant auront sor lui si home grant envie 
Qu'il li tolront, s'il poent, ains qu'il repairt, la vie. 

Ensi sera li sièges com m'avés oï dire : 
D'Occident i seront la gent et li empire. 
Par envie voira li j. d'ax l'autre ocirre ; 
Tant les harra Jhesus, lor Salverre et lor Sire, 
Par lor desloiautés tos les voira ocirre. 
De ce qu'auront conquis estera l'uns d'ax sire, 
Li autre s'en r'iront chascuns en son estire. 

D'ilueques en avant ne vos puis or plus dire, 
Car une nue vint qui me toli le lire. » 

Quant li Soudans renient, parfondement sospire, 
N'i a si haut baron qui talent ait de rire ; 
Quanque la dame dist font maintenant escrire, 
Néis la tor David et les oisiax ocirre, 

« Biax niés, fait la roïne, li sors n'est mie faus ; 
Moult iert à icel tans la gent paiene aidaus ; 
Ne doteront Franchois, bien lor tendront assaus; 
Assés prendront sor aus et cités et chasaus. 
Del lignage le chisne, qui tant por est loiaus, 
Iert troyée une dame, o nonains generax; 
De lui naitront .11. gemes moult très esperitaus. 
De Tune de ces flors istera .1. vassax 
Qui conquerra par force les candeliers roiaus, 
Qui ardent nuit et jor corn estoile jornax. 
Vers lui ne garira ne chevelus, ne chax ; 
Moult fera à no gent et paines et travax ; • ■ - 
Onques li oirs del chisne ne fu nul jor si haus ~ 
Ni de si grant poissance com à cest temporaus. » 
Quant li sodans lentent, de maltalent fu caus. 
Tos en fu esmaris, ce raconte Renaus, 
Que li sans de sor lui en fu vermax et cax. 
Sor j. fautre s'asist de .11. pailes roiaus. 
Par devant le Califfe, qui fu lor cardonaus, 
À le sort raconté .1. riches amirax. 

XII 



le Calife, consulté pap le Soudan, engage les Païens à prendre courage et à 
épouser un plus grand nombre de femmes. Cornumaran prend la résolution 
d'aller en Europe voir de près les Chrétiens et surtout ce fameux Godefroy 
par qui il doit être vaincu. U part avec un seul compagnon déguisé comme 
lui en pèlerin. 



L'Apostoiles se dreche, qui moult fu honoraus, 
De sor .1. faudestierf qui fu fais à esmax. 
S'a apele avant ses Païens desloiax, 
Et il i sont venu, moult fu grans li tropiax. 

L'Apostoiles fu drois el faudestuef luisant; 
Ses Sarrasins apele et dist : « Venés avant; 
S'oés et escotés une merveille grant. 
Se Mahomes n'en pense, par son disne commant, 
N'i aura si haut prince qui n'ait son cuer dolant. 
Her soir à mienuit, devant le gai cantant, 
Sorti por nos trestos la mère Corbarant :' 
Une merveille vit dolorose et pesant, 
Que d'otre mer venroit une gent conbatant, 
Qui par lor force iront no païs conquérant; 
N'aront arestement desi en Oriant, 
Jherusalem prendront, la fort cité vaillant; 
Par non de penitance vos otroi et commant, 
Quant venrés es contrées où vos estes manant, 
Chil qui n'a que .m. femes por Mahon face tant 
Qu'il en maintiegne . vi. , jo l'otroi et créant ; 

Et qui n'en a que .v. si en pregne une avant. 

Pensés de Pengenrer, si venront li enfant 

Qui maintenront la terre vers la gent mescréant. 

L'apostoiles descent, ses sarmons est fenis; 
Dont parlèrent ensamble li prince et li marcis. 
Li .1. en fu doleus t li autres esbaudis. 
Tex i a qui desirrent as Frans le feréis. 
L'endemain se départent, si vont en lor païs. 
Cornumarans chevalce, qui grains fu et maris, 
Et ot en sa compaigne .1111. c. Arrabis. 
Tant oirrent lor jornées par plains et par larris, 
Qu'en Jursalem entrèrent li chevalier de pris. 
Devant la tor descendent que fist faire David ; 
Par les degrés montèrent sus el palais voltis, 
Et trovent Corbadas, qui viex fu et floris. 
Quant li rois voit son fil, moult en fu esjoïs; 
Cornumarans Papele, delés lui s'est assis; 
En .1. consel l'enmaine, si Ta à raison mis; 
De chief en chief li conte si corn li sors fu dis, 
Puis jura Mahomet, qui à Mec est servis, 
Qu'il ne lairoit por Tor qui soit en .c. païs, 
Ne por tote l'onor l'amiral des Persis, 
Que il ne voist véoir ses mortex anemis : 
A guise de palmier iert calchiés et vestis. 
Quant Corbadas Tentent, grains en fu et maris ; 

Quant Cornumarans ot sa raison definée, 
Ses pères Tapela, qui la barbe ot meslée : 
« Par Mahomet! Biax fiex, ci a foie pensée; 

Se vos passés là outre coiement, à celée, 
Morir vos estovra en estrange contrée; 
Vostre terre sera à grant dolor tornée. 

— Sire, dist li vassax à la chère membrée, 
Si m'ait Mahomês et sa vertu nomée, 

Qui Meque me donroit, la fort cité loée, 
Et trestote Tonor que tient Potasilée, 
Ne remanroiejo; s'aurai la mer passée 
Et la terre as Franceis veiie et esgardée ; 
Desi que à Buillon n'i aura demorée : 
Là verrai Godefroi qui'st de tel renomée» » 

Quant Corbadas Tentent, s'a la color muée; 
Li viex detort ses mains, s'a sa barbe tirée t 
« Hélas! ce dist li rois, fait ai maie engenrée ! 
Or perderai mon fil par maie destinée! » 

Moult par fu Corbadas corechiés et irés ; 
Devant Gornumarant est à terre pasmés. 
Lucabiax l'en relieve, .1. viex chanus barbés; 
Et quant li rois se fu de pasmoison levés : 
« Ahi! fait-H, eaitis, dolens, maleûrés! 
Or perderai mon fil de qui estoie amés! 
Crestien Tocirront, se il est ravisés !» - 

— Père, dist li vassax, mar vos esmaierés : 
Laissiês ester vo dol et si vos confortés; 
Car ne l'iairoie mie por l'or de .x. chités 
Que ne voise à Buillon : itex est mes pensés; 
moi venra .1. hom, bien iert enlatinés. » 
Cornumarans s'en part; d'iluec s'en est tornés. 
A .i. fevre fist faire .11. cotiax acherés, 

Trenchans conme rasoirs qui bien est afllés ; 
Andoi furent à pointe, li achers fu temprés; 
ji. gaines fist faire, où il les a boutés. 
Moult manache celui qui'st de Buillon fievés, 
Bien li cuide percher les flans et les costés. 
Cil Sires l'en garisse qui en crois fu penés! 
.1. Surien apele, qui moult fu ses privés : 
« Amis, fait-il à lui, avoc moi en venrés; 
Bien savés les langages, bien estes emparlôs, » 
Et cil a respondu : « Si corn vos commandés. » 
La nuit s'est chascuns d'ax moult bien atapinês. 
El demain par matin s'en estli rois emblés; 
Aine ne le sot nus hom qui de mère fust nés, 
Fors solement ses pères, li vassax adurés. 
Cornumarans s'en tome, si com oï avés; 
De grant j ornée faire n'est mie asseûrés, 
Et vint al brach S'-Jorge, si est outre passés. 
Dedens Costantinoble est .m. jors sejornés, 
Et au quart s'en issi, si est outre passés. 

Quant de Costantinoble sont issu li tapin, 
Vers Sesille guenchissent et tienent lor chemin 
Et prient Mahomet, Tervagant et Jupirç 
Qu'il les conduie à joie et maint à bone fin, 
Et s'es ramaint à joie al lignage Caïn. 
Tant ont aie ensamble li doi fax pèlerin, 
Qu'il vinrent à la cort Tangré le palasin. 
Avoc lui ont trové Buiemont, son cosin; 

Moult erent à oel jor li vassal de grant ling 

Li rois vint à la porte et tint le chief enclin, - 

Et ses compaings avoc, si s'apoie al sapin* 

Chascuns cTax porte palmes et bon capel feutrin; 

Amangier ont rové, com autre pèlerin. 

Laiens furent mené li félon sarrasin; 

Che fu par une feste del baron S fc Martin; 

Bien ot .c. chevaliers sus el palais marbrin, 

Vestus de dras de soie et de gris et d'ermin. 

Li rois a regardé la feste et le hustin, 

Ne prise quanqu'il voit vallant .1. romesin. 

« Hé Dex! que cil dedens ne seventlor enging! 

Com lor fussent vendu li cotel acherin, 

Qu'il portent por mordrir Godefroi le meschin ! 

Quant ont assés mengié et pain et char et vin, 

Del palais sont issu, qui ja fu Salmadin ; 

Al chemin se remetent andoi li barbarin. 



XIII 



Les deux pèlerins parcourent la Sicile, l'Italie, la France. Ils voient le Pape, 
Raymond de Saint-Gilles, l'évêque de Puy, et le roi Philippe I er , traversent 
la Normandie, la Hollande, le Hainaut. Ils ne voient partout rien qui les 
étonne ou les effraye. Ils arrivent enfin à l'abbaye de Saint-Trond. 

Li rois et ses compaings sont issu de la ville; 
Entr'ax s'en vont gabant del seignor de Sesile. 
A Salerne trespassent et costoient Sébile, 
Et Tisle de Moap, où ja mestrent édile; 
Maint prinche voit li rois, que en son cuer avile, 

Tôt droit à une feste del baron S* Basile 

Fa à Rome venus li apostoile Mile, 

Et avoil assamblé ,i. merveillox concile. 

Li rois vint à la cort, qui de Surie afile, 

Que clers et que abés i avoit bien .11. mile : 

Le pape est reveslus, plus blans que n'est flors d'islc. 

Li rois entre en la presse, mains hom l'empaint et pile, 

Droit a pié l'apostoile, lés l'abé de S* Gile, 

S'asist Cornumarans; mais ne dist pas vegile; 

Car s'on seûst le voir, li enfes Marsabile 

Ne Tlaissast escaper por Arras ne por Lisle. 

Quant Cornumarans ot à la pape parlé 
Et il ot le clergié veû et regardé, 
L' Apostoile l'enmaine, si a o lui disné, 
Puis a requis congié et il lor a doné ; 
Celé nuit ont andoi à Rome sejorné. 
El demain s'en revont, si ont Mon-Jeu passé. 
Quant sont outre les mons, s'a li rois devisé 
Qu'il ira à S 1 Gille; car on li a conté 
Que el conte Raimont a vassal aduré, 
Nen en a plus vaillant en la Crestienté ; 
Véoir velt sa richoise et sa nobilité. 
« Sire, fait ses conpains, à vostre volenté. » 
Vait s'ent Cornumarans, s'a le chief encline. 
Tant ont li faus palmier par la contrée aie, 
Qu'il vinrent à S 1 Gille, s'ont le Conte trové ; 
A la porte s'asistrent sos a. arbre ramé ; 
A mangier demandèrent por faire charité, 
El on lor otroia volentiers et de gré. 

La nuit ont el palais o le conte sopé. 
Cornumarans avoit son conpaignon bote : 
« Conpaing, ce dist li rois* chaiens ai bien prôvé 
Que cil autre Franceis sont de grant lasqueté. 
Quant li .t. des barons c'oii m'àvôit si loé* 
Est ci ens en sa terre à si grant poverté* 
Je ne volsisse mie, por j. mui d'or conblé* 
Que ne fusse venus chà outre en cest régné; 
Se cil dont la Roïne m'a si espoenté 
N'est plus de grant valor, dont sai de vérité 
Que bien pueent Paien dormir à salveté; 
Ja ne perdront par Frans j. dener monéé * » 
Après soper s'en tornent, si se sont ostelé» 
Desi ens el demain qu'il furent aprestô ; 
Dont issent de la ville* si sont acheminé. 

Or s'en vont li tapin, qui mal quierent autrui ; 
Del conte s'escarnissent qui's fesist grant anui* 
S'il seûst qui il fussent, s'onques le connui, 
N'es laissast escaper pour d'esterlins .1. muh 
« Compains, ce dist li rois, aine mais si lié ne fui 
Com de ce qu'en cest règne me passai et esmuL 
De ces povres Franceis m'esbani et dedui s 
Qui tant sont redoté el païs dont jo sui. 
Une tel chevalchie lor porcas et estui f 
Se il passent là outre, dont morront à grant brui : 
Quelque. soient li autre, moulf petit pris cestuL » 
Tant oirrent li tapin que il vinrent al Pui ; 
Très de devant le vesque se sont venu andui* 
S'almosne li demandent, par le saint vrai refuL 

Li bons vesques conmande c'on les amaint anquh 
Ens en sa cort menger, si parleront à lui. 

Quant li vesques ot fait as Sarrasins otroi 
Qu'à menger lor donra, por amor Deu, o soi, 
Quant ont assés mengié, si se lievent andoi, 
Congié prenent al vesque qui fu de bone loi* 
Hé Dex! Corn grant damage qu'il ne set le desroi 
Qu'il quierent et porcacent vers le duc Godefroi ! 
Ne l'iaissast escaper por la cité d'Ansoi. 
Mais il ne set noient; Dex en pregne conroi ! 
Al départir conmande son canberlenc Joiffroi 
Que il lor doinst .v. sols por le soverain Roi, 
De qui sépulcre vienent : « Ce lor requier et proi 
Qu'en lor biens fais memechent et si prient por moi.» 
Quant Gornumarans Tôt, si en rist en recoi, 
Et puis li respondi : « Biax sire, tant anoi 
Ai eu en la vile et tant fain et tant soi 
Et toute nuit ai jut nu à nu le perroi !» 
Li vesques li respont : « Biax amis, bien le croi 
Assés sai, qui là va d'aises i a moult poi. 
Avés encor ostel? — Nennil, sire, en ma foi. » 
Un son serj an t conmande qu'il les main t chiés Rainfroi * 
Atant prennent congié, si s'en vont trestot troi. 

Chele nuit jut li rois chiés Rainfroi le vilain ; 
N'ot plus riche borjois de si à S* Prochain. 
Ambedoi se remetent el chemin l'endemain; 
Tant a aie li rois, qui n'ot pas le cuer vain, 
Que il vinrent à Blois, j. castel singulain. 

Le conte Estevenon avec le conle Alain 
Trovent devant la sale où siéent main à main. 
Li rois les salua del haut Deu soverain; 
Puis s'asiet à lor pies par delés .1. casain. 
Li conte demandèrent de la terre au sodain, 
Et del verai sépulcre, où li fiex Mariain 
Fu colchiés et levés por son pople humain ; 
Et cil lor ont conté, qui moult en sont chertain, 
Tant que vint al soper encontre le serain. 
Avoc els les enmainent sus el palais hautain; 
Plus de .c. chevalier, que privé, que lointaing, 
Estoient o le conle et .un. castelain. 
Acorde volent faire d'.un lor ami prochain, 
Qui avoit sor le conte ars .1. castel prochain. 
Quant ont assés mengié et char et vin et pain, 
Congié ont pris al conte. S'il seùst aparmain 
Qui il sont, ne que quierent, ja n'en tornassent sain ; 
Ne Tlaissast escaper por le trésor Galainl 
Mais il n'en sot noient; à .1. son chapelain 
Lor fist doner .v. sols qui tôt furent chartain. 
A itant sont torné à la maison Hurbain; 
Herbergent en la vile desi à l'endemain; 
Dont se ratapinerent ; moult sont de lait pelain ; 
Bien samblent que il aient eu et soif et fain : 
Del castel sont issu, si se mistrent al plain. 

Or s'en vont li tapin qui n'ont soing d'atarjance; 
Poi a remés chité, ne bon castel en France, 
Que il n'aient esté. Dex lor doinst enconbranche ! 
Bien sevent des barons tote la connissance. 

Le bon roi Phelipon o la dame Costance 
ïroverent à Estampes, por faire une acordance 
De .11. pers de sa terre, dont il fu en esrance. 
Li quens Hues li Maines, qui fu de tel vaillanche, 
Estoitensamble o lui, tôt sont d'une naissanche, 
Et autre conte assés dont ne fas ramenbranche. 
La nuit menja à cort li rois de mescreanche ; 
Ne proise quanqu'il voit la poire d'une branche. 
Son conpaignon apele, mais ne fu en oianche : 
« Amis, fait-il o lui, or soions à fianche, 
Que tôt avés veû l'effors et la puissanche 
De France la garnie, dont il est tel parlanche ; 
Or mescroi jo le sort : n'en aurai mais dotanche; 
Ja ne perdrons par ax vaillissant une manche. 
— Sire, fait ses conpaings, ja n'iere asseuranche 
S'aurai veii les frères par coi passai Vil lance; 
Mais s'il ne sont meillor, dont ai-je l'espérance 
Que bien aurés vo terre en pais et en quitance. » 
Quant vint après mengier, plus n'i font demorance ; 
Congié ont pris al roi qui eûst grant poissance 
D'ax destruire et ocirre à dol et à viliance : 
S'il seusL qui il fussent et de quele créance, . 
Qui li donast tôt l'or qui soit dusqu'en Provancc, 
Ne Tlaissast escaper qu'il ne presist venjance; 
Mais il s'en sont aie, aine n'i orent nuisance, 
Bien s'aquitent par tôt par lor parole blance. 

Vont s'ent li sarrasin de la terre loingtaigne, 
Trespasserent Estampes, Anjou et Alemaigne. 
En Normandie en enlrent, très parmi la Brelaigne; 

11. 7 

Le bon conte Robert à la chère grifaigne 
Troverent à Costances, moult ot bêle conpaigne; 
N'ot meillor chevalier en France n'en Ghampaigne. 
Li rois Ta salué de la vertu hautaine, 
Et li quens lor demande de la terre sotaigne, 
Et li rois de Sesire l'en dist tant et ensaigne, 
Que li quens n'a talent que de sor lui crois praigne. 
Al vespre l'enmena en son palais hautaine 
Ensamble o lui mengier; li per et li châtaigne 
Li portent grant honor; mais s'on seûst l'ovraigne 
Que il aloit querant, ja n'i fesist gaaigne. 

Quant assés ont mengié li seignor, li demaigne, 
Li Turc prennent congié, plus n'i font demoraigne, 
Et s'en sont avalé del palais de sartaigne , 
La nuit sont herbergiê chiés Guion de S 1 Saigne; 
El demain par matin sont mis à la campaigne. 

Vait s'ent Cornumarans, qui ne s'atarge mie, 
Trespasse Costentin et tote Normandie, 
Et vienent en Ponteu, Àbevile costie; 
En Aminois en entrent, une terre joïe, 
Et passent la cité qui moult estoit antie. 
A Arras est venus, là prent herbergerie; 
L'endemain s'en tornerent, la cité ontguerpie. 
En Ostrevant s'en entrent, de l'aler ne s'oblient. 
A .t. castel s'en vint de moult grant seignorie, 
G'on nome Valencienes en icele partie, 
Et trespassent Hainaut, une terre erhermie, 
Byns et Mons et Huiele et Liège la garnie; 
Là sejorna li rois jusqu'à l'aube esclairie. 

Donques est lapines et Tune et l'autre espie ; 
En Loheraine en entrent, une terre enhermie. 
A Mes trovent le duc, qui moult a grant baillie. 
Li rois vint devant lui, por l'amor Deu li prie 
Que s'almosne li doinst, et li dus les enguie 
Ensamble o lui mengier avoc sa compaignie. 
Assés lor demanda de Soudant de Persie 
Et del verai sepucre où Dex ot mort et vie ; 
Et cil lor content tant, entre sens et folie, 
Que tôt quite s'en vont, n'i a .1. qui desdie. 
En Ardane entrèrent, une terre enhermie; 
Ains orent fain et soit qu'ele lor fust falie, 
Car n'i voient à vendre denrée ne demie, 
Fors pain d'orge et d'ivraie, qui point n'es asasie. 
A Saint-Tron en Haben, une riche abeïe, 
S'en est .venus li rois, qui hardemens aigrie, 
A la porte s'asist de sor l'erbe florie 
Avec les autres povres, qui m'estier ont d'aïe; 
L'aumosne demanda por Deu le fil Marie. 



XIV 

L'abbé de Saint-Trond le reconnaît pour l'avoir vu dans un pèlerinage qu'il a 
fait à Jérusalem. Cornumaran veut le tuer. L'abbé lui échappe et le fait 
prisonnier. Il lui fait grâce, à condition qu'il lui fera connaître le motif qu 
l'amène. 

Quant Gornumarans fu venus à Saint-Roon, 
A la porte s'asist delés son conpaignon. 
Devant els ont gardé, sont veu .1. garchon; 
Privéement l'apelent, si l'ont mis à raison. 

Li rois Cornumarans demanda au guiton 
Conbien ilpuetavoir de si que à^Buillon ; 
Chil li a dit le voir, selonc s'entension. 
Quant Cornumarans Tôt, si froncha le gernon , 
A icele parole baissa son chaperon, 
Et conmenche à penser, sa main à son menton. 
Godefroi quide ocirre en mortel traïson : 
Cil Sires l'en deffende qui vint à passion! 
Atant es vos Tabé, qui Girars avoit non; 
Ensamble o lui .x. moines de sa religion. 
Plaider devait aler à son prevost Guyon; 
Cornumarans se dreche, qui cuer ot de félon, 
A l'abé est venus sans nule arestoison ; 
L'abes li demanda qui il est et qui non. 
Et li rois li respont, qui cuer ot de lion : 
« Sire, pèlerin somes, del sépulcre venon ; 
Por amor Deu de gloire, à mengier vos queron. » 
Li abes esgarda son vis et son menton : 
Il avoit ja esté au temple Salemon, 
S'ot baisié le sépulcre par grant affliction, 
Où Jhesus fu posés por no rédemption ; 
Trois mois Tavoit tenu li rois en sa maison, 
Grant bien li avoit fait, aine n'en ot guerredon. 

Li bons Abes Girars s'a le roi regardé; 
Bien connut sa fachon, si lui vint en pensé 
Que il Tavoit veû, ne set en quel régné. 
Tant a pensé li Abes qu'il li a ramembré 
Qu'en Jursalem le vit, où il avoit esté; 
Grans biens li avoit fait en la soie chité; 

Por .1. mal i avoit .xv. jors sejorné; 

Tant le tint avoc lui qu'il refu en santé. 

Mais il quidoit qu'il fust .1. Turs d'autre régné; 

Ne savoil pas qu'il fust de la crestienté. 

Li rois Cornumarans esloit de grant biauté, 

Une plaie ot el vis por coi l'a ravisé ; 

Forment s'en esmerveille qui Jà l'a amené. 

Li rois et ses compains furent devant l'abé ; 

A mangier li demandent por sainte cari té. 

« Volontiers faitli abes; ja 'n ares à plenté. » 

Son priox apela, si li a conmandé 

Qu'il voist en la besoigne por coi il sont monté. » 

Et cil arespondu : « Avostre volenté. » 

Et l'abes prend les Turs; n'en a nul oublié; 

En sa plus maistre canbre les a lui guiés. 

Moult les fist bien servir tôt à lor volenté, 

De pain, de char, de vin et de vies vin d'Aune. 

Quant ot assés mengié, si Ta araisoné. 

Quant li rois ot mengié, qui le corage ot fier, 
Li bons abés l'apele, se l'print à araisner : 
« Sire, fait-il à lui, moult vos doi avoir chier 
Car en estranges terres m'eûstes ja mestier. 

— Jo? en quel leu> biax sire, por le cors S'Richier! 

— Dedens Jherusalem, dont li murs sont plenier; 
Quant alai le sépulcre aorer et baisier, 

Tex enfertés me prist que ne me poi aidier; 
.xv. jors me fesis servir et aaisier; 
Aussi bien vos connais corn jo fas .1. denier, 
Rois estes de la Cit qui tant fait à proisier, 

Où Jhesus se laissa prener et traveillier. 
Jo i fu quant portastes la corone d'or mier; 
Plus de .xx. mile Turs i vi agenoillier, 
Et tôt vos enclinoient por vo non essauchier. 
Que quesistes vos ci ? ne Fine devés noier. 
Vos n'avés amené palefroi, ne somier. » 

Quant li rois Fentendi, le sens quide cangier; 
Par desos s'esclavine traist .1. cotel d'achien 
Se cil Sires n'en pense qui tôt a à baillier, 
Ja en voira Fabé tos les costés perchier. 
Quant le voit ses compains, n'i ot que esmaier* 
Joste lui le rassiet, si li a fait laissier. 

Quant vit Cornumarans que il est ravisés, 
De la péor qu'il ot li est li vis mués ; 
Adont n'i volsist estre por l'or de .x. chités : 
« Sire, fait-il Fabé, vos estes encantés; 
Jo ne sai que vos dites, ne de coi me parlés. 
Dites por quel affaire enconbrer vos volés. 
Si m'ait Dex, biax sire, grant pechié i avés. 
Li rois de Jursalem n'est mie si dervés 
Que il laissast sa terre et ses grans iretés, 
Ne qu'il venist cha outre si vilment atornés. 
N'a mie encor .ix. mois aconplis et passés 
Que je l'vi al Sépulcre où Jhesus fu posés. 
Sarrasin i avoient lor chevax establés; 
De maltalent qu'en oi fui si fort adolés 
Que ne fusse sor pies por l'or de *x. chités* 
Tenrement en plorai, ja mar le mescresrés, 
Quant Paien m'aperchurent, al roi fui amenés; 



[2815-2843] ET DE GODEFROID DE BOUILLON. 103 

Lues eusse la tesle et les membres colpés; 

Mais li rois en jura mar seroie adesés. 

Moult est prox et cortois, et vaillans et sénés, 

Hardis et conbatans et vassax adurés. 

Petit se puet proisier sainte crestientés* 

Qui laissent le Sépulcre à ces chiens forsenés. 

Se j'en ère creûs, il seroit délivrés! 

Por Deu vos proi, sire abes, vo congié me donés; 

Car moult sui ore bien peiis etabevrés. 

Dam le Dex le vos mire et sainte Trinités! » 

Quant li abes Tentent, si a .11. ris jetés, 
Puisli a respondu : a Por noient emparlés; 
Jo vos reconnois bien, ja mar vos celerés; 
Bien saverés prechier, si ensi m'escapés. » 

Quant Cornumarans voit qu'il n'i ert entendus, 
Et set par vérité qu'il est reconneûs, 
Ne li abes ne proise quanqU'il dist .11. festus, 
Son cotel empoigna qui'st trenchans ësmolus; 
Par maltalent Tesgarde, .1. poi s'est trais en sus; 
Mahomet en jura et les soies vertus 
Que anchois qu'il soit pris si sera chiër vendus. 
Puis a dit à l'abé : « Vostre jors est venus 
Jà par vos n'i serai par nul home seùs! » 

Quant li abes Tentent, moult en fu esperdus: 
En fuies est tornés, de la chambre est issus, 
Et li rois saut après* qui fu fors et membrus. 
.1. des cotiax li lance, si qu'en Tuis est feras : 
Jamais ne menjast pain> s'il fust aconseûs. 

Quant ses conpains le voit, moUlt en fu irascus : 

(c Sire, par Mahomet! qu'est vos sens devenus : 
Tos nos avés honis, ocis et confondus! 
Jo serai ars en porre et vos serés pendus ; 
Jamais ne vos verra Corbadas li chanus. » 
Cornumarans respont : « Par foi, or n'i a plus. » 
Il a passé avant, si a bien fremé Tus; 
Son cotel sacha fors qui ens fu enbatus. 
« Hélas! ce dis! li rois, com or sui dechetis! 
Bien le me dist mes pères jo seroie perchus! » 

Li rois fu enserrés en la chambre em prison, 
Dolens et corechiés avoc son conpaignon; 
Et li abes s'en torne, qui fu en grant frichon, 
'Et a mandé ses homes et cex de sa maison ; 
Et il i sont venu sans nule arestoison. 
« Seignor, ce dist li abes, entendes ma raison : 
Bien dui ore estre mors par grant mescaïson 
Ne quidai jamais lire ne sialpme, ne lechon, 
Ne messe, ne mâtine, vegille, ne sarmon; 
Férus dui estre el cors d'un cotel à bandon. 

— Sire, qui che a fait, por le cors S 1 Simon? 

— Par mon chief, fait li abes, doi sarrasin félon; 
Ens en ma chambre sont enserré li gloton ; 
L'uns est rois de la chit où Dex prist passion; 
Bien l'ai reconneù al vis et al menton; 

Il est venus chajmtre por aucune oquison. 
Esclavinne a et palmes, et espié et bordon. 

— Sire, font li serjant, alons, si's ochions. 

— No ferés, dist li abes, mais vis les prenderons. » 
Et il ont repondu : « Voslre conmanLferons. » 

Chascuns a pris espée ou machine ou baston; 
A la cambre où il erent en vinrent à bandon. 
S'or puet li rois conduire son cors à garison, 
Bien saura reclamer Tervagan et Mahom. 

I/abes vint à la chambre et il et si serjant; 
Chascuns tenoit machue ou espée trenchanl, 
Et hurlèrent à l'huis, mouli se vont escriant : 
« Laissiés nos ens entrer, foie gent mescréanL! » 
Quant li rois les entent, moult se vait esmaianl; 
Son conpaignon apele, si li vait demandant : 
« Dites, que ferons nos, par Mahon le poissant? » 
El cliil a rcspondu : « Ja 1 n orrés mon samblant : 
Deffendre ne bataille ne vos vait .1. besant; 
Gehissiés voslre affaire à cel abbé poissant ; 
Nos vies et nos mors metons en son conmant. »> 
Cornumarans respont : « Par mon Deu Tervaganl î 
Miex aim-jo à morir sor mon droit deffendant 
Qu'en lor merchi me mèche à loi de recréant! 
— Sire, dist li hermins, vos aies folcmant; 
Tote voslre deffense ne vos vait mie .1. gant. » 

Chil qui defors estoientne se vont plus larjant : 
L'uis abatent afforce, ens entrent maintenant, 
Et ont saisi le roi et derrière et devant. 
A l'abé l'ont mené, moult le vont manechant; 
Por ce qu'il ont tué .1. moult prode serjant, 
Moult les botent et tirent, grans cox lor vont paiant. 
As pies li sont queù, merci li vont criant, 
« Par mon chief, dist li abes, de mort n'arés garant, 
Se ne me gehissiés lot vostro convenant. 

— Sire, ce dist îi rois, je le vos acréant 
Que jo vos dirai iost mon cuer et mon talant. 
Quant li abes Tentent, s'esdrecha en estant. » 

Li bons abes Girars en apela le roi : 
« Par mon chief, biax dois sire, faitavés grant desroi, 
Quant vos voslre cotel avés sachié sus moi 
Et mon serjant avés ocis dant HcrmenfroL 
Se ne fust por les biens dont ramenbrer me doi, 
Ja vos fust cher vendus, ce sachiés par ma foi. » 
Quant Cornumarans Tôt, s'en fu en grant effroi ; 
Il set bien que sa forche ne valt ne ce ne coi ; 
L'abé caï as pies, qui fu de bone loi. 
« Sire, fait il, merchi, nos vos rendons à toi; 
S'onques nul bien vos fis, sire abes, jo vos proi 
Que le guerredonés mon conpaignon et moi* » 
Li abes l'en drecha, si Tasist joste soi ; 
Bêlement l'en apele, si li dist en recoi : 
« Sire, ostés vos cotiax, moult vos dot et mescroi. 
Qu'estes vos quis cha outre? Dites-moi le por coi # 
Quant n'avés amené cheval ne palefroi. 
Se vérité me dites, moult bien le vos olroi, 
Que ja n'i aurés honte, ne garde, ne anoi. » 
Grant joie en ont mené li conpaignon andoi. 

XV 



Cornuuiaran avoue que le but de son voyage est le désir qn'il a de voir de 
près Godefroi de Bouillon. L'abbé promet de le mettre en rapport avec 
lui. Godefroi, prévenu de cette visite, se prépare à le recevoir en 
déployant la plus grande magnificence. Il donne à ce sujet ses instructions 
à tous les princes et châtelains, ses voisins et amis. 



Quant li rois ot Fabê qui si raseiira, 
Envers lui s'umelie, bonemerit li pria 
Qu'il ait merchi dé lui, que totli gehirâ. 
Etli abes respontja mar en dotera. 
Li rois Cornumararis ses cotiax li bailla. 
Quant il li ot livrés, tôt si li aconta 
Coin li sors fu jetés que la vieille jeta ; 
Et del duc Godefroi qui l'desiretera, 
Et Nique et Andioche par bataille prendra; 
Entre lui et ses frères, si Com li sors coûta, 
Jherusalem la vile par forche conquerra; 
Ja la grans tors David vers ax garant n'aura : 
« Tote prendra m'onor et fors me jetera. » 
Quant li abes Tentent, Dam le Deu en loa, 
Le gloriox celestre qui tôt le mont forma. 

Quant li abes entent que dist Gornumarans, 
Bien poés dire et croire que moult en fu joians. 
L'abes li demanda, qui prox fu et sachans, 
Por qu'il ot aportê ces .11. cotiax trenchans : 

« Sire, ce dist li rois, si m'aït Tervagans, 

Se li dus Godefrois ne fust prox et vaillans, 

Et fiers et cornjox, hardis et conbatans, 

Et ne tenist o lui chevaliers et serjans, 

De l'un des .11. cotiax li perchasse les flans; 

Miex volsisse morir que ja hom recréans 

Fust en tote ma vie de ma terre tenans 1 

Vérité vos ai dit, or faites vos conmans : 

Ne me descovrés mie, car pechiés seroit grans. » 

Li abes li a dit : « Mar en serés dotans : 

Le duc vos mosterrai ains .xv. jors passans, 

Et les autres .11. frères, dont fiers est li saublans. 

Et son riche barnage qui'st à lui apendans. 

Or est li rois remés qui fu de grant valor. 
Li bon abes Girars le sert à grant honor; 
Ans .11. les fist servir à loi d'emperéor. 
El demain par matin a mandé son prior. 
Quant il i fu venus, si li dist par amor : 
« Aies m'enl à Buillon orendroit sans demor. » 
Tôt celi devisa qu'il dira au contor, 
Et conment il fera sa fesle et son ator. 
Li Priox s'en torna, que il ni fit demor; 
lui mena .in. moines qui sont bon parléor; 
Chascuns a bon mulet soef et ambléor; 
Enfresi c'a Buillon n'i ont fait lonc séjor. 
Al chasiel descendirent devant la maistre tor, 
Et mon lent el palais en restage major, 
Et troverent le duc à la fîere vigor. 

Despuis que li priox fu venus à Bâillon, 
A pié est descendus eL monla el donjon. 
Le duc a salué, qui cuer a de baron. 
Li dus Ta regardé, se l'prist par le menton, 
Car il le connissoit et bien savoit son non. 
Li Priox l'a mené d'une part la maison ; 
En .1. lit sont assis qui'st dejoste .1. leson : 
o Sire, dist li priox, entendes ma raison , 
Car cha outre est passés à guise d'espion 
Li rois de Jursalem ; Cornumarans a non ; 
A Meques s'asamblerent Persant et Esclavon : 
Ilueques ont sorti, devant loi* Deu Malion, 
Qu'Antioche prendrés, la liche et le tolon, 
Et la sainte chité où Dex prist passion, 
Si la delivrerés de la gesîe mahom, 
Et prendrés le sépulcre, à coite d'esperon, 
Où Jhesus fu posés et gai liés à larron. » 

Quant li dus Tentendi, si baissa le menton ; 
Vers Orient se colche s'a faite s'oraison. 
Le seignor en grassie, qui Longis fist pardon. 
Moult en ont grant merveille li prince et li baron 
Mais aine n'i ot .1. sol qui desisl o ne non. 

Li dus si se drecha, qui moult fist à proisier; 
Lés le priox r'asiet où n'avoit qu'enseignier ; 
Tôt ordenéement li prist à acoinlier 
Del roi Cornumarant, qui le cuer avoil fier ; 
Conment ot aporté les bons cotiax d'achier, 
Por lui et por ses frères occire et damagier. 
« Par cest règne venoit, à guise de palmier, 

Por véir le barnage c'avés à juslichier, 

Et corn faite maisnie vos tenés al mengier, 

As chevax et as armes por aler tornoier. 

S'il vos irovast prodome et large despensier, 

Ja mal ne vos fesist, ains vos tenist moult chier; 

S'il vos véist déduire corn povre soldoier, 

Et que chaiens ne fussent viax .v. c. chevalier, 

Forment li oï dire, jurer etfianchier 

Que il vos ochesist anchois le repairier, 

S'on le deûst detraire a coe de somier. » 

Quant Godefrois Tentent, si se prent à seignier. 

Sire, dist li priox, entendes à mes dis : 
Par moi vos a mandé nos abes benéis 
Que vos faites venir tos vos meillors amis, 
Princes et castelains, et contes et marchis 
Et facent aporter les blans haubers treslis, 
Lor escus et lor lanches, et lor espiés burnîs; 
Ostoirs et espreviers et faucons ademis, 
Et les muetes de chiens, dont est grans li delis; 
Gardés que ce soit fait de si à .xv. dis. 
Quant tôt seront venu, ne soies entrepris; 
Contés lor cest affaire que jo ci vos devis ; 
Faites trestot porprendre cest grant palais vollis, 
De cendax et de porpres, de tires de samis. 
Quant ce venra al jor que Tabès vos a mis, 
Faites monter les princes sor les chevax de pris; 
.vin. eschieles en faites d'ax, ou xim ou x; 
Chascuns soit bien vestus et de vair et de gris, 
El voisent bohorder là fors en ces larris. 

A vos veara parler Tabès en cel païs ; 
Ensamble o lui sera ii rois poestéis; 
Li abes vos dira que c'est uns sons amis; 
S'a esté longement outre la mer caitis, 
Et vos Tacolerés, voiant grans et petis. " 
Chaiens menrés Tabé et les n Arrabis ; 
Gardés que Tabès soit moult richement servis. 
Quant li mengters sera aprestés et garnis, 
Conmandés à bêler ces ors ensalvecis 
Et conbatre ces vers et ces chevax braidis. 
Quant li rois le verra, qu'il soit tos esbahis ; 
Ghe vos mande li abes, si com moi est à vis. » 

Quant Godefrois li bers entendi la novele, 
De la joie qu'il ot tos li cuers li saltele ; 
Ne fust mie si liés por lot l'or de Tudele. 
Le priox apela, se Tbaise en la maisselle. 
El demain par matin quant chante Taloele, 
Est de Buillon tornés, si rêvait à sa celé, 
Et li dus est remés, qui ses barons apele. 
Tôt lor a raconté le fait et la querele. 
A Cologne en envoie, à Mes et à Borsele 
A Lemborc, à Namors, à Mons et à Muele, 
Por conter Taventure, qui maint home fu bêle; 
Por ice fu puis mise mainte lance en astele, 
Et perchiés mains escus, mains pis desos mamele, 
Et mains cors porfendus de si en la chervele; 
Mains Turs et mains Persans en espandi boele, 
Veve en fu mainte dame, orphe mainte pucele. 

Godefrois en envoie à Boloigne sor mer; 
Par non mande son père, que il puet tant amer, 
Et ambes .11. ses frères c'a lui viengnent parier. 
Li quensles avoit fait richement adober. 

Quant il or.ent oï l'aventure conter, 
Si ont fait le mesage garnir et conréer; 
Le conte de Ponteu ont fait par non mander 
Et le conte Engerran, qui S 1 Pol doit garder, 
El le bon castelain qui maint à S 1 Orner. 
Por le conte de Gines fist .1. mesage aler. 
A lui et à tos cex que ci m'oés conter 
Ont faite l'aventure et le sort raconter. 
Huitasses et si fil, qui moult font à loer, 
En Terrasse et en Flandres por le conte amener, 
Dant Robert le Prison, qui jentiex fu et ber, 
Le sort li ont conté que Turc firent jeter, 
Et del roi qui'st venus véir et esgarder 
Por le duc Godefroi mordrir et acorer. 
Li quens a fait ses homes et semonre et mander, 
Et li autre baron sans nis .1. arester. 
A Aras s'asaînblerent li demaine etli per; 
Ne sai pas tôt Pafaire de chascun raconter : 
Bien sont à l'esmovoir .vu. m. baccler; 
Lor escus et lor armes font avec els porter, 
Espreviers et gerfaus et faucons por voler, 
Et les motes des chiens, por lor cors déporter, 
Et font as esquiers les chevax aregner. 
Assés portent vitaillc por .1. mois sejorner; 
Devant font le caroi et les somiers errer. 

Or chevalchent Flamant, Bolenois et Poihier : 
.v. conLes i avoit, qui moult font à proisier, 
Et s'ont en lor compaigne .vu. mile chevalier. 
Là peùst-on véir tant.escu de quartier, 
Tant riche garnement et tant corant destrier; 
Enfresi qu'à Builion ne volrent atargier. . 
Li dus ala encontre, s'es a fait herbergier; 
Et li autre mesage qu'il a fait envoier, 
Oirrent parla contrée, n'orent soing d'atargier. 
Devant l'emperéor l'ala li .t. nonchier. 
Li vaillans emperere, qui le corage ot fier, 
Ot envoie le duc, que il tant avoit chier, 
Mil chevalier à armes, por sa cort effrochier, 
Et li dus de Lemborc, que Dex gart d'encombrier, 
A fait ses compaignons moult bien apareiilier : 
.c. chevaliers i maine por sa cort efforchier. 

. Li dus de Loheraine, qui prox fu et sénés, 

Fait ses homes mander, moult sont bien acesmés. 

En sa compaigne maine .iiii.c. ferarmés. 

Là peûst-on véir tans fors escus listés, ° 

Tans gonfanons de soie à clox d'argent fermés; 

Enfresi qu'à Builion ne s'i est arestés. 

Etli dus de Lovain a ses homes mandés; 

Al conte de Namurs est li bers arestés. 

.iii.c. chevaliers maine, à tant les a esmés; 

De riches garnemens est chascuns acesmés. 

Et li vesques del Liège, li sains hom ordenés, 

L'en envoia .ni.c. richement conréés, 

De vestemens et d'armes noblement atornés ; 

ii 8 

Et cil qui'stde Goloigne archevesques clamés 
L'en envoia .in.c. de ses meillors chasés ; 
Et li vesques de Mes ne s'i est oubliés : 
Il inéismes i va o .v.c. adobés. 
Or aproche li termes que li jors fu només, 
Que li abes Girars, dont vos oï avés, 
Aconduira le roi qui'st cha outre passés, 
Por l'acoison del sort qui à Mec fu jetés. 
Si verra Godefroi, qui tant est redotés, 
Et ambes .11. ses frères, que tant a desirrés. 
Mais li dus n'i iert mie à escari trovés, 
Ains a ensamble lui tex .x. mil adobés; 
N'i a celui ne soit richement conréés 
D'armes et de chevax cointement atirés, 
Et de dras d'escarlate richement gironés. 
Car li abes Girars li a cangié les dés : 
Quant à la cort venra li fors rois coronés, 
Et il verra le duc, qui tant est redotés-, 
Bien orrés qu'il dira, ains qu'il en soit tomes. 

Quant tôt furent venus li conte et li marcis, 
Godefrois li vaillans les a à raison mis; 
Tôt lor a aconté conme.nt li sors fu dis 
Et conment il doit prendre la tor que fist David, 
Et le verai sépulcre où Dex fu mors et vis. 
« Cha outre en est passés li rois en cest païs, 
Por moi et por mes frères, que il eiist mordris; 
Se .1. abes ne fust, tos nos eùst ocis. » 

Quant li baron l'entendent, loés fu Jhesu cris; 
Le jor en fu mains prinches joians et esbaudis. 
Li dus les en apele, si loi dist son avis : 

a Seignor, ce dist li dus, entendes à mes dis : 

A tos vos voil proier, com à mes bons amis, 

Que chascuns s'aparaut et de vair et de gris, 

De riches dras de soie, de pailes de samis; 

Si soit chascuns montés sur son cheval de pris, 

Les lances ens es poins, les escus as cox mis. 

.vi. eschieles ferons de nos barons eslis; 

Chascuns ait manche à dame, si iert plus grans delis, 

Et voisent bohordant là fors en cel larris; 

Et jo chevalcherai entre les viex floris, 

Entre moi et mes frères, as corages hardis. 

Tos sera portendus cist grans palais voltis; 

Quant la nuit ien' venue et li soirs enseris, 

Bien sera aprestés cist grans palais bastis 

De riches luminaires et de cherges espris. 

Quant à moi iert venus li rois en cest pais, 

Et il iert descendus et al mengier assis, 

A tos vos voil proihier, com à mes bons amis, 

Qu'il ne vos tiegne mie com vilains esbahis. » 

Quant li rois Godefrois a sa raison finée, 
N'i a cel qui ne Tait volentiers créantée. 
Son senescal apiele, si li dist sa pensée : 
« Gardés que ceste sale soit moult bien acesmée, 
De chendax et de porpres moult bien encortinée, 
De jonc et de menlastre moult bien englaiolée. » 
Et cil li respondi sans nule demorée : 
« Sire, bien sera fait puis que il vos agrée. » 
No baron et no princhc ont grant joie menée, 
De si que el demain que vint à l'ajornée 

Tôt se sont achesmé, quant messe fu cantée, 
De Buillon s'en issirent cha defors en la prée. 
Là fu chascune eschiele noblement ordenée. 
Engerrans de Saint-Pol la première a guiée, 
.t. jenliex chevaliers de moult grant renomée, 
Fiex au conte Huon, à la trench an t espée. 
Là peùst-on véir mainte ensaigne fremée, 
Tant man tel vair et gris, tante porpre parée, 
Et tante riche ensaigne à or enluminée. 
Mais oncques n'i ot elme, ne broigne endossée ; 
Del duc sont dessevré, chascuns lance levée. 

Li quens qui tint Ponteu après lui s'arola, 
Atot .c. chevaliers c'avoc lui amena ; 
Bachelers estoit joules, plus bel de lui n'i a ; 
Tote sa compaignie richement achesma 
De riches vestemens des meillors que il a. 
Il se parti del duc, congié n'i demanda; 
Ne repaierront mais, si les encontrera 
Li rois Gornumarans, qui s'en merveillera. 

Li bons dus de Lovaing, à la chère grifaigne, 
A fait la tierche eschiele o sa riche conpaigne, 
A .iii.c. chevaliers sor bons chevax d'Espaigne : 
Bien les a ordenés très en mi la campaigne. 
Là peùssiés véoir tante riche entresaigne, 
Tant mantel vair et gris, tant vestement estraignc. 
Del duc s'en sont parti sans nule demoraigne; ~ 
Les chevax laissent corre lot contreval la plaigne, 
Ne retorneront mais por home qu'es destraigne, 
Rencontreront l'abé et le roi d'Aquaitaigne. 

Li dus de Loheraine, qui prox fu et sachans, 
A fait la quarte eschiele de chevaliers vaillans 
Bien furent .im.c. sur les chevax corans. 
Là peussiés véoir tans destriers auferrans, 
Et tante roide tanche, tans gonfanons pendans, 
Tans mantiax vairs et gris, tant bliaus traïnans, 
Tans pelichons hermins, qui larges ont les pans. 
Del duc s'en sont parti qui fu liés et joians, 
Lor chevax laissent corre grenus et bien corans ; 
Ne retorneront mais arrier par nul samblans, 
Si les encontrera li rois Cornumarans 
Et li abes Girars, qui prox est et vaillans. 

La quinte eschiele fist dans Robers li Frisons 
Atotmii chevaliers, lachiés les gonfanons; 
Là peûsi-on véoir tans auferrans gascons, 
Et tante grosse lanche et tans riches penons, 
Et tante riche ensaigne de riches sigiatons. 
Tans mantiax vairs et gris, ians hermins pelichons 
Et tant riches bliaus entailliés à girons. 
Li quens se part d'iluec, moult fu grans li resons, 
Et brochent les chevax des tranchans espérons. 
Vont s'ent tôt bohordant sor les chevax roons. 

Godefrois de Buillon, à la chère hardie, 
Et si autre doi frère, qui Dex soit en aïe, 
Sont ariere remés et la grant baronie. 
Li bons vesques de Mes fu en lor compagnie, o 
Et li dus de Lemborc, o sa chevalerie, 
Et li quens de Hainaut et sa grant seignorie, 
Et Hues de Saint-Pol, à la barbe florie; 

S'i fu li quens de Gines, qui'st de grant cortoisie, 
Moult doit estre joians qui si faite gent guie. 

Witasses de Boloigne fist une grant voisdie; 
Les barons apela : or oies qu'il lor prie ; 
Que il facent .1. parc en mi la praerie. 
Volentiers li otrient, que nus ne li dénie 
Ses .m. fiex mist emmi, dont faite est l'aramie, 
Tant com dure une hanste, ne Tmescréés vos mie, 
N'aprochast nus à ax, tant ait grant seignorie. 
Lapeûst-on véoir tant destrier de Hongrie, 
Et tant riche bliaut de soie d'Aumarie, 
Tant mante! vair et gris, qui par terre balie. 
Moult ont bien lor compaigne rengie et establie ; 
Le pas vont chevalchant, sans noise et sans folie; 
Nus d'ax ne porte lanche, ne espée forbie. 

Or vos lairai del duc et de sa compaignie, 
Si dirai de Tabé qui Jhesus beneïe. 



XVI 



L'abbé de Saint-Trond part avec Cornumaran pour se rendre à Bouillon. A une 
lieue du château ils rencontrent successivement : Eogucrran de Saint-Paul, 
le duc de Louvain, le duc de Lorraine et le comte de Flandres. Us sont 
entourés d'un nombreux cortège de chevaliers. Étonnement de plus en plus 
grand de Cornumaran, qui croit à chaque instant avoir rencontré Godefroi. 

Li bons abes Girars, qui tant fit à proisier, 
Al terme qu'il ot mis ne se volt atargier, 
Ains a fait sa maisnie moult bien apareillier. 
En sa compaigne furent dus c'a .x. cbevalier ; 

Si mena .xn. moines et son priox Gautier; 

Et avoc fu li rois, qui le corage ot fier, 

Et ses compains o lui, qui moult fait a proisier. 

Chascuns avoit sos lui .1. bon corant destrier, 

S'ot bon mantel au col, de drap de Monpeslier, 

Li sebles et les lasmes et li tasel d'or mier 

Fussent grief à avoir qu'es volsist esligier 

Se li rois créist Deu qui tôt a à jugier 

Ne fu plus biax de lui très le tans Olivier, 

Ne nul meillor en Franche por ses armes baillier. 

Li bons abes Girars pense de l'esploitier. 

Ainsi com d'une leue dut Buillon aprochier, 

Es poignant Engerran, .1. nobile guerrier; 

Bien sont en sa compaigne .iin.c. chevalier. 

Quant virent les escus luire et reflamboicr, 

Li rois Cornumarans se prist à merveillier; 

L'abé en apela, se l'prist à araisnier : 

(t Sire, quel gentsont ce que là voi chevalchier? » 

Li bons abes respont, où n'avoit qu'enseignier : 

(t Compaignon sont au duc, qui tant fait à proisier, 

Qui cha fors sont venu por ax esbanoier; 

S'en seront plus haitié quant venra al mcngier. 

A iceste parole est venus al princhier 

Engerran de Saint-Pol, où n'avoit qu'enseignier. 

Li bons abes Girars li enquist sans largier : 

« Sire, où est li dus? ne me devés noier. » 

Et cil li respondi sans autre latimier : 

a 11 remest à Buillon en son palais plenier. » 

Outre s'en sont passé, moult mainent grant tempier, 

Et li abes s'en vait, qui n'a soing d'atargier. 

Quant li quensEngerrans s'en fu outre passés, 
Li bons abes chevalche, qui prox fu et sénés. 
Il ne sont mie aie .v. traities d'assés, 
Quant li quens de Ponteu revint tos achesmés; 
En sa compaigne avoit ,c. chevaliers montés. 
Quant li rois voit les lanches et les penons fresés, 
Et les riches ensaignesetles escus listés, 
L'abé en apela, si com oïr porrés : 
« Est ce ore li dus qui là vient arotés? 
— Nenil, ce dist li abes, ja mar le quiderés; 
Ains sont de sa maisnie ; de Buillon sont tornôs; 
Nul jor n'enala onques li dus si esgarés, 
Que al mains n'ait o lui .111. mile de ses pers, 
Estre les haus barons dont il est plus amés. » 
Es le conte puissant et ses gens arotés , 
Et saluent Tabé, quant les ont encontrés. 
« Sire, ce dist H abes, envers moi entendes : 

Où'st li dus Godefrois? Gardés ne Tme celés. 
« Sire, ce dist li quens, à Buillon est remés. » 
Puis broche le cheval des espérons dorés, 
Trestos ses conpaignons en a outre guiés. 
Moult demainent grant bruit as destriers abrievés 
Et li abes s'en torne et li rois coronés. 

Qant li quens ot passé le rois Gornumarant, 
Li abes s'en torna moult tost esperonant, 
Entre lui et le roi vont ensamble parlant. 
Il n'orent mie aie le trait à .1. serjant, 
A Tissue d'un val par delés .1. pendant, 
Es le duc de Lovain, à esperon brochant; 

Et sa riche compaigne vient après bohordant. 

Là peûst-on véoir tant bon cheval corant, 

Tant mantel vair et gris, tant tiret traînant, 

El tante grosse lanche à gonfanon pendant, 

Et tante bone ensaigne, tant escu reluisant. 

Quant li rois les perchut, moult s'en vait merveillant, 

Le bon abé Girart demanda en riant : 

« Est-ce ore li dus qui là vient chevalchant? » 

— Nenil, ce dist li abes, si m'ait S 1 Amant! 
Àins sont si compaignons, qui se vont déportant. 
Onques neTvi si sol, nul jor en mon vivant, 
Qu'ensamble o lui ne fussent .m. m, combatant, 
Sans ses privés amis qui le vont conseillant. 
Quant li Rois l'entendi, tôt mua son samblant; 
De maltalenl et d'ire vait forment sospirant; 

Or croit bien que li sors ne va mie mentant, 
Qui dist qu'il li tolrait s'onor à son vivant, 
Etconquerroit la terre etderiere et devant. 
Atant es vos le duc qui là vient chevalchant, 
Et salua l'abé qui venoit tôt devant : 
« Sire, ce dist li abes, por Deu le Roi poissant, 
Où est remés li dus al corage vaillant? 

— Sire, il est à Buillon, je le sai vraiement. » 
Puis broche le cheval, si s'en lorna poingnant. 
Moult demainent grant noise li destrier auferran; 
Li abes et li rois s'en tornerent atant. 

Quant li dus de Lovain ot l'abé trespassé, 
Li bons abes s'entorne, n'i a plus demoré; 
Entre lui et le roi qu'il avoit amené; 

Il n'orent mie esté .1. arpent mesuré, 
Quant ont de Loheraine le franc duc encontre, 
Bien sont en sa conpaigne .nn. c. adobé, 
Là peûst-on véoir tant destrier abrievé, 
Et tante grosse lanche et tant fer acheré 
Et tante bone ensaigne, et tant escu boclé, 
Tant mantel vair et gris, tant bliaut gironé. 
Quant li rois les choisi, s'a l'abé apelé : 
« Sire, est-ce li dus qui tant a de fierté ? 

— Nenil, ce dist li abes, par sainte carité, 
Onques ne vi le duc issir de sa chité 

A si petit de gent.com là voi assamblé. 
De ses conpaignons sont, ce sachiés par verte, 
Qui pour esbanoihier sont as chevax monté. 
Encor a tex dis prinches dedens sa poestê; 
Ni a cel qui nen ait mil chevaliers armés. 
Sans les autres barons qui de lui sont privé, 
Qui le vienent servir tôt à sa volonté. 
Quant li rois l'entendi s'a le chief encline. 
Or voit bien qu'il perdra trestote s'ireté. 

Atant es vos le duc, et salua l'abé, 
« Sire, ce dist li abes, qui le poil ot meslé, 
Où est remés li dus al corage aduré? 

— Sire, il est à Buillon en son palais listé. 
Atant s'en passa outre, ni a plus demoré. 
Grant effroi démenèrent li destrier sejorné ; 
Et li abes s'en vait o le roi coroné. 

Quant li dus ot passé le roi en mi la plaigne, 
Li bons abes s'en torne, à cheval, la campaigiie. 

A l'issir du valchel delés une montaigne 
Es le conte de Flandres et sa riche compaigne. 
Là peûssiés véoir tant destrier d'Alemaigne 
Et tante grosse lanche et tante riche ensaigne, 
Et tant escu à or de moult très riche ovraigne, 
Tant mantel vair et gris et tant bliaut estraigne. 
Quant li rois les choisi de la terre loingtaigne, 
Il les montra l'abé, à son doit les ensaigne : 
« Sire, or voi-jo le duc, qui nul home n'adaigne. 

— No Test, par saint Mallou,c'on requiert enBretaigne; 
As gens qu'il maine o lui n'a ci nule bargaigne, 
N'est ne povres ne riches, s'il velt, delsien ne praigne. 
Quant Gornumarans Tôt, sa dolors li engraigne. 

« Hé las, ce dist li rois, fait ai maie gaaigne: 
Tôt conquerra Surie, qui s'en dolle, ne plaigne! 
N'i remanra castiax à pui,,ne à montaigne, 
Ne donjons à gaster, s'il velt, que il ne fraigne, 
Ne murs, ne rolléis que à terre n'empaigne 
Ja por nule desfense nen iert que il remaigne. 
Es le duc apoignant sor .1. cheval d'Espaigne, 
Et salua Tabé de la vertu hautaigne. 
Li abes li demande, en qui grans sens se baigne . 
« Où li dus est remés, à la chère griffaigne? 

— Sire, il est à Buillon en sa sale demaigne. » 
Atant s'en passa outre sans autre demoraigne; 
Ausi fait c'on n'en sace vaillant une castaigne. 

XVII 



Godefroi de Bouillon et son barnage arrivent enfin. Cornumaran voit le duc 
et ses deux frères. Il les accompagne jusqu'à Bouillon. Il est frappé de 
stupeur. Il expose à son compagnon de route combien tout ce qu'il voit jus- 
tifie es prédictions de la reine Calabre. Il demande à parler à Godefroi. 

Ouant Robers li Frisons ot trespassé le roi, 
^ Li abes s'en torna, qui fu de bone foi. 
A l'issir d'un valcel par delés .t. chaumoi, 
Encontrent le Barnage et le duc Godefroi. 
Le petit pas chevalcent, sans noise et sans effroi ; 
N'i a escu, ne lanche, ne ensaigne à orfroi. 
Tant cheval véissiés ambler sor le perroi, 
Tant mantel vair et gris et tant riche conroi. 
Quant li rois les choisi, moult en ot grant anoi; 
L'abé en apela, si li mostra al doi. 
« Sire, jo voi le duc, si corn jo pens et croi. 
— Voire, ce dis li abes, ore i est-il par foi. 
Tel conpaigne a li dus, quant va en esbanoi. 
Aine mais por qu'en essist n'en vi o lui si poi. » 
Cornumarans respont : « Par le Deu où jo croi, 
De celé conpaignie que jo là venir voi 
Porroitli dus tenir un amiral tornoi! 
Bien doit terre tenir qui tel gent mené o soi! » 

Quant li rois encontra Godefroi de Buillon, 
Bien sont en sa conpaigne .un. c. compaignon. 
L'abé en apela, si Ta mis à raison : 

« Sire, je vol ici tant prinche et tant baron, 
Tant inantel vair et gris, tant riche siglaton 
Que ne connois le duc par nisune acoison. » 

— Sire, ce dist li abes, entendes ma raison : 
Se tant avés en vos sens et discrétion, 

Bien conistrés le duc à la clere fachon, 

Godefroi le jentil, qui cuer a de lion. 

Li dus fa ens el parc, sor .1. cheval gascon. 

Ghascuns avoit veslu .1. vermel siglaton, 

Li mantel c'ont as cox sont moult riche et moult bon, 

Li tassel et les orles valoient maint mangon; 

Li dus ot .1. chapel qui n'est pas de coton; 

Entor avoit .1. chercle de Tovre Salemon, 

Mainte pierre i avoir, dont Jo ne sai le non; 

Le duc Tôt envoie li sires de Mascon. 

Li rois Gornumarans, qui cuer ot de félon, 
A veù les .m. frères et le cherne environ, 
Tant conme dure en loing la haste à .1. penon 
N'abite nus à ax par nule anonsion. 
Li rois dist à Tabê, ne mie à trop haut ton : 
« Sont-ce là li troi frère en mi cel quaregnon? » 

— Oïl, ce dist li abes, foi que doi S* Simon : 
Gest li dus Godefrois al capel esclavon. » 
Quant li rois Tentendi, ne dist ne o ne non : 
Tos li sans li frémi de si ens el talon. 
Adonc volsist-il estre dedens sa région, 

Ou à Meque la grant, devant son Deu Mahon. 

Li bons abes Girars, qui tant fu prox et ber, 
Si li a demandé s'il velt à lui parler. 

Cornumarans respont : « Mouille puis desirrer, 

Mais que vos li doiés mon errement celer. 

Car il me feroit tost ocirre et desmembrer. » 

Li abes li respont : « Ne vos estuet doter; 

Vers le duc vos quit-jo moult richement celer. » 

Sa maisnie commande iluec à demorer ; 

Onques ne volt nului fors le roi amener. 

Li baron li font voie, si Tont laissié aler. 

Li dus ala encontre, s'es prist à saluer, 

Et regarde le roi, voit le bel baceler : 

« Sire, fait-il Tabé, ne me devés celer, 

Qui est cest chevaliers que jo voi ci ester? » 

— Sire, c'est .1. miens mes, s'a esté outre mer. » 

Quand li dus Tentendi, si Tala acoler : 

« Por vos le voil-jo moult et chérir et amer, 

Très ces pas en avant servir et honerer. 

« Sire, ce dist li abes, ce fait à mercier. » 

Godefrois li vaillans li prent à demander 

De quel contrée il vient et où il veltaler. 

Li abes li respont, qui moult fist àloer : 

« Sire, o vos sui venus .1. mien conseil mostrer, » 

Quand Godefrois l'oï, samblantflst de penser, 

Puis en fist les barons en sus .1. poi torner, 

Enfresi c'a Buillon ne volrent arester. 

Les borjois et les dames, qui on fist conmander, 

Véissiés en ces places trescher et caroler. 

Esquiers etserjans etpuceles canler, 

N'i a maison, ne rue c'on i puisse trover 

Qui ne soit portendue de paile et de cender, 

Et n'i ait .c. aubers pour vassaus adober, 

Et .c. elmes luisans, dont li chercle sont cfer, 
Et les meutes des chiens por lor cors déporter, 
Ostoirs et esperviers et gerfax por voler. 
Li rois s'en esmerveille, si commence à penser; 
Son conpaignon apele où se moult pot fier : 
« Jo ne porroie mie tel richoise assambler, 
N'en trestot mon païs tel richesse trover, 
Com nos povons ici véoir et esgarder. 
Se chist dus vient el règne que j'ai h governer, 
Ja ne trovera home qui voille contrester. » 
Godrefois et si frère, qui n'ont soing de gaber, 
'Descendent al perron, o els maint riche per, 
Et montent en la sale c'on ot fait atorner, 
De cendax et de porprcs moult bien encortiner. 
Quand li mengiers fu près, si alerent disner. 
Et contreval la vile avoit serjans montés, 
Que nus hom n'i mefface, dont cris i fust levés. 
Godefrois fistrabé premièrement laver, 
Et en après le roi, que moult volt honerer. 

Godefrois li vaillans, qui prox fu et hardis, 
Al'abé et le roi premièrement assis ; 
Puis s'assistrent li conte, li prince et li marcis ; 
Tant mes i ot le jor ne sai que vos devis. 
Li rois a regardé le grant palais voltis, 
Qui bien fut portendusde tires de samis, 
D'ostorins et de porpres et de bons dras de pris; 
Regarde ces haubers et ces elmes burnis; 
Les espées trenchans et les espiés forbis, 
Voit ces princes vestus et de vair et de gris. 

Devant le ducservoient .vi. conte de haut pris 
Et devant lui méisme en ot li dus, u. mis. 
Tant li portèrent mes tos en est esbahis. 
L'abé en apela, si Ta à raison mis : 
« Sire, moult est cis dus cortois et bien apris, 
Et moult par est poissans, si com moi est à vis 
Quant il puet tel barnage joster en cest païs. » 
Li abes li rcspont, qui moult par ot bons dis : 
« Sire, ce n'est encor ci niens, n'i a fors ses amis ; 
C'est privée maisnie, tant en a-il tos dis. 
Mais s'il avoit besoing qu'il mandast ses amis, 
Àins .xv. jors auroit ,c. mile fervestis. » 
Quant li rois l'entendi, si fu moult esmaris, 
Puis a dit à l'abé : « S'il fust rois des Parsis 
Et de Jérusalem où lant a or inassis, 
Si esteroit-il bien et bêlement servis. » 

Li rois Cornumarans s'apuia sor la table, 
Son conpaignon apele c'on clame Malortable; 
Chevaliers estoit buens, cuer avoit amiable : 
« Amis, fait-il à lui, or ne tien mie affable 
Le sort qui fu jetés, mais lot à véritable. 
Onques ïiebaus li bers, qui maris fu Orable, 
N'ot nul jor en. sa vie lant riche concstable, 
Ne lant bel chevalier com je voi ci à table. 
Se cist dus et si frère, qui lant sont redotable, 
Volent passer là outre, à lor grant jent mirable, 
Tote prendront la terre enfresi qu'en Canable; 
N'i troveront cité ja lor soit contrestable, 
Ne lor, ne fremelé, ja lor soit défendable. 

« Sire, faitli hennins, moult vos voi esniaiable; 
Là outre les menront li .c. mile diable; 
Quant vos serés armés sor vo cheval d'arable, 
Et tôt vo chevalier, qui sont de vos tenable, 
Plus ierent de .c. mil, Lot hardi conbatable; 
Ja ne perdrés par aus la montance d'un sable. » 
Quant li rois entendi le consel aceptable : 
« Amis, fait-il à lui, moult as le cuer mirable ! » 

Li rois et ses compains ont laissié le plaidier 
Et li dus Godefrois est levés del mengier; 
Li conte et li marchis et li bon chevalier 
As esches et as tables se vont esbanoier. 
Li auquant sont aie escremir et lanchier; 
Li autre aval le bore caroler et trescher, 
Et font ces vers conbatre et ces ors desloier. 
Godefrois et si frère son remés el planchier. 
Li rois traist celé part Tabé qu'il ot moult chier, 
Il l'en a apelé sans autre latimier : 
« Amis, jo voil à vos .1. un petit conseilliez 
Se jo ne me dotoie de mon cors empirier, 
Volenliers me volroie à cest duc acoinlier ; 
Onques mais ne vi home tant fesist à proisier. 
Et li abes respont, où n'avoit qu'enseignier : 
« Parlés seiirement, ne vos caut d'esmaier; 
Si com jo croi et pens, si me peust Dex aidier, 
Li dus perdroit anchois de sa terre .1. quartier, 
Que ja vos forfesist le montant d'un denier. » 
Quant li rois Tenlendi, n'i ot qu'eslééchicr; 
Il est venus au duc, qui le courage ot fier. 
Or oies de quel chose il lo \olt araisnier. 

XVIII 



Cornumaran se découvre à Godefroi. Celui-ci lui apprend que dans cinq ans 
il ira l'attaquer dans son royaume. «D'ici là, dit le roi de Jérusalem, tout 
sera prêt pour ma défense! d II demande ei obtient un sauf-conduit pour 
retourner à Jérusalem. 



Quant Cornuiriarans ot qu'il est âsseûrés, 
Il est vertus au duc, si l'en a apelé. 
« Sire, fait-il à lui, envers moi entendes : 
Tant ai veû en vos et vâlors et bontés, 
Cortoisie et proeche, honor élïargeté, 
Que jo vos gehirai mon cuer et mon pensé, 
Gonment est de l'afaire est venu et àlé. 
A Mahomet à Mec a on .1. sort jeté 
Que vos et vo doi frère, qui tant sont redoié, 
Devés prendre Andioche, lamirable chité, 
. Et de Jherusaiem ferés vo volenté. 
Desiretés serai, ce m'a H sors conté, 
Por ce sui jo venus cha outre en cest régné. » 

Quant li dus Tentendi, s'en à Deu mercié; 
Voyant tos ses barons a le roi apelé. 
« Quex hom estes-vos donc? ne me soit pas celé. 
— Sire, jo sui .1. hom qui moult a desirré 
Que véir vos peûsse et vo grant richeté; 
Rois sui de Jursalem et si tièng l'ireté. 
Por vos passai cha outre ensi atapiné, 
N'i amenai baron, ne mais .1. mien privé. 

Jo ving à Sainteron, n'i oi gairés esté. 
Quant Tabès me connut, qui moult m'a honeré, 
Sire, por vos véoir m'a ichi amené; 
Or m'en irai ariere, quant à vos ai parlé, 
Plus en serai haitiés en trestot mon aé. 

Quant Cornumarans a sa raison defenie, 
Et li dus Tôt moult bien entendue et oïe; 
Où qu'il voit les barons, si lor dist sa dévie : 
« Seignor, dist Godefrois, à la chère hardie, 
En a chi bêle chose, se Dex vos beneïe: 
Que Jhesus nos demostré, li fîex sainte Marie. 
Jo ne lairoie pas por tôt l'or de Pavie 
Que jo ne pas là outre, se Dex me done aïe. 
Par force conquerrai le règne de Surie, 
Jherusalem prendrai qui'st de grant seignorie, 
Si la délivrerai de la gent paienie ; 
La loi Deu i sera honerée et servie. » 
Quant li baron l'entendent, n'i a cel qui ne die : 
« Hé Dex! car fust-ce ja qu'ele fust establie ! » 
Cornumarans respont, de noient ne s'obiie : 
« Sire dus Godefrois, ne vos desréés mie; 
Ains en sera, jo croi, mainte targe croissie 
Et mainte riche broigne rompue et dessartie, 
Maint cors en iert sangiens, dont l'arme en iert perie , 
Anchois que vos l'aies, sera cher deservie. 
Et si vos la prenés par vo chevalerie, 
Tant ai en vos veû proece et cortoisie, 
Sachiés par vérité, trop ne Tpiainderai mie ; 
Hons ne l'porroit avoir de plus grant seignorie. » 

« Sire dus Godefrois, dist li rois , entendes : 
Jo proi par vo merci que .1. don me donès. 
— Quex est-il? fait li dus ; ne me soit pas celés, 
Je l'vos doins volentiers, ja marie mescresrés, 
Por coi jo n'en doie estre de mes homes blasmés. » 
Cornumarans respont : « Aparmain le sarés : 
Dites-moi le termine que là outre'venrés. » 
Godefrois li respont, qui prox fu et sénés : 
« Se de si à .v. ans là outre ne m'avés, 
Jamais en vostre vie mar vos en doterés: 
Ne voit pas chose dire qui ne soit vérités. » 
Cornumarans respont li vassax adurôs : 
« Àins que li termes viegne qui ci est denomés, 
Sera si mes païs garnis et aprestés 
Qu'il ne dotera home, qui de mère soit nés. 
Or ferai renforcher mes grandes fremetés, 
Mes castiax et mes viles, mes bors et mes cités. 
Jo n'i quide mie estre à escari trovés; 
Ensemble o moi aurai tex .c. mil adobés, 
N'i aura cel ne soit richement conréés 
D'armes et de chevax, de destriers abrievés. 
Anchois que de ma terre soie desiretés 
L'aura bien acatée cil qui en iert chasés. 
Ja tant com ferir puisse de i'espée del lés 
Ne serai par Mahom vis recréans clamés ! » 

Deus jors fu à Buillon li rois Cornumarans; 
Aine mex ne fu servis ne rois ne amirans 
Qu'il fu, et ses compains, de tos les miex vaillans, 
Chascun jor s'en issoient por bohorder as chans, 



[3644-3G72] ET DE G0DEFR01D DE BOUILLON. 133 

Les escus à lor cox, desor les auferrans. 

Au tier jor vint au duc qui fu nobles et frans; 

Avoc lui fu li abes qui fu prox et vaillans : 

« Sire dus, fait li rois, enlendés mes semblans : 

Por vos et por vos frères, dont li renon est grans, 

Vin-jo en cestpaïs comme lapins querans. 

Or m'en revoit aler ; itex soit vos conmans 

Que jo n'aie garde, moult ferés que vaillans; 

Se jo m'en puis râler sains et saus et vivans, 

Moult en serês loés entre les Aufricans. » 

Quant Godefrois l'entent, ne fu mie taisans : 

« Sire, fait-il au roi, or ne soies dotans; 

Tant com ma terre dure vos serai bons garans. 

Vos plairoit-il à prendre ne or tin, ne besans, 

Ne hiaumes, ne haubers, ne espées tranchans, 

Ghevax, ne palefrois, ne bons destriers corans. 

Il n'est nus bons avoirs dont jo soie tenans, 

Se vos le volés prendre, donUne soies joians, 

Por l'amor à Tabé qui est vos connissans. 

— Sire, voire mercbi, distli rois mescréans, 

Ja ne prendrai del vostre' la montance d'uns gans. » 

Dont commanda li abes à .v. de ses serjans 

Qu'il mesissentles seles es palefrois anblans. 

Li abes et li rois au duc ont pris congiê ; 
Es palefrois montèrent, qui sont apareillié. 
Godefrois li vassaus a le roi convoie 
.11. grans leues plenieres à .1. esrant à pié; 
Li baron vont après bohordant lot rengié. 
Là peùssiésvéoir tant btiautentaillié, 

Et lantescu à or, et tantpenon lachié. 
Quant li dus ot l'abé acolê et baisié, 
Arrière s'en repairent tôt joiant et haitié. 
Li rois Cornumarans a l'abé araisnié : 
« Sire, ïïioult ai le cuer dervé et esragié 
Quant jo me descoyri à cel duc resoignié; 
Jane quidai torner, si m'eiistmehaignié. 
Moult par nos a mostré grant semblant d'amistié ; 
Chertés aine ne vi home si très bieji enseignié. » 

Tant al'abesGirars erré et chevalchié. 
Que il vint à Saint Tronc, s'a le roi herbergié 
De si que el demain que il fu esclairié, 
Que il se sont levé et vestu et cauché. 
L'abes li vint devant, qui Dex ot anonchié 
Ghe dont il furent puis maint home delrenchié. 
Et tant fort pastel pris et fànt mur pechoié, 
Tantes bones chités et tant seignori sié : 
Veve en fu mainte dame, mains enfes eschilliés, 

Li rois Cornumarans, à l'adurécorage, 
En apela l'abé, qui moult ot le cuer sage : 
« Sire, fait-il à lui, entendes mon langage, 
Gardés que jo n'i aie enconbrier ne domage ; 
S'on me fesolt anui, vosi ariés hontage. 
R'aler voil en ma terre et en mon iretage. 
Li rois et ses conpains r'ont pris lor tapinage ; 
Onques mener n'en volrent destrier, ne mul d'arage ; 
Ne portent vair ne gris, mais .n. cotes de sarge. 
Quant sont apareillié, n'i font ionc arestage ; 
Il ont prié l'abé, qui fut de bon corage, 
Qu'il prendrontson Gongiéet feront lor voiage. 

Li rois Cornumarans, qui le corage ot fier, 
S'est bien atapinés à guise de palmier ; 
Esclavine ot et palmes et sollers à loier, 
Et bon capel de feutre etbordon de pomier. 
Ains que vespres venist, en ot si grand mestier, 
Que il ne le donast por mil livres d'qr mier. 
Li rois fut frans et fors, bien samhln chevalier; 
Se il créist en Deu, le verai justichier, 
N'eûst meillor en France por ses armes baillier. 
L'abé en apela, se Tprist à graciier : 
« Sire, fait-il à lui, moult vos doi avoir chier; 
Mostré ïïTavés le duc dont oi grant desirrier, 
Et ses autres ji, frères, qui moUlt sont à proisier ; 
Ramené m'en avés sain et sauf et entier: 
De r'aleren ma terre ne me voil mais targier. » 
Li bons abes Girars, qui moult fait à proisier, 
Monta soi tiers de moines por le roi convoier; 
Onques ne volt mener palefroi, ne destrier, 
Ne porter vair ne gris, ne argent, ne or mier. 
Plus de .11. leues grans d'un home péonier 
L'a convoie li abes, c'ainG ne le voit laissier; 
Puis li donc congié, si prent à repairier; 
Vait s'en Cornumarans qui n'a soing d'atargier. 
Ains que voie levespre, ne le soleil cochier, 
Aura moult grand péor de la teste à trenchier. 

XIX 

Thierry de Losanne, banni de Bouillon par Godefroi, se met en embuscade 
pour attaquer et tuer Cornumaran, espérant par ce moyen rentrer en grâf:e. 
Cornumaran croit qu'il a affaire à des assassins apostés par Godefroi. Il tue 
Thierry, et apprend d'un de ses complices la vérité sur ce traître. Godcfro 
en est informé. ■* 

Seignor, or entendes, franche genthonerée : 
Si entendes canchon, qui moult doit estre amée. 
Por iceste aventure que ci vos ai contée, 
Furent prises les crois et la grans ost jostée, 
Dont la sainte cités fu prise et conquestée, 
Où Jhesus fu traïs de la genl deffaée. 
Or conmencïie chanchons de bien enluminée; 
Onques par jogléor ne fu meudre cantée. 

Vaits'ent Cornumarans, s'a la teste enclinée; 
Moult est liés et joians que sa vie est salvée, 
Mais li grans aventure qui li fu destinée ; 
Car anchois que il voie trespasser la vesprée, 
Aura dessus le bus la teste dessevrée, 
Se moult bien ne li est deffendueet gardée. 
Uns chevaliers leseut, soi tiers, à rechelée, 
Que Godefrois avoit bani de sa contrée ; 
Bien ot oï del roi conter la renomée, 
Si corn la riche cors fu par lui assamblée; 
Pense s'il l'avoit mon sans noise el sans criée, 
Que Tire Godefroi li seroit pardonée. 
Li chevaliers sot bien le païset feslrée, 

Et a laissié la voie qui plus esloit hanstée ; 
Le roi a devancé, le fons d'une valée ; 
lluec s'est enbuschiés en une grant cavée : 
Se le rois ne s'i garde, à la chère membrée, 
Mors iert et desconfis, la teste aura colpée. 

Quant Tierris de Losane fu el val enbuisciés,' 
Ses conpaignons apele, si les a araisniés : 
a Seignor, fait-il à ax, faites pais, si m'oiés : 
Jo fui de ma contrée et banis et caciés; 
Se Godefrois me tient, ja n'iere respitiés ; 
Se cist rois de paiens est mors et delrenchiés, 
Bien sai que jo seroie vers ie duc apaiés : 
Or vos voil tos proier que loialment ra'aidiés. » 
Et cil respondent : « Sire, ne soies esmaiés : 
Se il passe par chi, tos est à mort jugiés ! » 
Li rois et ses conpains ne s'est pas atargiés ; 
En la valée entrèrent, où estoient gaitiés. 
Chil li salent devant dont il fu espiiés; 
A haute vois li crient : « Mors estes, renoiés ! » 
Quant li rois les choisi, moult s'en est esmaiés ; 
Son conpaignon apele : « Envers moi vos traies! 
Mort somes et traï, de verte le sachiés. 
Godefrois et li abes les a ci envoies ; 
Bien le me dist mes pères je seroie engigniés : 
Par Mahon! se jo fusse armés et haubergiés, 
Ne dotasse tex .iii.n. botons entailliés. 
Mais anchois que g'i muire, iere à els acointiés! 
Àtant es vos Tierri, qui lor vinteslaissiés, 
Et si doi conpaignon le sevcnt par delriers ; 

Li faus pèlerin ont sus les bordons drechiés. 
Cornumarans li prox s'est moult bien affichiez 
Que cher s'i vendes que il soit detrenchiés. 

En mi le val esturent andoi li Arabi; 
Li .1. conforte l'autre, ne sont mie esbahi. 
Cornumarans ]i prpx apela son norri : 
« Par foi, sire conpains, savoir poés de fi 
Que li dus et li abes les a envoies chi 
Por nos colper les testes ; mort somes et honi ! » 
Et Tierris laisse Gorre, que li dus ot ba^i, 
Et met l'escu avant et tint l'espée forhi ; 
Le conpaignon le roi en mi le pis feri, 
Puis l'einpaint par vertu et li paiens caï, 
Li cors est estendus et l'arme s'en parti. 
Quant li rois le vit mort, moult ot le cuer mari; 
Aine ne fu si dolanspuis Tore qu'il nasqui. 
S'il ne le puet vengier, tient soi à esearni; 
Son bordon a levé et va ferir Tierri ; 
Amont par mi le chief ne Ta pasmeschoisi : 
Li sans et la chervele à terre en espandi, 
Si que de son cheval à terre l'abati, 
Quant li rois Ta veû, forment s'en esbaudi, 
Il est passés avant, par l'escu Ta saisi; 
Del col li a osté et al son le pendi 
Puis mist la main al brant, del forre li toli, 
Et saisi par les règnes le cheval arabi. 
Ja montast es archons, quant si doi anemi 
Liescrient ensamble hautement à .1. cri : 
« Quivers! mal le baillastes, par le cors S 1 Rémi. » 

Quant li rois les entent s'a le cheval guerpi 
Et est ariere trais ; de l'escu se covri, 
En son poing destre tint le brant d'achier forbi. 
Li rois Cornumarans, qui le cuer ot hardi, 
A Mahomet juré, que maint jor a servi, 
Anchois qu'il l'aient mort ièrent grain et mari. 

Quant li doi serjant virent lor seignor mort gisant, 
Très bien poés savoir que moult furent dotant : 
L'uns a brandi la hanste de son espié trenchant 
Et vait ferir le roi sor son escu devant. 
Aine ne li empira le montant d'un besant; 
La hanste vole en pièces, outre s'en vait poignant. 
Li rois Cornumarans, qui le cuer ot vaillant, 
Li a .1. cojp jeté après, en trespassant, 
Par deriere Tarchon consevi l'auferant, 
Parmi le colpa outre, que n'i va arestant; 
Tôt l'abat en .1. mont, qui qu'en plort, ne qui chant. 
Quant li autres le vit, moult se vait esmaiant; 
Bien set, s'a colpl'atent, de mort n'aura garant. 
Ne requesist le roi por l'onor Agoulant. 
Chil qui à terre fu resaut sus en estant, 
Et a traite l'espée; vers le roi vint corant, 
Qu'il lui quide ferir ens el chief de devant. 
Cornumarans li prox, qui le cuer ot vaillant, 
Geta devant le colp l'escu à or luisant 
Et li serjans i fiert à l'ire qu'il ot grant ; 
Enfresi qu'en la boclc a fait coler le brant. 
Li rois a reclamé Mahon et Tervagant, 
Margot et Apollin et son Deu Baratant, 

Que il li soient hui en cel jor secorant. 

Après ceste parole vait ferir le serjant 

Amont par mi le chief, ne l'vait mie espargnant, 

Dus qu'en la forceûre Je vait tôt pdrfendant; 

.11. moitiés en a fait sor l'erbe verdoiant. 

Quant li tiers la veû, de péor vait tranblant : 

« Par foi ! fait-il méismes, cist colp sont de Rollant; 

Se tel chevalier sont Sarrasin et Persant, 

Ja Franc ne lor tolront .1. denier vaillissant, 

Se à colp vos ataing tenrai moi por enfant! » 

Il a guenchi sonfrain, si s'en torna fuiant. 

Quant li rois vit celui qui en fuies torna, 
Il jure Mahomet que il n'i garira ; 
Vient au cheval Tierri, que iluecques trova, 
Par le frain le saisi, es archons li monta; 
Après celui s'esmutque il n'i aresta. 
Li chevax corut tost et li rois le coi ta ; 
Quant il vint près de lui, hautement li cria : 
« Quivers, se ne retornes, en fuiant morras ja! » 
Quant li serjans Tentent, forment s'en esmaia; 
Bien voit que li fuirs noient ne li valra; 
Et a repris son cuer, vers le roi retorna, 
Puis a brandi Tespié, envers lui s'eslaissa, 
Grand colp li vait doner sor l'escu qu'il porta; 
Desosla bogie d'or son escu li percha, 
De Joste lewit btis son espié li guia, 
Si que le cuir li trenche et la char dessevra. 
Quant li rois sentie colp, auques s'en esmaia, 
Mahom et Apollin hautement reclama; 

Li serjans traist l'espée, vers le roi repaira, 
Qu'il le quida ferir, mais li rois le hasta; 
Premerains gete à lui que ferir le quida. 
Mais li serjans guenchi, qui le roi redota 
Desos le destre brach li colsli avala, 
Le poing li a trencliié, onques ni aresta, 
Si c'a tote l'espée enmi le camp vola. 
Chil se sent mahaigniés, à la terre versa, 
Ne sait qu'il puisse faire, mais merci li cria. 
Quant Gornumarans Tôt que cil s'umelia, 
Ensi s'est porpensés qu'il li demandera 
Por coi il l'asalirent etqui's i envoia: 
Venus est al serjant, si l'en araisona : 
« Di va, ce dist li rois, ne l'me celer tu ja : 
Por coi nos asalis, et qui le conmanda? 
Se vérité me dis, ta vie salvera. » 
Quant li serjans Toï, Dam le Deu en loa. 
Ensi li dira voir, ja ne li cèlera. 

« Di va, ce dist li rois, tu me dois voir gehir ; 
Et par Mahon mon Deu, qui jo doi obéir, 
Et par la sainte loi qui tant fait à chérir, 
Se ne me di verte, ja te ferai morir. 
Qui vos ot conmandé nos .11. à asalir? 
Fu-ce par Godefroi? Garde ne m'en mentir; 
Ja ne quidasse ja qu'il nos deûst taïr. » 
Li rois a fait samblant qu'il le volsist ferir. 
Quant le voit li serjans, tos en prent àf frémir; 
De la péor qu'il ot dut à terre caïr. 
« Sire, fait-il à lui, Dex me puist maléir, 

S'ainc le dus Godefrois nos i rova venir; 
Chertés, il ne l'fesist, bien le vos puis gehir, 
Por trestote la terre que avés à tenir! 
Le voir vos en dirai, se le volés oïr. 
Godefrois avoit fait mon seignor fors bannir, 
Qu'il n'osoit en sa terre ne entrer, ne essir; 
Essillier le fesist, s'il le peûst tenir. 
Porpensa se mesire, ja ne l'vos quier mentir, 
Et nos doi, por s ? amor qui le devions Servir, 
S'il vos peûst ocirre coiement et mordrir, 
A l'amislié de lui ne quidast pas falir. 
Mais li grans encombriers doit sor nos révenir; 
Aine li dus n'i ot copes, si me puist Dex garir; 
Vérité vos ai dit : or faites vo plaisir. » 

Quant li rois ot oï le serjant afremer 
Que li dus n'i ot copes, qui tant fait à loer, 
Le serjant en apelei prist le â raisoner. 
« Ses or qu'il t'estuet faire, se vis en vex aler? 
Il t'estovra sor sains etplevir et jurer 
Que tu iras au duc cest afaire conter, 
Et à l'abé Girart, qui tant fait à loer, 
Si corn vos m'asalisles por la teste colper, 
Et j'en ochis les-.n. et t'en laissai aler; 
El corn mon conpaignon me feras enterrer. 
Ce que m'as oï dire te convient afier, 
Ou jo te ferai j a celé teste voler. » 
Chil li caï as pies, merchi li va crier. 
Volentiers li otroie quanqu'il volt deviser; 
Puis a loié son brarii, car il crient le saner; 

L'escu li a carchié Cornumarans li ber 

Elle cheval coraut ne l'en osa mener; 

Mais il en retenra le bon brant cTachier cler, 

Chelui dona congié, si l'en laissa aler. 

Vail s'ent Cornumarans, qui n'a soin£ d'arester; 

Son conpaignon a pris moult fort à regreter : 

« Hé ! compains, tant mar fusles, tant vos pooie amer ; 

Por la moie amistié passastes vos la mer; 

A Mahon le mon Deu, que jo voil aorer, 

Conmant jo la vostre amè; qu'il la voille guier, 

Et garisse mon cors de mort et d'afoler, 

Et me remaint el règne que j'ai a governer, 

Dont Crestiert me volent del tôt desireler. 

Ja hom de nostre loi ne s'i doit mais fier! 

Hé! conpains, tant mar fustes, ne vos puis oublier ; 

Por vos me covient-il forment à sospirer. 

Ja cil qui vos ocist ne s'en porra vanter, 

Se vengiés ne fuissiés moi covenist desver ! » 

Li rois Cornumarans ne se puet conforter, 

Sorle chemin s'asist, si conmënce a plorer; 

De la dolor qu'il ot li covint à pasmer. 

Li rois Cornumarans se jut sos l'aubespin; 
Quant il fu redrechiés, si reclame Apollin 
Qu'il le maint en son règne à la geste Caïn ; 
Et li serjans s'en torne regretant son cosin, 
Et Tierri son seignor qu'il laissa mort sovin. 
Il le fist enfoïr et puis le pèlerin. 
À Saint-Tronc est venus el demain par matin; 
L'abé caï as pies, qui moult fu de bon ling : 

« Sire, fait-il à lui, entendes mon latin : 
Jo vos demant conduit al franc duc palasin. » 
Tôt li a aconté le fait al Sarrasin. 
Quant li abes l'entent, si tint le chief enclin; 
El demain est montés, si aqeut son chemin, 
Enfresi c'a Buillon ne prist il onques fin. 
Par devant Godefroi a mené le meschin, 
Et li serjans li conte de Tierri son voisin, 
Conment il asali le franc roi barbarin, 
Et com li rois Tocist del bordon pomerin. 
« Mon conpaignon ocist del bon brant acberin ; 
Dus qu'en la foreheùre, foi que doi saint Martin. 
Moi fist jurer sor sains, quant ce vint à la fin, 
Que je Fvos gehirroie en vo palais marbrin. » 
Et respont Godefrois : « Par le cors S 1 Sevrin ! 
Jo ne Tvolsisse paspor .m.c. mars d'or fin 
Que li rois i fust mors par nul malvais traïn. 
Or quide que ce fust tôt fait par mon enging; 
Se ne fust por Tabé, foi que doi S 1 Martin, 
Jo te feroie pendre par le col, d'un sein. 

Godefrois de Buillon, li vassaus aloses, 
Àpela le serjant, si com oïr porrés. 
« Dites-moi, fait li dus, si com vo vie amés, 
Por coi vos l'asausistes? Gardés ne me celés. 
— Sire, fait li vaslès, aparmain le sarés. 
Mesires quidast bien, se par lui fust fines, 
Por qu'il ne fust parole, ne cris, ne hus levés, 
Que il en fust à vos maintenant acordés. 
En .i. val le gaitasmes, qui fu parfons et lés; 

Mcsires fu lui tiers garnis et conréés. 

Gornumaranl sevismes, quant fu el val entrés; 

Al premier colp li fu ses compains mors jetés; 

Li rois tint .1. bordon qui fors fu et quarrés, 

Et feri si Tierri, qui fu vos avoés, 

Qu'il le trébucha vis par de joste uns fossés; 

Aine puis ne remonta, tos fu eschervelés. 

Quant li rois vit qu'il fut à terre craventés; 

Son escu li toli, qui fu à or listés, 

Et le brant li osta, qui li pendoit al lés ; 

Puis ne li fu de nos .11. deners monéés : 

Mon conpaignon ocist et jo fui afolés. » 

Quant Godefrois Tentent, s'en a .11. ris jetés; 

Puis jura le Seignor, qui en crois fu penés, 

Qu'il ne fust si liés, por mil mars d'or pesés, 

Gom de ce que li rois en est vis escapés, 

Et que Tierris est mors, li traîtres provés. 

« Maint anui m'aura fait puis qu'il fu adobés; 

Se ne fust por l'abé qui moult est mes privés, 

Ja te feroie pendre là fors en mi ces prés. 

— Sire, ce dist li abes, s'il vos plaist, non ferés : 

Car il s'est com mesages devant vos présentés; 

Encor a-il bien fait, quant il s'est aquités 

Del sairement qu'il fist^quant ne s'est parjurés 

El respont Godefrois, li prox et li sénés : 

« Sire, quant bon vos est, tos soit quites clamés » 



u 

XX 



De retour à Jérusalem, Cornumaran raconte à son père toutes les particularités 
de son voyage, Corbadas lui conseille d'aller faire le même récit au Soudan. 

Après avoir entendu le récit du voyage de Cornumaran, le Soudan irrité le 
fait saisir et jeter en prison. Tous les Sarrasins opinent pour qu'il soit mis 
à mort comme traître et parjure. 

Huimais dirai del roi dont vos oï avés, 
Qui s'en rêva el règne dont il estoit chasés ; 
Son conpaignon regrete fie qui estoit araés. 
Tant s'est Cornumarans traveilliés et penés 
Qu'il vint en Jursalem, dont fu rois coronés; 
Et monta el palais par les marbrins degrés; 
Devant son père vint, ensi atapinés. 
Quant Corbadas le voit, li viex cbanus barbés, 
De la joie qu'il ot cbiet à terre pasmêsi 
Cornumarans l'en lieve, li vassaus adurés; 
Paien et Sarrasin acorent de tos lés ; 
Moult grant joie demainent, quant il est retornés. 
Ja dira tex noveles, se il est escotés, 
N'i aura si hardi n'en soit moult effréés. 

Quant li roi Corbadas fu drechiés en estant, 
Son fil a regardé el deriere et devant; 
Une grant pieche fu si mus, lot en estant, 
Qu'il ne pot mol soner, tant ot le cuer joiant; 
Et quant il pot parler, si li dist en plorant : 
« Fiex, venésmoi baisier; por c'alés atarjant? » 

Cornumarans i'acole et baise en sospirant; 
Moult par en ont grant joie Surien et Persant. 
« Fiex, où est vos conpains que vos par amies tant? 
Où Favés vos laissié, por Mahom le poissant?» 
Quant Cornumarans Tôt, son chief vait enclinant; 
Et puis li a conté de Tierri rAlemant, 
Conment il Tasali en la valée grant, 
Son conpaignon ocist d'un roist espiê trenehant, 
Et si com le venja del bordon maintenant, 
Et comme renvoia ariere le serjant, 
Por dire l'aventure au fort duc conquérant. 
Quant Corbadas Voï, tôt mua son samblant : 
J « Biax fiex, ce dist li pères, par mon Deu le poissant. 
Qui conseil ne velt croire de viel home ferrant, 
Et tôt fait par son cuer, tost se vait repentant. 
Quant vos là outre alastes, outre mien comment, 
Grant folie fesistes, par mon Deu le poissant; 
Ne vos quidai véoir en trestot mon vivant. 

« Biax fiex, fait Corbadas, à la barbe florie, 
Fustes vos à Buillon, ne l'me celés vos mie. » 
Cornumarans respont, à la chère hardie : 
« Oïl, par Mahom, sire; torner dut à folie; 
Reconneùs i fui devant une aheïe; 
Se li abes ne fust, qui Mahoms beneïe. 
Ne me véissiés mais à nul jor de ma vie. 
Chil me mostra le duc et sa grant conpaignie ; 
Ensamble o lui avoit moult riche baronie. 
Quant li riches sodans a sa cort arramie 
N'a mie ensamble o lui si grant chevalerie 

Com U dus a tos tans de maisnie escarie. 
Par Mahomet mon Deu, qui tôt a en biilaie, 
S'el plus loncjor de mai, quant Taloete crie, 
Gonmenchoie à conter la soie seignorie, 
N'aroie-jo fine de si que à complie. 
Voianl tôt son barnage, m'en a sa foi plevie 
Que il venra cha outre à moult grant ost banie ; 
Andioche prendra la fort cité garnie, 
Et puis Jérusalem qui est en no baillie ; 
Tote vorra avoir la terre de Surie; 
Nis.au riche soutan, qui sire est de Persie, 
Ne voira-il laissier vaillissant une pie : 
Encor quide estre rois de tote paienie. » 
Quant Corbadas Tentent, n'a talent qu'il en rie. 

« Biax fiex, fait Corbadas, li viex chanus ferrans, 
Moi samblast que bien fust que Tseiist li sodans 
Que vos avés esté el roiaume des Frans, 
S'avés veû le duc qui tant est combatans, 
Et ses autres .u. frères, dont fiers est li samblans, 
Et le riche barnage qui\st à els apendans. 
Bien savés lor afaire et tôt lor covenans : 
Ne l'porroit contrester ne rois, ne amirans ; 
Son sairement a fait qu'entre ci et .v. ans 
Venra en la contrée, où vos estes manans; 
En sa compaigne aura .11. cm. conbatans; 
Andioche prendra qui tant est fors et grans, 
Et puis Jérusalem dont jo sui or tenans; 
Nis l'amiral meisme qui sor nos est poissans 
Ne laira-il de terre .u. deners vaillissans. 

De si en Babiloine, que frema li gaians, 
Voira-il toi conquierre, s'on li est consentans. 
Encor quide estre rois de Turs et de Persans. 

— Sire, fait li vaslès, qui prox fu et vaillans, 
Se vos le me loés, fais sera vos commans. 

— Oïl, fait Corbadas, si m'ait Tervagans ï » 
Celé nuit sejorna li rois Cornumarans 
Enfresi c'al demain que jors fu aparans. 
Tant a mandé li rois, chevaliers et serjans, 
Que il en ot .v.c, as bons chevax corans. 
Congié prent à son père; moult fu liés et joians; • 
Anchois que mais le voie iert tristres et dolans. 

Vait s'ent Cornumarans, qui n'ot pas le cuer vain . 
Tant ala ses jornées et le bois et le plain, 
Qu'il vint a Sormasane par.i. merquesdimain. 
Très devant le palais ot planté .1. cassain, 
Et .t. riche nardier, qui foillis a les rains. 
Li soudans le fist faire et l'orfèvre Galains 
En Tor et en esmax ot assis mains bons grains ; 
Tôt entor le perron pendoient maint bel rains, 
Moult i fait bel seoir quant ce vient as serains. 
Là descendi li rois, si fu guerpis ses frains ; 
Par les degrés de marbre monte el palais altain; 
Amont al maistre dois a trové le soutain; 
.un. rois ot o lui et l'amiral Jugain. 
Molt i ot dus et contes et mains haus castelains. 
Tôt entor lui séoient lot li plus haus chastains : 
Cornumaran l'encline ne mie de cuer vain. 
Quant li soudans le vit, si le prist par les mains; 

Très de delés sa coste Ta assis moult prochain. 

« Amis, fait l'amiral, .1. an aura demain 

Que jo ne vos vi mais, n'e n'en oï reclaim ; 

Trop m'avés oublié, est-ce par vo desdain? » 

Cornumarans respont : < Vos l'orrés aparmain. 

Car jo ai puis esté en .i„ païs loingtain, 

A Buillon en Ardane, .t. chastel soverain, 

Por l'acoison del sort qui fu fais de m'aintain. 

Là trovai les .m. frères, qui ne sont pas vilain, 

Le bon duc Godefroi vi jurer premerain 

Qu'il conquerroit la terre de si au flum Jordain 

Deseriter me cuident et vos al déerain. » 

Quant li soudans l'entent, moult en ot le cuer grain: 

Tos li sans li remue, dès le pié dus qu'ai sain. 

Seignor, ce fu en juing, que on les herbes fane 
Que Cornumarans fus venus à Sormasane, 
Et il fu repairiés de la terre loingtagne, 
Et entrés el palais, que fist faire Diane, 
La mère al viel soudan, qui tenoit.Beriane. 
Lés l'amiral s'asist, à la chère grifagne; 
Tôt li a acontê, voiant la gent persane, 
Conment il a este à Buillon en Ardane, 
Là trova les .m. frères et lor père en demagne. 
« Godefroi vi jurer la vertu soverane 
Et lor Deu Jhesu Crist et S l -Pol deRavane, 
Qu'il ne remanra prinches de si en Alemagne ; 
Cha outre amenra V.ost de la gent crestiane, 
Antioche prendra qui si nos est prochane ; 
Nike et Jérusalem et le val de Betane, 



[4143-4171] ET DE GODEPROID DE BOUILLON. 454 

Et puis Meque la grant, où Mahon petit en nave; 
Ne nos quide laissier vaillissent une pane; 
Tote voira abattre iceste loi paiane. » 
Quant li soudans Tentent à poi qu'il ne forsaiie. 

« Conment, fait li soudans, et par quele acoison 
Peûstes vos aler el roiaume Charlon ? 
Alastes vos à pié. ou sor mul Arragôn ? 

— Sire, ains alai à pié, à guise de poon, 
S'oi esclavine et palmes et espic et bordon ; 
A guise de palmier m'en alai à Buillon. 

Veii ailes .in. frères, quisontde grant renon. 
Godefrois est li sires, à la clere fachon; 
Plus est fiers que lupars, de tigre et de lion; 
Si le dotent el règne, n'est se merveille non : 
Aine ne fu si fiers princes en iiule région. 

— Dites, fait li sodans, qui cuer ot de félon, 
Quel maisnie a li dus o lui en sa maison? » 

— Par ma foi, Sire, à Pore que fui en son roion, 
Estoient bien o lui .x. mile conpaignon; 

Li plus povres avoit mantel et siglaton, 
Et bliaut ostorin et hermin pelichon ; 
Envers Sa Seignorie ne s*apareut nus hom. 

— Quex gens pueUil joster? di à moi ta raison. 

— Sire, j'oï conter à l'abé de S*-Tronc 
Qu'il a bien .c. mil homes en sa sudicion; 
Chascuns en tient s'onor et a sa garison, 
Estre son grant parage et sa grant nassion. 

— Sot li dus qui vos fustes? — Sire, oïl, par Mahon, 
Li abes ot esté al temple Salemon; 



lo2 LA CHANSON DU CHEVALIER AU CYGNE [4172-4201] 

Vers lui ne me valut li chelers .t. boton. 

— Et sot-on mot del sort que à Meques fist-on? 

— Sire, oïl; jo li dis par mon Deu Baraton; 
Si li vi affier dan Robert le Frison 

Qu'il venra ains .v. ans en ceste région, 
Antioche prendra qui'st le roi Grassion, 
Nique et Jérusalem, le liche et le tolon, 
Et Cesaire la grant, le port S'-Simion, 
Et Herenc et Barbais, Mique etCafarnaon. 
Dedens Nike la grant metra son gonfanon ; 
Desireter vos quide, par fiere contenchon; 
Ne vos laira de terre vaillant .1. porion. » 
Quant li sodans Tentent, si fronclia le gernon ; 
Tos li sans li mua enfresi qu'ai talon; 
Par la sale s'escrient tôt ensamble à .t. ton, 
Et dist li .1. à l'autre : « Ci a grant mesproisonl 
Par cestui serons-nos à grant destrucion. » 
Le sodant en apelent li plus maistre baron : 
« Sire, faites-le prendre et jeter en prison, 
Car il a envers vos erré par traïson. 
Par lui iert vostre terre mise en caitivoison. » 
Mahomet en jura, par grant aatison. 
Que il ne Haisseroit, por Tonor d'Aragon, 
Qu'il n'en fasse justice à guise de félon. 

Moult demainent grant noise Sarrasin et Persan ; 
A haute vois escrient envers le roi sodan : 
« Ramembre vos del sort c'on fis! à Mec l'autr'an 
Quant nos célébrions à feste S'-Johan. 
Or a tant fait li rois que l'seventUrestian; 
Là outre s'en ala bien a passé .1. an ; 

Rendu lor a sa lerre, bien en soion chertan , 
Por ce que il dotoit prendre Jérusalem ; 
Or passeront cha outre, par lor efforceman, 
Angevin et Breton et Franchois et Norman 
Et Tyhois et Lombart, Provenchel etEspan; 
Venir quident af forée desi au flun Jordan; 
En grant paine seront Sarrasin et Persan.» 

Li soudans a fait prendre le roi Cornumaran; 
Sor ses iex le conmande à l'amiral Jugan 
Et à .11. rois de Perse et al conte Brehan ; 
Par le col conmanda que mis soit en carcan. 
Apollin en jura, Mabom et Tervagan 
Que justice en fera, que T verront Aufrican, 
Tele com jugeront li baron Ausian. 
A icesle parole es venu Corbaran, 
Et le roi Grassion et le roi Soliman, 
Et l'amiral de Torse, qui siet sor le Galan; 
Et montent el palais, qui ja fu Luscian. 
Ja orront tel novele del fort roi Sucrian 
Dont il auront dotanche et dolor et alian. 

XXI 



Le roi Corbaran et plusieurs princes sarrasins arrivent au palais du Soudan. 
Instruits du danger que court Cornumaran, ils s'engagent à le défendre. 
Corbaran conseille à son fils de demauder au sultan à soutenir son inno- 
cence dans un combat judiciaire. 

Cohbarans d'Oliferne estel palais montés 
Et li rois Grassions, qui prox est et sénés, 
Et Solimans de Nike, li vassax adurés, 

Et ses fîex Dodinax, tos li plus redotés, 
Et l'amirax de Torse, tos li plus renomés. 
Bien ot en lor conpaigne .11. mil paiens armés. 
Grant noise oten la sale environ de tos lés. 
Corbarans apela Helpin de Balesgués :. 
« Amis, ce dist li rois, envers moi entendes. 
Quel noise est-ce lassus? Gardés ne l'me celés. » 
Et chil li repondi : « Aparmain le sarés. 
Che est nos grans damages, no honte et tio viltés : 
Gornumarans vos niés est del roi encopés 
De mortel traïson : aies, si Tsecorésl » 
Quant Corbarans Tentent, moult en fu aïrés, 
Et li rois Grassions, tos fu .1. parentés, 
Et Solimans de Nique, qui de lui fu amés; 
Bien se sont affichié ains iert cher comperés 
Que il isoit ochis, mors, ne enprisonés. 
Il ont par .1. mesage tos lor homes mandés, 
Que chascuns d'ax soit bien garnis et aprestés, 
S'il oent que li cors soit el palais sonés, 
El viegnent maintenant es pains les brans letrés; 
Ja mar soit espairgniés nus hom de mère nés. 
« Sire, fait li mesages, si com vos commandés. » 
Dont entrent el palais, qui estoit painturés; 
Desi que al soudant sont venu lés à lés; 
Parfondement Tenclinent; quant il fu salués, 
Cornumarant troverent, qui moult fu effréés. 
Quant il vit son parage, si fu resvigorés; 
Ne lïesist-on si lié por For de .X. chités; 
Gex qui Tvoloient pendre a ariefe botes. 
Puis vint à ses amis, si les a acolês. 

Quant il les ol baisiês, s'es a araisonés ; 
Trestot lor aconta conment est démenés. 
Et cil li respondirent : « Mar vos esmaierés ; 
Anchois en i aura .x. mil les chiés colpés 
Que vos i soies mors, ocis, n'enprisonés! » 
Cornumarans li prox les en a merciés. 

Moult par fu grans la noise sus el palais marbrin; 
A une part s'en tornent li troi roi sarrasin. 
Corbarans d'Oliferne demanda son cosin 
Que li sodans li velt, il et si barbarin. 
Cornumarans respont : « Ja en orrés la fin. 
Remambre vos del sort qui fu fais el gardin 
Que vo mère jeta à la fesle Jupin; 
A Meque la chité, quant jo seu le destin 
Que ma terre perdroie et m'onor en la fin, 
Là outre m'en passai à guise de tapin ; 
Tant enquis et clamai el roiaume Pépin 
Que jo ving à Buillon, à .1. lunsdi matin. 
Là trovai les.. m. frères, qui moult sont de haut iing, 
Godefroi et Witasse et le prox Bauduin. 
La richesse sodant ne valt .1. esterlin 
Envers la seignorie que mainent li meschin. 
Assés parlai à ax, par mon Deu Apollin ; 
Moult manache li dus le lignage Gain ; 
.vn. jors fui avec lui en son palais marbrin ; 
A Goloigne passai, en dras à pèlerin; 
Aine tant ne redoterent JuisSanson fortin 
Conme on fait en France le duc et son huslin. 
Je Tcontai al soudant, et dis en son latin 

L'onor et le barnage del franc duc palasin ; 
Or me velt mètre sus quelque malvais traïn, 
Li ai vendu sa terre au duc outremarin! » 
Quant Corbarans Tentent, si tint le chief enclin, 

Quant Corbarans oï Gornumarant parler, 
Il Ten a mescreu, qui mexle pot amer, 
Et li rois Grassions et tôt si autre per. 
Corbarans d'Oliferne l'en pris! à apeler : 
« Par Mahomet mon Deu, que jo doi adorer, : 
A ce que jo vos ai oï dire et conter, 
Li sodans n'en puet mais, s'il vos velt encoper; 
Péor a de sa terre eschillier et gaster. 
Se vos avés esté as Franceis outremer, 
Que li racontiés vos, mais laississiés ester, 
Tos de vos grés vos estes fais mescroire et blasmer ; 
Se Franc passent cha outre no règnes conquester, 
Vos i aurés grant honte, ne vos quier à celer; 
Se li sodans vos velt de traïson reter, 
Oserés vos en vos en sa cort délivrer? » 
Cornumarans respont, qui moult fait à loer : 
« Oïl, par Mahomet! qui nos a à saiver : 
Contre les .11. meillors que on saura trover, 
Ou à .111. ou à .1111., s'on le velt esgarder, 
C'ainc traïson ne fis al venir, n n à Taler ! /> 
Corbarans li respont : « Ne vos calt d'effréer ; 
Aies li vostre gage orendroit présenter; 
Droit li offres à faire por voslre honor saiver : 
S'il ne vos velt par droit ens en sa cort mener, 
El il velt faire force et vo droit dejeter, 

Por nos faire vergogne et vos desloiauter, 
Il le porra moult lost tos premers conperer. 
Nos avons fait là fors nos chevaliers armer, 
Et tos nos coupaignons moult très bien atorner. 
Tantost coin il orront cest cor (Tarai n soner, 
En verres cha dedens tel .x. milliers entrer, 
Qui vos enmenront fors, qui qu'en doie peser. 
Miex me voil de ma terre del tôt desireter, 
Que vos laisse honir, destruire et vergonder ! 
Et à droit et à tort, bien le puis affremer, 
Doit-on son bon ami garandir et tenser. 
Seignor, que vos en samble? Volés vos créanter 
Ce que m'oés ci dire et de vo part loer? » 
Grassions li respont et Solimans li ber, 
Et l'amirax d'Orcaise, où bien puet se fier, 
Li sodans de Persie, si Turc et si Escler, 
Se vers lui meffesoit de son droit meserrer, 
Et il le fait par mal fors de sa cort torner, 
Ne li faura mais guerre, tant com porront durer. 



XXII 

Le Soudan refuse d'accepter le gage de combat offert par Cornumaran. 
Celui-ci déclare qu'il ne permettra à personne de porter la main sur lui. 
11 sort du palais avec sou père et ses partisans. Poursuivi par les soldais 
du Soudan, il leur échappe après en avoir tué un grand nombre. 

A tant s'en sont parti li roi del parlement; 
Venu sont al sodant sans nul arestement. 
Corbarans s'agenoille desus le pavement, 

Le sodant en apele treslot premièrement : 
« Sire, jo vosrequier, com voslrehom bonement, 
Que vos aies merci de cest nostre parent; 
Encopé Tout vostre home et mené laidement, 
De traïson le rétent, mais, s'il ne s'en deffent, 
Contre le meillor Turc qui soit en Orient, 
Mar en ares merci, mais pendus soit al vent. 
Veés ichi mon gage que por lui vos en tent. » 
Li sodans li respont moult aïréement 
Que ja n'en aura gage, plaît, ne racatenient, 
Ains en fera justice trestot à son talent, 
« Com de celui qui quist mon deseritement; 
Quant il passa là outre, tôt à cheléement, 
A els tensa sa terre por avoir salvement 
Et nos terres traïst et vendit laidement. 
Par lui venront cha outre, jo le sai vraiement; 
Juhui le me jehil, tôt sai son covenent; 
La parole et li oirre en fait le provement; 
Ne doit avoir en cort respons, ne jugement, 
Fors d'erroment morir et d'encroer al vent! » 
Quant Cornumarans Fot, à poi d'ire ne fent; 
Al sodant respondi moult orgeillosement : 
« Sire, ce deffent-jo que vostre avillement 
Ne quis, neporcachai; mais jo dis voirement 
Qu'en France avoie esté, qui fu au roi Florent; 
Le duc Godefroi vi, qui moult a hardement, 
Et Bauduin son frère et Witasse al cors jent; 
Venir doivent cha outre à lor efforccment. 
Por bien le vos jehis et por anoncement : 
S'il est qui voille dire que felenessement 

Alasse en ceste voie, mon gage li en lent. 

Mais ce sachiés de voir que ore m'en repent : 

Chest de bien fait cop frait m'en rendes et vo gent. » 

Quant Cornuinarans a sa raison defenie, 
Li sodans li respqnt : « Par ma barbe florie! 
Escondis ne vos valt, ne défense, une alie. 
Doné m'a-il gehi, voiantma baronie, 
Ne la puet pas noihier puis qu'ele m'est gehie : 
Ja n'en prenderai gage, ne bataille arramie. » 

Gorbarans li respont, à la chère hardie : 
« Biax sire rois, fait-il, ce ne ferés vos mie; 
Mais orprenés son gage, tant com il vos en prie. » 

Li sodans li respont : « Vos parlés de folie: 
Par la loi Mahomet, que tant jor ai servie, 
Ja n'en prenderai gage, nen en iert aatie; 
Ains en ferai justice, ains Tore de complie 
Conme de traïtor qui sa foi m'a mentie. » 
Li soudans en apele le roi de Pinquernie 
Et l'amiral de Jense et le roi d'Orcanie. 
« Prenés, si le metés en ma chartre enhermieî » 
Quant Cornumarans Tôt, n'a talent qu'il en rie; 
Ne se pot mais tenir, ja dira estotie. 
Il a dit au sodant : « N'a en tote Persie 
Ne roi, ne amiral, tant ait grant seignorie, 
Se il met main sor moi que jo l'espargne mie! » 

Quant li sodans l'oï, à haute vois s'escrie : 
« Oiés 3 franc chevalier, com ma cors est honie! 
Gardés que nos escat de tôt sa conpaignie! » 
Cornumarans li prox tressaut une establie, 



I GO LA CHANSON DU CHEVALIER AU CYGNE [4394-4422] 

D'une part de la sale qui'st de grant seignorie, 
Et voit grant plentè d'armes; bien en estoit garnie. 

Li rois prent .1. escu qui luist et reflammie. 
Quant à son col Ta mis, une espée a saisie. 
Paien li corent sus, la pute gent haïe; 
Li rois fiert Malgarai, qui nés fu de Nubie; 
La teste en fait voler, la presse a départie, 
Li cris est efforchiês, la sale est estormie. 
Corbarans d'Oliferne de noient ne s'oblie ; 
Mist son cor à sa boche, si reclame s' aïe. 
Quant cil qui sont defors entendirent Toïe, 
El palais sont venu trestot à une hie; 
Là plûssiés véoir tante espée forbie, 
Tant clavain, tant escu, tant elme de Pavie; 
Par là où il trespassent li rens en aclarie; 
La gent au roi sodant est arier resortie. 
Quant li sodans le voit, tos li cuers li formie, 
Dont volsist estre à Acre, ou en Esclavonie. 

Quant cil qui defors ierent, sont el palais venu, 
La maisnie sodant li sont soie coru; 
Mais desarmé estoieni, tost furent clerompu. 
Outre s'en sont passé, mais ains i ot féru, 
Maint fort escu troé et maint clavain rompu. 
Paien et Sarrasin, li quivert mescreû, 
Assaillent Corbarant af force et à vertu, 
Et li rois Grassion et Solimant son dru. 
Gornumarant avoient et pris et rétenu; 
S'il n'eussent secors, mal lor fust avenu. 
Atant es vos lor home qui ne sont areslu : 

Quant Corbarans le vit, grant joie en a eu ; 
Vait ferir Fausaron, ne Ta pas meschoisu, 
Qui Cornumarans tint, le chief li a tolu, 
EtSolimans fiert l'autre del brant d'achier molu, 
Si que la destre espaulle li a sevré del bu. 
Cornumarant rescostrenL le vassal esleû, 
Qui moult avoit le cuer dolent et irascu ; 
A la terre s'abaisse, si a pris .1. escu, 
Li amirax d'Orcaise li a .1. brant tendu. 
Quant li rois de Surie vit son eflors creû, 
Venus est al sodant, en sa main le brant nu ; 
Se ne fust Grassions, ja l'en eûst féru. 
Droit devant à ses pies fiert Corsaut le velu, 
Dus qu'en la forceùre Ta trenchié et fendu. 
Puis reûert Passemer; mort l'abat estendu. 
Le sodant eûst mort, se ne fussent si dru, 
Et Corbarans ses niés qui li a defîendu. 
Li sodans de Persie a reclamé Chaù, 
Mahom et Tervagant, Jupiter et Fabu, 
Que il le gart de mort : por plain val d'or molu 
Ne volsist iluec estre, tel péor a eu. 

Moult fu grans la meslée el palais de porfire ; 
Des desarmés i firent li armé grant martire : 
Gent qui desarmée est est bone à desconfire. 
Tant félon Sarrasin i véissiés ochirre 
Et tant navré gisant qui mestier a de mire. 
La plache ont délivré et tôt le grant concire; 
Del palais sont issu, si montent tôt à tire. 
Le sodant ont laissié, qui n'a talent de rire; 
h. i\ 

Delmal talent qu'il a parfondementsospire 

Et tressue d'angoisse et remet conme dure. 

Li rois de Pirçcrenie li conmenpha à dire : 

« Par Mahomet mon Deu ! tort en avés, biax sire, 

Ce ne sont pas garchon que on puist si affljre : 

Rois est de grant pooir, ou amiral li pire, 

Ne doit on pas lor droit ne lûr offre escondire ; 

Par forche iront sor nos dusç' as pors de Montire. » 

Quant li sodans Tentent, à poi n'esrage d'ire^ 

Moult fu li rois sodans corechiés et dolens; 
Li paien se rasamblent el palais là dedens, 
Regretent lor amis, lor oncles, lor parens. 
Li sodans lor escrie : « Prenés vos garnemens ; 
Faites par la chiiê tôt semonre nos gens. 
Par la loi Mahomet, où sui obediens, 
Se de mon traïtor n'est pris le vengemens, 
Poi vos poés fier en tos vos tenemens : 
Ja ne vos laisserai chastiax ne chasemens; 
Qui i em porra prendre, ses loihiers ert moult gens. » 
Quand li baron Foirent, n'i font arestemens; 
A lor ostex s'en vont, si s'arment en tos sens, 
Et montent es chevax sors et bruns et bauchens; 
De la chité s'en issent à milliers et à cens. 
Après cex s'eslaissierentqui par lor hardemens 
Se sont hui délivré; plus de .xmi. arpens 
Erent jaeslongié en moult petit de tens, 
Quant il s'entr'aprocherent et il vinrent as rens : 
Aine n en i ot .1. sol ne canjast li talens; 
Ja ne remanramais icist tornoiemens 
S'en iert mains Sarrasins et ocis et senglens. 

Li rois des Mediens, à la chère grifaigne 
Encalche tos premiers et la soie compaigne : 
Quant il les aprocha, si escrias'ensaigne. 
Cornumarans rctorne, qui moult petit Tadaigne; 
Grant colp Ji vait doner en l'escu de Sardaigne; 
Li blasons n'est tant fors qu'il ne le brise et frajgne; ' 
Par desosle clavain li a perchié l'entrai gne; 
Del cheval rabat mort au pied d'une montaigne. 

Es l'amiral del Coine, sor .1. cheval d'Espaigpe, 
Et TAumachor de Nubie et le prinche d'Orcane: 
Moult estoit bien armés chascuns en sa diane ; 
.xx. mil païen les servent contreval la cainpaigne. 
Quant voit Gornumarans que lor effors engraigne, 
Ariere s'en retorne,mist soi en sa compajgne. 
Tel .xx. mile Tencauchent, n'i a nul qui se faigne: 
Le roi trovent gisant, qui en son sanc se baigne; 
Li .t. le mostre à l'autre à son doit et ensaigne. 
Cist l'a ja comperé qui c'après i gaaigne. 
Qui or ne l'vait venger, tote honor li soffraigne! 
A cest mot, laissent corre li prince et li demaigne, 
Ens es fuians se fièrent, ne quit que mais remaigne. 
S'en seront mort mil Turc, conment que après praigne . 

Quant li rois de Nubie consevi les fuians, 
Entr' ax s'est embatus, ne fui mie dotans. 
Cornumarans retorne et li prox Corbarans 
Et l'Amirax de Torse, Humax et Solimans, 
Et plus de .nu. mil de tos les mex vaiilans. 
De plain eslais se fièrent es Turs et es Persans. 
Là véissiésperchier tans escus flamboians, 

Et tans clavains derômpre et tans fors jasarans. 
Moult fu grans la meslée des quivers mescréans; 
Sor les elmes se fièrent d'espées et de brans ; 
Li navrés gietent brais et limort sont taisans : 
N'es puet garir lor Dex Mahons, ne Tervagans. 

Desor tos le fait bien li roisCornumarans. 
L'Aumachor de Sesile, qui non ot Brodalans, 
A rencontré li rois; ne fu mie esmaians : 
Ambedoi esperonent les bons chevax corans; 
Grans cox se vont doner, ne sont mie taisans; 
D'ambes pars laissent corre, lors nM fu mis laissans. 
Là véissiés grant caple as espêes trenchans ; 
Par force fu quéus li rois Cornumarans : 
Corbarans et si home, dont il fu justisans, 
Ont remonté le roi dont moult fu desirrans. 
Quant il fu à cheval, aine ne fu plus joians; 
S'il fust encore à terre, en moult petit de tans 
Ja secours n'eûst mie de vie rachatans; 
Car li rois de Turquie lor sort tôt uns pendans : 
Bien a en sa compaigne .xv. mile Persans. 
Après vint Salmadins, si'n amaine près tans; 
Senescaus fu de Perse, moult Tamoit li sodans; 
Environ lui avoit plus de cent cors sonans. 
Quant Corbarans le vit, tôt li mua li sans; 
Le retrait fait soner à .xim. olifans : 
S'auques i demorast, moult i fust ja perdans. 

Corbarans d'Oliferne et li rois de Surie 
Font soner le retrait, s'en ont lor gent partie. 
Fièrement les encauce li rois de Pinquernie 

Et l'amirax del Goine et li rois de Turquie, 
Et Salmandins li bers, et Brodalans d'Orbrie. 



XXIII 



Cornumaran prie l'amiral de Perse d'aller intercéder auprès du Soudan pour 
qu'il lui permette de soutenir les armes à la main qu'il n'a pas trahi la 
cause de Mahomet en se rendant auprès de Godefroi. Le Soudan y con- 
sent. 

Moult par ont grant compaigne de la gent paienie; 
Chil s'en vont tôt serré, si n'es atendent mie, 
Et retornent sovent et lor bachelerie ; 
Maint en laissent gisant sor l'erbe qui verdie. 
Tôt le jor a duré l'encaus et l'envaïe; 
Aine ne prisent del lor vaillissant une alie 
Qui ne costast .c. mars, au grant marc de Persie. 
Forment i ot perdu, qui qu'en plort ne qui rie. 
Quant la nuis fu venue et la clartés falie, 
Ariere retornerent comme gent esbahie : 
Anchois c'a Sormasane fust lor gens revertie, 
Fu la nuit trespassée et li aube esclairie ; 
Et Grassions chevalce, qui ses homes en gie; 
Et Corbarans li prox, à la chère hardie. 
Si corn il s'en aloient par la terre enhermie 
Encontrent TAmulaine, qui a tel seignorie, 
Où il vait à la cort le sodant de Persie, 
Li rois Cornumarans vint à lui, si li prie 
Qu'il ce die au soudant, à la barbe llorie, 

Que grant tort li a fait, voiant sa bârdnie; 
Encore est il tos près qu'en sa sale garnie 
S'en venra escondire c'ainc ne fist vilonie 
Vers lui en nul endroit traïson, ne voisdie. 
L'Amulane respont : « Anchois que past conplie 
Iert moult bien vo parole et contée "et gehie. » 
Corbarans d'Oliferne durement le mercie : 
Atant s'en sont torné, s'ont la voie acoillie. 
De Corbarant lairai et de sa cottipaignië 
Si dirai deî sodant, qui mouît fort se gramie 
Del roi Cornumarant qui, par celé estotie, 
A envers lui esré; motilt a fait grant fDlie. 
La loi Mahomet jure, que maint jor & servie, 
Jamais ne finera en trestdte sa vie 
Si iert desiretés et sa terre gastie, 
Et tôt cil d'Oliferne, de Nique et de Surië. 

Moult par fu li sodaîis corechiés et irés 
De ses homes qui sont ocis et affolés; 
Et de Cornumarant qui li est escapés. 
Or semona ses diis, ses rois, ses amures, 
Ses riches aûmachors, ses contés, ses fievés; 
A els se clamera, quant lès aura mandés, 
Del roi Corîmmaraiit, qui'st Vers lui mesërréfc ; 
Jamais ne finera tant cdm durt ses àés 
Si aura pris venjance des quivers parjurés. 

Atant esl'Amulairie; el palais est montés. 
Enfresi c'al sodant ne s'est pas arestés ; 
Parfondement l'encline, quant il fu salués. 
Quant le vit li so lans, avant f u apelés ; 

De sor .1. faudestuef l'asist joste son lés; 
A lui s'est de son prince en son palais clamés : 
« Sire, fait l'Amulaine, envers îndi entendes : 
Cornumarans vos înande, li tassax adurés, 
Qu'il revenra ariere, se conduit li livrés ; 
Près est qu'il se deffende de ce dont le retés, 
Qu'aine ne fist envers vos dont doit fcstré rëtés* 
N'envers le pior home qui de vos est fieves: 
Près est que s'en deffende, se soffrif le volés. » 

Quant li sodaris Tentent, à pdi n'est fdrseiiês; 
La loi Mahomet jure, qui fait croistrelefcblës, 
Que ja rien iert mesages oïs, rie escbtés, 
Sor lui ira à ost, ains que pàst li estes, 
Jamais ne finera, si iert dësiretês, 
Et Corborahs avoc et tos ses parentés. 
« Sire, dist l'Amulaine, s'il vos plaist, ho ferés : 
Nos savomes por voir tjiie vers lui tort avés. 
Il vos offri son gagé, quant il fu ëricbpés, 
Vos ne l'volsistes prendre, anchois fù refusés; 
A mains n'en pot il faire s'il s'en est délivrés; 
N'i a celui de nos, s'ensi fust encombrés, 
Volentiers hë quësist que il fust délivres. 
De vos homes i a tëx .v. .c. mors jetés. 
De coi vos estiiés servis et hoiierés : 
S'or en aies sor lui et il a ost jostés 
Bien porrà avenir qu'enedre perdèrës. 
Che ne ferés vos mië, se vos consel créés; 
Mais envoies porliii, salf conduit li livrés, 
Prenès son escondit, droiture li tenés. » 
Quant li sodans Toï, vers terre est aclinés. 

« Seignor, fait-il à els quant il est relevés, 
Ne me conseilliés mie dont jo soie blasmés : 
Jo i envoierai, quant vos le me loés; 
Mais se hontes i monte, il vos iert reprovés. » 

Moult par fu li sodans dolens en son corage; 
Mais ne velt estriver encontre son barnage. 
« Seignor, fait-il à els, de qui ferons mesage ? 
A lui envoierai, ou soit sens, ou folage; 
Mais se j'en sui blasmés, vos i aurés hontage. 
a Sire, trametési i'Amulaine et TÀufage, 
Et l'Aumachor de l'Indës : il n'a chaiens plus sage. » 
Li sodans les apele tos .m. en son langage, 
Dit lor à son plaisir : cil issent de l'eslage, 
A lor ostex s'en vont, n'i font lonc arestage; 
Les seles firent mètre sos les mules d'arage, 
Puis montèrent lot troi, s'acoillent lorvoiage. 
Tant oirrent lor jornées par la terre salvage, 
Qu'en Jérusalem vinrent, qufstde grand seignorage. 
Cornumarant troverent, où moult a vaselage. 
Le mesage li dient, oiant toi le barnage. 
Quant Cornumarans l'ot, si haucha le visage, 
Et puis lor demanda s'il aura guionage 
D'aler al roi soudant, qui'st de mal enortage : 
Dont traira volentiers et offerra son gage, 
Voiant tos les barons, qui li ont fait homage, 
Que ne fist envers lui, en trestotson aage, 
Ne vers le pior home de tôt son iretage, 
Dont doie estre blasmés nul jor de son aage. 

Quant Cornumarans ot fînée sa raison, 
L'Amulaine respont ei li autre baron 
Que en conduit le prent, n'i aura dotoison. 
Cil se velt délivrer de la grant mesproison 
C'on dit que il a fait vers le duc de Buillon. 
Sauf conduit li otroie li sodans sor Mahon. 
Cornumarans respont sans nule arestoison ; 
« Se ne me puis def fendre de ceste mesprison, 
Bien en fâche justice à guise de larron. » 
Il mande son parage entor et environ, 
Corbarant d'Oliferne, et le Roge Lion, 
Et Solimant de Nique, Bruiant de Juscolon, 
Et le prou Sansadone, qui'st de sa région, 
Et l'amiral d'Arcaise, et le prou Grassion, 
Le prinche de Rohais et le roi Fausaron, 
Et maint autre manda dont jo ne sai le non. 
Quant furent assamblé li Sarrasin félon, 
.c. mile sont et plus del lignage Mahon. 
Véir maint Sarrasin, maint Turc i peûst-on, 
Et tante grosse lanche et tant doré blason. 
Cil qui les i conduist ne sambla pas bricon : 
Àins voit ensamble o lui tex .xn. eompaignon; 
Chascuns est amirax, ou rois de grant renon; 
Se on le velt soprendre par aucune acoison, 
Ains cm perdra mains Turs le chief sos le menton, 
Que il ne le ramainent ariere à garison. 

XXIV 

Cornumaran arrive au palais du soudan. Il refuse plusieurs des champions 
que celui-ci veut lui opposer, et il accepte l'aùpatris Ferhagaht, le plus 
brave des chevaliers. Ou fixe les conditions du combat. Chacun des adver- 
saires s'y prépare de son côté. 

Vait s'en Gorriiîmàrans au corage àduré; 
Ensemble o lui emmainë son riche parenté : 
Bien sont en lor compaigiie.fc.M. pararmé* 
Tant tinrent lor jornées qu'il n'i sont aresté. 
Quant Sormasane vinrent, la mirable cité, 
Moult demainent grant noise contreval le reghë, 
El demain par matin, quant il furent levé* 
En .1. consel estroit bht ehsâmble parlé,- 
Et commandent lor homes que soient tôt armé ; 
Tôt coiementle facent, n'i ait sainblant iriostré, 
Se il ont d'ax mestier, que soient apresté. 
Droit entre Prime et None sont à la cort aie ; 
Tex .x.m. dé lor homes ont avôc els mené; 
Ghascuns à bon clavàin sos l'ermih endossé, 
Et muchié sos Taisele lé braht d'acier letré. 
En la saie montèrent tôt le marbriii degré 
Entresi c'al sodant sont conduit fet gùié. 
Quant vinrent devant lui, parfont l'ont encline. 
Gorbarans d'Oliferne a premerains parlé : 
« Sire, par vo conduit somes ci assamblé ; 
Vés chi Cornumaran t que vos avés reté : 



[4695-4723] ET DE GODEFROID DE BOUILLON. ili 

Près est qu'il se deffende, se il vos vient à gré, 

Que il n'a envers vos de noient meserré, 

Ne traïsori ne quist envers vostre ireté, 

Ains vos revint redire ce qu'il avoit trové : 

A grant tort l'en avés mescreû et blasmé. » 

Quant li sodans Tentent, si a le chief crollé; 

Mahomet en jura qu'il îi sera prové. 

Le roi de Pincrenie a avant apelé : 

« Prenés, fait il, le gage que cist a présenté, 

Si deffendés mon droit sor vo cheval armé. 

— Volentiers, fait il, sire, jà nen iert dénié. » 

Cornumarans respont, quant il Toi escoté : 

« Sire, apelês .1. autre, sàchiés par vérité, 

N'i respondroie mie; ja ne m'ert esgardé 

Qu'il face encontre moi bataille en camp inaléî » 

Quant li sodans entent que il Ta refusé, 

De maltalent et d'ire à tôt le sens mué ; 

Cil s'est ariere trais, voyant tôt le barné. 

Moult a eu grant honte que il l'a dejeté. 

Li sodans en rapele le roi de Bocideiite : 
a Prenés, dist-il, le gage que cist rois me présente. » 
Cornumarans respont, qui il point n'atalente : 
« Sire, apelés .1. autre, n'afiert pas à sa rente 
Que respondre le doie, mar i ares atente. » 
Quant li rois Fentendi s'en fist chère dolente; 
De la honte qu'il ot vers la terre s'adente ; 
La face ot primes perse et puis t'ot rovclenie; 
Ne l'volsist, por l'onor de la cilé d'Ûlrentè, 
Qu'il l'eùst refusé, voiant tante jovèhtë. 

Li sodans de Persie, oiant tos, se démente, 

Et prie Mahomet que véir le consente 

Que il en ait venjance, si aura-il moult jente : 

L'uns le conseille à l'autre, en .xx. lex ou en trente, 

Ja cist plais ne faura, s'en iert teste sanglente. 

Li sodans en apele Lion de la montaigne ; 
Chil est avant venus sans nule demoraigne. 
11 n'avoit si grant home de si en Alemaigne ; 
La main tent vers le gage, ne quit que pas ne faigne ; 
Moult estoit bien vestus d'un paile de Micaigne; 
Son mantel a jus mis, dontfu riche l'ovraîgne. 
Cornumarans li prox, à la chère grifaigne, 
Retrait son gant à lui, que doner ne lui daigne. 
Quant li sodans le voit, moult en ot grant engaigne; 
Ne fust por son parage, qui'st en la sale autaigne, 
Il li fesist ja traire le cuer de sosl'entraîgne. 
Cornumarans apele le sodant en demaigne : 
« Sire, apelés .1. autre, n'est pas drois cil le praigne 
Bataille encontre-moi, n'a home en ma compaigne 
Qui le me conseillast, ne privé, ne estraigne. » 
Lions se traist ariere; por l'onor d'Aquitaigne 
N'i volsist iluec estre, non por tote Bretaigne, 
Mains hom por la merveille ens el palais se saigne, 
Et disl li .i. à l'autre : « Ne quit que mais remaigne 
S'en seront mort .m. Turc par iceste bagaigne! » 

Li sodans en apele Fernagant l'Àupatris ; 
N'avoit tel chevalier el règne de Lutis ; 
Sires estoit des Illes et des Elementis, 

Et des Égiptiens et de Procilatis. 

.un. Rois ot sos lui, dont il estoit servis. 

En estant se drecha, quant ot qu'il fu requis. 

De son col deffubla .1. riche mantel gris; 

Al sodant est venus vestus d'un porpre bis; 

Devant lui s'agenoille, moult estoit bien apris. 

Li sodans li commande, qui moult estoit maris, 

Que il pregne le gage c'on tent devant son vis. 

« Volentiers, fait il, Sire. » Ne fu mie esbahis; 

Cornumarans li baille, n'i fu nus contredis. 

Et li sodans se dreche, qui moult fu engramis; 

Si hautement parla que moult fu bien oïs, 

Ostages demanda et il en i a mis 

Tant qu'il en ot assés de ses meillors amis. 

En une maistre lor que fist faire Turquis 

Les commande à mener, moult leur a bien promis, 

Se Cornumarans est recréans, ne ochis, 

Qu il en fera justiche, ja n'en iert avoirs pris. 

« Sire, or revoil avoir pièges que se cist est conquis, 

Qui de la voslre part est vers moi aatis, 

Que mes amis r' aurai, si ne lor ferés pis. » 

Tôt s'escrient : « C'est drois, donésl'ent.v. ou vi. 

Li sodans l'otria, mais ce fu à envis. 

Cornumarans em prist de tôt les mex eslis, 

Tant qu'il en ot assés et qu'il en fu bien fis. 

Li sodans li commande qui sire ert de Lutis, 

Que demain viegne à cort apreslés et garnis; 

De faire la bataille n'i aura plus respis. 

Quant Cornumarans l'ot, si'ri a gelé .t. ris, 

Puis a dit al sodant : « Ne sui mie fuitis; 

Miex Tamasse orendroit que dusc'à .xv. dis. » 
Dont demande congié; delà cortest partis. 
La nuit après soper, quant jors fu enseris 
S'en est aies veillier al temple Veneris, 
De si que el demain que jors fu esclarcis, 
Que .1. lor archevesques (ne fu mie esbahis) 
Son servige li fist à la loi du païs; 
Assés offrent besans et fin argent massis; 
Puis issirent del temple, quant il fut defenis. 

Quant Tarchevesques ot fine le son mestier, 
Cornumarans enmainent li roi et li princhier 
Tôt droit à son ostel; n'ot cure d'atargier; 
Pain et vin demandèrent, se Tfont .1. poi mengier ; 
Puis font estendre .1. paîle très en mi le planchier ; 
.un. rois de sa gent, qui moult favoient chier, 
Aporterent ses armes, si les font sus cochier. 
Cornumarans i vint por lui apareillier ; 
Unes calches li caucent si ami li plus chier: 
Blanches sont et vermeilles comme flor de pomier; 
Espérons ot d'or fin por le mex agensier ; 
Après li endossèrent .1. fort clavain entier, 
Par de sore li vestent .1. fort bauberc dobiier; 
.1. elme li lâchèrent, qui ja fu Desiier, 
Et puis Tôt Garaheus del bon Danois Ogier, 
Quant il se fu à lui combatus el gravier 
Si li fist li Danois à son tref envoier; 
Et Garaheus li fiers le dona Murgafier, 
Aine n'empira por colp vaillissant .1. denier, 
Elme de cuir boli li font dessus lachier, 

Chil qui Jherusalem avoit à justichier 
Ot les armes conquises sor le roi Hauchebier ; 
Le hauberc ot eu por treù d'un palmier; 
Mais l'elme acata-il à merveillox dangier. 
Onques à icel tans, bien pot on afichier 
N'ot on en cet païs veû si bon ovrier, 
Ne te\ armes seùsL ne faire, ne forgier. 
Et a chainte l'espée à son flanc senestrier 
Qu'il conquist sor Tierri et sor son esquier, 
Al repair de Buillon, quant il l'ala gaitier. 
Puis li ont amené .1. moultriche destrier; 
N'ert pas coyert de fer, qui le fesist carchier, 
Mais d'un paile vermel qu'il ot fait detrenchier ; 
N'ot autres covertures, corn j'oï tesmoigner. 
.i. frain ot el cheval, qui moult fist à proisier; 
A Viane fu fais por le conte Olivier, 
Quant il se dut combatreàRollant le legier 
.i. garchons si l'embla, se Fyejidi à Gaiffier; 
Chil le vendi Martrou .xxx. besans d'or mier; 
A celui le fist puis Corbadas esligier. 
.ii. grans broches de fer c'on ot fait aguiser 
Avoit en mi le front, dont me puis merveillier ; 
El platel sont soldées, devant furent d'achier. 
Chil qui les i assist sot moult bien engignier ; 
Ja riens ne consevra ne fâche damachier. 
Escu roont li baillent assés fort et legier; 
A Tarchon li pendirent .i. brant por caploier, 
S'il a perdu le son où aura recovrier. 
.i. espiè li aportent, l'anste fut de pomier; 
Gavelos li aportent et ,n. darspor lanchier 



176 LA CHANSON DU CHEVALIER AU CYGNE [4841-48C l] 

Et .11. miséricordes, se ce vient à luitier, 
Dont puist son anemi tos les costés perchier; 
Et .11. mâches de plonc dont Turc sont costumier 
De porter en bataille lor anemi plaischier. 
Clie dist Cornumarans, qui n'ot soing d'esmaier : 
« Ja n'i aurai plus d'armes, qui que s'en doie irier, 
Que li François emporte por son droit desrainer. 
— Si ferés, fait li pères, biaxlîex, je vos requier; 
Portés o vos les armes, tost vos aront mestier. 
Par vostre grant outrage vos poés empirier. » 
Assés l'en ont proie, aine ne l'volt otroier. 
Corbarans d'Olifernc l'en prist h araisnier : 
« Gosins, fait-il à lui, moult vos voi foloier; 
Quant jo vps meillors armes vos voi ici laischier 
Hui poés no parage monter et abaisier. » 
Cornumarans respont sans autre latimier : 
« Ja est il tant aie que anchois Tanuitier 
Verront que ce sera serjant et chevalier. » 



XXV 



Le combat a lieu dans une île. Ordre est donné à Ions d'en demeurer les 
tranquilles spectateurs. Sous aucuu prétexte, on ne portera de secours ni à 
l'un ni à l'autre. Après une lutte opiniâtre, Cornumaran est vainqueur de 
l'Aupatris. 

Quant Corbarans ot fait Cornumarant armer, 
A trestot son conroi richement atorner, 
A la cort l'en menèrent por son cors présenter. 

Dont estoit repaires li Aupalris cTorer 
Del lemple où Jupiter se faisoit encliner, 
Et li Sodans avoc et .vu. roi d'otre mer. 
Atant es Corbarant et Solimant li ber : 
Li rois Cornumarans se prist à présenter 
Devant le roi Sodant, qui tant fait à doter, 
De la grant traïson dont il Tôt fait reter. 
Li Sodans le commande fors de la cort mener 
Sor Tiaue de Quinqualle, où il ot fait fermer 
Une isle de pausist; nus hom n'i puet entrer 
S'il ne s'i fait à nef ou à chalant mener. 
Là sera la bataille, qu'il Ta fait deviser, 
Et li Sodans a fait ses armes demander; 
.ni. roi, qui sont si home, li ont fait aporler; 
Li trésoriers a fait .1. escrin desfremer; 
Moult riches garnemens en a fait fors jeter. 
Li Sodans les ot fait tex .lx. ans garder, 
Conques por nul besoig n'es volt home prester, 
N'ainc n'es volt em bataille vestir ne endosser. 
Dirai vos dont il vinrent, se Tvolés escoter. 
.1. sons hom révéla, sa gent fist assambler, 
Sor le Sodant ala por sa terre gaster. 
Quant li Sodans le sot, ses grans os fist joster; 
Dcsor cel roi ala, à quanqu'il pot mander; 
En .i. chastel l'asist, ne pot gaires durer; 
Dedens le prist afforche, se lTist emprisoner. 
Tex .xiiii. ans le tint, c'ainc ne pot escaper, 
N'a raenchon venir, tant li seûst doner. 
Ghil avoit .1. son home, dont ci m'oés conter; 
Sadoines ot à non, ensi l'oï nomer. 

il. 42 

A la Pâtre en ala, en .1. ille de mer, 
Là achata les armes à .1. juis Moser ; 
Si les fist à fin or .v. fiées peser; 
Al Sodant les présente, qui moult les pot amer. 
Quant donées li ot, a. don li va rover : 
Li Sodans li otroie qui ne s'i sot garder; 
Ensi fist son seignor le roi desprisoner; 
Ensi ont-il les armes dont ci m'oés parler. 
Très en mi le palais font .1. tapis ruer, 
Et en après .1. paile por richoise sambler ; 
Desus cochent les armes qui tant font à amer. 
Li Aupatris i vint por son cors achesmer. 
En tant com li Sodans avoit à governer, 
Ne pot-on à cel tans nul chevalier t rover 
Qui meurtres fust de lui, bien le puis affremer, 
Fors sol Cornumarant, qu'on n'i doit oublier. 
Puis que li doi meillor sont ensamble al joster, 
Jo quit qu'il se voiront essaier etprover, 
Anchois que cist affaires doie mais demorer. 

Très enmi le palais qui moult est biax et grans 
S'est assis por armer TAupatris Fernagans; 
.un. rois s'agenoillent por faire ses commans. 
Unes caucbes li lacent serrées et tettans, 
Uns espérons d'or fin desus moult avenans ; 
Puis a vestu Tauberc qui saffrés otles pans; 
En après .1. clavain d'or fin, moult est luisans, 
Por Tauberc garantir qui ne soit empirans. 
El chief li fu lachiés .1. elmes flamboians, 
Et puis .1. autres elmes, où il ot aïmans; 

Une moult riche espée a pendu à ses flans. 

Quant il se fu armés, ce conte li romans, 

Del palais est issus, ne fu mie taisans. 

Al perroo de porfile, qui estoit vers etblans, 

Là fu apareilliés .1. bons chevax corans; 

N'ert pas covers de fer; onques à icel tans 

N'ot eu covertures el règne de Persans ; 

D'un diapré ert covers qui à terre ert batans; 

A son archon devant estoit pendus li brans, 

Et .11. miséricordes agûes et trenchans, 

Et .m. quarriax d'achier et .v. dars moult poignans. 

L'Aupatris i monta, qui moult fu desirrans 

Qu'il soit outrés en Tisle où cil est atendans. 

Chil n'est pas mains de lui hardis ne conquerans; 

Et son escu li baillent qui fu durs et tenans ; 

Très devant son visage est escris Tervagans; 

Grant seiirté i a li quivers souduians ; 

.1. espié li bailla li rois des Aufricans. 

Por l'Aupatris conduire est montés li Sodans ; 

Tant i ot rois et prinches que ne sai dire quans. 

La chité ont guerpie, si se sont mis as chans. 

Ja ert passés en Tisle li rois Cornumarans; 

Sor Tiaue de Quinqualle, qui est rade et corans, 

Estoit apareilliés .1. moult riches chalans. 

Li Aupatris i entre et avoc Jui Balcans; 

Outre Ten ont nagié à .xiiii. estrumans. 

Puis revinrent ariere, nus n'i est demorans. 

Chil sont reniés en Tisle, où l'erbe est verdoians. 

Quant li uns choisi l'autre, tos li mua li sans. 

Aine n'i ot si hardi moult n'en fust esmaians. 

Li Sodans en jura la loi où est créans 
Qu'il n'erent dessevré s'en iert li .1. taisans, 
Par estor de bataille vencus et recréans. 

Or sont ensemble en Tisle l'Aupatris et li rois; 
L'uns s'eslonie de l'autre, s'acesme ses conrois ; 
Tex .c. mil les esgardent, qui en sont en esfrois, 
Car c'erent lor ami, si dotent, ce est drois. 
Li borjois et les dames sont monté as defois, 
Es tors et es bretesches et es murs de liois, 
Por véir la bataille des .11. vassax adrois. 
11 s'entrelaissent corre les chevax arabois; 
Grans cox se vont doner es escus demanois; 
Sor les bogies les percent as fers sarrasinois; 
Les clavains derompirent et des haubers les plois. 
Ja tornast ceste joste à .1. d'ax à sordois, 
Quant les hanstes pechoient de joste le calmois. 
Li vassal s'entreslonient plus d'un arpent françois, 
Puis guencissent ariere les bons chevax norois, 
Iric corn sengler, qui cachiés est en bois. 
L'Aupatris li lancha .1. gavelot turcois, 
L'escu li a perchié, comce fust .1. barlois : 
S'il l'eûst pris en char, il ne fust sains des mois. 
Quant li rois vit le colp, si noirci comme pois; 
Isnelement a trait le brant Saragochois, 
Grant colp li vait doner sorl'elme paginois; 
L'une moitié li trenche de son elme sarrois; 
Mais aine n'empira l'autre le montant d'une nois; 
Sor l'cscu li descent le brant sarasinois ; 
.1. cante-l en abat et des langes d'orfrois; 



[4980-5008] ET DE G0DEFR0ID DE BOUILLON. 181 

Devant l'archon conseut le destrier espanois; 

Onques ne l'pot garir li chendax sidonois 

Que le chief n'en sevrast qui fu plus blans que nois. 

Li chevax est versés et l'Aupatris caois; 

Dont peûssiés oïr grant noise et grant tabois; 

Li .1. en sont joiant et li autre en sopois; 

Ja corussent as armes Egide et Gloriois, 

Quant li Sodans jura Mahomet el ses lois 

Qu'il n'a nul si haut home, se por lui mut desrois, 

Qu'il n'en face justice, si que r verront Grijois. 

Quant il l'oent parler, s'en fu chascuns tos cois. 

Quant Cornumarans ot l'Aupatris enversé, 
Il resaut sus em pies, moult otle cuer iré, 
Cornumarans l'esgarde et tint le brant levé. 
Son cheval de Castele a envers lui torné, 
Grant colp li va doner parmi Teîme gemé 
Estre le bon cheval à coi il l'a hurlé, 
Et le colp de l'espée dont il l'a estoné 
Le rabat tôt envers droit en mi leu del pré, 
Contre terre le marche al destrier pomelé, 
Puis s'eslonie de lui quant moult l'ot defolé. 
Li Àupatris relieve qui moult a de fierté; 
Quant il fu levés sus, à ses pies a gardé 
.t. tronchonsi gisoil de l'espié noielé; 
Isnelement s'abaisse, à .11. poins l'a levé. 
Cornumarans laist corre le cheval abrievé, 
Vers l'Aupatris revient, ne l'a pas redoté; 
Quant cil le vit venir, le tronchon a levé, 
Au bon cheval corant en a tel colp doné 

Amont parmi le .chief, où bien Ta asené, 
Qu'il Ta mis à genox; mais H rois Ta hasté ; 
Il H sache le frain, si l'aesperoné. 
Li chevax resaut sus, qui moull ot de bonté ; 
Ains Tôt li rois mené .1. arpent mesuré 
Que il Tait à droit point remis et retorné ; 
Puis laisse corre à lui, ne. Ta mie oblié. 
L'Aupatris tint le brant qui gete grant clarté : 
Cornumarans refierl de son brant acheré; 
L'elme turcois li trence, mais n'a mie entamé 
Celui qui fu desos, tant Tôt on dur tempré ; 
Par encoste la face li a son brant colé; 
Sor l'escu li descent, n'i a mie aresté, 
Trestot li a trenchié de si el brach armé. 
L'Aupatrix Fernagus li a .1. colp jeté ; 
Par deriere conseutli cheval pomelé, 
Par mi le gros des quisses li a le brant colé ; 
Li chevax chiet à terre, quant on Tôt affolé. 
Quant li rois l'a veii, forment l'en a pesé; 
Il en a Mahomet par mal talent juré 
Que ja ains ne verra le solel esconsé 
Qu'il li aura le chief sor le bu dessevré. 

Quant Cornumarans vit affolé son cheval, 
Il jure Mahomet, qui governe infernal, 
Qu'il le comperra chier; mal a mort son cheval! 
A icest mot a trait le bon brant principal ; 
Mais TAupatris le haste, qui cuer ot de vassal; 
Sore li est corus, si guerpi son estai. 
Grant colp li vait doner sor son elme à cristal, 

Si que les flors en quiêent et trestot li esmal; 
Li grans cox U descenl sor Fescu contreval. 
Cornumarans cancele, si que Tvirent roial, 
Que poi s'en est falus qu'il ne caï aval; 
Aine en tote sa vie n'ot honte mais ital. 
El poing tint nu le brant, dont d'or sontli seignal; 
Moult fièrement requiert son anemi mortaU 
Li Aupatris se covre de Tescu à esmal ; 
Cornumarans i fiert del brant emperial, 
Parmi le colpa outre c'ainc n'i fîst arestal. 
Sor la senestre espaulle descent li brans aval, 
L'aubercetle clavain trenche dusc al carnal, 
Si que li sans vermax en raie contreval. 
Cornumarans s'escrie au franc cuer communal : 
« Par foi, sire Aupatris, ci a mal batestal ! 
Anchois que vos m'aies prové à desloial 
Dires c'ainc n'acointastes .1. si félon jornal î » 

Or furent li baron sor l'iaue de Quincaille : 
A pié sont en mi l'isle apresté en bataille; 
Fièrement se requièrent sans point de demoraille. 
Li rois fiert r Aupatris par moult grant deffiaille 
Que ses .u. elmes trenche : se ne fust la ventaille, 
Tôt l'eust porfendu de si qu'en la coraille. 
Mais si fu dur temprée qu'il n'en pot faire faille; 
Por quant si l'estona qu'en miieu de la plaice, 
Qu'il ne sot où il fu par nule devinaille, 
L'espée de son poing li vola en Terbaille. 
Dont oïssiés grant noise de celé gent quegnaille ; 
Mais TAupatris recovre, qui n'otpas cuer de quaille, 

Le branlreprisl sor Ferbe, qui vint de Cornoaille ; 
Bien se quide vengier ains que li jors li Jaille : 
Mais li rois ne le dote vaillant une maaille. 



XXVI 

Les barons du Soudan voyant l'Aupatris sur le point d'être tué demandent 
grâce pour lui. Le Soudan sépare les combattants et se réconcilie avec 
Cornumaran. L'union est plus que jamais nécessaire pour résister aux 
Chrétiens qui vont venir. 

L'auteur de cette branche, Renaut, annonce qu'il va raconter la première expé- 
dition conduite par Pierre l'Ermite, et la deuxième par Godefroy de Bouillon. 

Quant li Aupatris vit qu'il fu si laidengiés, 
Moult en fu en son cuer dolans et coreciés ; 
S'il venger ne se puet* jamais ne sera liés ; 
Et vait ferir le roi sos Telme qui'st vergiés ; 
Cornumarans s'esquieve et li brans est glachiés 
Sor la senestre espaulle, s'a Tauberc desmailiés; 
Tôt l'eûst porfendu enfresi qu'es estriés, 
Se ne fust li clavains, qui desos fu mailiés : 
Ice Ta deffendu qu'il ne fu empiriés. 
Cornumarans li prox ne fu pas esmaiés ; 
Sore li est corus, come lions iriés ; 
Grant colp li vait doner sor Telme qui'st vergiés; 
Trestot esquartera cil qui fu li premiers 
Et li autres desos et frains et depeciés. 
Une plaie li flst dont li sans est raies, 
Et l'Aupatris cancele et si est embrunchiés : 
Moult poi s'en est falis que il n'est trebuchiés ; 
Tant est fort estordis qu'il est agenoilliés. 

Quant si home le virent, li dels est efforciés ; 
Venu sont au Sodant, queû li sont as pies; 
Tôt li crient merci; de mil pars fu huchiés; 
Li rois de Pinquernie, qui bien fu enseigniés, 
Apela le Sodant : « Sire, fait-il, oies : 
Li sires de Sedile, de qui tenons nos fiés, 
Qui por vos se combat est si apareilliés, 
Se auques sont ensamble, tos est à mort jugiés, 
Et vostre cors méismes honis et vergoigniés. » 

Après celui parla li rois de Quegneloigne 
« Sire, fait-il à lui, ne créés la menchoigne ; 
Moult est loiaus li rois, tos li mons le tesmoigne; 
Grant vasselage fist, quant il passa Borgoigne, 
Et les mons de Monjeu et Provence et Gascoigne, 
Por les .ni. damoisax qui sont né à Boloigne. 
N'a en France Baron, ne de si à Coloigne 
Que li rois ne véist. Quant otfait sa besoigne, 
Tôt son fait vos gehi, c'onques n'i quist essoigne; 
Fait l'avés apeler à tort et à caloigne 
Du meillor chevalier qui soit dusqu'en Sasoigne : 
Mais ce nos est avis que cil ne le resoigne; 
Faites les dessevrer erroment, sans aloigne ; 
Car se nos sire muert, vos i aurés vergoigne. 

Quant li Sodans entent des rois la question, 
Et ot que tôt li proient entor et environ, 
Si lor a respondu selonc s'entension : 
« Seîgnor, se j'es départ, moult crien que mi baron 
Ne m'en blasment forment de ceste mesproison. 
— Sire, dient li rois, tos tans veu l'avon 

Que quant ensamble sont josté doi campion, 

Cil qui's a en justice, se il li vient à bon, 

Les fera dessevrer sans nule arestoison. 

Se.auques sont ensamble, ja n'aura raenchon 

Chil qui a le son cors mis por vos à bandon ; 

Li rois Cornumarans, qui cuer a de lion, 

Li trenchera la teste par desos le menton. 

Vos en ares granî blasme, s'il i muert, par Mahon ! 

Franchois doivent passer en ceste région, 

Por vostre terre mètre en lor subjection ; 

Se vostre home vos héent, par quel deffension 

Garderés vos vo règne? laissiés ceste friction ; 

Si acordés vos homes, ensi le vos loon. 

Bien savons que li rois ne fist aine traïson 

Que sus li avés mis par vostre mesproison. » 

Quant li Sodant Tentent, n'i fist arestoison ; 
Il méismes ses cors lait aler l'Aragon, 
Venus est al rivage, si lor crie à haut ton : 
« Seignor, estes tôt coi, par mon Deu Baratron ! 
Se mais i ferés colp, j'en prendrai venjoison. » 
Quant TAupatris entent del Sodant la raison, 
Ne Tfesist-on si lié por Tonor d'Arragon. 
Car il estoit navrés el chief et al menton, 
Et en la destre quisse de si que el braon : 
Péor avoit de mort, s'en ert en grant frichon. 

Quant li riches Sodans ot fait son ban crier, 
Cil qui furent en Tisle ne l'osent trespasser; 
Car ses commandemens faisoit moult adorer. 
L'Aupatris s'est assis, qui ne pot mais ester; 

Tant alaiscié del sanc qu'il li covint cesser. 
Li Sodans a tost fait une nef aprester, 
S'i a envoie outre por ax .11. amener. 
Quant orent fait la barge d'autre part ariver, 
L'Aupatris i entra, n'ot cure d'arester ; 
Et cil les aconduirent, n'i volrent demorer ; 
Si arni le rechurent, si Font fait desarmer. 
Quant li Aupatris ot ses plaies fait bender, 
Venus est al Sodant, qui moult le puet amer, 
Isneîement le fait sor .1. cheval monter, 
En son palais l'enmaine, puis si a fait mander 
Le roi Cornumarant c'a lui viegne parler; 
Et il i est venus, lui maint riche per. 
Tant ont parlé ensamble qu'es ont fait acorder, 
Voiant tôt le barnage baisier et acoler. 
Le roi font au Sodant le meffait pardoner, 
Puis commanda à tos les passages garder 
Et les castiax garnir et les chités fremer 
Contre Francs qui le doivent venir desireter ; 
De cex dont plus se dote se fist aseûrer. 

Or lairai del Sodant ici en droit ester; 
Si vos voirai .1. poi de la cort aconter 
C'on ot fait à Buillon venir et assambler. 
Aine n'i ot .1. tôt sol n'esteûst affier 
Que il prendront la crois, por lor armes salver; 
Li .1. le fist à l'autre et plevir et jurer. 
Quant sont en lor contrées, ne le volrent celer, . 
Ains l'ont fait as evesques et as abés conter; 
Et il le font au pople et dire et sarmoner : 
De ce mut li grans os qui ala outre mer. 

Seignor, or escotés, franche gent honerée, 
Si entendes canchon qui moult doit estre amée. 
Par iceste aventure que ci vos ai contée 
Furent prises les crois et la grans ost jurée. 
Quant on sut l'aventure par ample la contrée, 
Dans Perres li Hermites, à la barbe meslée, 
A tôt premerement la soie ost ajostée : 
Moult i ot bêle gent, quant el fu asamblée; 
La terre quida prendre dusqu'en la mer salée ; 
Mais poi i ot de princes dont li os fu guiée; 
Tote fu desconfite, morte et desbaretée. 
Li vesques.de Forois fu pris à la meslée ; 
Et Harpins de Boorges, c'est vérité provée, 
Et dans Johans d'Alis, dont l'ost est confortée, 
Et Richars de Chaumont à la chère membrée, 
Qui puis se combati, au trenchant de l'espée, 
Encontre les .n. Turs par bataille nomée. 

Quant aus barons de France fu la chose mostrée 
Que l'os estoit perie que Perres ot menée, 
Mainte palme i ot torse, mainte temple tirée : 
Après ont li baron lor grant ost aiinée; 
Plus furent de .c. mil, de bone gent loée. 
La outre s'en ala la fiere os redotée ; 
Li bon dus Godefrois Ta devant tos guiée 
Et dans Hues li Maines, par mont et par valée ; 
Dont fu tote la terre et prise et conquestée, 
Et Nique et Andioche, où li os fu guiée, 
Et puis Jherusalem la fort cité loée ; 
Grestientés en fu essaucie et levée. 
Godefrois qui estoit de si grant renomée 

I fu eslis à roi de no gent honerée. 

Seignor, vos qui avés la canchon escotée, 
Renax vos mande à tos, qui cette ovre a finée, 
Que vos proies le roi qui fist ciel et rosée 
Et la sainte pucele, la roïne honerée, 
Que de tos les meffais dont s'arme est encopée 
Li face vrai pardon, quant sa vie ert finée. 
Amen chascuns en die : li estoire est finée. 

EPISODE DES CHETIFS 



Dans la première partie de la Chanson cTAntioche, 
publiée par M. Paulin Paris, le poëte a raconté les 
désastres éprouvés par la première expédition orga- 
nisée et conduite par Pierre l'Ermite. La bataille du 
Pui de Civetot avait été funeste aux Croisés, dont la 
plupart furent tués ou faits prisonniers. Au nombre de 
ces prisonniers ou chétifs se trouvaient quelques vail- 
lants chevaliers tombés au pouvoir du roi Gorbaran 
d'Oliferne. Voici ce que raconte à ce sujet Fauteur de 
la Chanson d'Antioche (ms. 7628, p. 74) : 

a/^iORBARANs descendi del mulet arrabis; 
\J En sa chartre commande à mettre les caitis, 
Et on si fîst moult tost ; tos les i a-on mis, 
Fors Richart de Chaumont, etDant Johan d'Alis, 
Et Harpins de Boorges, qui prox fu et hardis, 

Bauduins de Biauvais, est avoc els eslis, 
Et Fochiers de Melans .1. chevaliers hardis : 
Cex retint Corbarans en son palais voltis. 
Chascuns ert en aniax et en buies lasnis; 
Tote jor portent perres al mur d'araine bis, 
Et traient à caucies, chascuns comme roncis. 
Ensi furent .1. an entier et .xv. dis, 
Dus que Jhesus le volt, li rois de Paradis, 
Que Richars de Ghaumont ot les .11. Turs ocis 
Par ce furent délivre, si corn dist li escris. » 



Les aventures de ces cinq prisonniers sont l'objet 
d'un récit particulier qui fait suite à \& Prise tfAntioche 
et précède immédiatement la Chanson de Jérusalem-. 

Cet épisode n'a pas un grand intérêt historique; 
mais le récit des souffrances endurées par ces chétifs 
pourrait être du à quelques réminiscences des mi- 
sères qui accablèrent les compagnons de Pierre l'Er- 
mite. Elles étaient probablement racontées dans les 
poëmes consacrés à la première croisade, renouvelés 
depuis par Graindor de Douai. On nous saura donc 
gré d'emprunter à notre manuscrit les parties les plus 
intéressantes de cet épisode. 

Après la prise d'Antioche, le roi Corbaran avait fui 
précipitamment, emportant avec lui le corps inanimé 
de Brohadas, fils du Soudan de Perse. Celui-ci, qui 
s'attendait à voir Bohémond, Godefroi de Bouillon, 
ou Richard de Normandie, amenés prisonniers à sa 
cour, apprend avec autant de surprise que de douleur 

la mort de son fils : Il s'en prend à Gorbaran, qui n'a 
pas su le défendre, qui Ta trahi peut-être. Tous ses 
sujets partagent son indignation et accueillent avec joie 
Tordre donné parle Soudan de saisir le roi d'Oliferne, 
de le pendre ou de le jeter dans un bûcher. Corbaran 
déclare qu'il en appelle au jugement de Dieu pour dé- 
montrer son innocence. S'il a été vaincu, si le fils du 
Soudan a péri dans la bataille, c'est que les Chrétiens 
ont été les plus forts. « Voici mon gage, ajoute-Ml : 
faites combattre un Chrétien contre les deux Turcs les 
plus redoutables de votre empire : si le Chrétien est 
vaincu, je consens à être pendu et à perdre mon 
royaume. Si au contraire les deux Turcs succombent 
ou sont recréants, promettez-moi que vous me ren- 
verrez absous et vous me rendrez votre amitié et vos 
bonnes grâces. » Le Soudan y consent et décide que 
le combat aura lieu six semaines après. 



Corbaran, par le conseil de sa mère, la vieille reine Calabre, se fait amener 
les chevaliers chrétiens qu'il tenait en captivité depuis la funeste bataille 
du Pui* de Civctot : c'est parmi eux qu'il choisira le guerrier qui devra 
seul se battre contre deux Turcs. Ce guerrier est Richard de Chaumont ; le 
roi lui fournit un cheval et des armes, et la vieille reine prédit qu'il rem- 
portera la victoire sur les deux Turcs. 

Or furent li caitif el palais amené ; 
Les moffles ont es bras, dont moult furent pené. 
Àrengié l'uns lés l'autre, trestot encaéné. 

Les espaulles ont rotes del fer c'ont tant porlé; 

Car le cuir et la chair a li carcans usé ; 

Tôt moroient de fain et de caitiveté. 

A Dex! il i avoit tant chevalier membre 

Et tant jentil evesque et tant clerc ordené ! 

Del Pui de Civetot furent tôt amené, 

De l'ost Perron l'Ermite furent desbareté; 

N'ont braies, ne chemises, moult ont grant poverté, 

Ne chevoil en lor testes, car tôt furent tosé; 

Nen ont soller ne cauche, lor pié lor sont crevé 

Et fendu dusc'à Vos et plaie et navré. 

Onques Dex ne fist home, sachiés par vérité, 

S'il les esgardast bien, qui n'en eiist piié; 

Tôt ont pèor de mort ; lor chief sont encline. 

Quant Gorbarans les voit, de pité a ploré. 

Corbarans d'Oliferne fist forment à loer ; 
Nos Grestiens esgarde, si conmence à plorer, 
Ses chevox à derompre et sa barbe h tirer; 
Car ne set où il puist cel Grestien trover 
C'a .11. Turs se conbate en la cort TÀmirer. 
Li rois Sodans, ses sires, qui l'ot fait apeler 
De mortel traïson, le volt faire enconbrer; 
Car ne puet en son cuer véoir, ne porpenser 
Que celé gent fust née qu'es peùst sormonter, 
Ne si grant ost destruire, ne tant prince affoler. 
Del droit c'ot Gorbarans ne se pooit celer 
Ne desist le grant mot qui Tôt fait esfréer. 
11 a dit à sa mère : « N'i ai que clemorer, 
G'irai à Andioche àBuiemont parler, 

Et au duc Godefroi, qui tant fait à loer; 

Robert de Normandie voirai merci crier. 

S'uns de ces .ni. i vient por cest plait aquiter, 

Et il vaint la bataille, jo li ferai jurer 

Et très bien flancher, et ostages livrer, 

Por s'amor me ferai baptiser et lever, 

Et perdrai Jursalem où il volent aler, 

Et rendrai le sépulcre qu'il volent délivrer. 

— Biax fiex, ce dist Calabre, vels me tu vergonder? 

Miex voii que tu me faces d'un cotel acorer 

Et ferir ens el cuer et l'arme fors jeter, 

Que vers ton droit Seignor volsisses jor fauser, 

Ne Mahomet guerpir por lor loi honerer! 

« Biax fiex, ce dist Calabre, tu me vex vergoigner; 
Mex voit que tu me fieres d'un grant cotel d'achier 
Que vers ton droit seignor volsisses jor boisier, 
Ne ton Mahon guerpir por lor foi avanchier. 
Mais pren tos ces caitis, si les fai desloihier 
Et très bien revestir et doner à mengier. 
S'il i en avoit .1. tant orgueillox, ne fier, 
Que ses Dex où il croit li volsist tant aidier 
Qu'il fesist la bataille, fai li bien fianchier 
Qu'il s'en iroit lot quite et donras bon loihier, 
Chascun bon palefroi et bon corant destrier 
Et ,c. mile besans de ton or le plus chier. 

— Dame, dist Corbarans, entendes mon sanblant : 
Chist cailif que veés ne valent tant ne quant ; 
Il sont maigre et cailif, enflé tôt li auquant, 

Et pelu comme beste qui par bois vont paissant; 
.xxx. n'en valroient mie .1. bien petit enfant. 

— Biax fîéx, ce dist la vielle* il i a .1. ferrant : 
.1. machon nos tua ier d'un martel pesant, 
Por ce qu'il ïdestraignôit et aloit angoissant. 

— Dame, li quex est-ce ? — Vés le là cel plus grant : 
Se ne fust la gaiole où il a esté tant, 

(Del mal et des caaines vait la color perdant), 
Bien semblast chevaliers hardis et conbatant. » 
Corbarans l'apela, si l'i vint de devant ; 
La caaine li oste et le carcant pesant; 
Joste lui Ta asis, se Fvait araisonant. 

Corbarans Ta assis, si l'a mis à raison. 
Puis li dist : « Dois amis, conment avés-vos non ? 

— Sire, j'ai non Richars, ja ne l'vos celeron, 
Et sui de Chaumont nés, qui fu au roi Charlon ; 
Au sépulcre en aloie merci querre et pardon, 
Véoir le monument et la surrexion 

Et le Saintisme temple c'on clamoit Salemon. 
A la mute fui pris à l'ost maistre Perron ; 
Ti home m'amenèrent, or m'as en ta prison. 
Maint servige ai rendu esquier et garchon 
De lor herbe soier, de porter en maison ; 
Maint colp ai recheû de verge et de baston 
Et de trenchant corgie et maint point d'aguillon, 
Les costes et les flans entor et environ. 
Or voi nôstre juisé, bien voit lot i morrom 
En l'onor Jhesu Crist qui soffri passion ; 
Ne me renaieroie por ardoir en charbon. 

— Amis, dist Corbarans, ne nos ne l'vos queron; 
Mon besoig te dirai por coi nos en pari on. 

Jo fui à Andioche an secors Grassion, 

.vu. cent .jlx. mile et le.Roge Lion 

I fusmes chevalier sans conte de geudon. 

Crestiens i trovasmes, hardis conme lion; 

Encontre nos s'armèrent li conte et li baron, 

Robers de Normandie et Robers.li Frison, 

Et Tomas de la Fère, à la clere fachou, 

Et Evrart de Granai etde Monci Droon, 

Païen de Cameli et Girars del Donjon, 

Et Rogier du Rosoi, qui' cloche del talon , 

Dant Raimont de Saint Gille o le Maine Huon, 

Et le riche barnage, aine plus fier ne vit-on ; 

Et tant i ot des princes que nomer ne l'savon, 

Nostre grant gent tornèrent tote à confondoison ; 

Et jo m'en ving fuiant à coite d'esperon. ' 

Le roi Sodant trovai orgeiliox et félon; 

Contai lui mes noveles, puis m'en ting por bricon. 

D'un dart me voltferir por iceste acoison; 

Rataille m'estut prendre, où je volsisse o non, 

D'un Crestien armé, par tel devision 

C'a .11. Turs se conbache contre la loi Mahon. 

Tu t'en iroies quites, toi et ti conpaignon, 

Se tu entrer osoies por moi en cest beson ; 

Conduire te feroie au temple Salemon, 

Et trestos les caitis qui sont en mon roion. 

— Sire, ce distRichars, ci a grant mesproison : 
Qui d'un se puet deffendre à grant pnis le tient-on ; 
Mais porquant s'il vos plaisl .1. respit vos queron ; 

As chaitis que veés nos en conseilleron, 

Et demain par matin savoir le vos lairon. » 

Et respont Gorbarans : « Nos le vos otriom. » 

Les caaines lor ostent, les buies à bandon; 

La nuit mengieront tôt, qui qu'en poist, ne qui non. 

Or est li jors aies, la nuit furent ensi: 
Tel péor ont de mort onques nus ne dormi. 
Et Richars fu entr'ax, son conseil lor gehi. 
« Seignor, conseilliésmoi, por Deu qui ne menti. 
Corbarans me requiert ce c'onques mais n'oï ; 
Li rois Sodans le het, por poi ne Ta mordri; 
Il li lancha .1. dart, mais à son cors fali. 
Par force et par povoir a .1. camp arrami 
D'un Cresticn armé qui Diex tiegne à ami, 
A .11. Turs se conbate qui soient arrabi; 
Moi requiert que je Tface au brant d'achier forbi ; 
Et se vaintre les puis, juré m'a et plevi 
Que nos serons tôt quite, si con nos somes chi, 
Conduira nos au temple que Salemons basli. » 

Quant li chaitif l'entendent, de joie sont frémi ; 
A haute vois s'escrient tôt ensamble à .1. cri : 
« Richart, fai la bataille, Dex nos fera merci 
Car se tu ne le fais, mort somes et traï ! » 
Et Richars lor otroie à loi d'orne hardi. 
Bien ait de Deu la Mère qui porta et norri 
Et le pères qui soit, qui lui engenuil 

Li quens Harpins parla : « Richars, fiex à baron, 
Tant mal i avons trait et persecusion, 

Et tant faim et tant soif, dont forment nos dolon, 
Maigre somes et las, plains de caitiveson : 
Por Dieu, fai la bataille vers les Turs à bandon. 
Car, par la foi que doi au cors saint Simion, 
Se n'estoit par itant que si estes prodom, 
Et premiers apelés, ne rferoit se moi non. » 
Et Richars respondi dolcement par raison : 
« Hé! Harpin de Boorges, corn as cuer de lion ! 
Nul meillor chevalier cha de dedens n'avom : 
Se Deu plaist et la Virge, la bataille feron, 
Si bien qu'ele sera à no salvacion. 
Diex nos soit en aïde, qui sofîri passion, 
Et la Yirge puchele que reclamer devon ! » 
Harpins Tôt de Boorges, si froncha le gernon, 
Par forche de proece estrainst si .t. baston, 
Si le rompi par mi qu'en chient li tronchon ; 
Li cuers qu'il ot el pis li sosleva amon. 
S'a cei point fust armés sor .1. destrier gascon, 
Ains qu'il fust mais repris ne jetés en prison, 
Le comperassent cher Persant et Esclavon ! 

Or est la nuis alée et H jors esclaira ; 
Corbarans et sa mère noiant ne s'atarja; 
Venue est à Richart et si li demanda 
S'il fera la bataille, quel conseil pris en a, 
Encontre les .11. Turs au brant se conbatra. 
Et Richars li respont voirement le fera, 
Envers le roi Sodant bien le délivrera, 
Et sa vie et sa terre bien li aquitera. 
Quant Corbarans Tentent, Dex! con grant joie en a! 

.vu. fois en .1. tenant la face li baisa. 
Corbarans d'Oliferne son mantel deffubla, 
Par l'atache de soie à son col l'atacha, 
Et Richars le deffuble, à Harpin le bailla. 
La vielfe en prist .t. autre, au col li reposa, 
Et Richars le deffulë, gaires n'i sejorna, 
A Dan Johan d'Alis maintenant le dona, 
Et dist à Corbarant ja nen affublera 
Ne de vair ne de gris, ja tant ne l'en donra, 
Se tôt ses conpaignon que il tant aimé a 
Ne sont tôt revestu, adonques retenra 
Les vestemens après que on li baillera; 
Et si l'honor lor fait, moult bon gré l'en sarà. 
Son maître Camberlenc Corbarans apela, 
De pailes de samis vestir les conmanda. 
Li Camberlens s'en tome, bien les apareilla. 

Li jors est esbaudis, miedis aprocha, 
Et li mengiers fu biax que on i apresta. 
Li rois demande l'iaue et on li aporta, 
Et quant il ot lavé, Richart mener quida 
De joste lui seoir; mais il le devéa; 
Et dist que se lui plaist joste roi ne serra, 
Mais o ses conpaignons et mal et bien prendra. 
Li rois s'ala seoir, moult forment conmanda 
Que Richars soit servis de quanque lui plaira 
Et tuit si conpaignon, que nus n'i faillera. 

Li rois s'ala seoir au maistre mandement, 
À la plus haute taule, il et tote sa gent; 
Et Richars vait seoir d'autre part bonement, 

Et tôt si conpaignon entor lui ensement. 

La mère Corbarant ne s'atarja noient; 

En .1. diapré à ôr lacliie estroitement, 

Et tenoit une verge à .1. pomel d'argent; 

De chief en chief la table et menu et sovent, 

Lor faisoit aporter le vin et le peeuînent, 

Et blanc pain buleté et simles ensement 

Dans Harpins de Boorges metigeoit moult durement 

Et Richars de Chaumont bevoit seûrement; 

Grant mestier en avoient, ce saciés vraiement; 

Si autre conpaignon ne se targent noient. 

Quant il orent mengié et but à lor talent, 

Lor napes ont ostées boteilliers et serjent. 

Or orent li caitif bien mengié et beû; 
Vestu sont richement de porpre et de bofu, 
Et de moult riches jupes, merci au roi Jhesu, 
Que, si corn il por nos en la crois penés fu, 
S'es face-il délivres et conduise à salu ! 
Richars ot j. bliaut trestot à or batu; 
Li mantiax de son col et la pane qui fu, 
Et li tassel à brasmes, qui sont à or tissu, 
Valurent bien .c. livres de fin argent fondu. 
Richars a faites armes, frain et sele et escu ; 
Corbarans d'Oliferne .1. auferrant crenu 
Li a fait amener et par le frain tendu. 

Dist Harpins de Boorges : a Richars, ne t'atargier; 
Mais monte en cel cheval, si te va essaier. 

Remembre toi de France, le dois païs plenier; 
Moult m'est bien avenu de mon droit desraisnier. 
Dex doinst que i puissons sain et sauf repairier 
Et véir no lignage qui'n est en desirrier ! » 

Atant es Corbaranl qu'es prist à araisnier : 
« Richars, fiex à baron, monte sans delaier; 
Si verrai corn tu ses .1. cheval eslaissier 
Et ton escu porter et très bien maniier. 
Se l'en voi bien déduire, si t'en aurai plus chier 
Et serai plus seûrs de mon droit desrainier. 
— Sire, ce dist Richars, bien fait à otroihier. » 
Li bers saut el cheval, estriers n'i volt baillier; 
Gros fu par les espaulles, cors ot gent et plenier, 
Large la forceûre et le viaire fier. 
Conlreval la cité s'ont carchié li solier, 
Et dames et puceles et baceler legier. 
L'uns d'ax le dist à l'autre et prist à conseiilier : 
« Ghist seut porter la perre, la caus et le mortier, 
Et si n'avoit de pain le jor que .1. quartier. 
Or n'a en ceste rote nul si bel chevalier; 
Chil fera la bataille, se Diex li puist aidier 1 » 
Là véissiés puceles et dames esforchier ; 
Tant en cort après ax, nus ne Tporroit proisier ; 
Là defors s'aresterent desos .1. olivier. 
Richars point le cheval des espérons d'or mier, 
Et li chevaxli saut del pié plus d'un quartier. 
Qui li véist l'enseigne contremont desploihier 
Et son escu porter et l'espié maniier, 
Bien li peùst membrer d'un jentil chevalier. 
Et quant ot son cors fait, misl soi el repairier, 

Galopant s'en repaire par desos .1. lourier. 

« Seignor, distCorbarans, chist fait moult à proisier. » 

La mère Corbarant le prist à embrachier, 

En sa chambre l'enmaine; se volsist dognoier, 

Ou parler à pucele, bien s'em puet aaisier, 

Car Calabre en volsist avoir .1. iretier. 

Mais Richars ne l'fesist por les membres trench ier. 

Une espée li done, li pons en fu d'or mier; 

Et fu le roi Érode, dont il fist martirier 

Les petis enfanchons par devant sa moillier. 

L'espée fu moult disne, bien fist à essauchier. 

Calabre le pormaine por lui esbanoihier, 

Souventes fois le fait et laver et baignier; 

A grant aise sejorne .1. mois trestot entier. 

Richars et li caitif ont sejorné .1. mois 
El pristrent penitanche, moult firent que corlois. 
Sovent les fait confés li vesques de Forois, 
La semaine jeûnent les .11. jors ou les trois, 
Très que .111. c. chevax arrabis et turcois 
A fait Corbarans querre tos les plains d'Abilois; 
Li troi qui le cors vainquent sont si blanc conme nois, 
A Richart les présente, n'en prist pas le sordois, 
.1. des blans a choisis, qui fu grans espagnols, 
Isniax et Arrabis, fors et fiers, ademois. 
Ses armes sont vermeilles, mais li tains si fu blois. 
Or vont à lor bataille, s'ont trossé lor harnois, 
Plorant à grant péor, n'i ot point de gabois. 
Or les conduie Dex qui sor trestos est rois! 



206 APPENDICE. 

A lor bataille vinrent par .1. josdi matin : 
Corbarans i mena del lignage Caïn 
Entrues c'a .v. c. Turs; ne samblentpas.frarin. 
Et sont vestu de pailes et de gris et d'ermin. 
Li caitif chevalcherent d'autre part .1. chemin; 
En Sormasane entrèrent par la porte Saugin. 
Par soi se herberja li lignages Caïn. 
Corbarans descendi à l'ostet Heldegrin, 
A nos caitis livrèrent .1. grant palais marbrin; 
Senescax lor livrèrent, Salatres et Rachin, 
Et .xxx. damoisax et .1. cortois meschin. 
Quant Sodans l'oï dire, si tint le chief enclin, 
Et ot o soi d'Espagne le riche Amuslandîn. 
Tôt prient Mahomet Tervagan et Jupin 
Que de cette bataille lor face tel destin 
Dont Franceis aient honte, et honor Sarasin. 

Moult par fu sage feme la mère Corbarant; 
En Irestote Alemaigne n'ot si grant Alemant; 
Et avoit demi pié entre sorcil devant; 
Si savoit plus de sort que nos clers. de romant. 
Elle se porpensa d'une merveille grant 
Qu'ele voira sortir, por Richart le vaillant, 
S'il vaintrales .n. Turs et fera recréant. 
Ele a pris .1. vert paile, fais fu en Agoant; 
D'une part a escrit Mahom et Tervagant, 
Apollin et Jupin, Chaû et Balsinant, 
Tos les Dex qu'ele set où li Turc sont créant. 
D'autre part a escrit Jhesu de Belliant, 
Tôt si com en la crois le penerent tirant, 



ÉPISODE DES CHÉT1FS. 207 

Et Marien sa mère, la roïne poissant, 

Et saint Johan l'apostre que Dex par ama tant : 

Sor une tor monta el plus haut mandemant. 

La mère Corbarant sor une tor monta; 
En sa main tint le paile où le sort escrit a ; 
Mahom et Apollin et ses Dex apela, 
Et Dam le Deu no père le roi en conjura : 
Que se Richars doit vaintre la bataille où il va 
Et les .11. Turs ocirre que Sodans eslira, 
De sore soit l'image où Jhesus se posa. 
Ele lasca sa main, le vert paile laischa, 
Et li pailes se lieve, torna el retorna. 
Or oies le miracle que Dex i demostra : 
En .11. fendi li pailes, d'une part se sevra 
L'images Mahomet en .1. fumer vola 
Et li Jhesu no père contremont se torna; 
Ele s'estut en air, c'a terre n'atocha. 
La veille vint corant, moult forment Tesgarda ; 
Ele a pris le vert paile, richement Tenfrema 
Et dist que Corbarant son fil le mosterra. 



II 



La prédiction de Calabre s'accomplit. Le vaillant Richard de Chaumont, de- 
venu le champion de Corbaran, qui le tFaite avec la plus grande amitié, 
ainsi que tous les autres captifs, arrive à la cour du Soudan. On choisit 
parmi les Turcs les plus forts et les plus vaillants les deux adversaires 
contre lesquels Richard doit se battre. Ce sont Golias et ilurgalé. Après 

avoir fait tomber le premier sous ses coups, il soutient contre le second 
un combat furieux dans lequel il est sur le point de succomber. Il adresse 
alors à Dieu une fervente prière, et fait au Sarrazin une blessure mor- 
telle. Murgalé s'avoue vaincu et prie Richard de le baptiser et de lui cou- 
per ensuite la tête. Voici en quels termes le trouvère raconte ce demie 
fait : 



Seignor or escotés, por Deu qui ne menti, 
Corn tost Jhesus de gloire a home converli, 
Et si tost com lui plaist sempres Ta repenti. 
Quant li Turs a veù c'a Richart a failli, 
Gentilment lui apele, si li cria merchi. 
« Richars, ce dist li Turs, or entent envers mi. 
Ocirre te quidai, mais tes Dex t'a gari; 
Li miens, que j'ai tos tans honeré et servi, 
M'a or bien en cest jor à mon besoin fali, 
Et moi et mon lignage en cest siècle honi. 
Voir ne croi en Mahon ne qu'en .1. chien porri, 
Ains croi en Jhesu Crist qui de Virje nasqui, 
Et qui ala par terre et mort i recoilli 
Sus el mont de Cauvaire ou Longis le feri 
De la lance el costé que li sans en sali, 
La perre qui dure est en trancha et fendi 
Et qui fu el sépulcre et qui i surrexi. 
— Moult as bône créance, Richars li respondi, 
S'or eusses baptesme, par vérité t'affi, 
T'arme en iroit cantant à joie en camp flori. » 
Li bers prist le vert elme, qui sor Terbe caï; 
Si Tartina à Tiaue, trestot plain Yen empli; 
Crois i fist par deseure, de Deu la benéi, 
Versa li sor la teste ; contreval descendi, 
En vraie repentanche li Turs Ta recueilli. 

Puis a pris .1. poil d'erbe et en .m. le parti, 

Puis le bailla au Turc; masca le el engloli, 

Puis a dit à Richart : « Amis, enten à rai ; 

Or me trencbe la teste au brant cTachier forbi, 

Car ne volroie vivre .1. sol jor acompli 

Por lot l'or de ccst mont, tant ai mon cuer mari. 

— Sarrasin, dist Richars, moult por asbienovré, 
Qui le Diaule as liai guerpi et deflié. 
Abaisse la ventaillc del blanc hauberc saffré, 
Trancherai toi la teste à mon branc acheré; 
Il et mi compaignon en serons délivré; 
Ne puet estre autrement, tu le ses de verte; 
Moult à envis le fais, mais si m'est conmandé. 
— Le voil-jo, dist li Turs, ensi m'est destiné; 
Car ne volroie vivre tant qu'il fust avespré, 
Si me tenroient mais mi parent à ville ; 
Mais trenche-moi la teste, si serés aquité, . , 
Vos et vos compaignon au sépulcre mené . . . 

Et de Deu et de moi vos soit il pardoné. » 
Dex! com Richars ploroit et quel.dol a mené! 
Le brant au Turc a pris, contremont Ta levé, 
De méisme s'espée li a le chief colpé; 
Mais moult en fu dolens, ce sachiés par verlé. 
Vaincue a la bataille, Deu en a mercié 
Moult par en sont dolent li parent Murgalé; 
Maint et conmunalment ont grant dol démené. 



44 

III 



Le Soudan, fidèle à sa promesse, donne à Corbaran la permission de retour- 
nef dans ses États, accompagné de Richard et de ses compagnons de cap- 
tivité, filais ils sont en route attaqués dans une embuscade par les parents 
de Golias et de Murgalé. Un combat s'engage, et Corbaran, quoique blessé, 
demeure, grâce à la valeur de ses captifs, maître du champ de bataille : 
Persans et Sarrasins sont mis en fuite. La troupe victorieuse prend le che* 
min d'OIiferne. Mais, avant d'y arriver, elle aura bien des obstacles à sur- 
monter. Il ne faudra pas moins qu'un miracle de Dieu pour sauver leur vie. 
Une première aventure les attend sur le mont Tygris. 

Cette montagne servait de repaire à un énorme serpent qui dévorait tous 
ceux qui avaient le malheur de traverser le pays à deui lieues à la ronde. 
Corbaran et sa troupe s'y étaient fourvoyés, et leur frayeur fut grande lors- 
qu'ils s'aperçurent qu'ils se trouvaient si près d'un lieu si redoutable. 



(Iorbarans chevaucha, o lui sa compaignie, 
J Richart etli caitif, Tambleûre série. 
I^és le mont de Tygri ont la voie acoillie ; 
Li vens et la porriere et li caus les aigrie; 
Li ardors del soleil durement les quivrie. 
Or ont tant chevauchié lq, grant terre enhermie - 
Qu'en la terre Abrahan s'est no gent abastie, 
.1. roi de Sarrasins, qui li serpens guerrie. 
Sor le mont de Tygri en la roche naïe 
Conversoit celé beste, qui tant par est haïe ; 
.xxx. pies ot de lonc, ne l'mescréés vos mie, 
Le cuir avoitsi dur corn espée forbie; 
N'arme tant soit trenchans ne Tpuet empirier mie. 

De toutes colors ert, ne Tlairrai ne l'vos die. 
Elle estoit ynde et blance et garnie et si verdie, 
Noire et vermeille et gaune, tos les poils li orie; 
Les oreilles ot grans plus que targe florie, 
Dont la beste se eovre quant ele se gramie. 
El front ot une perre qui luist et reflajnbie, 
Dont par nuit voit aler con por plaine midie; 
La coe longe et grosse, ne Tlenés à fablie; 
Qui ele conseut bien ne puet porter la vie; 
Diable avoit el cors qui la faisoit hardie. 
Quant ele a maltalent, tout forment brait et crie : 
.v. leues en tôt sens en entent-on Toïe. 
Environ la montaigne bien jornée et demie 
Ne passoit hom ne famé qui ne perdist la vie; 
Des bors et des chastiax s'en sont lo gent fuïe. 

Or entendes, seignor, que Dex vos benéie : 
Anqui orrés canchon de grant ancheserie ; 
Onques tex ne fu faite, contée, ne oïe, 
Gom vos orrés anqui s'il est qui la vos die. 
Ce est de Bauduin, à la chère hardie, 
Qui de Biauvais fu nés, celé terre joïe ; 
Compaings estoit Richart, andoi par foi plevie; 
Par la vertu.de Deu c'ot en sa compaignie 
Combati au serpent à Tespée forbie. 

Por Hernol son chier frère, qui perdu et la vie. 
Grans vertus i fist Dex qui tôt a en baillie. 

Gorbarans chevalcha o sa gent meserrée, 
Richars et li caitif, l'ambleûre serrée, 
Lés le mont de Tygri qui dure une jornée 

.vi. leues chevalcherenl sans nule reposée ; 

Prou ne vit li .1. l'autre, c'est vérités provée. 

Li vens et la porriere a si no gent grevée, 

Li ardoirs del soleil tant durement matée, 

N'i a cheval n'ait flanc et crupe tressuée. 

Et Richart chevalchait une mule affeutrée ; 

Por plus soef ambler, Tôt moult bien acesmée. 

La plaie de son col li estoit escrevée 

Que Golias li fîst de la saiete lée. 

Tant a perdu del sanc la color a muée. 

Or ont lantchevalché, à longe esperonée, 

Qu'en la terre Abraam est nostre gent entrée 

.1. roi de Sarrasins, de moult grant renomée. 

Sos le mont de Tygri, .11. trais d'arbalestée, 

Troverent .1. vergié dont la bruelle est ramée, 

De desos .1. grant arbre, dont la fueille est moult lée. 

Par iluec n'estoit pas la voie moult hanstée. 

Trovent une fontaine qui n'estoit pas haussée. 

Là descent Corbarans de la mule afeutrée ; 

lui si doi mil Turs de maisnie privée, 

Et li .vu. xx. chaitif de France la loée. 

Li jors fu biax et clers, l'orc fu aquéée. 

Quant il sont descendu, si pristrent lor disnée, 

Et si burent de l'eaue qui moult fu desirrée. 

Là mangèrent ensamble, vitaille orent portée. 

Sor le mont de Tygris en la roche cavôe 

Conversoit ceste beste qui tant est'redotée. 

Les ongles avoit grans une aune mesurée, 

Agiies et trenchans plus que guivre acherée : 

Li païs et la terre avoit tote gastée. 

Or, entendes, seignor, gent de France honerée, 
Por peur sont fuï la gent de la contrée, 
N'encontre home ne beste ne soit tost dévorée. 
Li bon princes Richars, qui la teste ot colpée, 
Que Sarrasin ocirrenl, la pute gent desvée, 
(Antioche en remest dolente et esgarée ; 
La terre en fa perdue que Franchois ont gardée; 
Onques puis par nul home ne fu si amonlée : 
Bien doit s'arme estre salve et devant Deu portée), 
Ceste canchon fïst faire, c'est vérités provée. 
Quant l'estoire l'en fu devant lui aportée, 
Chil qui la canchon fist en otbone soldée; 
Canoines fu saint Perte et provende dorée. 
Tant.com li clers vesqui fu la canchons gardée, 
Et quant il dut morir et l'arme en fu alée, 
La sainte patriarche fu la canchons livrée 
Si comme Bauduins à la chère membrée, 
Qui de Biauvais fu nés, la fort cité loée, 
Combati au serpent au tranchant de l'espée, 
Por ce que son frère ot l'arme del cors sevrée. 
Fu d'ax .11. la bataille tant fors et adurée 
C'ainc par .1. Crestien ne fu tex esgardée. 
Por celé grant victoire qui là fu demostrée, 
.vii.c. caitif et plus de gent desbarelée 
De l'ost Perron l'Ermite fu prise et amenée; 
Par paienisme fu vendue et acatée, 
En carcans et en buies mise et encaénée, * 
Faisoient les labors à la gent deffaée: 
Par iceste aventure fu garie et salvée. 

Corbarans desos l'arbre s'est sor l'erbe cochiés 
Li jors fu irespassés, li solaus abaissés, 
Et li vens fu queûs et li cax acoisiés. 
« Seignor, ce dist li rois, jo sui moult forvoiés 
Et de mon droit chemin durement eslongiés; 
Jo sui .1. poi malades, ne sui mie haitiés. 
Richars est moult navrés et durement quaissiés ; 
Tant a perdu du sanc moult est affebloiés, 
La color tainte et pale, dont moult sui corochiés. 
Chi remanrons hui mais, trop est biax cist vergiés, 
Faites tendre vos très en huimais vos logiés, 
De si que al demain que jors iert esclairiés. 
He Dex ! cesle parole fist nos cailis si liés 
Et paiens ensement, dont moult i ot blechiés. 
Lors fu tendus ses très, paissonés et fichiés, 
À oisaus et à bestes gironés et tailliés. 
Les cordes sont de soie dont il fu atachiés, 
.11. moult riches tapis ont sorTerbe cochiés, 
Et la cote porpointe de .h. samis deugiés. 
Là se colcha li rois, qui moult fu angoissiés 
D'une part a Franchois prés de lui hesbergiés. 
Li cheval peurent l'erbe qui furent à lor pies. 
« Seignor, dist Corbarans, faites pais, si m'oiés; 
Gardés que nus de vos ne soit hui despoillés : 
Ne vos desarmés mie, que sopris ne soies, 
Ves le mont de Tygri, là ou s'est hesbergiés 
Li satenas serpens, qui tant est esragiés, 
Que ne vos sauroit dire escriture, ne briés, 
Les gens qu'il a ocis, dévorés et mengiés. 
Par lui est cist païs gastés et escilliés. 

Se li serpens vos vient, gardés ne vos targiés; 
Mais bien soit rccheûs as dars et as espiés; 
Et as espées nues, très bien le requeillrés; 
Et se vos si ne Tfaites, à mort serés jugiés. 

— Sire, ce dist Harpins, or ne vos esmaiés, 

Se li serpens nos vient, li mons en ert vengiés ! 

— Par Mahom, dist li rois, j'en serois plus liés 
Que de .1111. chités s'en ert creûs mes fiés. 



IV 



Abraham, roi de la contrée, voulant délivrer le pays de ce terrible ennemi, 
était allé demander du secours au Sultan. Céïui-eï, à la tète de 60,000 
Turcs, se met en route, se dirigeant vers ce mont Tygris, près duquel la 
fatigue a forcé Corbaran de s'arrêter avec ses captifs. 

Dans le même temps, un chevalier français, qui avait fait astre fois partie Aê 
l'armée de Pierre l'Ermite, arrivait aussi, égaré daus sa route, sur le mont 
Tygris. Prisonnier d*tfc* rien* Sarrasiri, it était chargé pat eéhiî-ei é'a.t\et 
porter au sultan le tribut auquel il était assujetti envers son souverain. Ce 
chevalier était Ernoul de Beauvais, frère de Baudouin de Beauvais, qui, de 
son côté, se trouvait a» nombre des prisonniers de Corbaran d'Ofiferne. Le 
serpent se jette sur Ernoul, te dévore, et emporte Sur 1» montagne l'âne chargé 
des trésors envoyés au sultan. 



Li jors fu trespassés et la nuis aproeha 
Et li vens fu queûs et le caus abaissa. 
La nuis fu forment bêle et Fesloiie leva, 
Qui fu et clere et bêle et grant clarté jeta. 
La maisnie le roi la vit et esgarda 

Et no jentil baron, qui forment Iraveilla ; 
Nusn'i fu descauchiés, ne ne s'i despoilla; 
Armé jurent sor Perbe, nus ne s'i desarma,, 
Enfresi c'au demain que li jors esclaira. 
Ici lairai del roi qui el vergié loja; 
Ne demoerrai gaires si en canterai ja. 
Dirai vosd'Abrehan qui la beste encacha, 
Son païs et sa terre tote li eschilla. 
Il n'i remest carue, ne on n'i gaaigna. 
Quatre fois Passai i (mais riens ne li monta), 
A .xv. mile Turs dont petit escapa. 
Quant Abrehan ce vit qu'il n'i garira ja, 
Vint au riche Sodant, del serpent se clama, 
Si com il ert ses hora, secors li demanda. 
.lx. mile Turs Sodans carchiéli a. 

Vers le mont de Tygri la voie lor mostra 
irméismes ses cors avoc els en ala. 
Moult par lor sot bon gré, grant joie démena. 
Richement sont armé si com il commanda; 
Li paien en sont lié du Sodant qui i va. 
Mais âins qu'il i venissent Jhesus si esploita 
La beste qu'il requièrent, qui tans ans vescu a, 
Par .1. son Crestien ocire la laissa, 
La lois nostre Seignor forment en essaucha. 
Or sache bien chascuns, ja mar le mescresra, 
Que ce fu trestos voirs que jo vos dirai ja. 
Par iceste aventure que Dex i demostra 
.vu. mil caitis et plus de prison délivra. 
Huimais orra canchon qui bien i entendra, 

Onques nos jentiex hom si bone n'écosla. 
Moult por fu bien rimèe, car cil qui s'en pena 
En ot bone soldée, forment i gaaigna. 

Seignor, vraie estl'estoire, ne Fmescréés vos ja. 
Se comme Bauduins qui Jhesus tant ama 
De son saint Esperit si bien l'enlumina 
Encontre le serpent tel force li dona, 
Por son cors solement le venqui et mata, 
Por Hernoi son cher frère c'ocisl et dévora. 
De Biauvais estoit nés, bons chevaliers fu ja, 
De Tost Perron l'ermite .1. paiens l'amena. 
Àmirax estoit riches et moult grant honor a. 
Sodant devoit treu, par Hernoi Tenvoia : 
.1. asne de buens pailes tôt trossé li carcha; 
Li bons princes Raimons, qui ceste estoire ama, 
Eist faire la canchon et riens n'i oblia. 

Seignor, bon Creslien, por Deu or escolés; 
Si vos dirai del roi qui'st el vergié remés, 
Et il et sa maisnïe logiés et através. 
Volentiers reposa, car forment fu lassés. 
Li rois Sodans chevalce et ses riches barnés, 
A tôt .lx. mile de paiens bien armés; 
Arbalesles i ot et archers bien provés. 
Vers le mont de Tygris es les vos arolés. 
Mais ains qu'il i venissent, por Deu or escotés, 
Avint une merveille, ja forchor ne verres. 
Baron, n'est pas menchonge, anchois est vérités, 
L'estoire le tesmoigne qui ja nen iert fausés. 
Baron, à icel jor que vos dire m'orpés, 

Estoit en paienisme .1. hom escaitivés. 
De l'ost Perron l'Ermite, quant tn desbaretés, 
Fu amenés et pris et des autres assés. 
Paiene gent les orent vendus et acatés 
En carcans et en buies pris et encaénés; 
Faisoient les labors tex com ert commandés 
- De porter les grans perres as mars et as fossés, 
A charues traioient comme bues acoplés, 
Très le main dttsc'al vespre que solax ert cliiïès. 
Et cil qui bien ne irait ert batus et fautrés ; 
De coroies noées ens es basions fermés, 
Li rompoit-on la char des flans et des costés. 
Baron, .1. riches Turs de moult grans poésies 
En ot .1. em prison dont ja dire m'orrés. 

Hernos avoit a non; si fu de Biattvais nés, 
Chevaliers ert as armes hardis et adorés; 
Mais nos savons très bien, oï Tavons assés, 
Que il n'a sos ciel home, tant soit enpareiïtés, 
Puis que Sarrasin Font, ne Soit caïtis clamés. 
.1. Turs Tôt em prison, de grans terres chasés, 
De castiax et de bors et de riches chités; 
Del roi Sodant tenoit totes ses iretés; 
Ohascun an li devoit or et &îgeni assés 

A feste saint Johan, qui moult est honerés* 
De Turs et de païens et servis et aînés, 
Le roi Sodant en ert à cel jor présentés 
Por le riche treû .i. fors sotfniers trossés 
De riches dras de soie, de bons pàiles roés. 
Son caitif en apele, com ja oïr porrés : 
« Hernol, ce dist li Turs, envers moi entendes. 

Moult estes prox et sages et bien enlatimés; 
En ma cort as esté bien a .11. ans passés; 
AI riche roi Sodant vos proi que vos m'aies. 
De moie part H dites salua et amistés. 
Cest grant asne trossé de ma partli livrés; 
Quant fais iert le présent, gardés n'i demorês; 
Jamais jor de vo vie en chartre n'enlrerés, 
Ains serés mes amis, mes drus et mes privés. 
En bois et en rivière sovent moi venrès, 
As esches et as tables avoc moi joerés; 
Si vos donrai moillier, se prendre la volés, 
Et riche teneiire dont moult bien garirés; 
Donrai vos bons chevax et vair et gris assés. 

Quant Hernos l'entendi, li cuers H est levés; 
De la joie qu'en a li est as pies aies; 
Ja li eûst baisié, quant il fu relevés. 
« Hernol, ce dist li Turs, envers moi entendes : 
Au grant mont de Tygri gardés que n'adesés; 
Car s'aviiés vos .c. Sarrasins armés, 
N'en revenroit .1. sols-que ne fusfc dévorés. 
De grans .xini. leues environ de tos lés 
N'i passas! hom ne feme qui ne fnst dévorés. 
Laissiés la voie à désire, à senestre tornès. 
— Sire, ce dist Hernox, si corn vos conmandés. » 
Puis a chainte Tespée à son senestre lés. 
Tost et isnelement est el chemin entrés. 
Et prist .1. arc turcois et quarriax enpenés. 
Mais ains qu'il ait .m. jors acomplis et passés 
Li termes de sa mort iert fenis et aies. 
Ne l'en porront garir nus hom de mère nés ; 

Mais il iert bien vengiés, si con dire m'orrés, 
Se Testoire n'en ment et j'en sui escotés. 

Hernox aqeut son asne, si s'est acheminés, 
Si comme Dex le volt por ses disnes bontés, 
.ii. jornées erra, en la tierce est entrés. 
Chil jors li fu si pesmes quant il fu ajornés; 
Ja ne verra le vespre que solaussoitclinés. 
Une neulle leva, dont il fu encantés, 
Tant grans et si espesse et li airs fu troblés, 
Ne pot voie tenir, tant fors fu esgarés, 
Son chemin a perdu, el désert est entrés. 
Vers le mont de Tygri en est Hernos aies, 
De si c'a la montaigne ne s'est pas arestés; 
A eure de midi départi Toscurtés. 
La grant neulle départ, li solax est levés; 
Après, vint li fors caus, jà forchor ne verres. 
Hernox coisi le mont, forment fu esgarés ; 
Li Satenas Tesgarde, del mont est dévalés; 
Plus avoit de .v. jors aconplis et passés 
Que il n'avoit mengié, ne ne fu saoulés. 
A grant gole baée, hisdose com malfés, 
Vers celui vient corantli Satenas desvés. 
Hernox le voit venir; moult fu espoentés : 
« Hélas ! dist-il, dolens, caitis maleurés! 
Ja ne verrai Biauvais, la chit où je fui nés, 
Mes enfans et ma feme dont jo sui desirrés ! 
Biax frère Bauduins, jamais ne me verres, 
Ne vos moi, ne jo vos, tant sui-jo plus irés. 
Dam le Dex, sire Père, par vos saintes bontés, 
Sainl'e Marie, Dame bêle, ne m'obliés ; 

Sire saint Nicholas et car me secorés, 

S'aiés merci de m'arme, mes termes est fines! » 

• 

Hernox voit le serpent envers lui adrechier, 
A grant gole baêe, bien resamble aversier. 
Hernol volt dévorer et son asnemengier. 
Tos est fis de la mort, ne l'vos quier à noier ; 
Dam le Deu réclama qui tôt a à jugier : 
« Gloriox sire Père, qui tos nos pues aidier, 
Sainte Marie Dame, vos en voil-jo proiliier, 
Si corn celui portastes qui tôt puet justichier 
Au grant jor del juise, quant tôt iront plaidier, 
Li grant ni li petit n'i aront amparlier. 
Il mostrerases plaies et s' es fera saignier, 
Les clox parmi les palmes sus en lo crois drechier 
Gon fu à icel jor, bien le croi, sans quidier, 
Quant el mont de Cauvaire se laissa traveillier, 
Por hqs dolens caitis fors d'infer desloier; 
Là trembleront trestot li duc et li princhier; 
Li povre, ne li riche n'iprametront loihier 
Et li saint et li saintes qui Dam le Deu ont chier. 
Là trambleront trestot con foille de figuier 
En tant com .1. iex clôt, ne qu'il porra cillier, 
Donrés vos sire Dex à chascun son loihier. 
Dex ! cil iert si dolens nus né l'orra aidier 
Que maldirés, biax sire, en fin sans recovrier î 
El cil auront tel joie que seront vo maisnier, 
Les biens que il auront ne puet nus esprisier. 
Là ne porra Puns Paulre son compaignon aidier, 
La famé son mari, ne li hom sa moillier ; 

Ensi com ce est voirs que ci m'os reprochier, 
S'aiés merci de m'arme, ce vos voil-jo proihier! » 

Il a pris .1. poil (Terbe, si le prist*à seignier, 
En sa boche le mist, si le prist à mengier, 
El non Corpus Dei qui tôt a à jugier, 
Al grant jor de juise que il li voille aidier. 
Entor lui a restraint son brant forbi d'achier, 
Puis tendi Tare turcois dont bien se sot aidier, 
La saiete entesa, puis Irait à Favcrsier. 
Moult très bien le coisi, mais ne Tpot empirier, 
Tant fu dure la pel qu'il ne la pot perchier 
Nient plus qu'en .1. marbre qui durs est à taUlier. 
Tant roidement fu traite la saiete d'achier, 
Que le fer et la flece fist fraer et brisier. 

Ainsi com Hernos ot s'oreson definée, 
Dam le Deu reclama et sa cope a heurtée. 
Par non Corpus Dei et par bone pensée 
Ot mengié .1. poil d'erbe et si Tôt avalée 
Et traite la saiete qui fu et grans et lée ; 
Sor la pel dei serpent fu brisie et froée. 
Li Satenas li vient à grant gole baée ; 
Ernos le voit venir, si a traite l'espée; 
El visage le fiert de lui qui fu temprée; 
Mais ne Tpot damager vaillant une denrée, 
Ensement resortist com enclume acherée. 
Por tel aïr refiert, c'est vérités provée, 
Que Tespée brisa qui bien fu enheudée. 
Li Satenas li vient sans nule demorée ; 
Hernol saisi as dens lote à une golée 

En contrewont le gelé plus d'une grant hanstée. 

Quant il caï à terre s'ot la quisse froée; 

De sa coe fiert Pasne, qu'il ot grosse et quarrée, 

D'un sol colp Ta tué sans nis une arestée, 

Des ongles c'ot trenchans plus que guivre amorée, 

Gela l'asne à son col, puis s'est acheminée 

Et as dens prist Hernol, oies quel destinée ! 

Si remporte en travers de sa gole la lée, 

De si c*al la raontaigne ne s'est pas arestée ; 

Et Hernos crie et brait à moult grant alenée : 

« Sainte Marie Dame, Roïne coronée, 

Aies merci de m'arme, car la vie est outrée! 

Dex! jamais ne saront la gent de ma contrée 

Que serpens m'ait mengié ne ma char dévorée i »> 

Corbaraps l'entendi de la brueille ramée. 



V 



Rrnoul de Beauvais, avant de mourir, avait jeté un cri terrible qui fut en- 
tendu par Corbaran et ses compagnons ; Baudouin reconnaît ta voix de son 
frère. Une doute pas qu'il n'ait succombé sous les coups du serpent. Il veut 
venger sa mort ; il obtient, à force de supplications, la permission de s'ar- 
mer pour aller combattre le monstre. 



Seignor, bon crestien, por Deu or escotés! 
Moult por ot-grant vertu cel jor icil malfés. 
Hernol encarche et l'asne et l'avoir qui'st Irossés, 
Les dens qu'il ot agus et trenchans et quarrés 
Parmi ans .11. les flans li a oulre passés. 

De si qu'en la montaigne ne fu pas arestés. 
Chil crie hautement : « Dex! car me secorés! 
Sainte Marie Dame bêle, ne m'obliés! 
Sire saint Nicholas, biax sire, c'or m'oés, 
S'aiés merci de m'arme, mes termes est fines! » 

Corbarans d'Oliferne, qui prox fu et sénés, 
Des cris qu'il a oïs en est en pies levés. 
Les Turs et les Franchois a o lui apelés. 
« Baron, dist Corbarans, oies et escotés; 
Jo ai o'f.i. home qui tex brait a jetés. 
Ne sai s'il est paiens, ou de Crestien nés ; 
Mais sos ciel n'a cel home qui n'en presist piles. » 
Che li dient Franchois : « Bien puet estre verlés 
Quel besoing que soit a, dont est espoentés, 
Assés tost est cliaius qui'st, jo croi, escapés; 
Veû a le serpent qui tant est redotés. » 

Bauduins l'ot oï, ses cuersli fu mués; 
A la vois l'entendi, se Treconut assés, 
De Fangoisse qu'il ot à poi ne s'est pasmés. 
Vers le roi Corbarans en vint tos effreés : 
« Sire, merchi por Deu qui tos nos a formés , 
Jo ai oï mon frère, si voir que Dex fu nés ! » 

Li Satenas s'en torne, qui ne volt targier mais; 
Le mont monte esroment, si emporte le fais, 
Le chailif et son asne qui à la mort est trais; 
Li sans parmi la gole li cort a grans eslais; 
Cil crie hautement : « Sire saint Nicholais, 
Sainte Marie Dame! com sui mors et defïais, 
Dex jamais ne verrai la cilé de Biauvais, 

Ne ma gente moillier c'on apele Aalais, 

Ne mes .11. fiex corLois Gislebert ne Gervais, 

Ne Bauduin mon frere ! Dex! qui l'amera mais? » 

L'arme s'en est alée, Dex li face solais ! 
Bauduins l'entendi, qui vers Deu fu moult vrais ; 
Son frere reconnut qui à la mort fu Irais; 
Vers le roi Corbarant s'en vint à grans eslais : 
« Sire, merci por Déu, qui fist et clers et lais, 
Aler me voil combatre, ne ml targerai mais, 
Vers le mal Satenas qui'st si fel et cruais, 
Qui mon frere m'a mort, dont mes cuers est irais ! » 

Bauduins fu dolens ne l'mescreés vos mie; 
Moult est prox et vaillans et plains de cortoisie; 
Vint au roi Corbarant moult dolcement li prie : 
« Sire, merci por Deu qui tôt a en baillie 
Et le chiel et la terre, si com li mons tornie, 
Et les bos et les iaves et l'erbe qui verdie, 
Que Dam le Dex t'otroit honor et seignorie! 
Rois, done moi hauberc et elme qui verdie, 
.11. espées trenchans, chascune soit forbie, 
Et .t. dart por lanchier, où mes cuers moult s'afie; 
Si m'en irai combatre à la beste haïe, 
Qui mon frere m'a mort dont mes cuers se gramie. » 
«Amis, dist Gorbarans, par moi n'iras tu mie : 
Car se tu ore i vas moult feras grant folie; 
En contre le serpent n'a mestier l'aatie ; 
Car s'avoies toi tos cex de Tabarie, 
Si fussent en la roche ens en ta compaignie, 
N'en venroit ja .1. sols qui ne perdist la vie. 

11. o 46 

Li rois Sodans de Perse ne l'porroit prendre mie, 
S'il avoitavoc lui tos cex d'Esclavonie. 
Li mons est angoissôx et la roche enhermie; 
Aine n'i monta chevax, ne destriers d'Orcanie, 
Ne asnes, né cametis, ne mules de Surie; 
.t. paiens le me dist qui nés fu d'Grcanie. 
D*autre part la montaigne sos la roche naïe 
Avoit une chité de grant anceserie, 
Riche estoit et manans et d'avoir replenie : 
Por la beste salvage s'en sont la gent fuïe, 

— Sire, dist Bauduins, grant merveille ai oïq, 
Totes voies irai o la Deu compagnie. 

— Par Mahon, dist li rois, par moi n'iras tu mie, 
Nos méismes avons fait grant outrequiclie, 

Qui très her soir presismesici herbergerie. 
Seignor, alons nos ent, par son l'aube esclarcie, 
Deûst estre ma tente trossée et recoillie, 
De si a Oliferne n'i ait règne sachie : 
Moult redot le serpent que nostre gent n'ocie. » 
Quant Bauduins l'entent, formant l'en contralie: 
« Sire, merci por Deu, tu ne t'en iras mie ; 
Car par la foi que doi totc ma compaignie, 
Et ma jentil molîier qui j'ai ma foi plevie, 
Qui jo laissai por moi dolente et esmarie, 
Ou jo ou li serpens ne verra ja complie. » 

« Sire, dist Bauduins, por Deu te proierai, 
Por icel saint Seignor, qui fist croistrele glai, . 
L'avoine et le froment et la rosée en mai ; 
Rois, done*moi hâuberc qu'en mon dos vestirai* 

.1. vert elme gemê qu'en mon chief lâcherai, 
.11. espées trenchans et dars dont lancherai, 
.1. fort escu listé c'a mon col penderai* 
Ens el mont de Tygri tôt à pie monterai. 
Ja n'i menrai cheval, ne destrier brun, ne bai; 
Jo me fi tant en Deu et en saint Nicholai 
Et cl baron S fc Perre qui autel jo baisai, 
Sejo truisle serpent, à lui me combatrai; 
A Taïde de Deu moult bien le conquerrai* 
Ma foi, se vos volés, jo vos em plevirai, 
Ou il ocirramoi, ou jo lui ocirrai, 
Por mon frère c'a mort le cuer dolent en ai. 
Se venger ne le puis, jamais joie n'arai, 
En la terre de France à nul jor n'entrerai. 

— Amis, dist Corbarans, ja mais n'en parlerai : 
Mais por l'amor de toi a nuit mais remanrai » 

mes meillors barons si me conseillerai 
Et se il le me loent, aler l'i laisserai. » 
Ses homes apela par delés .i. garai : 
« Seignor, dist Corbarans, dites que jo ferai? 

— Sire, ce dist Harpins, bon conseil vos donrai. » 
Et Corbarans respont ; « Dites et jo l'orrai* » 

Chedist li quens Harpins: «Bons rois, à moi entent; 
Bon conseil te donrai, sejo puis, loicalment; 
Par le mien essientre tu n'i perdras noient. 
Done Bauduin armes tost et isnelement, 
Si s'en ira combatre au maléoit serpent, 
Qui tant a eschillié de paiens cruelmenU 
Jo me fi tant en Deu» le père omnipotent, • " 

Et el père el el fil et el bautisement, 

Le serpent ochirra, ne vivra longement. 

Nos i aurons lot joie et nos et no parent. 

— Amis, dist Corbarans, or soit si faitement. » 

Il li fist aporter les armes en présent, 

Et haubers et espées et elmes plus de cent. 

«Amis, dit Corbarans, or preng à ton talent. » 

De la joie qu'en a ans .11. ses mains en tent 

Bauduins vers le ciel, si grant joie l'emprent. 



VI 



Baudouin appelle auprès de lui l'évêque de Forez, auquel il se confesse, et 
qui lui donne sa bénédiction, en l'assurant qu'avec l'aide de Dieu, il sortira 
vainqueur du combat. L'abbé de Fécarap lui donne un bref qu'il devra 
pendre à son cou. Tant qu'il le portera sur lui, il ne périra pas. Baudouin 
s'arme, prend congé de ses compagnons en les priant de lui pardonner 
tous les torts qu'il pourrait avoir envers eux. Il entre dans un étroit sen- 
tier qui doit le conduire sur le haut de la montagne ; la fatigue et la chaleur 
l'accablent : il est forcé de s'arrêter et de se reposer. 

4 s piés li volt caïr et Corbarans le prent, 
Encontremont l'en drece, si li dist bonement : 
« Amis, cil te garisse qui fist le firmament, 
Et te laist repairier arier à salvement. 
Onques hom en sa vie ne fist (el hardement. » 
Il choisi son hauberc, blanc com flor de sarment, 
La maile est de fin or et d'achier et d'arjent, 
Forger le fist et faire uns rois de Bonevent ; 
Puis prist .ii% fors espées et .1. elme luisent, 
En son chief le lâcha tost et isnelement; 

La ventaile li lace Harpins estroitement. 
Si compaignon ploroient, qui l'âmoient forment, 
Entor et environ maint et communalment; 
Et .1. dart por lanchier n'i oblia noient. 
Le vesques de Forois apela bonement : 
«Sire, parlés à moi por Deu omnipotent, 
J'en doi aler combatre au maléoit serpent; 
Qui va en tel péril doit aler dignement; 
Jo me voil confesser à vos privéement. 
— Amis, ce distli vesques, à Deu commandement. » . 
A une part Tenmaine par delés .1. aiglent, 
Despechiés qu'il a fait envers Deu se repent, 
En crois se colce à terre, son cliief vers Orient, 
Et proie Dam le Deu, le roi de Bellient, 
Vertu li doinst et force contre le mal serpent. ^ 
«Bauduins, distli vesques, moult as bon escient; 
Pénitence te doins par itel covenent, 
Se tu jamais repaires à crestiene gent, 
Là on honore Deu et le Saint Sacrement, 
Des Sarrasins confondre ne te faindras noient, 
Qui nos ont traveillié si angoissosement. » 
Quant Bauduins Toi', de joie s'en estent; 
a Sor le péril de m'arme Totroi-jo loiaument. 
—Bauduins, distli vesques, moultasgranthardement.» 
Li saintimes euvesques tel chose li apprent 
Par coi Dex li aida le jor moult hautement. 

« Bauduins, dist li vesques, prox soies et hardis, 

Remembre-toi de Deu qui en la crois fu mis. 

Vertu te doinst et force que tu repaires vis, .."._. 

Et que revenir puisses del grant mont de Tygris, 
Et que voies la vile où Jhesus fu trais, 
Batus et laidangiés, férus et escopis; 
Au temple serviras .1. an et .xv. dis. 

Li vesques de Forois très bien le confessa, 
De trestos ses pechiés pénitence pris a. 
Li saintismes euvesques tel consel li doua . . 

Por coi Jhesus de gloire le jor moult li aida. . 
Le senescal le roi li vesques commanda 
Qu'il li donast .1, pain , et cil li aporta. 
Puis a mis le pain sus, une messe i canta, 
De part Saint Esperit et puis Paquemincha. 
Dant abé de Fescamp li vesques apela, 
Dist à Tabé li vesques : « Biax sire, entendes cha; 
Vês-ci no comgaignon, qui moult grant mestier a 
DeTaïde celui qui tôt fïst et forma; 
Mon consel li ai dit et le vostre prendra. 
« Sire, ce dist li abes, moult volentiers l'aura ; 
Dam le Dex nostre père, qui trestot estora, 
Et le chiel et la terre et la mer ordena, 
Il li aït à vaintre, quant il se combatra. 
— Amen, Dex sire père! » chascuns d'ax s'escria. 

Li vesques s'en repaire, dit li a son sermon; 
A Pabé de Fescamp reprist confession. 
« Sire, merci por Deu, qui soffri passion, 
Jo doi aler combatre au Satenas félon, 
Qui cest païs a mis h tel destrucion 
Qu'il ni a Sarrasin, ne Turc, ne Esclavon 

Qui vers lui ost movoir nule deffension. 
Proies à cel Seignor, qui vint à passion, 
Se ja sui dévorés, que m'arme ait garison. 

— Bauduins, disl li abes, cuer avés de baron; 
Dans le Dex et sains Perres, qui maint en pré Noiron, 
Coi que de toi aviegne, qu'il te face pardon ! » 

.t. brief li a doné por grant devocion : 

a Bauduins, dist li abes, de cest brief te fas don. » 

Bauduins de Biauvais fut chevalers membres; 
En sa main tint le brief que li dona Tabès. 
Puis li dist dolcement : « Gardés ne Tobliés, 
Par devant vostre col à vo pis le pendes ; 
Grant mestier vos aura, se créance i avés; 
Tant com Tarés sor vos, ja mort ne recevrés. 
Moult- l'ai gardé lonc tans, dès que fui ordenés; 
Ains ne Tlivrai mais home qui de mère fust nés. 
Quant venra al besoing que vos destroit ares, 
Les grans nons dam le Deu hautement reclamés; 
Aies, prenés vos armes, de Tarmer vos hastés. 

— Sire, dist Bauduins, si com vos conmandës ; 
Ja ne finerai mais si serai aprestés. » 

Il a vestu Tauberc, qui menu fu ovrés, 

En son chief lace Telme qui bien fu acesmés ; 

Corbarans li dona, li fors rois coronés; 

Par fer, ne par achier ne puet estre embarés; 

Puis a chainte Tespée à son senestre lés, 

.1. fort escus reons là li fu aportés, 

A son col le pendi, n'en fu pas encombrés. 

Richars li puire .1. darl qui bien fut acherés, 

Il le prist en sa main, si l'esgarda assés. 

Se il volsist cheval, tost li fusl amenés; 

Mais li mons de Tygris n'en fust ja sormonlés ; 

A pié l'estut aler, tant fu-il plus lassé. 

« Sire, dist-il au vesque, por Deu ne m'obliés ; 

Dites de vos proieres des meillors quesavés; 

Proies por moi, sire abes, grant almosne ferés. 

Et vos, mi compaignon, qui por m'amor plorés, 

Ce vos proi-jo por Deu, de ci ne vos movés 

De si à icele ore que vos de fi sarés 

Se jo iere garis, mengiés, ne dévorés; 

Car se jo vif remaing, assés tost me r'arés. » 

Chil s'escrient en haut : « Ja mar en doterés, 

Se Deu plaist et la Virge atendus ï serés 

Tant que Jhesus de gloire, par ses saintes bontés, 

Vos ara fait délivre del péril où aies. 

— Por Deu, franc compaignon, de tant sui efirécs : 

S'il i a nus de vos qui vers moi soit iriés, 

Por Deu li voil proier que le me pardonés. 

Ne savés, jentil home, se mais me reverrés, 

Car ne voil, se jo muir, que en soie encombrés. » 

Chil s'escrient trestot : «°Dex soit nos avoés ! 

Trestot vos pardonons que meffait vos avés. » 

Au départir de lui fut grans li cris levés, 

Là ot mains poins detors, et mains chevox tirés, 

Maintes termes ploéres, et mains sospirs jetés; 

N'i a Turc, ne Franchois ne soit tos trespensés ; 

Méismes Corbarans en fu tos abosmés. 

« Seignor, dist Corbarans, voies et esgardés 

De cest home de France qui tant est forsenés : 

Tant par a hardement jo quit qu'il est desvès. 
Por combalre au serpent est vers le mont tornés, 
Ja n'en revenra mais, puis qu'il i iert montés. » 
Puis dist à l'autre mot : « Dit ai que fox proyés : 
Li sons Dex où il croit a moult grant poestés. 
Vés corn il a ces autres de nos prisons jetés. 
Aparmain les aura garis et délivrés. » 
De la dolor qu'il maine est sor l'erbc aclinés, 

Bauduins s'en torna, quant fu apareilliés, 
Et a ses compaignons tos uns et uns baisiès. 
Isnelement s'en vait, plorant les a laissiés ; 
Chascuns est à la terre vers Orient colchiés. 
Là fu Jhesus de gloire reclamés et proies, 
La sainte Letanie des bons sains verseilliés, 
Et Bauduins s'en vait, ne s'est plus atargiés. 
Droit au mont de Tygris, trestot j. chemin vies, 
A trové le chemin qui fu el mont tailliés; 
Taillier le fist et faire .1. riches rois proisiés, 
Des ains que Dex fust nés venus ne prononchiés, 
Del serpent ert sovent hanstés et repairiés; 
D'aiglentiers et d'espines ert totes pars haies, 
Et environ le mont espessement jonchiés. 
Nus n'issoit de la sente, par verte le sachiés, 
Que lues n'eust ses dras rompus et depechiés. 
Il lieve sa main destre, de Jhesu s'est seigniés ; 
En la sente s'en entre, à Deu s'est otroiés. 
Tant a li bers monté que moult fut traveilliés, 
De ses armes porter tant forment angoissiés, 
Par delés une roche s'est li bers apoiés. 

Voit les mons et les vax, les regors et les biés, 
Et les fleres agaises et les pendaas rochers, 
Bos et vers et culuevres fors de lor crues getiés; 
Voit la grant serpentine au caut asoreilliés, 
Par ces crevaces corent et mainent grans lempiés. 
Se il en ot fréor ne vos em merveilliés. 
« Hé! Dex, dist Bauduins, par tes saintes pitiés, 
Car secorés mon cors que ne soie esciiliés, 
De cest cruel serpent dévorés ne mengiés! 
Dex ! où est li serpens, qui tant est esragiés, 
Qui mon frère m'a mort dont moult sui corechiés? 
. Aine mais ne monta chi nus boni tant fu proisiés! » 
.v. fois se reposa ains cil mont fust puiés. 
Quant il vint en mi voie, dont fu li jex si griés 
Qu'il li estut aler et as mains et as pies; 
Et quant il i parvint, s'i est adens cochiés; 
Iluec se jut .1. poi, tant qu'il fu refroidies. 

Seignor, or escotés por Deu omnipotent, 
Gom Dam le Dex de*gloire, li rois où tout apent, 
Qui en .1. pechéor, quant lui vient à talent, 
Met si très grant proece et si grant hardement. 
Car .x.m. Sarrasin de la paiene gent 
N'osèrent envaïr par lor efforcement 
Tant en ot fait la beste corechié et dolent, 
Dontmainscors jut sans arme, c'ainen'oteonfessement. 
Or agroime li termes qu'il aront vengement. 
Bauduins fu el mont, lot ot le cors sullent, 
Il n'en ot mie aie de terre .1. bon arpent, 
A la mahomerie est venus esroment. 

VII 

Enfin la lutte s'engage entre le valeureux chevalier et son terrible ennemi ; 
lutte longue et effroyable, dans laquelle il succomberait infailliblement s'il 
n'appelait à son secours Jésus-Christ, la Vierge Marie, et les saints les 
plus vénérés. Le serpent est tué. Corbaran et les captifs arrivent sur la 
montagne avec quatre cents Turcs, au moment où Baudouin, blessé en 
plusieurs endroits par le monstre, tombait sur le sol, épuisé do fatigue, \\i 
sont heureux de le retrouver encore vivant et victorieux. 

Seignor, or escotés gloriose canchon ; 
Àinc si bone n'oï nisun crestiens horn, 
PTonques tex ne fa faite dès le tans Salemon : 
Moult est bone à entendre, que mex valt d'un sarmon ; 
Si corne Dex de gloire, par sa salvation, 
Gari le jor de mort Bauduin ïe baron, 
Quant il se combali au Satenas félon. 
Par la vertu de Deu em prist tel venjoison 
Qu'il le venqui à force par fiere contenchon. 
Mais ains qu'il repairast de la montaigne amon, 
Uen corul li clers sans de si à Tesperon; 
Sanglent en ot le cors entor et environ. 
Il cherque la montaigne le trait à .1. boion; 
Sor une perre monte, qui fu mossue en son ; 
A haute vois s'escrie et dist en sa raison : 
« Dex! ou est li serpens quant trover ne Vpuet-on. 
Vrais Dex! car le m'ensaignes par ton saintismenon.» 
Li serpens se clormoit par delés un perron, 
Si comme Dex le velt par sa devision. 
Es vos saint Miohiel Tangele, en guise d'un colon, 

De par Sainte Esperite li dist une raison : 
« Amis, ne t'esmaier, tu n'aras se bien non. 
Chil te venra en aide qui Longis fist pardon, 
Et de la mort à vie sussita Lasaron. 
Quant en lui as fiance moult as bon compagnon ; 
Mais ains que tu repaires au temple Salemon, 
Ierent par toi geté .11. mil Franc de prison, 
Qui sont en paienisme en grant caitiveson, 
Qui i furent mené de l'ost maislre Perron. 
Tant ont reclamé Dcu par bone entension 
Cor lor en velt Dex rendre por toi le guerredon. » 
Quant Bauduins l'oï si drecha le menton, 
De la joie qu'il ot sali sus un turon. 

Bauduins s'est assis et li angeles s'en va, 
Grant joie ot en son cuer ne l'mescréés, vos ja, 
De la sainte parole que Jhesus li manda, 
Or sot il bien de fi que Dex li aidera. 
A grans vois Dam le Deu le son cors commanda; 
Celé part est venus où la beste trova. 
Quant li serpens le sent, adonques s'esvella ; 
Isnelement el tost sor ses pies se drecha. 
Quant il vitBauduin, forment s'en aïra; 
Par grant ire se drece, tel ire li mostra, 
Ses.poils Ions et trenchans trestos li hericha, 
Hisdeuse est sa veùe, moult fier le regarda. 
Des oreilles se covre, des ongles esgrata 
Desus la roche bise que li fus en vola; 
Ghe fu moult grant miracle que Dex i demostra, 
Tant ot mengié d'Ernol à poi que n'en creva, 

Il dévora le cors, mais del chief ne gosta : 
Li chiés jut sor la perre lés l'asne qu'eslrangla. 
Quant Bauduins le vit, forment en sospira; 
Volen tiers la presist, li serpens le hasta; 
A grant gole baée vers Bauduin s'en va : 
Or Tait cil en sa garde qui tôt fîst et cria! 
Se chil Sires n'en pense, qui le mont estora, 
Ne se porroit garir; mais Dex li aidera : 
Hui mais porrés oïr com il se combalra. 

Bauduins de Biauvais fu chevaliers hardis 
Voit venir le serpent qui grans fu et fornis, 
A grant gole baée a Bauduin requis. 
Li bers le voit venir, ne fu pas esbahis, 
Son dart a enpoigné, à escrïer s'est pris : 
« Beste, jo te conjur del baron S 1 Denis, 
Et primes del Seignor, qui por nos fif ocis 
En la saintisme crois, quant le feri Longis ; 
Jo te conjur de tos et confés et martirs, 
De saint Joire de Rames, del baron S 1 Moris, - 

Del baron saint Lorens qui por Deu fu rostis, 
Et de saint Liénart qui desloie les pris, 
Et de saint Nicholas qui à Deu est amis, 
Et del baron S 1 Gille qu'en Provence est assis, 
Et del baron saint Jaque c'on requiert en Galis, 
Et de tos les aposlrcs dont Jhesus fut servis, 
El del disne sépulcre où il fu mors et vis, 
Del chiel et de la terre, si com est establis, 
Vertu n'aies, ne force par coi soie conquis, 
Ne mes cors dévorés empiriés ne malmis. » 

Si corn Bauduins ot le serpent conjuré 
De Dam le Deu de gloire de Sainte Majesté, 
El il li a lanchié son bon dart empenê, 
Or oies grand miracle, franc chevalier loé, 
Tant fu dure la piax et fors de cel malfé, 
C'ainc ne li pot mal faire de son dart empené, 
Nient plus que s'il eiist sor .t. perron hurlé* 
Par tel aïr le fîert, sachiés le par verte, 
Que le fer et le fust a ensamble froé, 
Diaule avoit el cors qui si Tavoit tensé, 
Qui li doné la force el la grant crualté; 
Mais Dex l'en jeta fors par sa grant poesté. 
Quant li Satenas voit qu'il ensi a rué* 
De maltalent et d'ire a .1. tel brait jeté, 
Li mons en retenti et de lonc et de lé. 
Gorbarans et si home en furent effréé, 
Car très bien l'ont oï ens el vergié ramé. 
« Baron, dist Gorbarans, avés-vos escolé? 
J'ai oï le serpent qui tel brait a jeté ! 
Nos avons fait folie qui somes aresté. 
Piecha que deûssions estre tôt apreslé ; 
Jamais ne reverrons le caitif alosé. » 
Quant no Franchois l'entendent, grant dol en onlmenê; 
Richars et sa compaignc l'ont tant fort regrelé* 
« Ahi! Siré compaings, de la vostre bonté,- 
Maint mal avons ensamble soffert et enduré, 
Ja ne renterrés mais e« Biauvais la cité ï 
Ne reverrés vo famé qui vos a desirré, 
Ne vos enfans les biax, ne vo grant parenté i 
*=- Voir, dist Johans d'Àlis, mal avons encontre ; 

Bien sai à escient que mal ayons ovré ; 

Jamais en bone cort ne devons estre amé, 

Ne devant jentil home oï ne escoté, 

Quant por si poi d'afaire somes espoenté. 

Mais n'i a tiul de vos, tant ait grant poesté, 

Se il velt ensevir la moie volenté, 

Ains que li vespres viegne nen ait le mont monté, 

Por véir le serpent qui tant a de fierté. 

Combatre in'i voirai à mon brant acheré. 

Par foi, dist Corbarans, ce me vient bien à gré; 

Avoc vos monterai, bien m'en vient en pensé. 

Avoc moi en venront .iin.c.Turs armé; 

N'i a cel ne port hache ou cotel acheré. » 

Quant no cailif l'entendent, grant joie en ont mené, 

As pies li sont queù, si l'en ont merchié. 

« Seignor* dit Corbarans, moult m'avés honeré, 

Puis ce di que m'eùstes del grant estor jeté, 

Quant jo me combati as parens Murgalé, 

Et vos me remontasles el destrier sejorné. 

Anchois que vos soies au sépulcre mené, 

Vos donrai tant del mien riche serés clamé. 

« Sire, dient Franchois .v.c. merchis et gré! » 

Dist Tabès de Fescamp de Sainte Trinité, 

t; Pieche a que deûssons estre tôt apresté, 

De Bauduin secorre, no compaignon privé. 

— Sire, respont li vesques, vos dites vérité, 
Il est encore en vie bien me vient en pensé ! 

— Seignor, ce dist li vesques, ne 1'lairai ne vos die, 
Vés-ci roi Gorbaran, qui nos a en baillie ; 



240 APPENDICE. 

Moult est de grant puissance et de grant seignorie, 
Si devons moult bien faire la soie commandie; 
Avoc lui monterons à la beste haïe, 
Secorrons Bauduin : il est encore en vie. » 
Et respont Gorbarans : « Fel soit qui ne Totrie! » 
Melaihier en apele et Balant d'Orcanie : 
« Vos venrês avoc moi en la grant desertie, 
.mi.c. Sarrasins en votre compaignie. » 
Vers le mont de Tygris ont lor voie acoillie. 
Mais anchois qu'il venissent en la roche naïe, 
Ot Dex si exploitié, li fiex sainte Marie, 
Dont puis vint à merveille à la gent arrabie, 
Sarrasins et Persans de si en Tabarie. 
Ne demora puis gaires, se Dex me beneïe, 
Qu'en Jursalem en est la renomée oïe : 
Moult a bien exploitié cil qui en Deu se fie : ' 
Por coi il soit confés il ne puet périr mie. 

Paien et Sarrasin montent communalment, 
Et li nostre baron ne s'atargent noient 
De monter le grant mont tost et isnelement. 
Mais ains qu'il revenissent, orent itel tonnent, 
Ja ne repairast .1. de la paiene gent, 
Se ne fussent Franchois, par le mien escient. 
Por aus orent le jor garant et tensement; 
Car Jhesus lor aida par son commandement. 

Chi le lairons de cex, et de lor errement : 
Dirai de Bauduin et de son hardement, 
Qui el mont se combat tant angoissosement ; 
Li dars qu'il li lancha ne li valut noient : 

Li serpens le requiert et menu et sovent; 

Se cil Sires n'em pense, qui maint en Orient, 

Jamais n'aura de mort garant ne tensement. 

Li Satenas l'esgarde, pleins fu de maltalent; 

A merveille li vient comment tant se defïent : 

Aine ne trova mais home qui durast longemenl 

Ne qui vers lui peust faire trestornement. 

Il est passés avant par grant aïrement, 

De ses ongles le fiert tost et isnelement 

Par de devers senestre que son escu li fent; 

L'aubers de celé part ne li valut noient. 

Quanqu'il ataint des mailes derompi fièrement, 

La char de sos les costes li trencha laidement, 

Très qu'el gros de la hansche ne l'en laissa noient, 

Que li os em parurent, se l'estoire ne ment. 

Ne fu mie merveille, parDeu omnipotent, 

Se li bers cancela ne se péors le prent. 

Les grans nons Dam le Deu reclame escordement. 

Et tint .1. de ses brans qui seigniés fa d'arjent; 

Bien le quide ferir; li Satanas le prent 

En travers de sa gole, se l'brisa laidement, 

Il le quide engloter tost et isnelement. 

Grans vertus i fist Dex par son commandement. 

Or oies les vertus, et si me faites pais, 
Que li fist Dam le Dex, il et Saint Nicholais, 
Et Saint Miquier li angeles, et li bers S e Gervais. 
L'ameure de l'espée li ficha el palais ; 
Li sans par mi la gole li cort as grans relais ; 
Se or se puet deffendre Bauduins de Beauvais 

il. 46 

Des ongles qui si trencent, de la gole a-il pais. 
Or li aïl cil Sires qui fîst et clers et lais! 
Bauduins l'en esgarde, aine tel joie n'ot mais ; 
11 ne fust pas si liés por la cit de Rohais. 

Si corn Bauduins ot les nons Deu ramentus, * 
Et les sains conjurés qui moult ont grans vertus, 
Grans miracles i fist del ciel li rois Jhesus. 
.1. Diaules li est par mi la gole issus, 
N'ot congié, ne poissance qu'il i soit arestus, 
En guise d'un corbel, qu'il n'i puet estre plus 
Li Satenas cancele, à poi qu'il n'est queiis, 
Por ce que li Diaules li est del cor issus; 
Par lui fu li païs matés et confondus, 
Et paien eschilliés et joules et chenus. 
A Bauduin revient li serpens irascus; 
Bien le quide confondre sor les perrons agus : 
De ses ongles le fiert en l'elme par dessus, 
Del chief li abati, les las en a rompus, 
Que .v. plaies li fist* li sans en est corus. 
Par le mien escient, ja fust mors et vencus : 
Mais Dex qui ne l'oblie li fu le jor escus, 
Et Sains Miger li angles, et la soie vertus. 
Bauduins tint le brant qui .m. fois fu fondus 
Et très bien estnerés, temprés et esmolus; 
Fièrement le requiert, sore li est corus ; 
Grant colp li a donné del bon brant qui fu nus, 
Par devers les oreilles, plus est durs c'uns escus; 
Li brans d'achier ploia por poi qu'il n'est rompus; 
Mais li bers le tint bien, si s'est retrait en sus : 

« Hé Dex! dist Bauduins, par tes saintes vertus 
Aine mais si fais Diaules ne fu d'orne veûs! » 

De l'anemi dirai qui'st del serpent issus : 
Sur la gent Gorbarant iluec est descendus, 
,i. tormens est levés qui tos les a confus; 
Méismes Gorbarans est el désert queùs; 
Et Balans d'Orcanieet Morahiers ses drus. 
Par le mien escient, ja n'en fust .1. meus, 
Quant Tabès de Fescamp i est tost acorus, 
Qui les a benéis et de Deu assolus ; 
Et li vesques méismes lor a fait grans salus. 
Li Satanas s'en torne, el flun s'en est corus : 
On ne set qu'il devint, iluec fu deperdus. 
Li tempes est remés, si salirent tôt sus. 

Donc remest chil tempes et la caurre est levée, 
Dont levèrent tôt sus, s'ont la roche esgardée; 
Paien et Sarrasin, celé gent effréée, 
Tôt fussent demoré sans longe demorée, 
Se ne fussent Fran chois, nostre gent honerée : 
Por els les gari Gel qui fist chiel et rosée. 
« Baron, dist Corbarans, ceste chose est provée : 
Par vos somes gari en ceste désertée; 
Au repairier ariere en ares grant soldée. » 

Corbafansd'Oliferne, à la chère hardie, 

Sorprent la grant montaigne, qu'il ne s'alarge mie. 

.un. c. Sarrasins ot en sa compaignie, 

Et Harpins de Boorges et Dans Johans d'Alie, 

Li vesques de Forois, que Jhesus béneie, 

Et Tabès de Fescamp, qui fa de Norinendie 

Et Fochiers de Melans et Hertaus de Pavie; 

Plus furent de .l. lot d'une compaignie; 

Richement sont armé en lor connestablie. 

Li sentiers fu estrois et la sente petite, 

Et fiers li desrubans qui forment les quivric, 

Li uns va avant l'autre, qui forment les destrie, 

Iluec fist Corbarans moult grant chevalerie : 

Sachiés que Dex Tama, li fiex Sainte Marie; 

Puis en fu baptisées en sa chité antie, 

lui .xx. mile Turs de la loi paienie : 

Sa mère en fu dolente, Calabre la florie, 

Tel dol en ot la vielle tolir li volt la vie; 

Puis enfu moult grans guerre queque nus vos en die ; 

Car tote paienie en fu puis estormie, 

Il méismes assis à moult grant ost banie, 

Là dedens Antioche la fort chité garnie. 

Huimais orrés canchon qui encor n'est folie, 
Onques tel ne fut faite, contée ne oïe, 
Com vos onques orrés s'il est qui le vos die. 
Dirai de Bauduin, qui de riens ne s'oblie, 
Qui el mont se combat à Tespée forbie. 
Tant dura la bataille de la beste haïe 
Et del prou Bauduin, qui Deu ot en aïe, 
Très le midi sonant de si que à complie. 

Por Deu or escotés, franc chevalier vaillant, 
Oïr porrés bataille, merveiilose et pesant; 
Aine sibone n'oïstes en cest siècle vivant, 
Ce est de Bauduin, le hardi combatant, 

Qui le serpent requiert et menu et sovent : 

Sovent le fîert deriere et en coste et devant; 

Mais la piax est si dure, n'en puet empirier tant 

Qu'il en peust abatre .un. deniers vaillant. 

Li serpens se heriche qui l'espée poignant 

Ot de travers la gole par le Jhesum commanl. 

Quant ne li puet mal faire des dens, ne tant ne quant, 

Li serpens ot la coe longe et grosse et pesant, 

Et fiert si Bauduin sor l'escu d'or luisant. 

Trois tors li fîst torner, por poi ne chiet avant; 

L'escu le fist caïr fors del col maintenant. 

S'il l'atainsist à colp, à icel maltalent, 

Ja ne revéist mais le fort roi Corbarant, 

Ne Richart de Chaumont, le hardi combatant. 

Mais li saintismes angeles le vait reconfortant : 

Bauduins prist l'escu sor la roche, el pendant, 

Tint l'espée el point destre, au serpent vint atanl. 

Tant dura la bataille et orrible et pesant, 

Que clers ne l'vos puet dire, ne jogleres qui chant. 

Bauduins de Beauvais fu chevaliers hardis; 
Voit venir le serpent, qui grans est et fornis, 
Tint l'espée el poing destre, dont li brans est forbis ; 
Par grant aïrement a le serpent requis. 
Li Satenas fut moult de vigor ralentis; 
Tant a perdu du sanc que moult est affeblis, 
Por ce que li Diaules li fu del cors salis. 
A Bauduin revient iriés et engramis; 
De ses ongles refiert en son escu voltis, 
En .x. lex l'a perchié, fors del col li a mis, 

Que la guige en deront, qui fu d'un paile bis. 
Quanqu'il ataint des mailes fu ros et desartis; 
Dam le Dex le gari quant en char ne Ta pris. 
Ja l'eùst li serpens entre ses .11. pies mis, 
Ne peûst plus durer que il ne fust ocis ; 
Mais Jhesus le tenoit etli Sains Esperis, 
Et li saintimes angeles qui par devant s'est mis. 

Moult fu grans la bataille plenere et adurée ; 
Seignor, n'est pas menchonge, ains est vertes provée, 
L'estoire le tesmoigne, qui ja nen iert fausée. 
Bauduinsfu tos drois et tint traite l'espée; 
Longement ot la beste sa grant gole baée, 
L'espée ot el palais, d'en travers fut tornée, 
La beste destraignoit, qui moult fut essavée. 
Oies la vertu Deu, qui là fu demostrée ! 
Tant a perdu del sanc que queue est pasmée. 
Quant Bauduins la voit, s'a la chère levée; 
Qui li donast d'avoir une grant caretée 
Ne fust-il pas si liés con de ce qu'est versée! , 
Chele part est corus, sans nule demorée, 
En la gole le fiert del trenchant de l'espée; 
Moult par Ta de bon cuer et enpainte et botce, 
Quant très parmi l'entraille li est outre passée ; 
Au cuer qui moult fu durs est l'ameure arestée ; 
Aine ne pot entrer ens, d'autre part est tornée r 
Le foie li trencha, le pis et la corée ; 
La beste s'estendi, l'arme s'en estalée : 
As Diaules d'infer soit-ele commandée! 
Chil traist l'espée ariere qui fu ensanglantée, 

Puis s'est retrais en sus en la roche cavée. 
La vcûe li troble, s'a la chère enclinée, 
La plaie del costé li est moult essavée ; 
Tant a perdu del sanc la color çst muée 
Qu'il est queùs pasmés lés une perre lée. 

Bauduins se pasma par desor .1. perron ; 
Il s'est drechiés em pies, quant vint de pasmoison, 
Prist soi à esgarder entor et environ, 
Et vit le chief son frère gésir sor le toron, 
Lés une perre bise qui 'stoit mossue en son. 
Très bien le reconnut au vis et al menton, 
A la barbe c'ot brune, au chief et au grant front. 
De sore s'est couchiés et fait grant ploroison : 
a Ahi, frère, fait-il, corn longe atendison! 

« Ahi, frère! fait-il, corn estiiés sénés, 
Gom est cil vostre cors de bien enluminés, 
Et de grant cortoisie garnis et aprestés ! 
Quant vos le Brach Saint-Jorge fustes otre passés, 
Vos me désistes, sire, vos cuers et vos pensers : 
Ja ne repaierrés nen estriés retornés, 
Si auriés Sarrasins veûs et encontrés, 
Et esgardé la file où Jhesus fu fines, 
Et le disne sépulcre où ses cors fu posés. 
Sire, quant m'en remembre, moult en sui trespensés 
Frère, quant estes mors, à tort sui vis remés! » 
Le chief prist en ses bras, si le baisa assés, 
Des larmes de son cuer li a les iex lavés. 
Atanl es Corbarant qui le mont est montés. 

Atot .1111. c. Turs fervestus et armés; 

Harpins et ses compains fu o lui ajustés, 

Li vesques de Forois et de Fescamp Tabès ; 

Li ardors del soleil les a forment grevés. 

Si comme chascuns fa sor la roche montés, 

Bauduins les oï là où fu relevés; 

Il vit ses compagnons, s'cs a bien ravisés; 

Aine mais nen ot tel joie dès Tore qu'il fu nés. 
« Hé Dex! dist il, biax sires, tu soies aourésî 
Quant jo voi venir cex que tant ai desirrés ; 
Jamais de cest désert ne fusse dévalés, 
Car forment sui malades et plaies et navrés, 
Jhesus li rois de gloire les m'es a amenés! » 
Dist a ses compaignons : « Tôt bêlement venés 
N'i a .1. sol dé vos ne soit por moi grevés! » 
A iceste parole es les vos acostés, 
Li vesques de Forois et de Fescamp Tabès, 
Li baisiérent la face par moult grans amistés; 
Puis regardent les plaies que il a es costés. 
Aine n'en i ot .t. sol qui ne fust trespensés : 
De ce orent grant joie que il fu vis remés. 

SECOND ÉPISODE 



L'autre épisode qui concerne les captifs rappelle, 
comme le précédent, les traditions fort répandues au 
moyen âge sur les animaux plus ou moins fantastiques 
que devaient rencontrer les voyageurs qui s'aventu- 
raient dans les déserts de l'Asie. Après avoir délivré 
le roi d'Oliferne, ils se disposaient à se rendre à Jé- 
rusalem pour visiter le temple de Salomon et adorer 
le saint sépulcre. 



Harpins de Bourges, pendant que ses compagnons se reposent, d'après le con- 
seil que leur a donné le roi Corbaran, monte à cheval pour visiter les en- 
virons d'Oliferne. Auprès d'une fontaine où plusieurs jeunes gens se bai- 
gnaient, un neveu du roi Corbaran, laissé par un imprudent gouverneur, 
est enlevé, sous les yeux de Harpin, par un grand loup. Harpin se met à 
sa poursuite. 11 blesse le loup : survient un grand sioge qui, à son tour, en- 
lève l'enfant. 

Ce dist li quens Harpins : « Seignor, entendés-moi : 
Bien fait à otroier la volonté le roi ; 
Aies vos reposer et soies trestos coi ; 
Dex nos fera merci, ne metés en effroi. 
Et jo nTirai déduire, desor mon palefroi, 



2oO APPENDICE. 

Là fors à ces fontaines; malades sui .1. poi. » 
Et dist Johans d'Alis : « Sire, cepoise moi 
Se avés se bien non, par la foi que vos doi. » 
Sor son cheval monta, aine n'i vesti conroi; 
Son escu à son col, son espié porte o soi, 
Et a chainte Tespée li quens de franche loi. 
Ja estoit miedis, caut faisoit à desroi. 
Par la porte ravine, qui siet en .1. ravoi 
S'en est issus li quens, là defors el chaumoi. 

Oïr porrés merveilles, car mentir ne vos doi, 
C'avint le jor au conte qui fu de bone foi. 

Seignor, or escotés, se Dex vos beneïe ; 
Si orrés grant merveille, aine tex ne fu oïe. 
Ensi corne li quens ot la porte guerpie, 
Le rivage chevauche lés une praerie. 
Lés le mur à senestre, tote une voie antie, 
Se baignoient enfant lés une pescerie. 
.i. damoisel i ot de moult grant signorie, 
Niés le roi Corbarant, de sa seror Florie : 
La vielle Tamoit tant, ses cuers ert et sa vie : 
De sos .1. olivier, dont la foiile balie, 
Laissié Tavoit ses maistres qui Taprent et castie 
Dormant sor .1. mantel, et entendoit la vie 
Que mainent li enfant en Tiauète petite. 
Ahi las ! li caitis! Quant il or n'en set mie 
Que lui avenra ja anchois none série ! 
.1. moult grans lox dévale de la roche enhermie; 
Papion Tapeloient icele gent haïe. 
Vint à l'enfant corant, si l'en emporte et guie! 

Seignor, or entendes, franc chevalier vaillant, 
Merveillose aventure qu'il avint à l'enfant 
Que le grans leus emporte en sa gole pendant. 
Papion l'apeloient celé gent mescréant. 
Li quens Harpins le voit, celé part vient poignant, 
Quanque chevax puet corre, son espiêpalmoiant; 
Et la beste s'en vait, ne r crient ne tant ne quant; 
Très parmi la montaigne, qui'st agùe et trenchant ; 
.vu. grans leues pleneres le cace en .1. tenant. 
Se cil Sires n'en pense, qui maint en Orient 
Et de la Sainte Virge fu nés en Belliant, 
Mar acointali contes la cace de l'enfant. 
Chil furent esmari qui s'aloient baignant; 
En la chité s'en vierient et criant et braiant, 
Que li grans leus emporte le nevou Corbarant. 
Chil furent esmari, si salent li auquant 
Et montent es chevax, ne se vont pas tarjant, 
Et acoillent la cache par la forest plus grant; 
En la chitô laissierent mainte dame plorant. 

La chités s'estormi, la gens est sus levée, 
Qui avoient dormi toute la prangenêe. 
A la vielle roïne est la novele alée, 
Et devant Corbarant l'ont doi Turc aportée, 
Que .1. grans lox salvages vint corant la valée, 
Qu'enporte son nevou en sa gole baée. 
« Ha las! dist Corbarans, corn dure destinée ! 
Il deront ses chevax, s'a sa barbe tirée. 
La mère Corbarant, com feme forsenée, 
Descire son bliaut, trait sa pelice lée; 

Par moult grant maltalent Ta tote depanée. 
Là peûssiés oïr grant dol et grant criée. 
Il avait en la sale mainte dame esplorée ; 
Mainte riche pucele i plore à recelée, 
Por l'amor de l'enfant, qui'st de grant renomée. 
La maisnie le roi en est moult efïréée, 
Et montent es chevax sans nule demorée, 
Et acoillent la cace par la forest ramée. 



II 



Le singe emporte l'enfant au haut d'un arbre. Harpin ne sait comment il 
pourra le lui prendre. Il voit arriver à lui quatre lions. De son épéc, il fait 
un cercle autour de lui et de son cheval, en invoquant à haute voix saint 
Jérôme. A ce nom, les lions prêts à le déchirer s'arrêtent, et ni eux, ni 
aucun des animaux qui surviennent n'osent pénétrer dans le cercle dont le 
guerrier s'est entouré. 



Dès or s'en vait li leus qui de nient ne se targe; 
Si enporte l'enfant, qui fu de grant parage; 
Sovent le met à terre et sovent le rencarce. 
Li quens Harpins le voit, à esperon le cache, 
.vu. grans leues pleneres en a sévi la trache. 
Il ne l'aconseuist en trestot son aage, 
Quant .1. merveillox singes est issus du boscage; 
Vit emporter l'enfant, moult l'aime en son corage, 
Devant lui est venus au d'estroit d'un passage, 
Par force toit l'enfant à cel grant leu salvage. 
Li quens vit les .11. bestes l'une à l'autre tenser, 

As dens entre menger et ensanible foler, 

Et li grans leus fa las de la montaigne aler ; 

Lassés fa et sullens, ne pot mais endurer 

La bataille del singe, ains li laissa ester; 

L'enfant laisse estraier quant ne l'pot mais lenser. 

Li quens Harpins le voit, qui n'a soing d'arcsler; 

Il hurta le cheval, pense d'esperoner, 

N'i pot venir à lans, anchois l'en vit porter 

Le singe sor s'aissiele et sor .1. fust monter ; 

A paines i peûst .1. esquirox ramper. 

Li quens vint droit à l'arbre, là descendi li ber. 

Or fu li quens sos l'arbre, forment fa traveilliés; 
Li jentiex hom fu moult dolens et corechiés, 
Por ce qu'il vit le singe, l'enfant entre ses pies, 
Assis entre .11. branches au fust bien apoiés. 
Là l'escuert et conjot par moult grans amistés. 
Li enfes fu del singe soventes fois baisiés; 
Se il en ot péor ne vos en merveillics. 
A haute vois escrie : « Sire Harpin, aïdiés! 
Mahons etTervagans iert par moi renoiés, 
En vostre Deu cresrai, qui fu cruceiiés, 
Et batus à l'estache, férus et coloiés ; 
En Jursalem irai avoc vos, ce sachiés, 
Au flun Jordain serai levés et baptiziés, 
Se puis estre del singe sains et saus eslongiés. 
— Amis, ce dist li bers, or ne vos esmaiés : 
Dcx vos fera aïde, tôt de fi le sachiés. 
Sainte Marie Dame, vostre chier fil proies 
De la vie l'enfant dont dois est et pitiés; 

Ja se il chiet à terre ja iert tos esmiiés. 

Dex! de mes compaignons que jo ai si laissiés, 

Jamais ne me verront! si serai detrenchiés, 

Sire Sains Nicholas et car me conseilliés ! 

Par ceste desertine me sui si desvoiés, 

Jo ne sai où jo sui, vespres est aprochiés ! » 

A ce qu'il se démente, estes-vos desbuissés, 
.mi. lions salvages envers lui adrechiés. 
Se cil Sires n'en pense qui pardone pechiés, 
Sempres iert des lions dévorés et mengiés. 

Li quens vit les lions en envers lui venir ; 
Grant poor ot de mort, ne vos en quier mentir ; 
Hé Dex! ce dist li quens, qui le laissas ferir 
A Longi de la lance et ton costé ovrir, 
Por tes saintismes homes fors d'infer aravir, 
Noé et Abraham, qui te volrent servir : 
Ainsi corn c'est voirs, Dex, ne m'i laissiés morir ! » 
Il tint traite Tespée qui faisoit à chérir; 
Gherne en fist entor lui et crois del Saint Espir, 
Issi que ses chevax pot bien dedens gésir; 
Le grand nom Dam le Deu, que jo n'os' pas gehir* 
Reclame hautement por péor de morir* 
Atant es les lions que Tvolrent assalir, 
Et lui et son cheval menger et englotir. 
Tex vertus i fist Dex ; qui tôt puet garandir, 
C'a lui ne au cheval ne porent avenir. 

Li quens voit les lions le cherne avironer 
Et aler tôt en tor baaillier et grater. 
Tes vertus i fist Dex, qui tôt puet governer, 

C'a lui ne au cheval ne porent arester. 
Em pies s'estut li quens, prist soi à porpenser, 
Del baron Saint Giroisme les prist à conjurer : 
« Qu'ensi com li lions li fist l'espine oster 
Fors de son pié malade, quantne pooit aler, 
Si face ces lions en sus de moi aler! » 
Quant li lions oïrent Saint Giroisme nomer, 
Isnelement s'en vont, sans point de demorer; 
La nuis est parvenue, si prist à avesprer. 
E Dexî tante merveille li covint esg^irder 
Des lions et serpens qu'il véoit cheminer! 
De joste lui tant près, com .1. ars puet jeter, 
Avoit .1. lac d'une iaue où se vout reposer; 
De si que à .vu. leues, si com j'oï conter, 
N'avoit rechet, ne vile où on peùst disner. 
Itant soffri li quens qu'il prist à ajorner 
Que li singes de l'arbre commence à dévaler, 
L'enfant desos s'aissiele qu'il en voloit porter 
Ses sinjos à son aire, por son déduit mener. 
Li singes saut à terre, si le hasta li ber, 
Que li enfes eschape que il puet tant amer. 
Là véissiés le singe moult grant dol démener, 
Et merveillox saus faire qu'il le cuide haper. 
Mais li quens le deffent à son brant d achier cler. 

Merveilles fu li singes et grans et parcreus, 
La teste grans et grosse, les bras grans et mossus, 
Les oreilles velues, les dens Ions et agus. 
Dex garisse le conte, qui el ciel fait vertus! 
Ne fu pas de hauberc, ne de hiaume vestus^ 

Mais d'un riche diaspre qui fu à or batus. 
.m. saus a fait li singes; au quart li est venus; 
Par de sore son chief d'une hanste et de plus 
Aus chevox se tenist, se ne fust li escus, 
Qu'il jeta par la sore, tant fu grans sa vertus, 
Ou il le voille, ou non à genox est venus; 
Son escu li toli puis si s'est traïs en sus ; 
As dens H detrencha les fors cuirs joins à glus, 
Et la bocle dorée et la pêne de sus. 

ê 

Li singes ot l'escu, la bocle en a sevrée, 
Derote et depechie et tote descloée; 
As dens froisse la liste qui d'or est painturée : 
Vers le conte revient iriés, gole baée, 
Haper quide l'enfant; cil le fiert de l'espée; 
Le bras par son la cote, vérités est provée, 
Remest ens en la jupe, qui de vair ert forée : 
Et li singes s'en vait, si despart la mcslée; 
Dolens etcorechiés comme beste effréée, 
S'en vait par mi le bos, moult par estoit menée. 
Dès or s'en vait li singes qui forment fu navrés, 
Le bras par son la cote li est del cors sevrés; 
La trache perl del sanc qui de lui est colés. 
Il vint de sos .1. arbre, iluec est arestés, 
Del sanc lèque la plaie, tex est sa sanités; 
Li quens prent son escu qui lot est masconés, 
Deros et depechiés et testos despanés ; 
A son col le repent, s'est el cheval montés ; 
L'enfant prist en ses bras, si s'en est retornés. 
En .1. sentier entra qui tos ers fregondés : 

Li chevax qui le porte estoit forment lassés. 

Hé Dex! com malement fu la nuit conréés! 

N'ot orge ne avaine, ne ne fu abevrés. 

En une vies voiète s'en est li quens entrés. 

De serpens et de bestes est li lex bien hanstés; 

Passe la desertine et les destrois caves, 

Et les mons et les vaus qu'il voit moult encombrés ; 

D'aiglentiers et d'espines fu ses cors descirés, 

Et les cauces derotes et li quirs depanés; 

De pluisors lex estoit li vermaus sans colés. 

Il descendi .1. tertre, .1. vafest dévalés; 

Iluec trova de l'erbe, mais que ce fu plentés. 

Au cheval abati le frain qui fu dorés, 

Laissa paistre de Terbe dont il est desirrés. 

Las! porcoi descendi quant n'est outre passés? 

Car ja iert de tés gens veûs et encontrés 

C'ochirre le voiront à cotiax acherés. 

Hé Dex ! ce dist li quens et car me secorés ! 

Dame Sainte Marie, qui portas en tes lés 

Icel Seignor por qui li mons est tos salves! 

Sires Sains Nicholas, qui conseillier savés 

Les orfes et les veves, dont estes reclamés, 

Garissés moi de mort, à droit port me menés. » 



47 

III 



Délivré du singe, du loup et des quatre lions, Harpin, avec l'enfant qu'il a 
délivré, se trouve égaré au milieu du désert. Là il est assailli par une bande 
de voleurs : leurs chefs sont cinq frères que le roi Corbaran a chassés de 
leurs domaines, et qui sont forcés, depuis ce temps, de vivre de vol, en dé- 
troussant les voyageurs. Harpin leur raconte son histoire et celle de ses 
compagnons de captivité, débris de la grande armée de Pierre l'Ermite. 



Ace qu'il se démente; esles-vos assamblés 
.x. escarans paiens, quivers et deffaés, 
Et .v. somïers carchiés de pailes esmerés. 
Au jor aparissant, quant solax fu levés. 
.xx. cameus et dis bugles mainent, qu'il ont emblés ; 
.ix. marchéans en orent mordus et estranglés. 
Tôt aval la contrée en est li cris levés. 
Par la grant desertine es les vos esconsés; 
Huimais n'es aront il ne veûs ne trovés. 

Che fu par .1. matin ens el mois de février, 
Que li larron devaient contreval le rocher. 
Les cameus et les bugles font devant aus aler* 
Les somiers et les pailes, qui moult sont à proisier ; 
Li .V. sont bien armés, chascuns sor bon destrier, 
De clavains, de roëles, et de dars por lanchier, 
De saietes trenchans, de bons ars de cormier ; 
Et erent jentil home et franc et chevalier. 
Corbarans les ot fait de sa terre cachier 
Et tos desireter et del règne essillier. 

Li v. sont mordriseur et robeor fossier; 
Plus aiment murdre affaire c'a boire n'a mengier; 
En esté n'en iyer n'ont cure de cauchier; 
Plus tost corent montaignes que braquet ne lévrier; 
Chil Sires les confonde qui tôt puet justichier, 
€ar ja movront le Conte merveillox encombrier ! 
Desor lui s'embatirent, c'ainc ne s'i sot gaitier, 
Là où il se séoit desos .1. olivier. 
Quant li quens les choisi, n'i ot que esmaïer; 
Vint corant au cheval, l'enfant laisse estraier, 
Et cil l'ont tost saisi, qui ne Pont gaires chier. 
Li fraîns c'ot abatu li a fait detriier; 
Anchois qu'il fust montés sor le corant destrier, 
De totes pars Pacoillent li sarrazin archier. 
A haute vois li dient et pristrent à huchier: 
« Vassal, metés .v. jus! vos n'en avés mestier: 
Se ce non, ja verres vostre cors detrenchier ! » 
— Hé Dex ! ce dist liquens, qui tôt pues justichier, 
Ja te laissas tu, Sire, batre et crucefiier 
Et loihier à l'estaque et ton costé perchier ; 
Deff.mdés moi, biax Sire, de mon cors damachier! » 
De son escu se covre et fiert si le premier, 
Le mainsné des .v. frères, dei brant forbi d'achier, 
La teste en fait voler devant lui el rochier. 
Quant li frère le voient, n'i ot que corechier ; 
Qui les véist deffendre et traire et archoier ! 
Hautes sont les montaigne et li passage fier. 
Li quens s'en vait fuiant amont le sablonier : 
Qui le véist deffendre et Pescu embrachier, 
Bien li peûst membrer de vaillant chevalier; 

Or fu li quens Harpins à la roche ajostés; 
En plus de trente lex fu ses chevax navrés 
De saietes trenchans et de dars empenés; 
Desos lui caï mors ; tant fu il plus irés ; 
A la roche s'est trais ; .1. poi est sus montés, 
Por son cors à deffendre iluec est arestôs. 
Hé Dex ! com il fust tost des Turs avironés ! 
Il traient lor saietes, lancent dars empenés, 
Ses escus est perchiés et fendus et troés 
Et il d'un dart trenchant très parmi les costés, 
Si que li sans vermaus en est jus dévalés. 
Dex ! com il se deflfent com vassax adurés I 
De deus perres pesans a ,n. larrons tués. 
Adonc fu sains sépulcres huchiés et escriés, 
Li bers sains Nicholas dolcement apelés. 
« Ahi ! Richars, dist-il, jamais ne me verres ï 
Sire Johan d'Alis, bons compaignons privés, 
Car fuissiés ore oï avoc moi tos armés ! 
Dex ! com seroie ja de ces Turs délivrés ! » 
Li .1. des .1111. frères Tapela, li ainsnés : 
« Vassal, qui estes vos? mon frère mort m'avés ; 
Ces .11. miens compaignons n'arai mais recovrés ; 
Moult erent bon larrons, mains trésors m'ont emblés ; 
Jamais ne mengerai tant com vos vis serés. 
A l'espée méïsme seras tu decolés, 
Ochis et detranchiés et trestos desmembrés ! » 
— Sarrasin, dist li quens, se Deu plaist^vos mentes: 
Car venés donc avant, l'espée recevés ; 
Moult par serés hardis se la prendre venés. 
Par tote terre ronde vanter vos en porrés! 

— Vassal, ce dist li lerres, hardiement parlés, 
Car me di qui lu es ; garde ne me celés, 
Quant tu ensi paroles, moult es asseûrés ! 

— Volen tiers, dist li quens, se trêves me donés ; 
El jo le vos dirai se oïr le volés. » 

Et li Turs respondi : « Trêves aies assés, 
Car ja ne mengerai, si serés desmembrés. » 

— Cest en Deu, dist Harpins, qui en crois fu penés. 
Totes voies dirai comment sui apelés. 

Jo ai à non Harpins, si sui de France nés, 
Riches quens de Boorges, sires en sui clamés. 
Mais aine n'oi fil ne fille qu'eûst mes iretés ; 
Anchois vendi ma terre à deners monéés, 
Le riche roi de France, qui ert mes avoés. 
Il Tacata à moi, si me dona assés, 
Entr'or fin e argent .xxx. somiers trossés. 
En France ne put estre nus chers avoirs trovés 
Li rois ne me donasl por accomplir mes ses. 
A Tost Perron l'Ermite dont vos oï avés, 
Au Pui de Civetot en fui desbaretés 
Là fui pris et loiés et des autres assés : 
Plus de .vu. .xx. chailis, que vesques et abés, 
Et .vu. .xx. chevaliers de France bien chasé$; 
A Oliferne fusmes en prison amenés ; 
Là traions à carues, comme buef acoplés; 
Des le main dus c'a! vespre, que solax ert levés. 
Adonc estions tôt en chartre refremés, 
En une grant chisteme, uns es uns avalés. 
Mais par une aventure en fusmes escapés, 
Je et mi compaignon trestos quites clamés. » 

Et li lerres respont : «Merveilles me contés : 
Quex fu dont l'aventure dont vis estes remés? 
— Je Tvos dirai, dist il, se vos bien l'entendes. 
Del siège d'Andioche assés oï avés, 
Que assistrent par force Buiemons et Tangrés, 

Et li riches barnages qui prox fu et sénés. 
Li rois manda secors par ses briés séélés 
A Sodant em Persie, dont il estoit amés; 
Et il en assambla .xxx. rois coronés 
Et le riche barnage de .xxx. roiautés. 
Quant il furent ensamble, si les a on esmés, 
Bien furent .m. .c. mille, quant on les ot nombres; 
Très devant Andioche, qui est noble chités, 
Li Franc ocistrent tos les quivers deffaés, 
Et Corbarans s'en vint.dolens et abosmés. 
Quant il s'en fu venus, si fu mal encopés ; 
Car de la mort as autres fu il puis enliercés. 
Car Sodans li mist sus, par ses grans crualtés, 
Qu'il les avoit vendus et traïs et livrés. 
Et il s'en deffendi, s'en fu gages donés ; 
.1. Crestien i mist contre .11. Turs armés, 
Richars, .1. miens compains, plevis et affiés. 
Icel fist la bataille, dont vos dire m'oés, 
Encontre Golias; l'auires fu Murgalés; 
Il les venqui ans ai. voians .xx. mil Esclers. 
Dex li fu en aïde, li rois de majestés. 
Par iceste bataille fui jo tos délivrés,' 
Moi et mes compaignons a on qui tes clamés. 
Cha defors Oliferne à la fontaine es prés 
Fu li biax niés le roi pour dormir aportés ; 

Sachiés que por lui est moult grans dels démenés, 
Maintes lermes plorées et mains sospirs jetés I » 
Et li Turs li respont : « Moult es mal assenés ! 
Car ja ne mengerai si seras desmembrés. » 

Ce dist li Turs au Conte; « car te rent à moi pris , 
Trencherai toi la teste, bien en pues estre fis ; 
Car mon frère m'as mort, dont grains sui et maris ; 
Et mes .11. compaignons qui erent de grant pris. 
Chest enfant ochirrai, si com moi est avis, 
Car Corbarans ses oncles est moult mes anemis. r 
Il m'a desireté et cachié del païs 
Et tolue ma terre et mes avoirs saisis, 
Et jo l'ai guerroie à mon pooir tos dis. 
Et si nen ai castel, serre, ne plaisséis, 
Ne mais fors une cave, dessos .1. marbre bis, 
Trenchie est a chisiax, à marteax et à pis : 
Iluec ne dot jo home qui de mère soit vis. » 
Et li quens li respont, comme home bien apris : 
« Tu feras grant folie, se tu l'enfant ocis ; 
Ta terre em pues r' avoir, et avoir bons amis. 
De moi est en balanche, ne sai se g'iere ocis, 
Car à Deu l'ai covent, et pramet et afi 
Que ja ne me rendrai tant com jo soie vis. 
Or me secore chil qui por nos fu laidis 
Ens en la sainte Crois, quant le feri Longis! » 



^ 

IV 



Obligé de se défendre contre les brigands du désert, Harpin est sur le po'nt 
de succomber, lorsqu'arrive Corbaran avec une troupe de Sarrasins. Il 
s'était mis à la recherche de l'enfant, et saint Georges, saint Barthélémy et 
saint Dominique, sous la forme de trois cerfs, le conduisent au lieu où se trou- 
vait Harpin. Lui et sa troupe mettent en fuite les brigands, qui se retirent 
dans leur caverne, emportant l'enfant avec eux. Description de la caverne 
où ils sont assiégés par Corbaran. Us promettent de lui abandonner toutes 
leurs richesses et de remettre l'enfant entre ses mains, s'il consent à leur 
faire grâce. Corbaran accepte ces conditions, leur rend sou amitié et les 
rétablit dans leurs anciennes possessions. 



A dont recommencha l'assaut, li traiis ; 
Li traires des saietes et li grans lancéis. 
Dex ! com il se deffent com chevaliers eslis 1 
Or oies le miracle que là fist Jhesu Cris. 
Car Corbarans chevauche, o lui mil Arrabis, 
Çherque la desertine, trova le foléis 
Et la pâte del singe et le pesteléis. 
La trache del cheval et les pas ot sévis. 
Atant es vos .111. chers rames, blancs et floris, 
Très devant Corbarans en la trache sont mis ; 
Corbarans les aquelt par puis et par larris. 
«Seignor,c'estoit saint Joires,saintBarles,saintDomis 5 
Enfresic'à la roche où li quens est aquis. 
Tant par s'ert combatus que issi ert delis f 
Del sanc c'avoit perdu estoit si affeblis, 
Ne peûst plus durer que lues ne fust ocis, 
Cant li rois Corbarans s'est sor aus abastis, 

Quant cil se regardèrent, qui Forent entrepris, 
Et montent es chevax et li quens est guerpis. 
Avoc els est li enfes et portés et ravis. 
Enfresi à la cave dura li feréis. 
Au Conte en aresterent bien .un. .xx. et dis, 
Qui demainent grant joie de ce qu'il n'est ocis. 

Li rois maine grant joie del Conte, qu'il n'est mors, 
Et chil sont en la cave qui merveille estoit fors, 
.v. cambres i avoit, où reluist li fins ors, 
Portendues de pailes, de corlines, de bors 
Laiens erent lor femes, qui moult ont gens les cors, 
Vestues de diaspre, de cendaus et d'anors. 
Avoc sont lor enfant où mainent lor depors. 
Li rois lor fait assaut fièrement par defors, 
Et cil se deffendoient as ars turcois de cors, 
As saietes trenchans et as misericors. 

La cave fu bien faite et richement ovrée, 
Trestot à or musique richement painturée ; 
,v. chambres i avoit chascune et grans et lée ; 
En chascune des chambres ot une cheminée 
Par ont en issoit fors l'alaine et la fumée. 
La cave ert bien garnie et de pain et de blée, 
De vin et de forment, de char fresse et salée, 
Et iaue dolce à boire qui laiens ent colée 
Dedens celé cisterne en la perre cavée. 
Et li rois les assaut fièrement à l'entrée, 
Et chil se deffendoient, chascuns tenoit l'espée, 
Ne proisent lor assaut une pome parée. 



266 - APPENDICE. 

Li rois fu moult dolens et forment corechiés ; 
De che que n'es puet prendre est durement iriés. 
« Seignor, ce dist li rois, maint jor vos ai cachiés ; 
Pendu serés as forches ou en iaue noies. 
— Par Mohomet, biax Sire, ce seroit grans pechiés, 
Car à tort nos avés de no terre cachiés 
Et tos desiretés et si tenés nos fiés. 
Ce nen est pas merveille s'es avons calengiés, 
Et s'avons pris del vostre, ne vos em merveilliés. 
Vostre nevou avons, se vos tant l'amiiés 
Que par la soie amor quite nos clamissiés, 
De besans vos donroie .1111. somiers carchiés, 
Et .c. pailes de Grèce à fin or bien ploies; 
Et vos, Seignor baron, le roi car en proies ! » 
.mi. .c. Sarrasin, les vers elmes lachiés, 
Li ont tôt escrié : « Rois, merchi en aies! » 

« Seignor, dist Gorbarans, ne Flairai ne vos die 
Par Tervagant, mon Deu, qui tôt a en baillie, 
Por l'or, ne por l'argent qui est Romanie, 
Ne lor clamasse quite lor membres, ne lor vie, 
Se ne fust por l'enfant qui'st de grant seignorie. 
Or s'en issent cha fors et si n'en dotent mie! 
Jo lor rendrai lor terre et si lor en affle. » 
Li frère en ont grant joie qui celui ont oïe. 

Li frère oent le roi, grànt joie en ont mené, 
De joie et de pitié ont tenrement ploré. 
Puis issent de la cave, où moult ont conversé, 
Au roi en sont venu, l'enfant li ont doné 



ÉPISODE DES CHÉTIPS. 267 

Et li rois les rechut par moult grant amisté; 
11 li baile la face, car moult Vot desirré ; 
Chil li quiéent as pies, merci li ont crié. 
Li rois les en drecha, lot lor a pardoné 
Et rendue lor terre et lor grant ire té, 
Et la seneschauchie de trestot son régné. 
Li frère ne se targent, ains lï ont délivré 
.mi. somiers carchiés de fin or esmeré 
Et .c. pailes de Grèce h fin or bien ovré. 
Li rois hastivement a Harpin apelé : 
« Cest or vos donrai jo, bien l'avés acatê. » 
Et li quens li respont : « Dex vos en face gré, 
Se vos tant faisiés ore que Taie à salveté » 
— Saichiés, dist Corbarans, tôt à vo volenté ; 
Del' avoir nen aurai .1. dener moneé. » 
Et montent es chevax et sont acheminé 
De si à Oliferne n'i ot règne tiré. 



Les captifs rentrent dans Oliferne, où le roi Corbaran et la reine Calabre les 
comblent de présents. Ils se mettent en route pour Jérusalem, lis sont 
assaillis par cinq cents Turcs envoyés par le roi Cornumaran pour chercher 
du secours contre Godefroi de Bouillon et les chevaliers français, qui avaient 
quitté Antioebe et se trouvaient déjà sous les murs de Jérusalem. Ils se 
défendent avec vigueur et font tomber sous leurs coups tous les Sarrasins, 
à l'exception d'un seul, qui court en porter la nouvelle à Cornu m ar an. 

Richars et li chailif ne sont plus demoré ; 
Ains sont venu au Conte, si li ont demandé : 
« Sire, que faites vos? Comment avés ovré? 

— Seignor, fait il, moult bien, quant vos m'avés trové. 
Or irons au sépulcre, se Dex fa destiné. » 

La mère Gorbarans ne s'atarja noient; 
Ele a pris de son or et de son blanc argent, 
Et est venue au Conte tost et isnelement. 
Par les .n. flans l'embrache, se Tbaise dolcement : 
« Sire, dist la roïne, je l'sai à encient; 
L'enfant m'avés rendu où grant honors apent. 
— Dame, ce dist Harpins, aurai le covenent 
Qu'eùstes à Richart desor vo sairement? » 
Ele a dit : « n'i perdrés por vo detriement. » 
Ele a pris de son or et de son blanc argent, ^ 
Au Conte Harpin en fist .1. moult riche présent; 
Onques n'i ot celui qui n'eùst vestement, 
Et richement armés trestot à son talent, 
Et une riche tente por oré et por vent; 
Son ce que chascuns fu dona son avenent. 
Richart dona .c. pailes et .1. destrier corent 
Et .1. somier carchié de son vaisselement. 
.1. Amiral apele, Escolart, fil Florent : 
« Menés m'ent ces Franchois en pais à salvement 
Sor vo loi les vos carche et sor vo tenement. » 
Et Tamirax respont : « Tôt à vostre talent. » 

« Seignor, ce dist Richart, por Deu, quel le feron ? 
Irons nosau sépulcre faire nostre orison ? 
Et tornerons à Tost où sont' tôt no baron, 
Robers de Normendie et Robers li Frison, 

Et Tomas de la Fere qui cuer a de baron, 

Buiemont et Tangré et Girars del Donjon, 

Et Roger du Rosoi qui cloce del talon, 

Esleule d'Aubemarle, le fil au Conte Odon 

Et le riche bernage del roiaume Charlon ? 

Se Dex tant nos amoit qu'ensembe fuisson, 

Jérusalem la vile à prendre aideriom ; 

S'emperdroient les testes maint Sarrasin félon » 

Ce dist li quens Harpins : « Por Sainte Assension, 

Que ce est que tu dis, Richars, francs jentiex hom ? 

Dont ne vex tu véoir le temple Salemon, 

Le saintisme Sépulcre et le disne perron, 

Où Dex recoilli mort, por no rédemption? 

Dont mar aie sofferl tant persecucion 

Et tant fain et tant soif, tante consurroison, 

Les vens et les orages, lanoif et le glachon, 

Se jo ne voi la vile et le riche Donjon 

Où Dex recoilli mort por no rédemption, 

Baiserai le sépulcre par grant devocion 

Et le saintisme temple que fonda Salemon ; 

Puis ne me caut del cors, mais l'arme ait garison T « 

Dont s'escrient Franchois entor et environ 

Et li povre et li riche, à moult haute raison : 

« Hé, Harpins de Boorges, au Sépulcre en alon ! » 

Corbarans fu cortois, grans fu sa loiautés ; 
A la loi de sa terre bone sa vérités. 
Trestot nos Crestiens a richement armés, 
De bons clavains et d'elmes et de dars empenés 
Et d'espées trenchans et de fausars ovrés. 

Puis les en apela, s\es a araisonés : 

« Seîgaor, dist Corbarans, envers moi entendes : 

Conduire vos ferai quel point que vos volrés ; 

Mes Chartres et mes briés avec vos porterés ; 

Le roi de Jursalem de ma part salués. 

Seignor, il est mes oncles, bien venu i serés. 

Cornumerans ses fiex qui prox fu et sénés, 

Quant il verra mes Chartres, ja mar le doterês. » 

Che dist li quens Harpins : « .v.c. mercis et grés ! » 

A iceste parole est chascuns d'ax montés. 

Puis issent d'Oliferne à joie et à biautés. 

Corbarans et si home les convoient assés 

.x. grans leues pleneres, puis s'en est retornés ; 

Et no caitif chevalcent que Dex a délivrés 

Et getés de la chartre : tés fu sa poestés : 

Qui en lui a fiance ne puet estre grevés. 

A grant joie chevalchent nostre bon pèlerin, 
Très parmi la grant terre que tienent Sarrasin. 
Trespassent Hermenie, où mainentli hermin, 
Surien, Pàteron, qui as turs sont aclin , 
Tôt le val de Bacaire acoi lient lor chemin ; 
.xv. jors lor dura que aine ne pristrent fin. 
Grant plenté it troverent de pain, de char, de vin, 
De dates et de figes et de fruit de gardin; 
Entrent en TEberie par devant Balaquin, 
Deci à helemane ne pristrent onqties fin; 
Vinrent au flum Jordain, .1. samedi matin, 
Ilueques herbergerent enfresic'al matin ; 
Ens el flum se baignèrent no jentîl pèlerin. 

Quant or furent baignié no pèlerin vaillant, 
Li amirax apele dant Richart le Normant 
Et Harpin de Boorges, s'es vait araisonant : 
« Seignor, dist F Amirax, nos n'irons en avant, 
Ains m'en irai ariere, à vo Deu vos commant. » 
Et dist li quens Harpins : « lot à vostre talanl : 
Salués moi le roi et le petit enfant, 
Que jo.rescox au singe, ens en la forest grant. » 
Et cil dist : « Volentiers », puis retorna atant. 
Droit vers Jérusalem vont nos Franc chevalchant; 
Encontrent .vu.xx. Turs de la gent mescréant. 
Viennent de Jursalem et vont secors querant 
As Sarrasins d'Arrabe et al roi Corbarant. 

Che fu .1. Diemence, que l'aube est esclairie, 
Richars et li caitif orent la messe oïe, 
En Tort saint Abrehan, en la terre joie, 
Là où Dex jeûna, li fîex sainte Marie, 
La sainte Quarentaine, si com Testoire crie. 
Et montent es chevax, s'ont lor voie acoillie. 
A la Roge Chisterne, sor la roche naïe, 
Estoient .v.c. Turs de la gent paienie 
Vienent de Jursalem et si vont querre aïe 
A l'Amiral d'Arrabe, al roi de TEberie, 
La gens de Jursalem est forment esmarie ; 
La novele est alée as paiens de Surie 
Que Buiemons chevalce, Robert de Normendie, 
Et dans Hues li Maines et sa grant compaignie ; 
Gerpi ont Andioche, la vile seignorie, 
Pris ont Gibel la grant, Margon et Valberie, 

El Barut et Saiete dejoste Tabarie, 

Et Carel et la Marche de si qu'en Saforie; 

Et a tant esploitié la Jhesu compagnie 

Qu'il sont venu esrant à la Mahomerie. 

Près de Jherusalem, .11. leues et demie, 

Fichent très et aucubes, prenent herbergerie, 

Li ors et li argens i luist et reflambie. 

Anchois que il soit vespres ne cantée Complie, 

Robers et les caitif et dans Johans d'Alie 

Auront moult grant mestier la france baronie, 

El val de Josaphas, contre la gent haïe, 

Qui Deu n'aiment, ne servent le fil Sainte Marie, 

Quant li dus Godefrois ol la proie acoillie. 

Richars et li caitif chevalcent tôt .1. val 
Armé sor les destriers, penons ont de cendal. 
Dans Harpins de Boorges sist armés el cheval. 
Dex ! com H sist l'espée au senestre cotai, 
Li escus à son col, li elmes à cristal ! 
Une crois i ot d'or del Père esperital, 
Li espiés el point destre, l'enseigne de cendal. 
Ses compaignons apele, tôt maint et conmunal ; 
Che dist li quens Harpins : « Franc chevalier loial, 
Chil Turc vienentsor nos, or soions bon vassal! 
Gardés que n'es detiegne ne cengle, ne poitral; 
Por Deu! Remembre vos et del bien et del mal 
Que nos ont fait soffrir cil paien desloial. » 
Dont s'escrient Fran chois et d'amont et d'aval : 
« Anqui trairont cil Turc, se Deu plaist, mal jornal. » 

Richars et li caitif chevalcenl à bandon 

Dans Harpins de Boorges porte le gonfanon. 

Dex ! com li siet Pespée au senestre giron ! 

En l'escù de son col avoit paint .1. lion; 

Li elmes en son chief, es las ot maint boton 

Tresjeté de fin or de Tovre Salemon. 

Moult chevalcent serré il et si compaignon. 

Atant es vos les Turs brochant à esperon. 

Li premiers qui là vint les a mis à raison : 

« Quele gent estes vos ? créés vos en Mahon, 

Margot et Apollin, Jupin et Baraton?» 

— Che dist li quens Harpins : «N'aisoing de tel raison ! » 

Les caitis escria : « Seignor, car i feron! » 

A Tabaissier des lances ot fiere contenchon. 

Quant lor lances pechoent, s'en volent li tronchon ; 

Turc se quident deffendre, li orgeillox gloton, 

Et Franchois les apressent, li nobile baron; 

Il traient les espées, chascun feri le son ; 

La teste en fait voler par desos le menton. 

Il lor trenchent les pies, le foie et le polmon, 

Les jambes et les flans par desore Tarchon, 

Si que onques nus d'ax n'en vint a réenchon, 

Ne mais que .1. tos sols, à Deu maléichon, 

Vint à Jérusalem à coite d'esperon, 

Très parmi Portes-oires au temple Salemon, 

Et conte les noveles et la deslrucion. 

Se chil Sires n'en pense qui vint à passion, 

Richars et li caitif, pas ne vos mentiron, 

Ierent mort et torné tôt à destrucion. 



rs 

VI 



Cornumaran apprend que ses envoyés ont été tués; il appelle aux armes les 
habitants de Jérusalem. Lui-même, à la tête de cinquante mille hommes, 
sort de la Tille à la recherche de la petite troupe qu'il se propose d'exter- 
miner. Mais les captifs échappent à sa poursuite et arrivent à l'armée qui 
se dispose à faire le siège de Jérusalem. 

Moult fugranslabataille;Franchoisrontbienvencue; 
Li Turs qui escapa grant péor a eue, 
Vint en Jérusalem tote la maistre rue, 
Dusc'à la tor Davi n'i ot règne tenue. 
Li rois jooit as tables, la place ert bien vesiue 
D'Amirax et de princes et de gent mescreùe. 
Li Sarrasins s'escrie, qui péor ot eue : 
« Hé ! rois de Jursalem, ne Ftenés à falue, 
Ne sai com faite gent vos est sore corue, 
Dès le chief dusqu'ès pies est si de fer vesiue 
Ne redole quarrel, ne saie te esmolue. 
A la Roge Ghisterne, desos la roche ague, 
Gisent mort ti mesage desore Terbe drue ! » 
Li rois ot les no vêles, trait sa barbe chanue. 
Là ot maint chevel trait, mainte palme batue, 
Et mainte vestexire deschirée et rompue. 

Li rois otlanovele, qui point ne li agrée; 
Iriês est de sa perte, s'a la color muée ; 
Là ot maint chevoil trait, mainte barbe tirée * 
Et mainte vesteûre derote et depanêe. 

Es vos Cornumarantsor la mule afeutrée 

Et tenoit en sa main une verge pelée : 

« Mahon ! qués gens sont ce que tu as encontrée ? » 

— Sire ce sont Franchois, une gent desréée, 
Del chief de si es pies est si de fer armée, 
Ne redote quarrel ne saiete empenée. 

A la Roge Chisterne, à la roche cavée, 
Gisent mort ti mesage par bone destinée. 

— Di va, sont il bien gent? Ne me faire celée. 

— Oïl bien .mi. mile par la moie pensée ! » 
Cornumarans a bien la parole escotée. 

Il escrie : Ore as armes ! france gent honerée ; 
Calongier voil la terre, maint jor l'aurons gardée. 
.1. tabor fait soner sus en la tor quarrée; 
Lors s'adobent paien, la pute gent desvée ; 
.l. mile furent, la ventaille fermée, 
S'or n'en pense cil Sires, qui rechut la colée 
A la saintisme estache à la perre posée, 
Richars et li caitif auront maie jornée î 

Cornumarans a bien entendu la novele; 
N'erent que .1111. mile, los li cuers li sautele. 
Paien corent as armes la pute gent mesele ; 
Cornumarans plevi à une damoisele 
Cor velt ferir Franchois el pis sos la mamele. 
Isuelement fait mettre sor le cheval la sele, 
Ses armes aporterent et sa large novele. 

Cornumarans s'adobequi moltot le cuer fier; 
Et vesti en son dos .1. blanc hauberc doblier. 

La ventaille est plus blance que n'est flor de pomier ; 

Par desor la ventaille iist le heaume lachier. 

A perres precioses moult y mist au forgier. 

Malaquins, j. Juïs que Deu n'ot onques chier ; 

A son col pent la targe qui fu à eschequier ; 

.i. escharbocle i ot en la bocle à ormier : 

Mahomes estoit pains el senestre quartier; 

Et le bon arc Turcois ne volt il pas laissier ; 

Prist la lanche acherée, qui ne pot pas brisier ; 

Dès l'un chief dus qu'en l'autre la laissa bien ploier. 

Isnelement monta sur le corant destrier : 

En tote Paienie n'avoit .1. plus corsier; 

Por porter .xxx. leues ne Testeùst tochier. 

S'or n'en pense cil Sires qui tôt puet justichier, 

Richars et les chaitis verres tos detrenchiés ! 

Dedans Jérusalem s'armèrent li félon ; 

.l- Mile i furent li orgeillox gloton, 

Si se contre atendirent au temple Salemon. 

Richars et li caitif chevalchent à bandon 

A la mort chevalchoient, pas ne vos mentiron : 

Mais Dex les en gari par son saintisme non : 

Qui en lui a fiance ja n'aura se bien non. 




TABLE DES MATIÈRES 



iNTftODOCTtON , I-VHl 

I. — Le comte Eustache de Boulogne vient à la cour de l'empereur 
Othon. Il voit Ydain, fille du chevalier au Cygne et de BéatrLx, 
dame de Bouillon, la demande en mariage et l'obtient; Béalrix se 
retire dans un monastère t 

II. — Fêtes à Bouillon. Dans un repas, Ydain montre sa science divi- 
natoire. Elle prédit à son mari qu'elle lui donnera trois fils, à qui 

Dieu réserve les plus glorieuses destinées 10 

III. — La comtesse Ydain devient successivement mère d' Eustache, 
de Godefroid et de Baudouin. Elle les nourrit de son lait et donne 
tous ses soins à leur éducation. Un jour elle ne se lève pas devant 
son mari, qui lui en demande la raison: • J'appartiens, lui répond- 
elle, à de plus hauts hommes que vous, car j'ai sous mon manteau 
(sous lequel étaient ses trois fils) un comte, un duc et un roi. » . . . 21 

IV. — Eustache est envoyé par ses parents en Angleterre. Il y est 
reçu avec honneur, s'y distingue par sa libéralité et son cour3ge, se 

fait aimer du roi et de toute la cour , 28 

V. Pendant l'absence d'Eustache, le comte de Boulogne, son père, 

est attaqué par Rainaume, comte de Montreuil, un de ses vassaux, 
qui envahit ses États et y met tout à feu et à sang. La comtesse 
conseille à son mari de rappeler son fils d'Angleterre. Elle lui envoie 

un messager 34 

y[ % — Eustache, à la nouvelle des dangers que court son père, quitte 
brusquement Londres, adresse au ciel une longue prière. A peine 

débarqué, il court à la rencontre de Rainaume 41 

VU. — Eustache attaque résolument Rainaume et le lue. Il reprend 
le même jour le chemin de l'Angleterre. Un messager envoyé par la 
comtesse Ydain raconte au roi le combat et la victoire du jeune 
Eustache. Le roi émerveillé le comble d'honneurs et l'arme cheva- 
lier, quoiqu'il ne soit âgé que de treize ans , 48 

Vin. Le second fils du comte de Boulogne, Godefroid, est armé 

chevalier. Il va trouver l'empereur d'Allemagne pour lui demander 
l'investiture du duché de Bouillon. La fille du comte Yvon vient en 
ce moment demander du secours contre Gui, châtelain de Mont- 
faucon, qui s'est emparé, de son héritage. Elle ne trouve aucun che- 
valier qui osé prendre sa défense. Godefroid se présente pour être 
son champion et remet au roi son gage de bataille G l 

IX. — Godefroid défie Gui, qui jure sur les saintes reliques qu'il est 
possesseur légitime des domaines usurpés. Le combat s'engage, et 
après plusieurs vicissitudes Godefroid est vainqueur. Il rentre à 
Bouillon et reçoit l'hommage de ses vassaux 68 

X. — Le jour même où Godefroid entre en possession de l'honneur de 
Bouillon, une grande fête se célèbre à la Mecque. La mère de Cor- 
baran, roi de Jérusalem, la vieille Calabre, consulte les sorts : elle 
va tout effrayée apprendre au Soudan qu'il existe en France trois 
princes destinés à prendre Nicée, Antioche et le temple de Salomon. 79 

XI. — Calabre raconte à son petit-fils Cornumaran, avec plus de dé- 
tails, les principaux événements de la première croisade. Elle sera 
heureuse pour les chrétiens. Il n'en sera pas ainsi de celles qui sui- 
vront (celles de Louis VII et de Philippe-Auguste), c'est à cette der- 
nière que s'arrête Calabre. . . . ■ 81 

XII. — Le Calife, consulté par le Soudan, engage les Païens à prendre 
courage et à épouser un plus grand nombre de femmes. Cornumaran 
prend la résolution d'aller en Europe voir de près les Chrétiens et 
surtout ce fameux Godefroid par qui il doit être vaincu. Il part avec 

un seul compagnon déguisé comme lui en pèlerin S 8 

XIII. — Les deux pèlerins parcourent la Sicile, l'Italie, la France. Ils 
voient le Pape, Raymond de Saint-Gilles, l'évêque de Puy, et le roi 
Philippe I er , traversent la Normandie, la Hollande, le Hainaut. Ils 
ne voient partout rien qui les étonne ou les effraye. Ils arrivent enfin 

à l'abbaye de Saint-Trond 92 

XIV. — L'abbé de Saint-Trond le reconnaît pour l'avoir vu dans un 
pèlerinage qu'il a fait à Jérusalem. Cornumaran veut lé tuer. L'abbé 
lui échappe et le fait prisonnier. 11 lui fait grâce, à condition qu'il 

lui fera connaître le motif qui l'amène * 99 

XV. — Cornumaran avoue que le but de son voyage est le désir qu'il a 
de voir de près Godefroid de Bouillon. L'abbé promet de le mettre 
en rapport avec lui. Godefroid, prévenu de cette visite, se prépare à 
le recevoir en déployant la plus grande magnificence. Il donne à ce 
sujet ses instructions à tous les princes et châtelains, ses voisins 

et amis 1 07 

XVI. — L'abbé de Saint-Trond part avec Cornumaran pour se rendre 

à Bouillon. A une lieue du château, ils rencontrent successivement: 
Enguerran de Saint-Paul, le duc de Louvain, le duc de Lorraine et 
le comte de Flandres. Ils sont entourés d'un nombreux cortège de 
chevaliers. Étonnement de plus en plus grand de Cornumaran, qui 
croit à chaque instaat avoir rencontré Godefroid 110 

XVII. . — Godefroid de Bouillon et son barnage arrivent enfin. Cornu- 
maran voit le duc et ses deux frères. Il les accompagne jusqu'à 
Bouillon. Il est frappé de stupeur. Tl expose à son compagnon de 
route combien tout ce qu'il voit justifie les prédictions de la reine 
Calabre. Il demande à parler à Godefroid 124 

XVIII. — Cornumaran se découvre à Godefroid. Celui-ci lui apprend 
que dans cinq ans il ira l'attaquer dans son royaume, a D'ici là, dit 
le roi de Jérusalem, tout sera prêt pour ma défense. » Il demande 

et obtient un sauf-conduit pour retourner à Jérusalem 1 30 

XIX. — Thierry de Losanhe, banni de Bouillon par Godefroid, se met 
en embuscade pour attaquer et tuer CornumaraD, espérant par ce 
moyen rentrer en grâce. Cornumaran croit qu'il a affaire à des assas- 
sins apostés par Godefroid. Il tue Thierry, et apprend d'un de ses 
complices la vérité sur ce traître. Godefroid en est informé 136 

XX. — De retour à Jérusalem, Cornumaran raconte à son père toutes 
les particularités de son voyage. Corbaran lui conseille d'aller faire 
le même récit au Soudan. 

Après avoir entendu le récit du voyage de Cornumaran, le soudan 
irrité le fait saisir et jeter en prison. Tous les Sarrasins opinent pour 
qu'il soit mis à mort comme traître et parjure 146 

XXI. — Le roi Corbaran et plusieurs princes sarrasins arrivent au pa- 
lais du soudan. Instruits du danger que court Cornumaran, ils s'en- 
gagent à le défendre. Corbadas conseille à son fils de demander au 
sultan à soutenir son innocence dans un combat judiciaire 153 

XXII. — Le soudan refuse d'accepter le gage de combat offert par 
Cornumaran. Celui-ci déclare qu'il ne permettra à personne de por- 
ter la main sur lui. Il sort du palais avec son père et ses partisans. 
Poursuivi par les soldats du soudan, il leur échappe après en avoir 

tué un grand nombre 157 

XXIII. — Cornumaran prie l'amiral de Perse d'aller intercéder auprès 
du soudan pour qu'il lui permette de soutenir, les armes à la main, 
qu'il n'a pas trahi la cause de Mahomet en se rendant auprès de 
Godefroid. Le soudan y consent ■ 165 

XXIV. — Cornumaran arrive au palais du soudan. Il refuse plusieurs 
des champions que celui-ci veut lui opposer, et il accepte TAupatris 
Fernagant, le plus brave des chevaliers. On fixe les conditions du 
combat. Chacun des adversaires s'y prépare de son côté . 170 

XXV. — Le combat a lieu dans une île. Ordre est donné à tous d'en 
demeurer les tranquilles spectateurs. Sous aucun prétexte, on ne por- 
tera de secours ni à l'un ni à l'autre. Après une lutte opiniâtre, Cor- 
numaran est vainqueur de l'Aupatris 1 70 

XYI. — Les barons duSoudan voyant l'Aupatris sur le point d'être tué 
demandent grâce pour lui. Le Soudan sépare les combattants et se 
réconcilie avec Cornumaran. L'union est plus que jamais nécessaire 
pour résister aux Chrétiens qui vont venir. 
L'auteur de cette branche, Renaut, annonce qu'il va raconter la pre- 
mière expédition conduite par Pierre l'Ermite, et la deuxième par 
Godefroid de Bouillon 184 

ÉPISODE DES CHÉTIFS OU CAPTIFS 

Épisode des Chétifs 19 3 

I, — Corbaran, par le conseil de sa mère, la vieille reine Calabre, se 
fait amener les chevalier chrétiens qu'il tenait en captivité depuis la 
funeste bataille du Pui de Civetot : c'est parmi eux qu'il choisira le 
guerrier qui devra seul se battre contre deux Turcs. Ce guerrier est 
Richard de Chaumont ; le roi lui fournit un cheval et des armes, et 

la vieille reine prédit qu'il remportera la victoire sur les deux Turcs. 195 

II, — La prédiction de Calabre s'accomplit. Le vaillant Richard de 
Chaumont, devenu le champion de Corbaran, qui le traite avec la plus 
grande amitié, ainsi que tous les autres captifs, arrive à la cour du 
Soudan. On choisit parmi les Turcs les plus forts et les plus vaillants 
les deux adversaires contre lesquels Richard doit se battre. Ce sont 
Golias et Murgalé. Après avoir fait tomber le premier sous ses coups, 
il soutient contre le second un combat furieux dans lequel il est sur 
le point de succomber. Il adresse alors à Dieu une fervente prière, et 
fait au Sarrazin une blessure mortelle. Murgalé s'avoue vaincu et prie 
Richard de le baptiser et de lui couper ensuite la tète 208 

III, — Le Soudan, fidèle à sa promesse, donne à Corboran la permis- 
sion de retourner dans ses États, accompagné de Richard et de ses 
compagnons de captivité. Mais ils sont en route attaqués dans une 
embuscade par les parents de Golias et de Murgalé. Un combat s'en- 
gage, et'Corbaran, quoique blessé, demeure, grâce à la valeur de ses 
captifs, maître du champ de bataille : Persans et Sarrasins sont mis 
eu fuite. La troupe victorieuse prend le chemin d'Oliferne. Mais, 

avant d'y arriver, elle aura bien des obstacles à surmonter. Il ne 
faudra pas moins qu'un miracle de Dieu pour sauver leur vie. Une 
première aventure les attend sur le mont Tygris. 
Cette montagne servait de repaire à un énorme serpent qui dévorait 
tous ceux qui avaient le malheur de traverser le pays à deux lieues à 
la ronde. Corbaran et sa troupe s'y étaient fourvoyés, et leur frayeur 
fut grande lorsqu'ils s'aperçurent qu'ils se trouvaient près d'un 
lieu si redoutable 210 

IV. — Abraham, roi de la contrée, voulant délivrer le pays de ce terrible 
ennemi, était allé demander du secours au Sultan. Celui-ci, à la tête 
de 60,000 Turcs, se met en route, se dirigeant vers le mont Tygris, 
près duquel la fatigue a forcé Corbaran de s'arrêter avec ses captifs. 

Dans le même temps, un chevalier français, qui avait fait autrefois par- 
tie de l'armée de Pierre l'Ermite, arrivait aussi, égaré dans sa route, - 
sur le mont Tygris. Prisonnier d'un riche Sarrasin, il était chargé 
par celui-ci d'aller porter au sultan le tribut auquel il était assujetti 
envers son souverain. Ce chevalier était Ernoul de Beau vais, frère 
de Baudouin de Beauvais, qui, de son côté, se trouvait au nombre 
des prisonniers de Corbaran d'Oliferne. Le serpent se jette sur Er- 
noul, le dévore, et emporte sur la montagne l'âne chargé des trésors 
envoyés au sultan âl 5 

V. — Ernoul de Beauvais, avant de mourir, avait jeté un cri terrible 
qui fut entendu par Corbaran et ses compagnons ; Baudouin reconnaît 
la voix de son frère. Il ne doute pas qu'il n'ait succombé sous les 
roups du serpent. Il veut venger sa mort ; il obtient, à force de sup- 
plications, la permission de s'armer pour aller combattre le monstre. 223 

Yr. — Baudouin appelle auprès de lui l'évèque de Forez, auquel il se 
confesse, et qui lui donne sa bénédiction, en l'assurant qu'avec l'aide 
de Dieu, il sortira vainqueur du combat. L'abbé de Fécamp lui 
donne un bref qu'il devra pendre à son cou. Tant qu'il le portera 
sur lui, il ne périra pas. Baudouin s'arme, prend congé de ses com- 
pagnons en les priant de lui pardonner tous les torts qu'il pourrait 
avoir e a vers eux. Il entre dans un étroit sentier qui doit le conduire 
sur le haut de la montagne ; la fatigue et la chaleur l'accablent : il 
est forcé de s'arrêter et de se reposer 228 

YII. — Enhn la lutte s'engage entre le valeureux chevalier et son ter- 
rible ennemi ; lutte longue et effroyable, dans laquelle il succombe- 
rait infailliblement s'il n'appelait à son secours Jésus-Christ, la 
Vierge Marie, et les saints les plus vénérés. Le serpent est tué. Cor- 
baran et les captifs arrivent sur la montagne avec quatre cents Turcs, 
au moment où Baudouin, blessé en plusieurs endroits par le monstre, 
tombait sur le sol, épuisé de fatigue. Ils sont heureux de le retrouver 
encore vivant et victorieux 235 

SECOND EPISODE. 

I. — Harpin de Bourges, pendant que ses. compagnons se reposent, 
d'après le conseil que leur a donné le roi Corbaran, monte à cheval 
pour visiter les environs d'Oliferne. Auprès d'une fontaine où plu- 
sieurs jeunes gens se baignaient, un neveu du roi Corbaran, laissé 
par un imprudent gouverneur, est enlevé, sous les yeux de Harpin, 
par un grand loup. Harpiu se met à sa poursuite. Tl blesse le loup : 
survient un grand singe qui, à son tour, enlève l'enfant. 249 

II. — Le singe emporte l'enfant au haut d'un arbre. Harpin ne sait 
comment il pourra le lui prendre. Il voit arriver à lui quatre lions. 
De son épée, il fait un cercle autour de lui et de son cheval, en in- 
voquant à haute vois saint Jérôme. A ce nom, les lions prêts à le 
déchirer s'arrêtent, et ni eux, ni aucun des animaux qui surviennent 
n'osent pénétrer dans le cercle dont le guerrier s'est entouré 252 

III. — Délivré du singe, du loup et des quatre lions, Harpin, avec 
l'enfant qu'il a délivré, se trouve égaré au milieu du désert. Là il 
est assailli par une bande de voleurs : leurs chefs sont cinq frères 
que le roi Corbaran a chassés de leurs domaines, et qui sont forcés, 
depuis ce temps, de vivre de vol en détroussant les voyageurs. Har- 
pin leur raconte son histoire et celle de ses compagnons de captivité, 
débris de la grande armée de Pierre l'Ermite 258 

IV. — Obligé de se défendre contre les brigands du désert, Harpin est 
sur le point de succomber, lorsqu'arrive Corbaran avec une troupe 
de Sarrasins. Il s'était mis à la recherche de l'enfant, et saint Georges, 
saint Barthélémy et saint Dominique, sous la forme de trois cerfs, le 
conduisent au lieu où se trouvait Harpin. Lui et sa troupe mettent en 
fuite les brigands qui se retirent dans leur caverne, emportant l'en- 
fant avec eux. Description de la caverne où ils sont assiégés par Cor- 
baran. lis promettent de lui abandonner toutes leurs richesses et de 
remettre l'enfant entre ses mains, s'il consent à leur faire grâce. 
Corbaran accepte ces conditions, leur rend ses bonnes grâces et les 
rétablit dans leurs anciennes possessions 264 

V. — Les captifs rentrent dans Olifernc où le roi Corbaran et la reine 
Calabre les comblent de présents. Ils se mettent en route pour Jéru- 
salem. Ils sont assaillis par cinq cents Turcs envoyés par le roi Cor- 
numaran pour chercher du secours contre Godefroid de Bouillon et 
les chevaliers français qui avaient quitté Antioche et se trouvaient 
déjà sous les murs de Jérusalem. Ils se défendent avec vigueur et 
font tomber sous leurs coups tous les Sarrasins, à l'exception d'un 

seul qui court en porter la nouvelle à Cornumaran 267 

VI. — Cornumaran apprend que ses envoyés ont été tués, il appelle 

aux armes les habitants de Jérusalem. Lui-même, à la lete de cin- 
quante mille hommes, sort de la ville à la recherche de la petite 
troupe qu'il se propose d'extermiuer. Mais les captifs échappent à sa 
poursuite et arrivent à l'armée, qui se dispose à faire le siège de 
Jérusalem 274 

TOME PREMIER 

Que feme, lisez qui feme. 

Se it oit, lises se il oit. 

et ensi parler Toit? lises et eosi parler Toit. 

Seil, lisez se il. 

Ce n'est pas cors, lisez ce n'est pas cos. 

Nostre fiex sui, lises vostre Gcx sui. 

De sa main d'eslre, lises sa main destre. 

Que redotast, lisez que il redotast. 

Que li sons vasselages, supprimez la virgu'e. 

Qui -vis si laira, lisez qui vis s'ilaira. ' 

Des membres, lisez desmembrés. 

. TOME SECOND. 

Des l'agage, lises des l'aage. 
Rétablir deux vers omis : 

Godefrois a parlé qui prox fu et loiaus j 
Le Castelain apele qui prox fu etcruax. 

Le brunt d'achier, lises le brant d'achier. 

Tos tous, lises tos tans. 

Ncl commenchai, Usez ne le commencbai. 

Tel chase, lises tel chose. 

Estre nus, lisez estre vus. 

S'a apele, lisez s'a apelé. 

Se laissa prener, lisez peiner. 

Por sacort effrocher, lises efforchier. 

Et tint l'espée, lises et tint l'espié. 

J'ai a governer, lisez j'ai à. 

Outre mien commant, lisez outre le mien. 

N'e n'en od reclara, lisez ne n'en» 

Que il isoit, lisez que il i soit» 

Sire, or revoil, lisez sire or voil. 

ÉPISODE DES CHÉTIFS. 

Qui perdu et la vie, lises qui perdu ot la vie. 
Si bone n'ecosta, lisez n'escota. 
Hernol volt, lises Hernol voit. 

d'Harcourt. 9 vol. grand in-8. Caen, Goussiaume de Laporte; et Paria, 

Aubry, rue Séguier. Cet ouvrage se compose de quatre séries : 

I. Guerre et marine, 3 vol. — II. Événements politiques, Nouvelles de Paris et 

de Versailles , Parlement de Rouai. 1 vol. — III. Assemblées provinciale*, Élections 

•t Cahier i de 1789, 3 toi. — IV* Industrie et commerce, 1 vol. 



COURS D'ÉCONOMIE DOMESTIQUE, leçons faites aux cours établis par l'As- 
sociation pour l'enseignement secondaire des jeunet filles, ouvrage men- 
tionné honorablement par l'Académie française, par madame Eugénie 
ttjwuo. s édi t ion. P at û, i i cUel et G ' «, tg , rat r t cob , __ 



AVÈNEMENT DES BOURBONS AU TRONE D'ESPAGNE, correspondance 
inédite du asarquis d'Harcourt. 2 forts volumes in-8. Prjx ; 15 fr. Paria, 
Didier, 1876. 

L'ARIOSTE, Roland fubibux. Traduction nouvelle, avec une Introduction et 
des Notes, pwM.Cflimiii. 2 voJ^Jn^iJ^PariSj Garnier frères, 1876. 



Paris. — Irop. E. Capiomout et V. Rbmault, me tes Fritevlu, 6. 

